
Skiriu savo tėvui 
Josė Ignacio 'ui Echevarria i 


Bet Viešpats Visagalis 

sužlugdė juos 

moters ranka. 

Jų galiūnas nekrito 

nuo jaunų vyrų rankų, 
nepaguldė jo Titanų sūnūs, 
nepuolė jo aukštaūgiai milžinai, 
bet Merario duktė Judita 

jį sužlugdė 

savo veido grožiu. 

Ji nusivilko našlės drabužį, 

kad suburtų užgautuosius Izraelyje. 
Ji pasitepė veidą kvepalais, 
susegė plaukus diadema 

ir apsivilko lininį apdarą, 

kad jį suviliotų. 

Jos sandalai sužavėjo jo akis, 
jos grožis užbūrė jo protą, 

ir kalavijas nukirto jam galvą! 


Jdt, 16,59 


"Tave kamuos daugybė aistrų, pranašavo man astrologijos kny- 
ga. Lydės karšti, trumpi meilės nuotykiai. Vardų vėrinys, su- 
jungtas bučiniais. Vieni jų santūrūs, kiti - švelnūs. Aukštų ir 
žemų, rusvaplaukių ir tamsių - visokių bus. Ir visus juos vienys 
ta pati paskata: tarp kojų nerimstantis vyriškumas. 

Vienų kojos žengia tvirtai, jos ilgos, išdidžios. Jos tvirtos, 
patikimos ir tiesios tarsi laivų stiebai. Galingos ir drąsios, pasi- 
tikinčios savimi, tikslios, subrendusios, atkaklios, jos užvaldys 
tave visą. Įeina, apsipranta ir galiausiai įsitaiso tavo kambary- 
je, pareiškusios, kad tai jų vieta, suvokia savo vertę. Ateina, 
išeina, susijaudina, skuba užkariauti ir valdyti. Vienos nakties 
imperiją, vieno bučinio karalystę. 

Bus ir kitokių - mažų, neramių ir pašėlusių. Skubančių, smal- 
sių, joms niekada netrūksta erdvės žaidimams, ieškojimams ir 
paklydimams. Švelnios tyrinėtojos, kartais jos išsprūsta lyg sli- 
džiaodės gyvatės, tarsi muilas vonioje. Nustebusios nusliuogia 
drėgnais raumenimis ir vėl, nekantrios ir aistringos, kopia į vir- 
šų, trūkčioja, braunasi drėgno ir karšto prieglobsčio link, Žžino- 
damos, kad ten yra laukiamos. Ir štai tavo vidaus gelmėse šoki- 
nėja laimingos ir drėgnos žuvelės, joms niekas nerūpi. Jos jau- 
natviškos savo dvasia. Net pačios sau neatrodo rimtos. 

Gali jas labai mylėti, bet niekada jos nepriklausys tau. Jos 
gali dar stipriau tave mylėti, bet niekada tavęs neturės. Slidžios 
ir pašaipios, trumpalaikės ir svaigios, jos nepalieka nei ženklų, 
nei pėdsakų. Tik miglotą kadaise praėjusių laimės valandų pri- 
siminimą, rodantį, kad tik jos buvo tikros. 


— apie tai, kas atipiška 


Dulkinausi praėjus mėnesiui po nelaimės. Jaučiausi bjauriai, 
beviltiškai vieniša, išalkusi glamonių, pasiilgusi švelnumo ir dė- 
mesio, tarsi piranija, kamuojama nepasotinamo gyvuliško geis- 
mo. Gal per drąsiai nuskambėjo? Visiems kartkartėmis reikia 
glamonių. Prisipažinsiu, stebuklo nelaukiau, bet ir tokio nusi- 
vylimo nesitikėjau. 

Pirmiausia - jo daiktelis buvo menkutis. Koks gali būti men- 
kutis? Nežinau... Gal dvylikos centimetrų? Žodžiu, visai men- 
kutis. Juokinga smulkmena - turiu galvoje tą jo daikčiuką: jau 
buvau besiūlanti jam paimti mane iš nugaros, žinojau, kad taip 
man tikrai neskaudės. Kaip nuo tokio mažučio gali skaudėti? Ir, 
žinoma, kvaila duoti pasiūlymus pirmam pasitaikiusiam, su ku- 
riuo susipažinai bare. Galų gale viską atlikome tradiciniu būdu, 
susiviję ir glitūs kaip unguriai. Mūsų pilvai vis pliaukšėjo vienas 
į kitą, jam kilnojantis virš manęs, karštligiškai stengiantis štur- 
muoti mano viršūnę; tačiau jo mikroskopinis organas tik grau- 
džiai zulinosi mano tarpkojy, keletą kartų įsprūdo pro lūpas, ir 
kiekvienas stūmis buvo tik bergždžias mėginimas patekti į pra- 
garmę, kuri savo giluma - pločiu ir apetitu - jį gerokai lenkė. 

Atrodė, kad tas tipas niekada nebaigs. Dejavau ir vaidinau, 
veltui tikėdamasi, kad jį uždegsiu ir jam greičiau pavyks. Tai 

truko kelias valandas, o gal tik man taip prailgo, kai jis kan- 
džiojo mane ir seilėjosi apiberdamas negrabiais bučiniais, sa- 
vo trijų dienų barzda, aštria lyg švitrinis popierius, raižyda- 
mas man veidą, 0 aš tuo metu galvojau, kad jau galėčiau mie- 
goti, juk pamiegoti reikia bent šešias septynias valandas, nors 
vieną naktį, nes per savaitę kasnakt miegu tik po keturias va- 
landas. Pakeičiau pozą ir išmėginau visas Žinomas gudrybes, 
bet ir tai nepadėjo. Galiausiai man neliko nieko kita, kaip 
paklausti, gal kas ne taip; jis man atsakė, kad ne, kad jam 
patinka dulkintis ilgai. Nežinia, ar sakė tiesą, ar buvo kokia 
kita įtikimesnė priežastis, kurios nedrįso man pasakyti, - gal- 
būt aš jam nelabai patikau, o gal praleido popietę tualete mas- 
turbuodamasis, nežinau. Nemanykite, kad esu kokia nejautri 
kekšė; reikėjo nemažai pastangų rodyti jam, kaip man gera, 
nors iš tikrųjų - šnipštas, akivaizdus visiško fizinio ir chemi- 
nio neatitikimo pavyzdys, vienas iš pačių blogiausių atvejų per 
visus dvidešimt ketverius metus. O kur dar sąžinės graužimas 
ir netikėtumų baimė šiais AIDS plitimo laikais. 

Kai atsisveikinome, aš beveik galėjau užuosti tai, ką jis jau- 
tė. Kad kito karto nebus. Dėl to būčiau tik apsidžiaugusi. Gal- 
būt kada nors sutiksiu jį bare. Jei nepavyks manęs išvengti, 
jei neras kitos, galinčios jį aptarnauti padavėjos, atsainiai pa- 
prašys manęs, apsimesdamas, kad nieko neprisimena. Man 
nusispjaut. O gal ir ne. Viduje kiekviena jautriai reaguoja, 
nori to ar ne, ir šiek tiek skaudu suvokti, kad nepasirodei pui- 
kiai, tas suvokimas šįryt mane ir žeidė. Taigi aišku buvo viena - 
jis pasitenkino, o aš likau ant ledo ir jaučiausi klaikiai nuo 
galybės besikeičiančių veidų ir kabinėjimosi. Kažkoks nesu- 
vokiamas kaltės jausmas, nepaaiškinama gėda!.. Ilgainiui man 
ėmė atrodyti, kad tai geriausia, kas man galėjo nutikti: tik- 
riausiai ir jam patiko mūsų bevaisė kova, o viskas tik dėl to, 
kad mano nepasotinamam ego pakanka patenkinti kitą, nors 
pats nepeša nieko. 

Uždaromų durų garsas pasklido many tūkstančiu aidų. 
Stengdamasi numaldyti tą gaudesį įmurdžiau galvą į pagalvę, 
ir ūmi rauda ėmė draskyti man krūtinę. Užvalkalas sumirko 
per sekundę, akys apsitraukė blausia migla, tegalėjau įžvelgti 
sustingusį Ajeno atvaizdą, vien tik jį, palikusį atspaudą mano 
vyzdyje. Lyg įkaitinta geležimi įspausto atvaizdo negalėjau su- 
naikinti net po mėnesio, kurį praleidau viską užmiršusi nuo 
ekstazio. 

Troškau sugrįžti į vaikystę, - kai dar nežinojau, kas yra blo- 
gis ir nusivylimas, kai dar nenutuokiau, kas yra seksas, o man 
tai ir nerūpėjo - į palaimingo nerūpestingumo būseną, kurios 
jau niekada nepajusiu. Brendimas davė man keturis dalykus, 
kurių ramia širdimi galėčiau išsižadėti: meilę, smalsumą, 
strazdanas ir abejones. Bet, velniai rautų, šis posakis nėra ma- 
no. Jis - Dorotės Parker. 

Vaikystė. Imu raustis atmintyje, stengdamasi atkurti prisimini- 
mus. Prisimenu save tokią kerėplą, garbiniuotais plaukais, supin- 
tais į vainikėlį, papuoštą dideliu mėlynu kaspinu, apsirengusią 
šlykščia mokykline uniforma: balta palaidinukė, mėlyna liemenė 
ir švarkelis, tamsiai mėlynas plačiai palenktas klostytas sijonas, 
juk mano šeimai visada reikėjo taupyti, ir sijonas būdavo perka- 
mas tikintis, kad jo pakaks bent ketveriems metams. Nepažįstu 
nė vienos mergiotės, kuri nuo mažumės nesvajojo būti berniuku. 
Bent jau retkarčiais. Nepakako liautis šokinėti per įtemptą gumą 
ar kepti bandeles smėlio dėžėje, mes pavydėdavome berniukams 
laisvės, kai jie laimingi gainiodavo futbolo kamuolį ar pakrūmė- 
mis medžiodavo driežus. Mums taip elgtis nederėjo, nes tai ber- 
niūkščių užsiėmimai. Mes turėjome išsaugoti tvarkingą ir švarią 
uniformą, kasose styrančius kaspinus, ir jau nuo mažumės mums 
buvo leista suprasti, kad vaikiški žaidimai ir tvarkinga išvaizda — 
visiškai nesuderinami dalykai. 

Kai mokiausi, mane nervino mintis, kad Dievas yra vyriško- 
sios giminės. Nuo tos akimirkos, kai mane patikino, jog Dievas 

tikrai yra vyras, nuo netikėtos minties, kad esu antrarūšė, pasi- 
jutau dar menkesnė. Jeigu Dievas sukūrė mane pagal savo at- 
vaizdą, kodėl tapau mergaite? Juk Jis pats priklauso vyriškajai 
giminei. Nesuprantu, kodėl kalbama apie Dievą Tėvą, kai mels- 
damiesi mes kreipiamės į jį „Tėve mūsų“. Mano tėvas dingo iš 
namų, kai man tebuvo ketveri, taigi aš nelabai vertinau tėviš- 
kas priedermes, nei tikėjau tuo, kas, pasirodo, irgi turėtų būti 
mano tėvu ir apgaubti mane ypatinga globa, juk Dievas - ne 
mergaitė, tad logiška, kad pirmiausia rūpinsis savaisiais, ta rėks- 
nių ir peštukų gauja, Marijonų kolegijos berniukais, su kuriais 
susipažinome mokyklos autobuse; jiems leidžiama karstytis po 
medžius ir Žaisti kamuoliu, jie nesipuošia kvailais kaspinais, 
kuriuos dera išlaikyti tvarkingai įrištus kasose. 

Dėl to, kad propropropromotė kadaise paragavo uždrausto 
vaisiaus, mums labai nepasisekė. Nevalia tapti kunigėmis, šven- 
tinti liturginės taurės, gerti muskatinio vyno ir apsigerbus žalia 
sutana sekmadieniais priešais altorių iš visų plaučių giedoti psal- 
mes; daugiausia, ko galime tikėtis, - tapti vienuolėmis, užsi- 
gaubti juodą gobtuvą, slepiantį peiliukais nuskustą galvą, dėvėti 
kulnis siekiantį prastai pasiūtą abitą ir mokyklinio amžiaus mer- 
gaites bauginti katilais ir liepsnomis. Vargšelės vienuolės. Ne- 
laimingos abejotino pašaukimo skruzdės, bėgdamos nuo tiro- 
no tėvo, varganų namų ar pašaipaus visuomenės požiūrio į vie- 
nišas merginas, įstoja į ordiną. Pigiu muilu nuprausti pelių vei- 
deliai ir visur tvyrąs kamparo kvapas, dvelkiąs nuo šiugždančių 
kykų ar juodų drabužių klosčių ir išnykstantis klaidžiuose ak- 
mens koridoriuose. Nė viena iš mūsų nenorėjo tapti vienuole. 
Aš, žinoma, irgi. Galbūt misioniere, bet vienuole - nė už ką. 
Motina pasistengė įteigti man, kad toks pasirinkimas būtų tik- 
rai sumautas reikalas. Tiesiai šviesiai man to nepasakė, bet nu- 
girsdavau, kaip ji seseriai Rozai kartodavo, kad daugiau dė- 
mesio skirtų savo išvaizdai ir retkarčiais užmestų akį į berniu- 
kus, jei nenori likti senmerge ir eiti į vienuolyną. Iš manieros, 

kuria užsimindavo apie vienuolyną, gerai suvokiau, kad tai jau 
būtų galas, tad, norint jo išvengti, seseriai nelieka nieko kita, 
kaip pasidarius makiažą ir šukuoseną skuosti gatvėn ir vieptis 
kiekvienam pro šalį einančiam vaikinui. 

Taigi mums nėra kitos išeities, kaip tapti vienuolėmis ir va- 
dintis Marijos dukterimis. Mergelės Marijos įvaizdis mane guos- 
davo (nors niekam to nesakiau), nes jos atvaizdas bažnyčioje 
visada būdavo mažesnis ir ne toks svarbus kaip nukryžiuoto 
Kristaus, pasruvusio krauju, keliančio baimingą pagarbą ir be- 
veik gražaus, su medyje išskobta kiekviena skausminga jo kan- 
čios skaidula. Mažutės jam iš dešinės stūksančios skulptūros 
bruožai kažkuo panėšėjo į vaiko: kviečių spalvos plaukai, žyd- 
ros nuo ašarų išblukusios akys, baltas apdaras ir melsvas ap- 
siaustas, galvą juosia žvaigždžių diadema. Ji šiek tiek priminė 
mano motiną, tik jas skyrė subtili detalė - Dievo Motinos vei- 
de švietė maloni šypsena, o tai visiškai nesiderino su mano mo- 
tinos įvaizdžiu. Tik metams bėgant sužinojau, kad Jėzaus Kris- 
taus motina buvo Galilėjos žydė ir veikiausiai tamsiaodė. Ta- 
Čiau šviesiaplaukis bažnyčios atvaizdas taip giliai įsirėžė man į 
atmintį, kad Jėzų ir Jo motiną įsivaizduodavau šviesiaodžius. 

Mokykloje jau nuo ketverių metų mus patikėjo Mergelės glo- 
bai. Gyventi tuomet buvo paprasta. Malonu, kai tave veda pa- 
žįstamais atsišakojančiais takeliais... Dar prisimenu aukojimo 
ceremoniją. Bažnyčios koridoriumi pamažu eina mergaitės, lai- 
kančios rankose po didelę, beveik savo ūgio, leliją, ją padėsi- 
me prie altoriaus, šalia Mergelės kojų. Paskui kunigas užkabi- 
na mums po pakabutį, patvirtinantį, kad tapome Marijos duk- 
terimis. Reikia pabrėžti, kad šis statusas nebuvo pačių pasi- 
rinktas, nes mūsų niekas niekada nesiteiravo, ar tokioje šven- 
tėje norime dalyvauti. | 

Tapus Marijos dukterimis, atotrūkis nuo Marijonų kolegijos 
berniukų, kurie vadinosi Viešpaties kariais, dar labiau padidė- 
jo. Piršosi mintis, kad jau nuo gimimo esi įkalinta bauginamos 

neveiklos. Iš pradžių esi mergaitė, kuriai draudžiama karstytis 
po medžius, o paskui tampi paklusnia tylia moteryte, kuri nie- 
kada neištars nė žodžio pakeltu balsu. 

Juk Jėzus su savo manta leidosi į pasaulį! Rado sekėjų, ap- 
dalijo duona ir žuvimi, prikėlė mirusiuosius, gydė paliegėlius, 
ėjo vandens paviršiumi, centurionus atvertė į kitą tikėjimą, at- 
gaivino šventes. O Mergelė? Ką ji nuveikė per visą savo gyve- 
nimą? Nors vadinama Dievo Motina, jos vaidmuo Šventajame 
Rašte nelabai svarbus, katekizmo vadovėliuose ji vaizduojama 
ant debesies, nejudri ir nuolanki, jos rankos sudėtos prie krūti- 
nės maldai, o veide kažkoks kantraus nuobodulio šešėlis. Net 
jos stebuklai atrodo lyg antrarūšiai. Vatikanas ilgai delsė pri- 
pažinti kai kuriuos apreiškimus. 

Išvada: būdama maža kaip ir visos mergaitės troškau būti 
berniuku. Jeigu jau man nepasisekė ir gimiau mergaite, - ma- 
žoje galvelėje kuždėjo mintis, - tai man visai nepatinka būti 
skaistuole. Dėl žemiškos meilės atsižadame dangiškojo gyve- 
nimo, ir nieko čia nepadarysi. 

Kai suėjo vienuolika metų, prasidėjo pats bjaurumas. Kokia 
neteisybė — iš tavęs atima vaikystę, o mainais negauni nieko... 
Buvau tokia laiminga, žaidžiau su lėlėmis, kai vienuolės atsklei- 
dė Didžiąją Gyvybės Paslaptį. Vadinasi, negana, kad Viešpats 
nubaudė mane - gimiau mergaite, tai dar mano kūne paslėpė 
lobį, kurį visi pasaulio vaikinai bet kokia kaina stengsis atimti, 
tačiau mano pareiga - išsaugoti šį lobį nepaliestą, savo kūną 
paversti neprieinama tvirtove šlovinti Viešpatį (Jį). Tos dide- 
lės atsakomybės pradžia bus ta diena, kai tavo kūnas pirmą 
kartą aukos kraujo lašus, primenančius tau auką, kurią dera 
grąžinti Jam, nes ir Jis aukojosi dėl tavęs. 

Aš buvau taip įsibaiminusi kraujo ir atsakomybės, kaip rei- 
kės puoselėti šventovę ir aukotis, kad atsiradus pirmosioms mė- 
nesinėms nuo visų tai nuslėpiau ir slapčiomis kniaukdavau iš 
savo seserų higieninius paketus, vis dar nesijaučiau pasirengu- 

si prisiimti socialinės ir moralinės atsakomybės, kurią ant ma- 
no silpnų mergaitės pečių uždėjo ką tik įgytas moters statusas. 

Dabar visa tai prisimenu su šypsena, jau trys mėnesiai, kai 
dingo mėnesinės, bet nesu nėščia. 

Nepatikėsite, bet amenorėja - toks mano ligos mokslinis pa- 
vadinimas - man nė motais. Tiesą pasakius, nėra labai malonu 
jausti, kai tau iš tarpkojo pliūpteli gliti kraujo srovė, kai per- 
smelkia mintis, ar turi tuo metu rankinėje tampaksą, neduok 
Dieve, kokiame nors vakarėlyje pastebi, kad geriausios tavo 
kelnaitės nuėjo šuniui ant uodegos. Aš jau nekalbu apie skaus- 
mus, spazmus ir priešmenstruacinį pykčio ant viso pasaulio sin- 
dromą. O kai paskui tave dar ima sekti šunų gauja, nes dvelki 
lygiai kaip rujojanti kalė! Prisimenu, kartą kažkoks šunėkas 
taip priskreto autobusų stotelėje, jog bandė ant manęs užsi- 
kvemnpti. Iš pypelio išlindo kažkoks žvilgantis rausvas daikčiu- 
kas. Tuomet buvau dar visai jaunutė ir maniau, kad sudegsiu iš 
gėdos. Mėginau jo atsikratyti, šonus aptalžiau skėčiu, bet kur 
tau, jį tik dar labiau uždegė. Tikriausiai pasitaikė šunėkas ma- 
zochistas. Tai tokios tokelės. Aš tik džiaugiausi, kad nėra mė- 
nesinių. Tačiau mano ginekologei taip neatrodė, ji užkrovė man 
varginančią laboratorijų ir ligoninių naštą, kad tik atkurtų nu- 
trūkusį mano kraujo ryšį su pasauliu. 

Pirmoji apžiūra: kraujo tyrimas ir echoskopija. Iš pradžių 
gydytoja nieko keista nepastebėjo ir nusprendė, kad visos bė- 
dos prasideda dėl nervų. Tai man sukėlė juoką. Esu tik pada- 
vėja, o padavėjoms stresų nebūna. Ir, po perkūnų, man patin- 
ka ja būti, nieko bloga čia nematau, nesvarbu, kad mano sese- 
rys nesiliauja kartojusios, jog turėčiau imtis ko nors rimtesnio. 
Paprastai atkertu joms, kad imčiausi, jei tik galėčiau, juk nesu 
visiška kvaiša. Galiu pasakyti tiesiai šviesiai: nėra paprasta dirbti 
madingame bare, reikia turėti galvoje šiek tiek košės, be to, 
turiu pakankamai laisvo laiko skaityti, galiu baigti rašyti diser- 
taciją ar griebtis ko nors kita, šiuo metu savo darbu esu visiškai 

patenkinta, na ir kas, kad neturiu socialinio draudimo poliso, 
nei pastovaus kontrakto, nei apskritai jokių garantijų ar dar 
kokių nors mano seserų taip vertinamų niekučių. Bet, tegu 
mane išdulkina, juk tai irgi darbas, ir aš iš jo pragyvenu, o tai 
svarbiausia. 

Žinoma, mano seserims į galvas to niekas neįkals, kaip jos 
man įgriso kartodamos: Kristina, negali ilgiau taip gyventi, Kris- 
tina, kodėl vėjais leidi savo gyvenimą?.. Ožkagalvės. Sesuo Ro- 
za, einanti gana aukštas pareigas, mano, kad turime būti to- 
kios kaip ji, kuo aukščiau kopti karjeros laiptais ir, man rodos, 
turėti padavėja dirbančią seserį jai lygiai tokia pat negarbė, 
kaip siciliečiui sesuo kekšė. Jos gyvenime kiekvieno Žmogaus 
vertybių skalė paprastai yra matuojama kiekybiškai: taigi 
svarbūs tokie faktoriai kaip einamosios sąskaitos nuliai, gyve- 
namojo ploto kvadratiniai metrai ir pavaldinių skaičiaus vidur- 
kis; atsižvelgiant į tai žmonės klasifikuojami pagal dešimtbalę 
sistemą. Žinoma, ji yra vunderkindė: be pieštuko ir popieriaus 
gali ištraukti šaknį iš keturženklio skaičiaus ir atmintinai žino 
visų pasaulio valstybių sostinių pavadinimus, net pačių mažiau- 
sių. Bet, kaip ir dera genijams, ji truputį atitrūkusi nuo žemės. 
Su niekuo nebendrauja. Ji tokio uždaro būdo, jog, galima sa- 
kyti, gyvena vakuume. 

Kita sesuo irgi nekoks pavyzdys man. Prieš porą savaičių la- 
bai susirūpinusi paskambino motina ir primygtinai norėjo pa- 
sikalbėti apie Aną, mano vyriausiąją seserį. Tik išgirdusi kita- 
me laido gale santūrų ir šaltą balsą sumečiau, jog kažkas ne 
taip, nes motina neskambina be priežasties. Jos trumpiems ap- 
galvotiems pasimatymams reikia svarbios priežasties, rimto pa- 
teisinimo, skatinančio avantiūriškai leistis nepatvariu, iš amži- 
nų priekaištų ir absurdiškų prielaidų suręstu tiltu virš mus ski- 
riančios bedugnės. Jūs turbūt neįsivaizduojate, kaip aš jaučiuosi 
ir kaip man skaudu, kad, be amžino nepasitikėjimo, mano gim- 
dytojos ir manęs daugiau niekas nesieja. Kai mano motina dės- 

tė, kaip jai rūpi mano sesuo Ana, pavyzdinga namų šeiminin- 
kė, kurios romus būdas ir geros manieros visada mums būdavo 
brukama kaip pavyzdys, kad jau kadai ji nepaliaudama lieja 
ašaras ir sulyso kaip skiedra, pamaniau, kalbama apie kažko- 
kią nepažįstamąją, kita vertus, ar aš bent kiek nutuokiu, kaip 
gyvena mano sesuo Ana? Mes beveik nesikalbame, kiek prisi- 
menu, vaikystėje irgi nebendravome (atrodo, jog tai buvo prieš 
tūkstantį metų). Nepamirškite: jos akyse esu puolusi moteris. 
Man ji - nuobodi namisėda. Tuo grindžiamas mūsų giminystės 
ryšys. Ne visiems patinka pasakoti apie savo šeimą, nes staiga 
suvoki, kad šiais yrančių šeimų, nenuolatinių darbų, vienadie- 
nių ryšių ir nesaugaus sekso laikais sudužus laivui neturi nė 
lentos nusitverti. 

Bet grįžkime prie mano moteriškų rūpesčių, nes jau būsiu į 
lankas nuklydusi, taigi antras vizitas - gimdos grandymas (kad 
apsaugočiau jūsų jautrias ausis, nutylėsiu, kaip yra imamas kiau- 
šidės audinio mėginys), tuomet gydytoja nustatė mano bėdos 
pavadinimą - endometriozė, - tai negyvų ląstelių sankaupa, ar 
kas nors panašaus, esanti gimdos ertmėje prie sienelių ir jas 
blokuojanti. Pasirodo, toji endometriozė — viena iš pagrindi- 
nių moters nevaisingumo priežasčių, o aš ir nežinojau. Taigi 
man prirašė kažkokių tablečių, nuo kurių būdavo velniškai blo- 
ga, mane pykindavo, vemdavau, o ką jau kalbėti apie skaus- 
mus ir spazmus pilvo apačioje. Beveik dvi dienas vaikščiojau 
kaip šešėlis, akyse viskas plaukė, kas trys Žingsniai turėdavau 
stabtelėti, kad žiaukčiodama atsikratyčiau beveik skaidraus tul- 
žingo skysčio, kuris be paliovos veržėsi man iš burnos. Bet ir 
tada kraujas nepasirodė. 

Per paskutinį vizitą išaiškėjo hormonų pakitimas, ir išvada, 
kurią padarė mano gydytoja po keturias savaites trukusių tyri- 
mų, apžiūros echoskopu, grandymo, skaičiavimų ir kitokių bro- 
vimosi į mano intymiąją sritį būdų, į tą šitiek kartų išniekintą 
Šventovę, — ryškus „testosterono perteklius“. Eina švilpt, ką 

jūs pasakysit apie tokį pokštą? Kad būtų aiškiau: testostero- 
nas — tai vyriškasis hormonas, o estrogenas — moteriškasis; 
žmogaus kūne, kiekvieno žmogaus kūne, egzistuoja abu. Jų 
pusiausvyra nulemia Žmogaus giminę. Jei dominuoja estro- 
genas — moteriškoji giminė. Jei testosteronas — vyriškoji. O 
aš, būtent aš, turiu daugiau testosterono, nei reikia, todėl man 
išnyko mėnesinės. Niekas to nepasakytų pamatęs mano klu- 
bus ir krūtis. Aš turbūt moteriškiausia Žemės moteris, o, pa- 
sirodo, turiu daugiau vyriškųjų hormonų, negu reikia. 

Nieko sau sutapimas, po kelių dienų Cosmo randu straips- 
nelį, kuriame kaip tik nagrinėjama ši tema. Cosmo perskai- 
čiau, kad Jungtinėse Valstijose grupę menopauzės amžiaus mo- 
terų imta gydyti testosteronu, norint palengvinti jų gyvenimą 
ir išvengti klimakso keliamo raudonio. Išvada: ponioms, ku- 
rias gydė testosteronu, labai padidėjo libido. Įsivaizduoju, kaip 
pasitenkinimo ieškančios vargšelės, nesusiturinčios ponios kim- 
ba prie laiškininko, pienininko, laikraščių išnešiotojo, prie 
kiekvieno jų kelyje pasitaikančio vyro. Gydytojai kruopščiai 
ištyrė rezultatus ir priėjo tokias išvadas: pirma, moterys, turinčios 
testosterono perteklių, jaučia, arba jaučiame, stipresnį lytinį 
potraukį nei kitos, o antra, esame aršesnės ir ryžtingesnės. 

Kai man sukako penkiolika metų, motina ėmė siuntinėti ma- 
ne pas aibę psichologų, nes nepakentė mano įsiūčio proveržių. 
Pusę savo gyvenimo praleidau analizuodama tariamas jausmų 
ir reakcijų priežastis. Mano nevaldomas nerimas, aiškino jie, 
tik nesąmoningos tėvo paieškos. Dažni kivirčai su motina - tai 
mėginimas suvokti save priešinantis. Tačiau sprendžiant iš ma- 
no hormonų galima daryti išvadą, kad nesuskaičiuojamas va- 
landas, kurias pradrybsojau ant sofos stengdamasi prisiminti 
vos ne pirmą išgertą buteliuką, galėjau praleisti ir geriau. Nie- 
ko sau, pasirodo, mano aistrų ir įtūžio priepuolius galima pa- 
aiškinti daug paprasčiau: tik hormonų perteklius. 

Tas pat nutiko Rozai, uždaro būdo mano seseriai. Mums vi- 

suomet atrodė, jog mergina keista ir intravertiška todėl, kad ją 
skaudžiai paveikė netikėtas tėvo dingimas iš namų. Pasirodo, 
ji irgi lankėsi pas psichiatrą (nieko sau namai: dvi seserys vaikš- 
čioja pas psichiatrą, 0 vyriausioji puolusi į depresiją, kuri sle- 
gia sunkiau už akmenį) ir gydytojas paaiškino jai, kad trūksta 
serotonino. Tai reiškia, jog sutrikusi medžiagos, kuri smegenų 
ląstelėse veikia kaip neuronų siųstuvas, gamyba. Taigi Roza 
dabar neapsieina be prozako, stebuklingo ir legalaus narkoti- 
ko, kuris, reikia tikėtis, sureguliuos jos serotonino kiekį ir vi- 
siškai ją pakeis. Pažiūrėsim. 

Tai mat kaip. Manyje per daug testosterono, o jai trūksta 
serotonino. Ir sprendžiant iš šio pertekliaus ir stygiaus mūsų 
bėdos nesietinos su šeimyninėmis ar asmeninėmis aplinkybė- 
mis, o tik su smegenų ir kiaušidžių cheminėmis funkcijomis, 
taigi Froidas, Lakanas, Jungas, Rodžersas jus apmulkino, 
brangieji. Bet man kyla klausimas, ar tik ne gyvenimas mus 
taip sugniuždė, kad Rozos smegenyse liovėsi gamintis sero- 
toninas, o mano kiaušidės kaip pašėlusios ėmė gaminti te- 
stosteroną, ir, Dievas žino, kas nutiko kuriam nors iš Anos 
organų. Aš prisimenu laikus, kai dar buvau visai mažutė, tuo- 
met turėjome kažką panašaus į normalią šeimą, su seserimis 
patamsyje sekdavome pasakas, slėpdavomės po patalais, nei 
mus kamuodavo depresija, nei per dienas būdavome susier- 
zinusios ir liedavome ašaras; visi aplinkiniai laikė mus nor- 
maliomis, simpatiškomis, mielomis mergaitėmis. Pagaliau, kas 
atsirado pirmiau: kiaušinis ar višta? Ar mus valdo kūnas, ar 
mes jį? Įdomus klausimas. 

Ginekologė tikina mane vartoti kitas tabletes, bet aš nepasi- 
duodu; visų pirma dėl to, kad man visai nesinori vemti, nesino- 
ri, kad pykintų ir varstytų skausmai; antra, man visai nereikia, 
kad vėl atsirastų mėnesinės, ir trečia, kad nuo tada, kai mane 
paliko Ajenas, ar aš jį palikau, o gal mudu abu vienas kitą pa- 
likome, - jau praėjo mėnuo, košmariškas mėnuo, - beveik ne- 

jaučiu poreikio dulkintis, ir, jei dabar dirbtinai mažinsiu te- 
stosterono kiekį, mano libido visai išnyks. Seserys sako, kad 
esu pamišusi ir širdžių ėdikė, bet ką galiu pasakyti? Esu tokia, 
kokia esu. Gal kad tėvas mus paliko, o gal dėl testosterono 
pertekliaus tokia esu ir man tai patinka, tad visai neketinu at- 
sisakyti vienintelio tikro gyvenimo malonumo. 


a 


Gyvenimas turėtų būti panašus į kalendorių. Kasdien nuplėš- 
tum lapelį, kad kita diena vėl prasidėtų tarsi iš naujo. Bet gyve- 
nimas primena žemės klodus. Viskas juose susimaišę ir viskas 
dera. Viskas susiję. Ir šiandienos liūtis gali turėti reikšmės ryt- 
dienos žemės drebėjimui. 

Kai man buvo trylika, ir Donostis buvo ne kas nors kita, o 
miesto, kur gyveno seneliai, pavadinimas, su savo draugu Mi- 
keliu vaikštinėdavau po molą. Mikelis ir Kristina, mudu visur 
būdavom drauge. 

Mikeliui buvo trylika, kilęs iš Bilbao, gyveno gretimame na- 
me. Tą vasarą jo motina susirgo ir ją paguldė į ligoninę. Pasi- 
rodė, ilgam, taigi Mikelio tėvas nusprendė vienturtį sūnų pa- 
likti atostogų San Sebastjane pas savo brolį, Mikelio dėdę. Bet 
tasai dėdė, kažkoks instituto dėstytojas, viengungis ir uždaro 
būdo, neturėjo nei laiko, nei noro domėtis sūnėnu, tad vargšas 
vaikinukas buvo pasmerktas landžioti pakrūmėmis paskui drie- 
žus ir laidyti akmenis į kates. Per keletą dienų mes taip susi- 
draugavome, kad tapome neišskiriami. 

Mūsų pokalbiuose nebuvo nieko nežemiška. Svarstydavo- 
me, ar sraiges derėtų vadinti bigaros, magurios ar carraguelas", 


* Moliuskų pavadinimai. (Čia ir toliau - vert. past.) 

o krabus - Kangurros ar carramarros'. Arba šaipydavomės iš 
žandarmerijos būstinės afišos, kuriai turbūt kulka paklydėlė 
numušė raides, didingąjį posakį „Viskas dėl Tėvynės“ pavertu- 
si į „Viskas dėl ėvės“. Mikelis pareiškė, kad Ėvė buvo garsiau- 
sia senojo kvartalo - jis prasideda kaip tik už žandarmerijos 
tvoros - paleistuvė ir kad mergiotė pelnė didelį populiarumą, 
ypač tarp jauniausių kareivių. Paskui gainiodavome balandžius, 
stengdamiesi įspirti toms sparnuotoms žiurkėms. Galiausiai su- 
temus, kai prieplauką apšviesdavo uosto žiburiai, mudu pasi- 
rėmę ant turėklų ilgai stebeilydavome į jūrą. „Įsivaizduok, — 
sakydavau aš, - vieną rytą tu ateini į paplūdimį ir pamatai, kad 
Santa Klara stūkso ant Urgujo kalno, o Urgujo kalnas - Santa 
Klaroje. Tu kelis kartus pasitrini akis, mėgini įsitikinti, kad tai 
tik prakeiktų pagirių sukelta haliucinacija, pažvelgi dar kartą, 
O jie vis tiek ten pat: kalnas vidury, o sala - kairėje pusėje, bet 
užvis blogiausia yra tai, kad niekas neatkreipė dėmesio, tiktai 
tu. Gal tai marsiečių išdaigos? Ar 10-0 plano pradžia?“ Beveik 
kas vakarą kartodavau tą patį pokštą, ir jis vis tiek keldavo mums 
juoką. Jei išsiurbdavome po du stiklus alaus, būdavo ypač juo- 
kinga. Ir kas rytą Mikelis su Kristina eidami į paplūdimį pir- 
miausia giliai įkvėpdavo ir tikrindavo, ar kalnas ir sala tebėra 
savo vietose. 

Atostogoms baigiantis, mudu vienas kitam pasižadėjome kaip 
įrodymą atsiųsti atviruką, kad abidvi kalvos liko kur buvusios 
ir keistis vietomis dar ne laikas. 

Bėgo metai, abu lankėmės Donostyje, ir gal kad teko išsiskir- 
ti, O gal dėl kitų priežasčių nė vienas neišsiuntėme žadėto atviru- 
ko. Seniausiai nesimatėme ir neskambinome vienas kitam. 

Nors nieko vienas kitam nesakėme, mudu buvome įsimylė- 
ję, tik meilė nesitęsia amžinai. 

O Santa Klara tebėra kur buvusi. 


* Krabų pavadinimai. 

Po daugelio metų Donostyje atostogavau su Ajenu, ir nuo 
tada Končos alėja, balandžiai parke, paplūdimio turėklai ir San- 
ta Klaros vaizdai beviltiškai siejasi su juo. San Sebastjanas jau 
nereiškė senelių gyvenamosios vietos, vasarnamis buvo ap- 
dulkėjęs ir apleistas, nublanko ir pasivaikščiojimų su Mikeliu 
prisiminimas, tik visiems laikams įsirėžė miestelis, kuriame 
Ajenas ir aš suvokėme mylintys vienas kitą. Ir šiomis dieno- 
mis, kai per visas informacijos priemones nepaliaujamai kal- 
bama apie San Sebastjano kino festivalį, neatsiverčiu jokio 
laikraščio ir nejungiu televizoriaus, nes žinau, kad neišturė- 
siu pamačiusi Viktoriją Eucheniją, turėklus, parką, paplūdi- 
mį, o ypač Santa Klaros salą. 

Taip yra todėl, kad tik krabai, arba Kangurros, ar carramar- 
ros, Vadinkite juos kaip patinka, sugeba prasibrauti pro uolose 
esančius plyšius, duburius, kurių ilgis šimtus kartų didesnis už 
jų kūno ilgį. 

Vien tik krabai. 


— apie cinizmą 


Dievas pasaulį sukūrė per septynias dienas. Paskui Adomą iš- 
vijo iš rojaus ir pasmerkė jį pelnytis duoną sunkiu darbu. Apple 
per metus pagamina milijoną įvairių kompiuterių. Milijonai vir- 
tualių pasaulių, kuriuos sukuria trisdešimtmečiai demiurgai, 
begalės PI mažieji tarnai. Afrikos genčių darbo savaitės vi- 
durkis - dvylika valandų. Europietis ištveria daugiau nei ketu- 
riasdešimt. Pažanga viskuo lenkia Dievą, net ir nuožmumu. To- 
dėl mus taip traukia dirbtinis rojus —- senų gerų laikų ilgesiu. 
Palikusi namus šiek tiek dirbau vienoje įstaigoje. Tarptauti- 
nėje informatikos kompanijoje. Kompiuterinė įranga. Kom- 
piuteriai, spausdintuvai, CD-Roms ir kitokie protingi robotai, 
sukurti žmonių darbui palengvinti. Kokia ironija. Visą infor- 
maciją apie šią produkciją gaudavome anglų kalba, taigi jau- 
nai, praktiką atliekančiai anglų filologijos studentei reikėjo ją 
išversti ir pritaikyti, paskui išsiuntinėti į specializuotus Žurna- 
lus, kad kiekvienas darboholikas galėtų sužinoti, jog šeštojo 
greičio skaitytuvas siūlo puikų naudojimosi laiką, o vaizdo 
plokštė, skirta specialiai kompiuterių su pentium procesoriaus 
mikroschema įrangai, - nepamainomas dalykas reiklaus įvaiz- 
džio informatikos ir 3D" kūrėjams profesionalams. Reikėjo 


* Personalinių kompiuterių. 
* * Trimatės erdvės. 

mane tuomet pamatyti. Nuostabiai manipuliavau terminais: 
jungtis, VGA plokštė, paralelinė jungtis, tvarkyklė, lygiagre- 
čioji jungtis, 16-0s baitų jungtis, skaitmeniniai garso filtrai, ši- 
lumos perdavimas vašku arba mikroprocesorius. Ten buvo ma- 
no pasaulis, sėdėjau ant kubo formos kėdės už L forma išdės- 
tytų stalų dviejų kvadratinių metrų erdvėje. Mano akys velniš- 
kai nusilpo, nes dienų dienas kankinau jas akindama fantas- 
magoriška kompiuterio šviesa, ryškiomis halogeno lempomis; 
nuo sąstingio prie klaviatūros ėmiau jausti pragariškus nuga- 
ros skausmus. Nei iš šio, nei iš to - dvi dioptrijos ir iškrypęs 
stuburas - skoliozė. Ir visa tai dėl sumauto atlyginimo, nes tar- 
nautoja - studentė, atliekanti praktiką pagal sutartį, kurioje 
juodu ant balto išdėstyta, kad dirba lygiai tiek kiek kiti, o gau- 
na mažiau. Bet ne tai buvo blogiausia. Šlykščiausia, kad kas- 
dien tekdavo susidurti su ta pačia banda. Išsidažiusiomis, pa- 
kulas primenančiais plaukais, netikrais Gucci papuošalais ap- 
sikarsčiusiomis sekretorėmis, kurios per visą gyvenimą, be „Su- 
pertele“ ir „Dešimt minučių“, daugiau nieko nėra skaičiusios, 
visos jų kalbos - apie vakarykštį telefilmuką arba paskutinį Ča- 
belės draugužį ir intrigų rezgimas. Šlykštu buvo kasdien matyti 
personalo vadovą, kuris pasisakydavo už mirties bausmę, kad 
visiems laikams susidorotume su teroristais, ir be jokios gėdos 
stebeilydavo į mano krūtis, kai atsidurdavome vienudu lifte. 
Šlykštu buvo kasdien matyti prekybos tinklo darbuotojus, atsi- 
duodančius pigiu odekolonu, jų Corte Inglės pirkti netinkamo 
kirpimo kostiumai susimesdavo raukšlėmis ties kirkšnimis ir 
pečiais ir visuomet atrodydavo arba per maži, arba per dideli, 
prėt-ū-porter vergai, neišgalintys įsigyti tinkamo drabužio, bet 
taip norintys jį turėti. 

Buvau maitinama įvairiais pažadais. Jeigu labai stengsiesi, 
tavo triūsas bus įvertintas, tavo darbas rodys Žinias, įgysi atitin- 
kamą padėtį ir uždarbį. Tačiau po metų lioviausi tikėjusi iliuzi- 
jomis, pamiršau neįgyvendinamas ambicijas ir galiausiai susi- 


0 


UT 
LT 


28 


taikiau su tuo, kad niekuomet nepakilsiu karjeros laiptais ir 
atlyginimo niekas nepadidins. Kiekvienas naujas prašymas per- 
žiūrėti darbo užmokestį susidurdavo su neginčijamu teiginiu, 
kad visa šalis - o įmonė atspindi jos būklę - patiria krizę. Krizė 
tikrai čia niekuo dėta. Krize jie vadino pelno mažėjimą, bet ne 
nuostolius. Kitaip tariant, anksčiau sąskaitą išrašydavo n šim- 
tų dvidešimt trims milijonams, o dabar išrašo tik n šimtų - ir 
tai jau yra krizė. Iš tikrųjų įmonė negalėjo tau mokėti daugiau, 
nes tų pinigų būtų netekę aukšti darbuotojai, dėl jų kontraktų 
su aštuonženkliais skaičiais nelikdavo pinigų mūsų atlygini- 
mams. Manai, kad Armani kostiumus vilkintys ir Chus Burės 
graviruotais žiedais vestuvių metinių proga pasidabinę puošei- 
vos užsidirba sau atlyginimą? Nė velnio. Mano bosas, naujai 
iškeptas vadybos direktorius, gaudavo milijoną pesetų per mė- 
nesį, kitaip tariant, vienuolika kartų daugiau nei aš, dienų die- 
nas plepėdavo telefonu su nauja savo meiluže, nes jas keisda- 
vo tarsi kvepalus: Davidoff, Fahrenheit, Calvin Klein, Ana, Liu- 
sija, Loreta... Reikia visada būti madingam. Jis nekalbėjo an- 
gliškai ir nemokėjo teisingai dėti kirčio. Žinau, nes taisydavau 
visus jo siunčiamus raštus. Bet keturiasdešimt vienerių metų 
tipas, /ESE meistras (bala žino, kiek už tai paklojo tėveliai), 
pradėjo dirbti auksiniu laiku - devintąjį dešimtmetį, kai už ast- 
ronomines sumas tarsi futbolo žaidėjus samdė diplomuotus be- 
viltiškus šaunuolius. Sakyčiau, nusišypsojo laimė ir jis išlošė 
demografinėje loterijoje, nes, jei būtų gimęs penkiolika metų 
vėliau, srėbtų visai kitokią putrą. Mums, kurie gimėme vėliau, 
už suknistą atlyginimą reikėjo arti iš peties, kartais daug ilgiau 
nei jam. Beveik niekada neišeidavome laiku, tekdavo sėdėti 
daugiau nei aštuonias darbo valandas, bet už viršvalandžius, 
žinoma, mums niekas nemokėjo, nes dirbome ir aukojomės 
įmonei, turėjome jaustis pakankamai laimingi jau vien dirbda- 
mi joje, juk statistika rodo, kad vienam iš mūsų tenka keturi 
mirštantieji badu, keturi alkani vanagai, sukantys ratus aplink 

mūsų galvas ir negailestingai tykojantys mūsų vietų už mini- 
malų užmokestį. Personalo viršininkas nepraleisdavo progos 
tai priminti. Kai paskaičiuodavai, suprasdavai, kad už valandą 
tau mokėdavo mažiau nei asistentei. Aš keldavausi aštuntą ry- 
to ir grįždavau namo pusę devynių vakaro visiškai nusikalusi, 
nenorėjau nieko, tik pavakarieniauti ir griūti į lovą. Lioviausi 
skaičiusi knygas, nėjau į koncertus nei į kiną. Šeštadienio va- 
karais apsitempusi džinsais ir odiniais batais eidavau skandinti 
nevilties alkoholyje, tuo metu buvau nugrimzdusi į giliausią savo 
gyvenime liūną ir ant visko man buvo nusišikt, tikrai, prade- 
dant šešta valanda ryto, kai mano kraujyje esantis alkoholio 
kiekis sulygindavo Sony valdininką su „Madrido prekybos“ kro- 
viku. Paskui užgriuvo birželis, egzaminai, aš visą mėnesį rijau 
amfetaminus, kad tik išsilaikyčiau, pažymiai man jau nebuvo 
svarbūs, ateidavau į fakultetą prisišveitusi karbonadų ir pasi- 
telkusi visą apsukrumą, nes laiko ruoštis egzaminams aš tikrai 
neturėjau, paskaitų nelankydavau ir kurso draugai mane gau- 
dydavo norėdami įteikti dėstytojų pasirašytą pažymą, kad bu- 
vau egzamine, o ne švenčiau su draugais. 

Neturėjome jokių galimybių laimėti kovos, nes neturėjome 
jokių galimybių susiręsti barikadų ir kelti revoliucijos, mes bu- 
vome taip iškvaišę ir nuvargę, užhipnotizuoti įtempto darbo ir 
apokaliptinių sapaliojimų apie baisią ekonominę padėtį, kad 
nė vienas iš mūsų nieko daugiau nė nepastebėdavome. Netu- 
rėjome jokio ginklo kovoti su keturiasdešimtmečiais valdinin- 
kais dvigubomis pavardėmis, o užvis blogiausia buvo tai, kad 
įsidarbinus kokiai žioplei, pavarde Lopes-Santos arba Marti- 
nes de Minjon, - ji atvykdavo į darbą tėtušio įtaisytu Go/f GTI, 
apsirengusi Prada drabužiais, nešina Loewe rankine, už tai irgi 
sumokėjęs tėtušis, tokia įrudusi, nes puikiai paslidinėjo savait- 
galį Andoroje, o tai, be abejo, taip pat apmokėjo tėtušis, vi- 
siems atrodanti klasiškai elegantiška, nesvarbu, kad nesuskai- 
čiuoja nė iki penkių, jai, akcininko dukteriai, ką tik apsigynu- 

siai viešųjų santykių ir komunikacijos magistro laipsnį, nes ir 
už tai sumokėjo tėtušis, viskas atleidžiama, o kaip kitaip, - ta- 
ve priskirdavo ją globoti, pasodindavo prie gretimo stalo, jai 
mokėdavo daug didesnę algą nei tau; žinoma, jai prastai sekėsi 
dėti kirčius“, penkiolikos eilučių tekstą spaudai redaguodavo 
keturias valandas, o man vėliau tekdavo nuo pradžios iki galo 
ištaisyti per dešimt minučių, nes asilė rašydavo „savišką kom- 
piuterį“ vietoj „savo kompiuterį“, o veiksmažodį „turėti“ pen- 
kiolikoje eilučių sykį radau pavartotą dvidešimt septynis kar- 
tus, tuomet paklausiau savęs: „Kokį velnią aš čia veikiu?“ KO- 
KĮ VELNIĄ? Tokios ypač normalios būtybės atvykimas ap- 
švietė man protą, ji kiekvieną sakinį baigdavo „tu Žinai?“, vis- 
kas jai eidavo lyg sviestu patepta, ir tai įtikino mane, kad esu 
išnaudojama, apgauta kaip paskutinė kvailė, kaip asilas, ku- 
riam vietoj morkos pakišo pagalį, ir vieną rytą, kai ėjau į vaisti- 
nę pirkti ko nors nuo skausmo, nes beprotiškai gėlė nugarą, 
saulė nutvieskė veidą lyg sakydama, kad gyvenimą leidžiu per- 
niek, O jį teturiu vieną vienintelį, juk esu moteris, o ne kokia 
katė, tuomet suvokiau, kad jau dvejus metus nejutau nosį glos- 
tančių saulės spindulių, kad mano jaunystė uždaryta patalpoje 
su grotuotais langais; tada ramiai pakilau kalbančiuoju liftu, 
įrengtu tame šiuolaikiškame pastate, trečias aukštas, „Durys 
atsidaro“, —- pranešė liftas technikos sukurtu balsu, nuėjau tie- 
siai prie savo kompiuterio ir spustelėjau Delete All. Kompiuteris 
perspėjo mane, kad visa standžiojo disko informacija gali būti 
ištrinta, ir paklausė: „Ar tikrai norite ją ištrinti?“, ir tada aš, visai 
neabejodama, kaip dar niekada gyvenime neabejojau, kad ma- 
no vardas Kristina, paspaudžiau „Taip“, ir staiga pasijutau pati 
laisviausia pasaulio moteris, pasijutau laiminga, pirmą kartą po 
dvejų metų alsavau visa krūtine ir nusispjoviau į žadėtą karjerą 
informatikos pasaulyje, kaip sako mano sesuo Roza. 


* Kai kurie ispanų kalbos žodžiai turi grafinį kirtį. Jeigu jo nėra - rašybos klaida. 

Taigi dabar esu padavėja. 

Bare uždirbu daugiau nei toje įmonėje, mano rytai priklau- 
so man, tik man vienai, o laisvalaikį vertinu labiau nei visus 
pasaulio atlyginimus kartu sudėjus. Visiškai nesigailiu dėl savo 
pasirinkimo ir nė už ką neičiau dirbti į panašią bendrovę. 

Geriau jau tapsiu kekše. 

Retomis akimirkomis, kai anapus baro būna tuščia, užsimer- 
kiu ir mėginu pasinerti į sintezatoriaus garsus, muziką įsivaiz- 
duodama kaip įvairiaspalvį svogūną, nuo kurio vieną po kito 
lėtai ir kruopščiai lupu lukštus, kol randu tą, skirtą specialiai 
man: reivo dovanėlę. Kai tai suvokiu, įsileidžiu muziką sroven- 
ti venomis, kapiliarais, arterijomis, leidžiu užvaldyti mano lim- 
fos ir kraujo pripildytą kūną, mušti į galvą, o paskui išnykstu 
joje. Aš ištirpstu muzikoje, dingstu, tampu nesvari ir beformė. 
Staiga pasigirsta roll on, visai kitokiu ritmu nuskamba pratisa 
garsų virtinė, plaukia labai lėtai, paskui įgavusi pagreitį perei- 
na į kalantį įkyrų techno ritmą, kartojantį širdies dūžius. Tamsa 
kviečia mane, garsiakalbis vemia monotonišką, simetrišką, vi- 
dinės jėgos kupiną ir pratisą melodiją, lengvai plūduriuojančią 
mano galvoje nuo ekstazio. 

Tačiau tokia būsena negali tęstis ilgai, nes darbas prie baro 
neleidžia mėgautis laisvalaikiu. Nuolat kas nors atsiranda prieš 
akis ir reikalauja pripilti jam taurę, tuomet privalai gr'žti į rea- 
lų pasaulį. Aikštelėje minia sutartinai juda vienos melodijos, 
vieno narkotiko, vienos bendros dvasios ritmu. DŽ - naujasis 
mesijas, muzika — Dievo žodis, krikščionių vyną pakeitė eksta- 
zis, O vitražus su šventųjų atvaizdais - televizorių ekranai. Sa- 

ko, kad tai genetiškai užprogramuotas sugrįžimas prie pirmykš- 
tės genties ištakų, prie nesąmoningo kolektyvizmo. 

Staiga susivokiu supama ištikimų lankytojų masės, sutarti- 
nai kilnojančios rankas ir šaukiančios: „Reivas“. Aš irgi pul- 
suoju šiuo kolektyviniu ritmu ir DŽ, į kurį nukreiptos mūsų 
maldos, palaiminta iš visos širdies maldauju apsivalymo, kad 
galutinai užsimirščiau, kad įvyktų stebuklas ir paskutinio mė- 
nesio pėdsakai dingtų lyg nebuvę. 

Kad grąžintų man tą laiką, kai aš dar buvau tavo. 

Kasnakt iš penkių šimtų vatų garsiakalbių gaudžia muzika. 
Juodos didelės dėžės, tarsi pavainikės Pandoros skrynios duk- 
terys, sprendžiant iš jų keliamo triukšmo, jose tūno visi pasau- 
lio viesulai ir audros. Vakar, šeštadienį, nuo dvyliktos iki aš- 
tuonių vakaro pilsčiau gėrimus, paskui bėgiojau aukštyn že- 
myn: tai užkeli kokakolos dėžę, tai nukeli alaus, dėžę, tai įpili 
blaivėjantiems klientams, tai surenki naudotus prezervatyvus, 
kurių pilna visur - tualete, Žinoma, ir ant raudonu aksomu ap- 
muštų minkštasuolių, šokių aikštelėje (ŠOKIŲ AIKŠTELĖ- 
JE? Taigi, atrodo, ten šoka kompanija, žiūrėjusi „Esminį ins- 
tinktą“), kampelyje už garsiakalbių, ypač pamėgtame penkio- 
likmečių, nes ten visiškai tamsu. Kadangi visi suplaukia para- 
gavę ekstazio, jiems norisi daryti tai bet kur, čia ir dabar, jų 
bamboms nepaliaujamai sukantis karusele. Ką gi, iš pradžių 
manęs tai netrikdė, tegu daro ką nori, gyventi liko keletas die- 
nų, no future“ , tik būtų geriau, kad paskui nereikėtų rankioti 
naudotų prezervatyvų, o tai, sutik su manimi, visiems kelia 
šleikštulį. 

Išėjau iš „Planetos X“ ir saulė savo balzgana šviesa apžilpi- 
no akis. „Tarsi gongas trenkė per smilkinius. Jau išaušo diena. 
Pusryčiavau su kitais padavėjais. Paskui buvome užsukę į ne- 
toli „Planetos X“ esantį God klubą, dirbantį visą parą. Sausa- 


* jokios ateities (angl.). 

kimšas, galybė nuo ekstazio apsvaigusio jaunimėlio, ritmiškas 
šviesų blykčiojimas. Čiundačiundačiundačiunda... acieeeeed! 
Merginos šoka techno - rankos glebios, raumenys atsipalaida- 
vę, galvos švysčioja į šalis, - jos primena marionetes, kurioms 
iš po kojų išmušė pagrindą. Turėčiau eiti namo ir išsimiegoti, 
nes ką galiu pasakyti: po aštuonių valandų prie baro pilstant į 
taures taip norisi, kad IR TAU kas nors įpiltų, tiesiog dėl įvai- 
rovės. Kai išėjome iš God, buvo ketvirta valanda popiet. Tu- 
rėčiau jausti alkį, bet tabletės, kurias vartoju, kad naktį pilda- 
ma į taures neužmigčiau, visiškai užgožė alkio jausmą. Iš ma- 
nęs liko vien kaulai ir oda. Atrodau, lyg ką tik išėjusi iš Da- 
chau. Nesvarbu, vyriškiams tokios patinka. Primenu Keitę 
Mos, tik su krūtimis. Labai grunge“, labai trendy'". Ne šiaip 
sau esu padavėja, tokios patinka vyrams. Gal tai niekinga, 
bet reikia kaip nors verstis ir ką nors valgyti, arba kaip aš — 
nevalgyti. Prašau man atleisti, gyvenimas yra toks, koks yra, 
ir nieko čia nepadarysi. 

Šiame mieste pilna vienišų vyrų. Kur spjausi, tokių sutiksi, 
pilni kampai. Pajutę, kad esi viena, jie limpa prie tavęs kaip 
musės prie medaus. Ir moterų, be abejo, yra daug vienišų mo- 
terų. Stovėdama už baro esu girdėjusi galybę istorijų. Moterys 
ir jų mylėti, bet prarasti vyrai, narkotikai, kuriais malšino sie- 
los skausmą, džiaugsmai ir nuotykiai. 

Teko girdėti tiek daug nemeilės ir vienatvės istorijų, kad ga- 
lėčiau išleisti raštų rinkinį. 

Išmokau atpažinti juos iš veidų. Priėjusi prie baro, jau po 
kelių sekundžių galiu pasakyti, kiek čia sėdi vienišų klientų. 
Ekstazis veikia tik keletą valandų. Apsvaigsta, bet vis tiek jau- 
čiasi vieniši. Nėra narkotiko, kuris padėtų tai užmiršti. 


* Muzikos stilius; rūgštus, aštrus (angl. ). 
** susiglamžiusi (angl. ). 
*** madinga (angl. ). 

Šalia kolonėlės rymantis vaikinas bare susipažino su savo 
svajonių mergina. Rusvaplauke, pasipuošusia Gaultier. Gėrė, 
flirtavo. Paskubomis pasimylėjo tualete. Užsirašė jos telefono 
numerį, bet paskambinti taip ir neišdrįso. Nežinojo, net kas ji 
tokia. Kiek vyriškių mylėjosi su ja tualete? Kai galiausiai su- 
kaupęs drąsą surinko jos telefono numerį, niekas neatsiliepė, 
nei kitą kartą. Jis pamanė, kad praėjo per daug laiko. O gal ji 
susipažino su kitu? Pamiršo jį. Jis irgi jos gerai neprisiminė. 
Nebūtų galėjęs apibūdinti jos nosies linijos, nei blakstienų iš- 
rietimo, nei jos plaukų spalvos. Jau negalėjo pasakyti, ar ji tik- 
rai tokia nuostabi, kaip jam pasirodė. Daug naktų praleido ba- 
re, kur su ja susipažino, bet niekuomet daugiau jos nesutiko. 
Nuo tada jį kamuoja nemiga. 

Viena mergina ant kaktos rašosi savo mylimojo vardą. Vi- 
suomet įsimyli vedusius vyrus. Ji mylėjosi laiptinėse, viešbu- 
čiuose, ant atlenkiamų sėdynių automobiliuose, parkuose, lif- 
tuose, madingų barų tualetuose. Bet ji nežino, ką reiškia pa- 
busti šalia mylimojo ir drauge pusryčiauti lovoje. 

Šis miestas pernelyg didelis, sako vieni, darosi sunku ben- 
drauti... 

Galų galeskiekvienas turime savo istoriją. 

Šis miestas pimas vyrų, kurie barų prieblandoje ieško moters. 

Tąnakt išgirdau galybę įvairiausių istorijų... 

Galiu jums papasakoti savąją. 

Ir aš turėjau mylimąjį, kurį praradau. Jis man nieko nepa- 
aiškino. O aš ir neprašiau. Tiesiog jis mane paliko. Geriau jau 
būčiau aš jį palikusi. Jis neatsako į mano skambučius. Manau, 
turi tam pagrindą. 

Privalėjau į barą išgerti suplaukusiems vienišiams įkalti į gal- 
vas, kad negaliu pripildyti lyg taurių jų tuštumos, kad mane 
irgi paliko mylimasis ir kad, velniai rautų, techno jau ima vesti 
mane iš proto. 

Dirbu bare, o sekmadienius leidžiu kazino ir landynėse, pri- 

sisiurbiu kaip kempinė, o algą išleidžiu ekstaziui: užsimiršti, 
kad mane paliko mylimas žmogus. Nors esu žavi ir liekna. Ma- 
tyt, jam to nepakako. Sako, tokie ir yra devintojo dešimtmečio 
santykiai. Efemeriški. No future. X karta. Belieka tik dulkintis. 

Aš dirbu bare, kasnakt nuo trankios muzikos man skauda 
ausis ir jaučiu pagreitėjusį pulsą. Mano širdis plaka tris šimtus 
kartų per minutę. Mane apima toks baisus troškulys, kad, ro- 
dos, išgerčiau visą tvenkinį. Jaučiu, kaip aikštelės šviesų mir- 
gėjimas tampa apčiuopiamas, o muzika virsta vaizdiniais. 

Muzika apgaubia mus neregimu šydu, apkvaitina, apkurtina 
ir jos valia tarsi išnykstame. Nuo baro stebiu, kaip mirga ran- 
kų, kojų ir blizgančių apdarų audinys, žmonių ir įvairiaspalvių 
ševeliūrų masė banguoja tūkstančio būgnų ritmu. Iš tuštumos 
išsiveržia šviesos pluoštai, švysteli sekundę apakindami, pas- 
kui stoja tamsa ir kitas akinamas pluoštas mirga antrindamas 
širdies dūžiams. Kai reikia pereiti salę ir nuvalyti taurėmis ir 
buteliais apkrautus stalus, rodos, neriu prieš srovę. Aplink mane 
stumdydamiesi ritmingai juda apkvaitę švytintys kūnai, šie žmo- 
nės jau ne Žmonės, nes tapatybė išsilydė masės žaizdre, aplin- 
kui jaučiu vien kunkuliuojančią magmą, kuri nuolat leidžia į 
paviršių mažus burbuliukus. 

Aš dirbu bare ir kasnakt jaučiu, kad man kažko beviltiškai 
trūksta, bet gerai nešuvokiu, ko. Jaučiu, kaip mane užvaldo 
toks piktdžiugiškas ir stiprus ilgesys, kad net užgniaužia kvapą. 

Man reikia kankalo, kurį jusčiau tarp kojų. 

Ajenai, noriu, kad sugrįžtum, kad pasiimtumei mane iš čia. 

Noriu, kad kaip nors man pagelbėtum. 

Gyvenimas yra liūdnas, o Madrido naktis tikrai nėra tokia nuo- 
stabi, kaip visiems atrodo. Tai sakau jums aš, nes joje gyvenu. 


Mirguliuojantys žydrų šviesų blyksniai mane akina. Galėčiau būti 
čia, o kartu ir kitoje vietoje. Man sukasi galva ir jaučiu save tūks- 
tantyje kitų vietų: Ajeno lovoje, Linės kambaryje, savo buto vo- 
nioje. Tik ne čia, o kažkur kitur. „Planetoje X“ dešimta valanda 
vakaro, turiu daug darbo, drėgnu skuduru valau baro stalviršį, 
šluostau dulkėtus butelius. Iš tiesų to daryti visai nebūtina, bet 
man nuobodu ir nežinau, ko galėčiau griebtis. Anksčiau atsineš- 
davau knygą ir ramiomis akimirkomis, kai niekas nereikalauda- 
vo išgerti, su pasimėgavimu skaitydavau, tačiau bosas susirūpi- 
nęs paaiškino, kad knyga netinka prie baro įvaizdžio. Tokios šne- 
kos man pasirodė paika sapalionė, ypač vyriškio, kuris per savo 
gyvenimą nevartė jokios knygos, tik telefonų. Bet bosas yra bo- 
sas, O aš esu tik padavėja, taigi pasijutau it musę kandusi, kitaip 
tariant, paklusau ir knygą palikau namie. 

Ką galvoja mano seserys, man tik nusispjaut. Man vienodai 
šviečia jų kalbos, esą tai nerimtas darbas. Mano seserys nė vel- 
nio neišmano, kas yra gyvenimas. Viena sužavėjo pasirengusį 
ją išlaikyti tipelį, tokių dabar nerasi, na, o kita genetikos loteri- 
joje laimėjo aukso puodą. 

O aš esu čia, mano sielai mielame bare, kuris seserims aso- 
cijuojasi su gėdingiausia visuomenine padėtimi, ir su viesulo 

energija šluostau butelius, kai baro prieblandoje kabančiame 
veidrodyje pastebiu per gatvę einančią moterį. Ji artėja skub- 
riais dideliais žingsniais tarsi mergina iš Charlie reklamos. Saulė 
nutvieskia jos figūrą ir, didžiai nustebusi, atpažįstu savo seserį 
Rozą. Niekaip negaliu suvokti, kokių galų Rozai prireikė bare, 
ji nepakenčia transo ir negali klausytis nieko, kas sukurta vė- 
liau nei devynioliktame amžiuje. 

Sesuo prieina prie baro, prisėda ant aukštos kėdės, ant kitos 
pasideda savąjį kupranugario odos paltą ir užsimeta koją ant 
kojos taip iškalbingai, kaip geba tik lesbietės ar labai turtingos 
moterys. 

Aš nusišypsau greičiau sarkastiškai nei draugiškai. Atrodo, 
man nelabai pavyksta, nes esu prasta aktorė. 

— Ar tik akys manęs neapgauna, - sakau. - Kuo nusipelniau 
tokios garbės? Monako princesė teikėsi aplankyti mano var- 
ganą lūšną! 

- Jei tu dar šaipysies, daugiau niekada neateisiu, - atremia 
sesuo, kaip visada, ramiu balsu. Jos neišmuši iš pusiausvyros. 
Niekas nepasakytų, kad mudvi seserys. Nesame panašios nei 
sudėjimu, nei charakteriu. 

— Atleiskite, jūsų šviesybe, - tariu jai. - Nenorėjau jūsų įŽeis- 
ti. Pasakysiu, kad šviesybė šiandien puikiai atrodote. Koks ele- 
gantiškas kostiumėlis... - Turiu pripažinti, jis ne mano stiliaus, 
bet labai gražus. Iš toli matyti, kad nemažai už jį suplojo. 

— Ne tai svarbiausia. Abidvi žinome, kad, jeigu džinsai man 
tiktų taip kaip tau, nesidairyčiau į dizainerių drabužius. 

Mano sesuo tikra pavyduolė. Visada tokia buvo. Juk ir aš su 
džinsais neatrodau seksbomba. Jei turėčiau tiek pinigų kiek ji 
ir drabužius pirkčiausi Loewe, galbūt irgi nemūvėčiau džinsų. 
Kas žino. 

Paklausiau, ko norėtų išgerti, ji paprašė kokakolos. Light“. 


* Nestiprios (angl. ). 

— Ar tikrai nenori lašelio viskio? - pasiteirauju. 

— Tikrai, - ramiai patvirtina, o jos veide, kaip visada, nesuju- 
da nė raumenėlis. 

— Tavo reikalas. - Kilsteliu pečius duodama suprasti, kad, 
pasirinkusi abstinenciją, nežino, ką praranda. Tegu nesako, kad 
nemėginau jos sugundyti. Atidariusi šaldytuvą, išimu buteliu- 
ką kokakolos. Light. - Taigi, šviesybe, - tęsiu. Visada šitaip į ją 
kreipiuosi, ir tai veda ją iš proto. - Kokie vėjai tave čia atpūtė? 
Kas nutiko, kad aplankei nešlovės žyme paženklintą seserį? 

— Liaukis pagaliau. - Rozos balse suskamba lengvutė, visai 
lengvutė pykčio gaidelė. - Išėjau iš darbo ir pasakiau sau, kad 
pakeliui į namus reikia stabtelėti čia ir priminti tau: turi pa- 
skambinti Anai. 

Padedu kokakolos butelį, bet neįpilu, ir iš nuostabos ištįsu- 
siu veidu žiūriu į seserį. Tik ji, skruzdė darbininkė, gali iš dar- 
bo grįžti dešimtą nakties. 

— Grįžti iš darbo? DABAR? 

— Taip, buvau pasilikusi parengti rytojui svarbų pranešimą. 

— Po velnių, moterie... Tai ne gyvenimas, štai ką galiu tau 
pasakyti. Nors ir labai gerai tau moka. - Prisimenu kokakolą, 
įpilu jai, įdedu ledo kubelių ir citrinos griežinėlį. 

— O koks jau tavo gyvenimas, kad reikia ieškoti bare, nes 
niekada nebūni namuose! - Roza godžiai siurbteli kokakolos 
ir tęsia: - Labai prašau nesiginčyti, nes šiandien man plyšta 
galva. Primenu tau dar kartą, kad nueitum pas Aną. Man skam- 
bino mama ir atrodė labai susirūpinusi. 

— Nemanau, kad nutiko kas nors rimta. Anai paprasčiausiai 
nuobodu ir ji stengiasi atkreipti mūsų dėmesį... 

— Aš taip nemanau. Kas nors negerai. Vakar skambinau ir ji 
man pasirodė labai sugniužusi. Supratau, kad blogai jaučiasi. 
Mudvi niekada viena kitos nesupratome, nelabai kuo galėjau 
padėti. Man ji nieko nepasakoja... Bet, sakau tau, man ji pasi- 
rodė kažkokia keista. 

— Ko tikiesi iš manęs? Jeigu tau nieko nepasakoja, tai negi 
man bus atvira? Šimonas Peresas ir Arafatas artimesni bičiu- 
liai nei mudvi. 

— Pati Žinai, kad Ana negali suprasti tavo gyvenimo būdo. 

— O aš negaliu suprasti jos! Bet kas tau rūpi?.. Žinoma, nėra 
labai linksma gyventi spjaudant ir gaudant, bet aš jos už tai 
nesmerkiu. 

— Ką gi, galiu prisiekti, kad dabar tu būtent tai ir darai, - taik- 
liai mesteli man sesuo, barbendama pirštais į stalviršį. Trumpi 
nelakuoti kvadratiniai nagai nepriekaištingai prižiūrėti. 

— Aš jos nesmerkiu. Nesijaudink, nueisiu, kai tik galėsiu. Ne- 
žinau, kuo galėčiau jai padėti, man pačiai šuniškai bloga. Blo- 
ga, bloga, bloooga!.. 

— Kas nutiko? - klausia mano mandagioji sesuo, stengdama- 
si maloniai šypsotis ir rodyti, kad nors truputį domisi. 

— Ajenas mane paliko, - ramiai pareiškiu, mėgindama su- 
jaudinti savo nesujaudinamą seserį. 

— Nepradėk. Anokia čia naujiena. Kelintą kartą? 

Atrodo, neišdegė. 

— Ne, ŠĮKART jau galutinai, moterie, galiu tau prisiekti, — 
savo žodžius patvirtinu giliu atodūsiu, kurio net vaidinti nerei- 
kia, jis išsiveržia iš pačių sielos gelmių. - Jau beveik mėnuo. 
Taip ilgai dar nebuvom išsiskyrę. 

— Jei atvirai, galiu pasakyti, kad tai geriausia, kas tau yra 
nutikę. Tas vyriškis tave smarkiai nukamavo, - tarsteli mano 
išmintingoji sesuo. 

— Ką čia kalbi!.. Jis buvo nuostabus. Protingas, švelnus, jaus- 
mingas... 

— Jausmingas? Nejuokink manęs. Prisimeni, kartą susitiko- 
me Retiro parke? Tavo vargšelė draugė Linė, ta anoreksikė, 
kaulų rinkinys, tokia vargana, kad buvo graudu į ją Žiūrėti, ren- 
gėsi gultis į ligoninę, o tavo jausmingasis draugužis pažėrė ti- 
radą: „Ši mergytė kasdien eina vis dailyn. Kaip sulieknėjusi“. — 

Mano sarkastiškoji sesuo vėl siurbteli gurkšnelį kokakolos. — 
Jis turbūt trenktas. Ką jau kalbėti apie tai, kad savo merginos 
ir jos sesers akivaizdoje žarsto komplimentus kitai. Beje, kaip 
laikosi Linė? 

— Neblogai. Jau namuose. Ligoninėje neišbuvo nė savaitės, 
taigi jai nieko rimta. Ėmė lankytis pas psichologą ir pamažu 
viskas grįžta į savo vėžes. O dėl anoreksijos... jeigu nori žinoti, 
diagnozė dar galutinai nepatvirtinta, ligoninėje nustatė, kad 
mano draugės psichika nesutrikusi, o anoreksija — grynai psi- 
chinio pobūdžio liga. 

— Aišku viena: tavo draugė virs griaučiais. 

— Gal ir taip, bet tyrimai rodo, - tai patvirtino net ir psichiat- 
ras, —- kad anoreksikės siekia tobulumo, jos intravertiškos as- 
menybės, atsisako sekso... 

— Atsisako sekso? Negali būti. Dabar jau man aišku, kad Li- 
nė tikrai ne anoreksikė. - Štai kaip ironizuoja mano sesuo. 

— Pirmiausia, atsimink, tai susiję su topmodelių bumu, įsiga- 
lėjus kūno kultui ir priviso visokiausių anoreksikių. Antra, no- 
riu perspėti tave, jei vėl mėginsi užsipulti mano draugę, kad 
greičiausiai tu pati esi anoreksikė - juk atsisakai sekso. 

— Aš nesakiau, kad visai atsisakau sekso. - Roza, atrodo, 
įsižeidė. Įsižeidusi Roza! Būsiu palietusi jos jautrią vietą! 

Iš pasitenkinimo nusišypsau. 

— Na, kiekvienas taip pasakytų, - tęsiu, - spręsdamas iš tavo 
meilužių. Vaikeli, šalia tavęs pati Rosio Mergelė atrodytų tikra 
pasileidėlė. 

— Įsikalk į galvą, aš nesišalinu sekso nei lytinių santykių. Tie- 
siog apsisprendžiau būti nepriklausoma, pati save išlaikyti, ne- 
sitaikstyti su apgaule ir pažeminimu ir gyventi viena. 

— Roza, nereikia perdėti. Aš manau, kad viską galima sude- 
rinti: gali būti nepriklausoma, išlaikyti save, bet kartais juk ir 
pasimėgauti meilės nuotykiais. 

— Tai tik teorija. Iš tiesų viskas daug sudėtingiau. Kristina, 

neapgaudinėk savęs. - Ir mano pakančioji sesuo giliai atsidūs- 
ta, stengdamasi susigrąžinti šaunios moters įvaizdį. - Mano am- 
Žiaus vyriškiai tėvų namus paliko po dvidešimties ir dar dau- 
giau metų. Kiti dar ir dabar ten gyvena. Visą tą laiką praleido 
namuose, kuriuose motina nedirbo. Jie rasdavo paklotas 10- 
vas, paruoštą maistą, namo galėdavo grįžti kada tik panorėję, 
tačiau jų seserims ta valanda būdavo griežtai nustatyta. Ir, liki- 
mo ironija, dauguma jų panoro stoti į kunigų seminariją, kur 
juos mokė ieškoti švelnių, paklusnių ir tylių mergaičių. 

— Ką tuo nori pasakyti? 

— Labai daug ką. Tai karta didelių berniukų, kuriems galvoje 
netelpa, kad nemanau aukotis klodama jų lovas ir prižiūrėda- 
ma juos pačius, nei atstoti jiems motiną. 

— Bet ne visi vyrai tokie... 

- Galbūt, bet kol kas išimčių nepastebėjau. Puikiausiai viską 
matau kontoroje. Visos ištekėjusios tr vaikų turinčios moterys 
skundžiasi: jis nepadeda tvarkytis namuose, nesikelia, kai pra- 
virksta vaikas, neina į mokyklos tėvų susirinkimus... 

— Nežiūrėk į savo įstaigos moteris. Tai tik neišprususių kalių 
gauja. Užtenka paklausyti, kaip jos atsiliepia telefonu. 

- Kristina, savaime suprantama, kad moteris didesnę laiko 
ir energijos dalį skiria savo vaikams, todėl daugelis įstaigų į 
atsakingus postus jų nepriima, nebent būtų perkopusios ket- 
virtą dešimtį, o tai reiškia, kad vaikus jau pagimdė ir užaugino. 

— Nesuprantu, kodėl taip yra. 

- Bet taip yra. Aš pati turėčiau būti viceprezidente. Esu daug 
geriau pasikausčiusi nei tą vietą užimantis netikša. Bet aš mo- 
teris, todėl manęs nepaaukština. | 

— Ką galiu tau pasakyti? Jei tavo popieriai visai prasti, mesk 
visa tai, pradėk gyventi dėl savęs, nes toje įstaigoje visai apsa- 
manosi. 

— „Gyvenk dėl savęs“. Ką nori tuo pasakyti? 

— Na, eik pasižmonėti, susipažink su kuo nors, išlenk tau- 


LUCIA ETXEBARRIA BB MEILĖ, SMALSUMAS, PROZAKAS IR ABEJONĖS 43 


relę... - nutylu prieš sviesdama sprogstamąjį užtaisą: - Dul- 
kinkis. 

Mano ramioji sesuo apsimeta nesupratusi užuominos. 

— Man nepatinka kasdien eiti į barus. O seksas vis labiau 
stumia mane į neviltį. 

— Tu tikrai tapsi anoreksike. Jau vien tai, kad geri kokakolą 
light, - prastas Ženklas. 

— Ji čia niekuo dėta. Man tiesiog nemalonu turėti santykių 
su tipais, kurie negeba manęs gerbti ir suvokti, kad esame ly- 
giaverčiai partneriai. Mano lytis sukoncentruota smegenyse, o 
ne tarpkojy. 

— Įdomus sutapimas, prieš kelias dienas tą patį mėginau pa- 
aiškinti Linei... 

— Tai ne sutapimas, o laikotarpio ženklas. Ar pastebėjai, kad 
kasdien išleidžiama vis daugiau filmų ir knygų apie homosek- 
sualus ir jų populiarumas nuolat didėja? Patriarchalinis am- 
žius baigėsi, lytys pasmerktos viena kitos nesuprasti. 

— Patriarchalinis amžius... Neįsižeisk, Roza, bet tu kasdien 
daraisi nepakantesnė. Lyg užraugtas kopūstas. Na, o dėl lyčių 
kovos - sutinku su tavimi. Vienintelis tipas, kuris mane dabar 
bent kiek domina, tai Ajenas, visi kiti - tik netašytų storžievių 
gauja. 

— Tu taip manai, nes pernelyg jį idealizuoji. Ajenas toks pat 
nesubrendėlis kaip ir visi kiti. Juk pati nuolat skųsdavaisi, kad 
jis silpnavalis, o jis tau prikaišiodavo, kad esi pernelyg užsi- 
spyrusi. 

— Žinoma, esu kieto būdo. 

— Ne kietesnio nei vyriškių, su kuriais kasdien bendrauju. 
Tiesiog toks būdas - vyro savybė, o moteriai jis nedera. 

— Dėl Dievo, Roza, nepradėk pūsti savo feministinės miglos... 

— Ak, brangute... Viskas aiškiai matyti kontoroje. Jeigu aš 
kuriam nors iš tiekėjų griežtai primenu, kad laiku nepadavė 
sąskaitos, jei supykusi imu šaukti — tai jau bėda. Personalo di- 

rektorius nepraleidžia progos įgelti, kad derėtų sušvelninti ben- 
dravimo toną, tikras idiotas. Tuo tarpu generalinis direktorius 
per dienų dienas šlykščiai elgiasi su visais: tiekėjais, sekretorė- 
mis, administracija ir finansų direktore, tai yra su manimi. Jis 
bendrauja su žmonėmis tik ant jų rėkdamas. Tiesiog turime 
agresyviai nusiteikusį vadovą, tačiau jis puikiai apsirengęs, ir 
niekas jam negali prieštarauti. O aš, žinoma, turiu švelninti ben- 
dravimo toną... 

— Stebiuosi tai girdėdama. Žinai, o aš, padavėja, neturiu to- 
kių rūpesčių. 

— Ir neturi galimybės padaryti karjeros, neturi jokios atei- 
ties. Dabar tau dvidešimt ketveri ir gražiai atrodai stovėdama 
čia už baro, bet po dešimties metelių, kai tavo pilvukas nu- 
dribs, o krūtys tabaluos kaip subliūškę kamuoliai, kažin ar kas 
norės samdyti tave padavėja. Galbūt tada gailėsiesi, kad be- 
prasmiškai leidai laiką ir marinai smegenis. 

— Dėl mano krūtų tau nėra ko jaudintis. O kad tau Eanunai 
būtų aišku - savo smegenų aš nemarinu. 

— Esi per daug išprususi, kad lindėtum už baro. 

— Amžinai baigiame tuo pačiu. Aš dirbu bare, nes, velniai 
griebtų, man tai patinka. 

— O intelektualinis pasitenkinimas? 

— Roza, man įgriso ginčytis su tavimi. Intelektualinio pasi- 
tenkinimo ieškau laisvu nuo darbo metu. Tuomet einu į kiną, 
skaitau ir... 

— Skaitymas - labai pasyvus veiksmas. Aš kalbu apie kokią 
nors produktyvią veiklą. Būti ir jaustis reikalingai. 

- Štai ir prabilo feministė. Nori įteigti man, kad esi labai 
reikalinga tvarkydama tarptautinės įmonės reikalus, kurie va- 
ro iš proto visus darbuotojus ir už minimalią algą dulkina jiems 
smegenis aštuonias valandas per parą. O tavo rūpestis, - kad 
Finansų kontrolės tarnyba neprisiknistų dėl neteisėtų ir nele- 
galių piniginių operacijų. Ką gi, nėra čia labai kuo girtis! Ge- 

riau jau būti nenaudingai. Galų gale, brangute, vieną kartą liau- 
kis mokiusi mane gyventi. Bent jau dėl moralės neturiu rūpes- 
čių, be to, AŠ nedirbu patinų būriui, - baigiu įpykusi. 

Manau, sesuo rengėsi pasakyti man, kad šiuo metu bare yra 
ir daugiau pasipūtusių personų, bet nutilo, pamačiusi įeinant 
pirmą vakaro klientą. Neaukštas, susivėlęs trisdešimtmetis ti- 
pas. Apsivilkęs rausvos spalvos sportinius marškinėlius, į kel- 
nes prisisegęs Žiogelių, itališki batai. Tik kokių metro septy- 
niasdešimties ūgio. Trisdešimtmetis dabišius. Sprendžiant iš vis- 
ko — tarpininkas. 

— Atsiprašau minutėlę, - manieringai sakau seseriai ir pasu- 
ku kliento link. - Ko pageidausi? 

— Man viskio su kokakola, - gerkliniu balsu pareiškia akiniuo- 
tis. Kalba taip, tarsi jam burnoje būtų įstrigusi kepta bulvė. 

— Kokio viskio? - klausiu iš įpročio. Puikiai žinau, kad visi 
buteliai pripildomi to paties gėralo iš ropinės. 

— Nežinau, - dvejoja. - Kaip vadinasi tas rudame butelyje 
ant aukščiausios lentynos? 

— Čia ne viskis, - paaiškinu jam išdidžiai lyg karalienė. - Čia 
džinas. 

— Tai įpilk man džino su kokakola. Šito džino, - pakartoja. 

— Turiu tave įspėti, kad šitas džinas labai brangus, - pareiškiu 
ironiškai. 

— Nesvarbu. Dėl pinigų nesirūpink. 

Įžūlus kretinas. 

— Vargiai pasieksiu tą lentyną... 

— O tu palypėk ant kėdės arba susirask kokią dėžę. Aš esu 
klientas, tu - padavėja, ir, jei noriu to džino, privalai man įpil- 
ti, ar ne taip? 

Perveriu jį žudomu žvilgsniu svarstydama, ar pasiųsti po vel- 
nių, ar šliūkštelėti į veidą Rozos kokakolą, galiausiai suradusi 
dėžę užsikabaroju prie aukštutinės lentynos. Bandymai pasiekti 
butelį man galutinai apsuka galvą ir aš nusiverčiu, o šmikis tuo 

tarpu gano akis apžiūrinėdamas, kas po mano sijonu. Tada metu 
žvilgsnį Rozos, įdėmiai stebinčios šią sceną, link. 

Aukšta mano sesuo pakyla nuo kėdės ir išsitiesia visu šimto 
aštuoniasdešimties centimetrų be kulniukų ūgiu. 

— Gal liautumeisi begėdiškai spoksoti į mano merginos už- 
pakaliuką? — galantiškai klausia rausvų marškinėlių. 

Stuobrio veidą užlieja marškinėlių spalvos raudonis. 

— Ar ji tavo mergina? - nedrąsiai išstena. 

— Taip, ji mano mergina, nes aš turiu juodąjį karatė diržą, jei 
tau įdomu, - netikėdama savo ausimis išgirstu aiškinant seserį. 

Ji visu ūgiu stovi prieš tipelį (gerokai už jį aukštesnė), ran- 
kos ant klubų, o akys svaido žaibus. Kertu lažybų, jei būtų tu- 
rėjusi pistoletą, tikrai būtų juo pasinaudojusi. Aš suakmenėju- 
si spoksau į ją, o žandikaulis tiek atkaręs, kad Agasis laisvai 
įmuštų kamuoliuką. 

— Kodėl tau neišsinešdinus į šokių aikštelę? — pasiūlo aki- 
niuočiui, neprarasdama savitvardos. - Netrukus ten prigužės 
tuntas pienburnių, ir tu ramiai galėsi stebeilyti po sijonais. 

Akiniuotis spūdina šalin netaręs nė žodžio, pamiršęs net sa- 
vo džiną. 

— Ne, tavo darbas - ne patinų būryje. Dabar suprantu, - nu- 
tęsia ironiškoji sesuo su tokia ramybe, lyg to tik ir laukusi, pas- 
kui vienu mauku išgeria likusią kokakolą. - Jau beveik vienuo- 
likta, o man rytoj septintą keltis. Turiu tave palikti. Nepamiršk 
paskambinti Anai. 

Pasiima apsiaustą ir išeina. Man reikia šiek tiek laiko, kad 
atgaučiau žadą, ir šūkteliu tik tada, kai ji jau eina per gatvę. 

— ROZA! 

Atsigręžia... 

— Ką? 

„O aš šypsausi. 

— Ačiū tau. 

— Nėra už ką. Tik nepamiršk paskambinti Anai. 

— Būtinai paskambinsiu. 

Trimis žingsniais pereina gatvę, pasitempusi, rami ir stilin- 
ga. Visos baro šviesos šokčioja ant jos apsiausto, net atšvaitai 
negali atsispirti pagundai ir nulydi šią išdidžią šviesiaplaukę 
amazonę, tokią nepasiekiamą ir nesuprantamą. O aš mąstau, 
stebėdama, kaip ji tolsta lyg kulka aiškaus taikinio link, kad 
tikriausiai per mažai bendrauju su savo seserimi ir nedaug kas 
mudvi sieja, bet, po velnių, turiu pripažinti, nors ir labai neno- 
riai, kartais nuoširdžiai ja didžiuojuosi. 


k ją 


Psichologų Beneto ir Blumo straipsnyje, 1987 metais išspaus- 
dintame Harvardo ir Jeilio informaciniame leidinyje, anali- 
zuojami skirtingų visuomenės grupių pokyčiai, jame rašoma: 
„Vienišoms trisdešimtmetėms moterims, turinčioms aukštąjį 
išsilavinimą, tikimybė ištekėti —- 20 procentų, trisdešimt pen- 
kerių metų sulaukusioms ši tikimybė sumažėja iki 5 procen- 
tų, o keturiasdešimtmetėms - jau tik 1,3 procento. Moterys, 
turinčios aukštąjį išsilavinimą, mokslą ir karjerą priešinančios 
santuokai, susidurs su sunkumais ištekėti“. 

Taigi būrėjai iš kavos tirščių perspėja, kad trisdešimtmetėms 
greičiau bomba nukris ant galvos, nei pasitaikys koks vyriškis. 

Man jau trisdešimt ir jaučiuosi tokia pavargusi, kad vos pa- 
stumiu sunkias savo laiptinės duris. Kokakola, kurią išgėriau 
Kristinos bare, man padėjo įveikti paskutinius laiptelius, bet 
tik dabar suvokiu, kad jau keturiolika valandų tęsiasi mano dar- 
bo diena ir nuovargis sukaustęs kiekvieną mano raumenėlį. 

Nedrįstu prisipažinti, kad mano jaunylė sesuo teisi sakyda- 
ma, jog šitiek plėšytis nėra jokio reikalo. 

Pramonės revoliucijos laikais fabrikai pradėjo dirbti po dvy- 
lika valandų. Nuo tada darbo dienos trumpinimas tapo svar- 
biausiu sindikatų reikalavimu. Galybė pramonės psichologijos 

mokslinių darbų, kuriuos išleido Jeilio universitetas, įrodė, kad 
ilgesnė nei aštuonių valandų darbo diena neigiamai veikia fizi- 
nę ir psichinę sveikatą. 

Tačiau nepaisant socialinės sferos pokyčių, pagerinusių dar- 
bo sąlygas, aš vis tiek dirbu nuo dvylikos iki keturiolikos valan- 
dų per dieną, lygiai tiek, kiek devynioliktame amžiuje dirbda- 
vo labiausiai išnaudojami darbininkai. 

Vien iš inercijos stabteliu ties pašto dėžute ir pasižiūriu, gal- 
būt manęs laukia staigmena. Ant mano pašto dėžutės užrašyta 
tik pavardė. Gajena, ne Roza Gajena, nesaugu skelbtis, kad 
gyveni viena. Atidarau. Žinau, ką tenai rasiu: banko sąskaitų ir 
reklaminių lankstinukų. 

Lifte užmetu akį į paskutinį banko pranešimą. Reikėtų visus 
šiuos pinigus į ką nors investuoti. Kvaila tiesiog laikyti juos sa- 
vo sąskaitoje. Turiu nepamiršti rytoj pasikonsultuoti su savo 
asesorium, gal jis patars man, į ką geriausia investuoti. 

Sukaupusi visas jėgas, stumteliu savo konceptualaus, griež- 
to, vienspalvio buto duris. Visi daiktai kruopščiai parinkti. La- 
bai modernu. Juoda sofa su Filipo Starko dizaino elementais. 
Stalas iš skaidraus metakrilato. Griežtų formų televizorius, vaiz- 
do ir muzikos centrai irgi juodi. Net kompaktinės plokštelės 
(daugiausia klasikinės muzikos) sudėtos juodame, specialiai 
joms laikyti skirtame stove. Juodos lentynos, peleninės, lem- 
pa. Nepriekaištingai išsiurbtas kilimas irgi juodas. Nešiojamąjį 
kompiuterį irgi įsigijau juodą. 

Ant sienos - didelė nespalvota Dianos Arbus fotonuotrau- 
ka, už kurią teko pakloti apvalią sumelę. Tai vienintelis asme- 
ninis akcentas, kuriuo sau leidau pajvairinti šią minimalistinę 
aplinką. 

Kai sugrįžtu į savo butą, pirmiausia nusivelku pilką kostiu- 
minį švarką ir rūpestingai pakabinu į spintą. 

Džono T. Molojaus 1977 metais išspausdintame informaci- 
niame leidinyje Dress for Success patariama, kaip teisingai pa- 

sirinkti drabužį tarnautojai: „Diskretiškai vilkinčioms moterims 
150 procentų didesnė tikimybė, kad su jomis bus elgiamasi kaip 
su tarnautojomis, ir 30 procentų mažesnė, kad vyrai įžeis jų 
orumą. 

Tarnautoja, kuri savo apranga darbovietėje kuria seksualu- 
mo įvaizdį, sumenkina savo profesinės sėkmės tikimybę. Reng- 
tis taip, kad pakiltum karjeros laiptais ir žadintum geismus, — 
tai du, galima sakyti, priešingi dalykai“. 

Man patinka kostiumėliai, nes jie labai praktiški. Pakanka 
kasdien keisti palaidinukę ir papuošalus - ir tą patį kostiumėlį 
galiu dėvėti tris dienas iš eilės. Žinoma, mano kostiumėliai — 
pačios geriausios klasės: Loewe, Armani ir Angel Schelesser. Tu- 
riu tris: pilką, tamsiai mėlyną ir juodą. 

Solidžios spalvos, kad sukurtų solidų įvaizdį. 

Darbe visada dėviu iki kaklo susagstomas palaidinukes, ku- 
rių spalvos dera su mano mėgstamiausiais elegantiškais karo- 
liais ir auskarais. Prie ochros spalvos palaidinės - gintarai iš Agat- 
ha. Prie baltos - sidabras iš Chus Burės, o prie tamsiai žalios — 
malachito ir aukso dirbiniai iš Berao. 

Turiu tris poras Robert Clergerie batelių (pilkus, tamsiai mė- 
lynus ir juodus), visi to paties modelio: puikaus dizaino su trijų 
centimetrų kulniuku. Todėl rytais man nereikia ilgai sukti gal- 
vos, kuo čia apsirengus. 

O laikas - pinigai. 

Spintoje, kur laikau savo drabužius, - nepriekaištinga tvarka. 

Bateliai sustatyti poromis. Kostiumėliai sukabinti kairėje pu- 
sėje, kiekvienas ant pakabo. Dešinėje — kruopščiai išlygintos 
palaidinės. Suprantama, lygina mano padėjėja, nes aš negaliu 
švaistyti savo brangaus laiko. 

Kojinės tvarkingai sudėtos viename stalčiuje, apatiniai dra- 
bužiai (La Perla liemenėlės ir elegantiškos, bet gana kuklios 
baltos apatinės kelnaitės - kitame), o paskutiniame - nosinai- 
tės, ir tai viskas. 

Nieko neprikiši. 

Kitoje spintoje, kur laikau likusius savo drabužius, vyrauja 
tikras chaosas. Tiesiog ant kabliukų karo džinsai, įvairiausiais 
piešiniais išmarginti marškinėliai, o pižamos ir vasariniai dra- 
bužiai - tik įvairiaspalvis gumulas. Vienas stalčius kimšte pri- 
kimštas vilnonių megztinių. Kitas - tamsių apatinių drabužių, 
kelnaičių, korsetų ir kojinių. Galiausiai - paskutinis, pilnas įvai- 
riausių raštų ir audimo drabužių. Neperšlampamų kepuraičių 
ir šventinių skrybėlaičių, hipiškų ir psichodeliškų palaidinių, 
auksinių diržų ir dryžuotų šalikų. 

Mano egzistencijos visų epochų drabužiai ir prisiminimai su- 
simetę į vieną gniutulą, iš kurio detalių tik archeologas nusta- 
tytų, kokiai erai priklauso radiniai. 

Įsivaizduoju, kad šią į dvi dalis padalytą spintą galima inter- 
pretuoti kaip mano asmenybės metaforą. 

Įstaigoje nevalia užmiršti, kad turiu elgtis taip, kaip rengiuosi. 
Reikia prisiminti, kad per susirinkimus negalima pirštu sukti 
plaukų sruogų, taisytis liemenėlės, Žaisti su karoliais arba aus- 
karais, lyginti kojinių raukšlių nei rankioti nuo palaidinukės 
nesamų pūkelių. 

„Privalote stebėti, kaip laikote savo kojas. Vyriškis gali sė- 
dėti, kaip tik jam patinka: praskėstomis kojomis, vieną koją 
užmetęs ant kitos arba sukryžiuoti jas. Moterims dera labiau 
save stebėti darbo aplinkoje ir stengtis, kad kojų padėtis ne- 
blaškytų kitų dėmesio. 

Jei vieną koją užmesite ant kitos, blauzdos ir kulnai turi 
būti lygiagrečiai, o ne taip, kad panėšėtų į apverstą V raidę, 
nes tokia padėtis, taip pat užmestos kojos supimas paprastai 
siejama su nervų įtampa. Vadinasi, jūs neatrodote saugios, o 
juk būtent saugumą dera rodyti bendraujant su vyriškosios 
giminės kolegomis. Priešingai, kils nesubrendusios ir netgi ko- 
ketiškos moters įvaizdis.“ 

Nepateisinama, jei stengiesi rodyti savo aktyvumą ir reika- 
lauji rimto požiūrio į save. 

Kaip man patinka sugrįžus namo apsirengti bet kaip ir sėdė- 
ti kaip noriu. 

Ir sūpuoti kojomis, jeigu noriu. 

Pasileidžiu plaukus, užsimaunu pižamos kelnes, užsitempiu se- 
ną pilką palaidinę ir traukiu virtuvės link, galbūt ten rasiu ko nors 
užkąsti. Šaldytuvas pilnutėlis /ight produktų: dietinių gėrimų, ne- 
riebių jogurtų, nekaloringų sūrelių ir becukrės Nestea skardinių. 
Nieko gendančio, nes beveik niekada nevalgau namie. 

Apsiginkluoju jogurtais bei šaukštu ir traukiu į svetainę žiū- 
rėti televizoriaus. Šiandien rodys „Leopardą“. 

Aš patogiai įsitaisau ant sofos ir nejučia imu sūpuoti kojomis. 

Tiesiog mėgaujuosi tuo. 

Staiga suskamba mano juodas telefonas. 

Krūpteliu. Įtariu, tiesą sakant, žinau, kas tai. Man sukirba 
mintis leisti atsiliepti autoatsakikliui, bet galiausiai ragelį pa- 
keliu pati. Smalsumas nugalėjo. 

Pakeliu, palaukiu tris sekundes ir lėtai, tingiai nutęsiu: 
„Klausau?“ 

Girdisi, kaip kitame laido gale dūzgia tuštuma. 

Sukaupiu visas jėgas ir pakartoju griežčiau: „KLAUSAU?“ 
Bet atsakymo nesulaukiu. 

Lūkuriuoju. 

Ragelyje pasigirsta muzika, pradžioje vos vos, paskui vis gar- 
sėja, kol galiausiai puikiai girdisi, kad ją atpažintum. Tai Perse- 
lio „Lemtingoji valanda“. Suprantu žodžius. 

The fatal hour comes on a pace which I would rather die than 
see, cause when Fate calls you from this place you go to certain 
Misery.“ 


* Artinasi lemtingoji valanda ir aš nenorėčiau jos išvysti, nes kai lemtis pasišaukia, tu 
keliauji tikron pragarmėn. (Angl.) 

Sulaikau kvėpavimą. Praėjus valandėlei ryšys dingsta. Kad 
ir ko ten būta, ragelį padėjo. Labai pamažu, tarsi sulėtintam 
kine, padedu ragelį į vietą. 

Prieš daug daug metų šią dainą galėjau neklysdama padai- 
nuoti iš natų. Iki dešimties metų mokiausi solinio dainavimo, 
ir vienuolės, rengusios mane stoti į konservatoriją, laikė vun- 
derkinde. Ir ne tik muzikos srityje. Kai atlikau penktos klasės 
testus, kuriuos privalėjo atlikti visos pradinę mokyklą baigu- 
sios mergaitės, vyriausioji skubiai pranešė mano motinai stul- 
binamą dalyką: mano intelekto koeficientas buvo 155. 

Tai buvo geriausias rezultatas per visą mokyklos istoriją. 

Tada mano tėvas paliko namus, ir man teko mesti dainavi- 
mo pamokas. Niekas manęs nevertė. Galėjau jas lankyti, bet 
aš jau nenorėjau dainuoti. Ir motina, ir mokytojos, nors labai 
keista, pritarė mano sprendimui. Iš tikrųjų mano mama nieka- 
da neprieštaravo nė vienam mano sprendimui. 

Taip buvo nuo mažumės. 

Vėl suskamba telefonas. Įjungiu autoatsakiklį, tik prieš tai 
garsą sumažinu iki minimumo. Visai nenoriu dar kartą išgirsti 
„Lemtingąją valandą“. 

Negaliu paaiškinti, koks ryšys siejo tuodu įvykius, - tėvas 
paliko mus, o aš apleidau dainavimo pamokas, - bet tikrai Ži- 
nau, kad ryšys tarp jų buvo. Jeigu jis nebūtų mūsų metęs, aš 
būčiau lankiusi dainavimo pamokas. 

Žinojau, kad jis mus paliks, dar tada, kai pats nebuvo nu- 
sprendęs. 

Supratau tai vasarą, kai mes paskutinį kartą atostogavome 
Malagoje. 

Išsinuomojome apartamentus Fuenchiroloje, nors mano mo- 
tina tam priešinosi, jai labiau patiko šiaurinės dalies paplūdi- 
miai: San Sebastjanas arba Sarausas. 

Mano motinai pietiniai paplūdimiai atrodė pernelyg nešva- 
rūs, visuomet juos lygindavo su miesčioniška baskų paplūdi- 

mių elegancija, debesimis aptrauktu dangumi ir lediniais 
Kantabrijos vandenimis. 

Motinai patiko tie matriarchaliniai paplūdimiai, kur išdidžios 
ir atletiškos baskų moterys neleido sau demonstruoti nė lopi- 
nėlio kūno ir vaikščiojo su vienspalviais tamsiais triko. 

Motinai nepatiko spalvoti skėčiai, švedės su bikiniais, įdegį 
suteikiantys kremai, visu garsu grojantys tranzistoriai ir jau- 
nuoliai, plaukuotas krūtines apsikarstę stambiomis aukso gran- 
dinėmis. 

Mano motinos oda buvo balta ir nusėta strazdanomis, beveik 
perrėgima, tokią ir aš paveldėjau, ji eidavo į paplūdimį tik pava- 
kare, bijodama įdegti. Rytus leisdavo namie, šešėlyje ar skaity- 
dama miegamajame, su visu galingumu įjungtu ventiliatoriumi. 

O tėvas dievino Viduržemio jūrą, mažose paplūdimių už- 
kandinėse keptus kalmarus, domino varžybas, kurias akimirks- 
niu suorganizuodavo kieme, gerklingus vietos moteriškių šūks- 
nius, kuriais iš paplūdimio kviesdavo savo vaikus: TONJI, 
LIAUKIS ŠNIAUKĘS TĄ SMĖLĮ, NES KAIP REIKIANT 
PAŠVENTINSIU UŽPAKALĮ, TU VELNIO VAIKE. 

Mano tėvui labai patiko juodi Andalūzijos moterų plaukai 
ir akys, atspindys jo paties plaukų ir akių, kuriuos paveldėjo tik 
viena iš jo dukterų - jaunylė Kristina. 

Mudvi su kita seserimi buvome šviesiaodės ir šviesiaplaukės 
kaip motina, pasyvios ir išblyškusios, trapios, tarsi iškaltos iš 
marmuro. 

Matyt, dėl to Kristina buvo jo numylėtinė, jo akių šviesa, ją 
vienintelę skraidindavo ant rankų ir kutendavo, ji buvo kaip 
žaisliukas, kurį smagu kirkinti. 

Kristina kiauras dienas kikendavo, todėl mudvi, vyresnėlės, 
atrodėme dar rimtesnės ir užsisklendusios. 

Ir aš negalėčiau pasakyti, ar Kristina tokia gimė, ar buvo 
tokia dėl to, kad tėvas ją labiau mylėjo. 

Nes, atvirai kalbant, motina švelnumu mūsų nelepino. 

Ji niekuomet neprarasdavo aristokratiškos, valdingos laikyse- 
nos, todėl vyrams atrodė tikra dama, o moterims kėlė neapykan- 
tą. O kad motina atostogaudavo nuo visų nusišalinusi ir užsida- 
riusi dramblio kaulo bokšte su savo knygomis, visai jos neliūdino. 

Nė kiek dėl to nesijaudino ir kiti. 

Kažkoks keistas jausmas pašnibždėjo man, kad reikalai pra- 
stai klostosi, namie tvyro įtampa, nors jokių ginčų, net pakeltu 
balsu ištarto žodžio niekuomet neteko girdėti. 

"Tačiau tas šaltumas rodė, kad artinosi katastrofa. 

Visiškas atsiribojimas nebuvo natūralus: motina rytais skai- 
tydavo, pavakare leisdavosi į ilgus pasivaikščiojimus pakrante, 
o tėvas rytais sėdėdavo užkandinėse, vidurdienį miegodavo, po- 
pietėmis pliekdavo domino, o naktimis linksmindavosi. 

Niekada nesulaukdavau naktimis grįžtančio tėvo, galėjau ant 
pirštų suskaičiuoti kartus, kada vakarieniaudavome kartu. Vaikš- 
tinėdavau po kvartalą su kibiriuku ir kastuvėliu ir klausdavau 
savęs, kodėl mano nerūpestingas, šmaikštus ir linksmas tėvas, 
vos peržengęs namų slenkstį, virsta šalta ir uždara būtybe. 

Kartais su visomis trimis mergaitėmis išplaukdavo laivu. 
Klausydavausi, kaip jis kvatojasi prieš vėją ir pokštauja su žu- 
vėdromis. 

Kodėl namie negalėjo būti taip smagu, kodėl prie stalo jis 
nepratardavo nė žodžio? 

Vasara baigėsi. Vėl į mokyklą: uniforminis languotas sijonas, 
aplenkti vadovėliai. Motina dienas leisdavo vaistinėje, mes - mo- 
kykloje, o tėvas - dievaižin kur. Jam priklausė nedidelė importo 
ir eksporto įmonė, nereikėjo visą dieną sėdėti kontoroje, tad 
didžiumą laiko leisdavo keliaudamas. Gana retai jį matydavom. 

Atėjo ta nelemta popietė, kai grįžusi iš mokyklos radau gailiai 
raudančią motiną, ji buvo užsikniaubusi ant stalo svetainėje, pe- 
čiai bejėgiškai krūpčiojo. Atrodė, kad nuo raudos jai plyš širdis. 

Anksčiau niekuomet nebuvo tekę matyti jos verkiant. Nie- 
kuomet. 

Tėvo namie nebuvo, bet čia ne naujiena. Tačiau iš spintos 
dingo jo kostiumai ir marškiniai, o nuo naktinio stalelio - ta- 
bakinė, neliko nekfskutimosi reikmenų ant vonios lentynėlės. 
Jis išėjo. Susirinko savo daiktus ir išėjo. Ir niekada daugiau 
nepasirodė. 

Pasaulis staiga sugriuvo lyg susprogdintas dangoraižis. 

Skambutis nutraukia mano mintis ir grąžina į juodą svetainę. 

Kartais naktimis telefonas suskamba net šešis kartus, pirmą 
kartą — devintą valandą, kada grįžtu namo, ir maždaug pus- 
valandis po vidurnakčio pasigirsta paskutinis skambutis. 
Nežinia, ar skambinantysis toks supratingas, kad nusprendžia 
leisti man išsimiegoti, ar jam irgi reikia anksti keltis į darbą. 

Žinoma, tėvo aš pasigesdavau. Bet ne taip jau labai. Nors 
buvo labai žavus, retai tepasirodydavo. Jo beveik nebūdavo na- 
mie, o kai pagaliau pareidavo, visą dėmesį skirdavo Kristinai. 

Tačiau buvo dar kai kas, su kuo aš negalėjau susitaikyti. Vi- 
sos mano klasės mergaitės turėjo mamas ir tėčius. Visos iki 
vienos. Nebuvo našlių nei vienišų motinų dukterų. Siaubinga 
jaustis visiškai kitokiai. 

Atėjusi į namus pas savo drauges, dažniausiai patekdavau į 
tokią pačią situaciją: santūrūs, kostiumuoti, uždaro būdo tė- 
čiai, kurie retkarčiais pasirodydavo mergaičių kambariuose, siū- 
lydamiesi padėti ruošti pamokas, arba ateidavo daryti tvarkos. 
Legrain kvepiančios motinos, labai švelnios, patenkintos sto- 
rulės, truputį suvaikėjusios, nes dienas leido namie su vaikais. 

Tokios motinos man dažnai atrodydavo kvailokos. Visiška 
priešingybė maniškei: plieno spalvos valkirijos akys, šalta kaip 
aisbergas, mėgstanti Floberą ir Mocartą. 

Esu labai panaši į tą moterį. 

Degdavau iš gėdos, kai kas nors klausdavo manęs apie tė- 
vą. Man nepatikdavo būti kitokiai, jau ir šiaip visada buvau 
išskirtinė. 

Dėl daugelio priežasčių dažnai jausdavausi kitokia: man pa- 

tiko skaityti knygas, bet nemėgau žaisti su lėlėmis, nes man 
patiko Perselis ir nemėgau Formulės V, mieliau likdavau namie 
su knyga, nei eidavau į teniso aikštyną. Tačiau niekas iš pirmo 
žvilgsnio nieko nenutuokė. Pakako, kad aš viena tai Žinojau. 

Ir štai iškilo viena aplinkybė, kuri dar labiau atskyrė mane 
nuo kitų mergaičių. Ji tiesiog badė visiems akis. 

Aš neturėjau tėvo, o visos kitos jį turėjo. 

Nekenčiau jo, kad taip su mumis pasielgė. 

Turėjome būti dėkingos Dievui bent jau už tai, kad niekada 
nepriklausėme nuo tėvo finansiškai. Motina turėjo vaistinę, taigi 
šis įvykis didelių bėdų nesukėlė. Bet mokesčius mokėti sekėsi 
sunkiai, nes namie trūko vieno uždarbio, taigi motinos sesuo, 
mano teta, kuri maždaug prieš mėnesį tapo našle, su sūnumi 
Gonsalu atsikraustė gyventi pas mus. 

Teta Karmen buvo miela ir išsiblaškiusi. Man ji patiko, nors 
nieko daugiau jai nejaučiau. Ji man atrodė tuštoka ir šiek tiek 
Žiopla. 

O Gonsalas buvo labai šaunus. Niekas nebūtų to nuneigęs. 
Buvo labai aukštas, taigi vienintelis mano pažįstamas vaikinas, 
kuris ūgiu lenkė mane. Jo nosis buvo tiesi, o žvilgsnis skvarbus. 
Akys priminė du pilkus ežerus, perskirtus kalvos — nosies, ir 
sudarė įspūdį, kad jų gelmės vanduo turėjo būti nepakenčia- 
mai šaltas. 

Aš kaipmat jį pamilau. 

Jam buvo penkiolika metų, o man dešimt. 

Bet aš buvau ne vienintelė. Gonsalas daužė visų širdis. 

Nuo pat jo atvykimo namai ėmė virpėti nuo vieno garso: be 
perstojo čirškė telefonas. Atrodė, kad visos Madrido mergio- 
tės lyg susitarusios ėmė skambinti Gonsalui. 

Jis niekada nekeldavo ragelio. Tai buvo aksioma. Mes, na- 
mų moterys, privalėjome nustatyti skambinančiosios asmeny- 
bę ir perduoti Gonsalui. Tai Laura. Sakyk, kad manęs nėra. Tai 
Margarita. Po velnių, kokia įkyri. Gerai jau, ateinu. Kartais 

Gonsalas duodavo griežtus įsakymus. Jei skambintų tokia Ana- 
belė, manęs nėra. Gerai supratai? Nėra. 

Nuaidi telefono skambutis. Tai ne Gonsalui. Nejaučiu noro at- 
siliepti. Pasuku atsakiklio garsą iki minimumo ir palieku pokalbį 
jo valiai. Žinau, kad tai ne kas kitas, o anoniminis skambintojas. 

Paskutiniu metu man niekas nebeskambina. 

Gonsalas leido vakarus užsidaręs savo kambaryje, kuris anks- 
čiau vadinosi lyginimo kambariu, ir klausydavosi muzikos. Ta- 
čiau Gonsalo muzika nė iš tolo nepriminė tos muzikos, kurią 
iki tol teko girdėti. 

Muzika, kurios aš klausiausi ir mėgau, skambėjo švelniai ir 
ramiai, metodiškai, su pauzėmis, turėjo kažkokią vidinę tvar- 
ką, taigi ir prasmę. Natos pagal vertę skirstomos į sveikąsias, 
pusines, ketvirtines, aštuntines ir šešioliktines. Sveikąją suda- 
rė dvi pusinės, pusinę - dvi ketvirtinės ir taip toliau. Penklinė 
buvo skirstoma į taktus, turinčius tikslų tempą, jos pradžioje — 
sol arba fa raktas, kuris lėmė natų pavadinimą. 

Čia vyravo griežta tvarka, aiškumas ir logika. 

O muzikos, kurios klausėsi Gonsalas, buvo neįmanoma už- 
rašyti penklinėje. Ritmą susekiau: keturių ketvirtinių. Visa ki- 
ta - tikras chaosas. Balsai lūždavo ir keisdavo tonaciją, gitaros 
iškreipdavo garsus ir džergždavo, bosai išklysdavo iš ritmo. Kar- 
tais visai nesuprasdavau melodijos arba ji įkyriai kartodavosi, 
kol tapdavo nepakenčiama. 

Tačiau, tikriausiai stengdamasi nudžiuginti Gonsalą, apsimes- 
davau, kad muzika man patinka. Išmokau koja mušti ritmą, 
kaip skaitydamas mėgo daryti Gonsalas, priėjau išvadą, kad 
dauguma Hendrikso kompozicijų skambėjo minorine tonaci- 
ja, atmintinai išmokau visus Stones žodžius, daugelį Kinks ga- 
balų galėjau solfedžiuoti. 

Bet Gonsalo šios pastangos visai nežavėjo. Atrodė, kad ma- 
nęs jis net nepastebi. Gonsalo akį traukė tik viena iš seserų: 
Kristinutė. Ta pašėlusi juodaakė raganaitė. 

Į ją krypo visų akys. 

Kristinutė valandų valandas leisdavo Gonsalo kambaryje. Jis 
skaitinėdavo iliustruotus žurnalus, o ji žaisdavo dėliones. Bet 
aš nutaikiusi progą įkeldavau koją į tą draudžiamą vietą, - daž- 
niausiai pranešti apie dar vieną telefono skainbutį, - Gonsalas 
atsakydavo vienskiemeniais žodžiais ir neužmiršdavo pridurti: 
„Išeidama uždaryk duris“. 

Kristiną norėjau nudėti. 

Ir vis dėlto ją, kai buvo mažutė ir priminė tamsiaodę nemo- 
kančią kalbėti lėlytę, sūpuodavau ant rankų. Keisdavau saus- 
kelnes ir mielai šildydavau buteliuką su pienu. 

Beprotiškai ją mylėjau. 

Kai buvo dar visai maža, kokių ketverių, penkerių, šešerių, 
septynerių metukų, niekad nejaučiau pavydo seseriai. Sunku 
net patikėti, tačiau taip buvo. Tiesiog jutau, kad mažylė neuž- 
gožia manęs, neatima man skirtos dėmesio dalies. Tėvo beveik 
nematėme, 0 motina švelnumu nė vienos nelepino. 

Kristina buvo mano žaisliukas. 

Mylėjau Kristiną besąlygiškai, kol sulaukė ketverių metų ir 
ėmė visus juokinti savo šveplavimu. Mylėjau ją tol, kol jos ne- 
pamilo tėvas. Kai Kristinai sukako ketveri, lioviausi mylėti. 

O kai sulaukė septynerių, jos tiesiog neapkenčiau. 

Atvirai kalbant, niekada neturėjau pasisekimo tarp vyrų. Jau 
mokykloje tai supratau. Suvokiau, kad tokia aukštaūgė ir už- 
daro būdo mergaitė kaip aš niekada nebus populiari. 

Pasinėriau į mokslus, į savo pasaulį ir viskas man buvo visai 
vis tiek: SuperPop, Esteros pasakojimai ir jos aplinka, pusę de- 
šimtos vakaro pasibaigiantys vakarėliai ir rausvas kūdikio odos 
spalvos nagų lakas. 

Atsiribojau nuo visko, kuo žavėjosi mano amžiaus jaunimas. 

Turėjau savo plokšteles, savo knygas ir savo pasaulį, o kitkas 
manęs nedomino. Ruošiau namų užduotis, rengiausi egzami- 
nams ir rašiau darbus su bibliografinėmis išnašomis paskuti- 
niame puslapyje. 

Kartą tualete nugirdau, kaip mergaitės mane apkalba, neži- 
nodamos, kad anapus sienelės jų klausausi. Ilga kaip kartis, 
sakė jos. Visai dėl to nesisielojau. Gyvenau nekreipdama dė- 
mesio, kad manęs visi šalinasi. Mano amžiaus mergaitės man 
nebuvo įdomios. Niekas man nebuvo įdomu. 

Pati to nesuvokdama tapau trylikamete nihiliste. 

Viena, kas man dar rūpėjo, - tai Gonsalas. Vis dar Žavė- 
jausi juo. 

Bet tai buvo mano paslaptis. 
po dvyliktos. Nederėtų atsiliepti, bet vis tiek pakeliu ragelį. Pui- 
kiai Žinau, ką išgirsiu. „Lemtingąją valandą“. Priglundu prie 
ragelio ir klausausi. 

The fatal hour comes on a pace which I would rather die than 
see. 

Šįkart nelaukiu, kol nepažįstamasis padės ragelį, padedu 
pirmoji. 

Būdama keturiolikos metų pradėjau lankyti vidurinę mokyklą 
ir visą šeimą nustebinau pasirinkusi tiksliuosius mokslus: ma- 
tematiką, fiziką ir chemiją. Jie stebėjosi, nes anksčiau niekada 
nerodžiau nė menkiausio susidomėjimo tiksliaisiais mokslais. 
Atvirkščiai, daug skaičiau ir laimėdavau bene visus mokyklos 
rašinių konkursus. Nei motina, nei mokytojos negalėjo supras- 
ti mano apsisprendimo. 

Tačiau man viskas buvo aišku kaip dieną. 

Gera žinoti, kad vykstant visuotinės kaitos procesui, kai vie- 
ną ankstų rytmetį dingsta tavo tėvas, o šešiametė sesuo geba 
užvaldyti visą pusbrolio dėmesį, dar egzistuoja nekintamų dės- 
nių valdomas pasaulis. Dukart du visada bus keturi, ar tėvas 

išeitų, ar ne, o trikampio kraštinių kvadratas visada bus lygus 
įžambinės kvadratui. 

Ir niekas, ką darytų ar ko nedarytų Kristina, negalės to pa- 
keisti. 

Su entuziazmu pasinėriau į matematikos studijas ir, kaip rei- 
kėjo tikėtis, baigiau su pagiriamuoju raštu. Tuo metu, kai ma- 
no klasės draugės leido laiką lakuodamos nagus, darydamos 
šukuosenas, makiažą, eidamos į pasimatymus ir kalbėdamos 
telefonu su Marijonų kolegijos berniukais, aš užsidariau su skai- 
čiais visiškai pamiršusi, kad už namų ar mokyklos sienų egzis- 
tuoja pasimatymų, flirto, juokelių, kokakolos ir ledų su prie- 
dais kupinas pasaulis. 

Pilnas berniukų. 

Kaip tik tada teta Karmen nusprendė apsigyventi San Se- 
bastjane, kartu su ja išvyko ir Gonsalas. Sužinojusi tai, dvi nak- 
tis liejau ašaras ir kandžiojau pagalvę, kad tik niekas neišgirstų 
mano raudos. 

Jau geriau mirti, nei prisipažinti, kas dėjosi mano širdyje. 

Jo išvykimą išgyvenau kaldama cheminių elementų valen- 
tingumo lentelę, ir mano pirmosios meilės praradimo skaus- 
mas virto su pagyrimu išlaikyto chemijos egzamino įvertinimu, 
kokio dar niekas Šventosios Širdies kolegijoje nėra regėjęs. 

Kaip ir galima buvo tikėtis, per atrankos egzaminą gavau 
aštuonis su puse, tokio gero įvertinimo nėra gavusi nė viena 
mokinė. Mano ateitis buvo kaip ant delno: tikslieji mokslai, 
paskui auditorės darbas arba matematinių modelių studijos. 

Buvau priimta studijuoti tiksliųjų mokslų. Mano auditorijo- 
je tebuvo penkios merginos ir šešiasdešimt vaikinų. Nors vyriš- 
kosios giminės atstovus galėjai vežimu vežti, jaučiau, kad ma- 
nęs priešinga lytis visai netraukia. 

Beje, mano kurso vaikinų negalėjai priskirti prie Žaviausių 
vyriškosios lyties atstovų. Daugumos plaukai buvo riebaluoti, 
veido oda nešvari, antsvoris, - kasdienio smaksojimo prie kny- 
gų elektros lempų šviesoje padarinys. 

Studijų antrųjų metų pabaigoje vienintelė iš viso kurso ne- 
turėjau į rugsėjo mėnesį nukeltų skolų. Tai nieko nestebino. 
Iki šiol studijavau matematiką lyg koks musulmonas Koraną - 
viską aplinkui užmiršusi. 

Giliai širdyje gailestavau už viską atsiskaičiusi, buvau pratu- 
si prie didelių krūvių ir mane gąsdino perspektyva tris mėne- 
sius nieko neveikti. 

Tuomet Ana pranešė apie savo vestuves. 

Mano vyresnioji sesuo Ana visada rengėsi kukliai, santūriai, 
net vaikiškai, kaip ir derėjo pavyzdingai mergaitei, kuklumo ir 
doro krikščioniško auklėjimo pavyzdžiui. Gėlėtos suknelės, ško- 
tiškų raštų sijonai, neatspindintys jokio stiliaus. Tik ramybę ir 
nekaltumą. Ana turėjo solidų vaikiną, rūpinosi namų ruoša ir 
beveik niekur neidavo. 

Gyveno savo uždaroje erdvėje. 

Nors buvo dvidešimties, man ji atrodė pernelyg smulkmeniška 
ir naivi. Visada tyli ir kuklutė. Ji ką tik baigė tarptautinius sekre- 
torių kursus, tačiau neatrodė, kad stengtųsi kur nors įsidarbinti. 
Visi puikiai supratome, kad vos tik Borcha, jos vaikinas ir būsi- 
masis inžinierius, baigs mokslus ir ras padorų darbą, Ana ištekės 
ir rūpinsis tik savo namais, kaip iki šiol rūpinosi mūsų. 

Galų gale aš neturėjau už ką Anos smerkti. Negalėjau pasa- 
kyti, kad jos gyvenimas buvo geresnis ar blogesnis nei mano. 
Juk švaros ir tvarkos aistra, kurią Ana puoselėjo, taupė visų 
mūsų laiką, nereikėjo šluostyti dulkių, kloti lovų ar lyginti dra- 
bužių. Turėjom tarnaitę už dyką. 

Liūdniausia buvo tai, kad dabar, jai ištekėjus, to neteksime. 

Gonsalas, žinoma, irgi buvo pakviestas į vestuves. 

Praėjo dveji metai, kai jo nemačiau. Vasaromis nesusitiko- 
me ir Donostyje, nes jis kažkur Anglijoje ar Prancūzijoje mo- 
kėsi kalbų. 

Kam slėpti: degiau iš noro vėl jį pamatyti. 

Įsigijau puikiausią tai progai skirtą suknią. Juodo satino, ge- 
rai gulinčią, apkraštuotą auksu. Aukso spalvos aukštakulniai 
bateliai. Tikriausiai bus sunku su tokiais vaikščioti. 

Šitaip apsirengusi pati sau atrodžiau kvailai, kaip cirko klou- 
nas, per klaidą pakliuvęs į pokylį. 

Stovėdama prieš veidrodį mąsčiau, ką pagalvos Gonsalas, 
pamatęs mane, apsitaisiusią lyg vampyrė. 

Nepaliaudama kartojau, kad tai neturi jokios reikšmės, ga- 
lų gale aistra, kurią kadaise jaučiau Gonsalui, - tik paauglys- 
tės užgaida, kai jį pamatysiu, suprasiu, kad jis man nieko ne- 
reiškia. 

Niekada nebuvau įsimylėjusi Gonsalo, o tik meilės idėją. 

Tuo laiku ir Kristina įsigijo savo pirmąją iškilmių suknelę. 
Balto lino, su raukiniais sijono apačioje. Įspūdinga. Balta spal- 
va išryškino tamsią alyvuogių spalvos odą ir juodmedžio gar- 
banas. Plonytis linas puikiai rodė, kad ji jau ne mergytė. 

Kad Kristina mane pranoks, jau tada buvo aišku. Vos įėjusi 
į bažnyčią, išgirdau šnabždant: „Ar tiesa, kad jai tik keturiolika 
metų?“ Atsisukau. Dvidešimt kelerių metų jaunuolis rijo Kris- 
tiną akimis, tarsi vaikas saldumynų vitriną parduotuvėje. Grei- 
čiausiai vienas iš Borchos draugų. 

Gonsalas stovėjo pirmoje eilėje. Apsirengęs juodu smokin- 
gu. Man suspurdėjo širdis. Dar niekada jo tokio gražaus ne- 
buvau mačiusi. 

Mano atminty atgijo visos paauglystės svajonės ir fantazijos: 
aš vidury nakties slapčia įsmukusi į Gonsalo kambarį bučiuoju 
visą jo kūną: antakius, vokus, lūpas, kaklą, pečius, spenelius, 
pilvą, bambą, o Gonsalas miega nė nekrustelėdamas. Tada ma- 
no svajonės tuo ir baigdavosi. 

Tačiau dvidešimtmetė Roza, kad ir išsaugojusi nekaltybę, Ži- 
nojo, kaip toliau tuos žaidimus tęsti. 

Mano lūpos slys žemyn paslėpsniais ir ras didelį, puikų, į 
meno kūrinį panašų, tarsi grafitu pieštą falą, jokių melsvų ve- 
nų ar nelygumų, falas, kuris jau laukia manęs nuo neatmena- 
mų laikų. Apžiosiu jį visą iki pat galo, mėgausiuosi jo salsvu 
kvapu, lytėsiu liežuviu, paskui pati jį užsėsiu, kaip matydavau 
darant kino filmuose, o jis tvirtai suims mano sėdmenis ir pa- 
dės judėti aukštyn žemyn, ant mano kūno palikdamas pirštų 

žymes, paskui staigiu judesiu išlaisvins mane iš nekaltybės naš- 
tos, slegiančios mane jau daugybę metų. 

Man visai neskaudės. Juk negali skaudėti, o jei ir skaudės, 
man patiks. Mėgausiuosi skausmu taip, kaip mėgaudavausi bai- 
me vaikystėje, kai sėsdavau į amerikietiškų kalnelių traukinu- 
kus. Pasijusiu tarsi ant amerikietiškų kalnelių. Aukštyn žemyn, 
svaigsti ir vos neprarandi sąmonės. 

Štai apie ką svajojau sėdėdama ant suolo bažnyčioje ir ste- 
bėdama, kaip mano sesuo duoda santuokos įžadus. 

Jei tai šventvagystė, teks man atleisti. Niekada nepasižy- 
mėjau pamaldumu. Net mokyklos laikais. Maldos, rožiniai ir 
Marijai skirtos gėlės buvo tik mechaniškas žodžių ir judesių 
kartojimas. 

Puiku. Visi vienu balsu tvirtina, kad aš - mergaitė, tikrai Ži- 
nanti, ko nori iš gyvenimo. Šiandien nusprendžiau permiegoti 
su Gonsalu. Nemanau, kad bus kokių keblumų. 

Galų gale Gonsalas buvo pagarsėjęs mergišius. Jeigu aš pati 
pasisiūlysiu, jis tikrai neatsisakys. Be abejo, žinojau, kad esu 
pakankamai graži. Galbūt ne tokia žavi kaip Kristina, bet pa- 
traukli neįprastai blyškiu ir efemerišku grožiu, pilkų, tokio pat 
atspalvio kaip ir Gonsalo, akių ir baltutėlės odos. 

Iš motinos paveldėjau aristokratišką laikyseną ir retą, nors 
ir neakivaizdų, grožį. Po ceremonijos Maite Komodorėje buvo 
suruoštos vaišės. Nieko kita iš Borchos tėvų ir nesitikėjau. 

Vakare išgėriau nežinia kiek litrų šampano, kad būtų gera 
nuotaika. Naktį bėgiojau pirmyn atgal į tualetą išleisti šampa- 
no, kuris spaudė man pūslę, ir įsitikinti, kad makiažas, kurį ta 
proga leidau sau pasidaryti, tebėra nepriekaištingas. 

Viešbučio veidrodį apdovanojau Žavingiausia savo šypsena. 
Tris šimtus penkiasdešimt kartų dažiausi lūpas. Šukavau ir šu- 
kavau savo auksinius plaukus. Mėginau išgauti aistringą veido 
išraišką, kokią matydavau apatinį trikotažą reklamuojančių 
merginų veiduose. Kosmetikos ištobulintas lūpas, pro kurias 

spindėjo baltutėliai dantys, iškreipė tokia grimasa, tarsi ką tik 
karštu vandeniu būčiau nusiplikiusi ranką. 

Pasisukau taip, kad šviesa slystų mano krūtimis. Mano kū- 
nas man atrodė tikrai puikus. Dabar kaip tik madingos aukšta- 
ūgės. Modeliai buvo tokio pat ūgio kaip aš. 

Man pačiai nepatiko mano apranga, bet maniau, kad Gon- 
salo dėmesį turėčiau patraukti. Argi nepriminiau merginų iš 
žurnalų viršelių? 

Raudonos, kiek pravertos lūpos, papurę geltoni plaukai. 

Pasibaigus vakarienei viešbutyje, jaunimas patraukė į disko- 
teką. Visa savo siela nekenčiau diskotekų. Kitokiomis aplinky- 
bėmis būčiau tiesiog išėjusi namo. Bet ne dabar. Neketinau 
praleisti puikios galimybės suartėti su Gonsalu. 

Diskotekoje buvo visiškai tamsu. Kėdės apmuštos raudonu 
aksomu. Didelis, iš milijono smulkiausių stikliukų padarytas 
kamuolys be perstojo sukosi palubėje. Šviesa lūžo į šimtus spin- 
dulių, kurie lyg geluonys smigo man į smegenis. 

Pastebėjau pro duris įeinantį Gonsalą. Sukaupiau visą drą- 
są. Nudrožiau tiesiai prie jo ir įsikibau į parankę. „Eime, pa- 
šoksime“, — pasiūliau saldžiu balsu. Jis nusišypsojo. Mudu iš- 
ėjome šokti. Trenkė triukšminga muzika. Ritmo dėžė. Ketu- 
rios ketvirtinės. Tik tak tik tak tik tak. Labai ritmiška. Tokiu 
ritmu sunku šokti. Niekaip nepavyksta suderinti rankų ir kojų 
judesių. Reikia virsti judančiu robotu. 

Nelabai man tas šokis sekėsi. Bet Gonsalas šypsojosi, ir aš 
visaip stengiausi, kad tik ta šypsena nedingtų. 

Staiga vidury aikštelės pastebėjau švytinčią tarsi baltoji dei- 
vė Kristiną. Ji šoko užmerkusi akis. Švelniai pagal muzikos rit- 
mą judino galvą, tarytum suptųsi. Gonsalas įdėmiai į ją Žiūrė- 
jo. Paskui lyg robotas pasuko prie jos ir ėmė šokti su ja. 

Man buvo sunku toliau stebėti. Aikštelėje ritmingai judėjo 
daugybė susipynusių kūnų. Žybsinčios šviesos kibirkštys. Blyks- 
niai. Šešėliai. Gonsalas prisiartina prie Kristinos. Dvidešimt 

penkeri metai. Apglėbia ją per liemenį. Keturiolika metų. Galvą 
palenkia prie jo kaklo. Vaizdą užtemdo kažkokia dėmė. Kaž- 
kas prisistato šokti su manimi. Aš purtau galvą. Gonsalas savą- 
ją padeda Kristinai ant peties. Kristinos rankos atsipalaidavu- 
sios. Jos nusvirusios prie šonų. Gonsalas ją apkabinęs. Sūpuo- 
ja iš vienos pusės į kitą. Kristina pasuka galvą. Juodų plaukų 
banga nuvilnija dešinėn. Mėlio blyksnis. Atrodo, Kristina tuo- 
jau nualps. Žmonės šoka. Šešėliai užstoja paskutinius scenos 
vaizdus. Kristiną su Gonsalu, dingstančius laiptų aikštelėje. Tie- 
siog šešėliuose. Apsikabinusius. O aš stoviu praradusi žadą. 

Negalėjau toliau šokti. Jų stebėti irgi negalėjau. Per naktį nė 
akių nesudėjau. Pyktis virte virė. O širdyje, giliai širdyje slypė- 
jo baimė. Juk Kristina dar vaikas, o Gonsalas negarsėjo gera 
reputacija. 

Pagaliau apie devintą valandą ryto išgirdau ją grįžtant. Ap- 
simiegojusi, vienmarškinė nuspūdinau į virtuvę ir pataikiau kaip 
tik į baigiamąjį veiksmą. Kristina grįžo susivėlusi, kojinaitės 
rankoje, o iš suknelės likę tik skutai. Motina išdėjo ją į šuns 
dienas, sakė, gailisi, kad paleido į pasaulį, ir trenkė du skam- 
bius antausius. 

Niekada nebuvau mačiusi savo motinos, šitaip netekusios 
kantrybės. Tapo aišku kaip dieną tai, ką jau seniai nujautėme. 
Kad ji nemylėjo Kristinos. Nes Kristina pernelyg priminė tėvą, 
kuris paliko ją nieko nepaaiškinęs. Ne, mama niekad per daug 
jos nemylėjo. Galbūt net nenorėjo, kad gimtų. Kaip kitaip pa- 
aiškinti šešerių metų skirtumą tarp manęs ir Kristinos, kai ma- 
ne ir Aną skiria tik dveji? Galbūt Kristina motinai buvo tik 
nelauktas vėlyvos sueities rezultatas? 

Tačiau nepaisant riksmų ir antausių Kristinos veidas iš lai- 
mės arogantiškai švytėjo. Kaip aš tada jos nekenčiau. Čia pat 
būčiau nusukusi jai sprandą. 

Savo rankomis. Be gailesčio. 


— apie gūdžiai gedinčiąją 


Galų gale prisirengiau įvykdyti Rozos ir motinos prašymą ap- 
lankyti Aną. Ėjau pėstute, nes ji gyveno netoliese, vos pusva- 
landis greito ėjimo, juk reikia kartais ir mankštintis, o ne tik 
gerti ir svaigintis narkotikais. Per pusvalandį suskaičiavau pen- 
kis tipus, taip, penkis, pasakiusius man kokią nors nešvankybę. 
Vienas patraukė per dantį mano „bumbulus“, tą pasenusį žodį 
mestelėjo kažkoks keltas, atkreipęs dėmesį į mano dideles krū- 
tis. Kitas, toks pamaiva, pareiškė, kad esu pirmoji šio pavasa- 
rio gėlė. Dar trys vogravo kažkokias nesąmones, rodydami sa- 
vo marškinių apykakles, taigi likau nesupratusi, ką jie man nori 
pasakyti. Eidama mąsčiau apie tai, kad mums niekuomet ne- 
pavyks suvokti tikros savo išvaizdos. Esu paprasta mergina, kuri 
niekada nelaimės grožio konkurse. Ir vis dėlto, kai einu gatve, 
visi vyrai palydi mane meiliais ar nešvankiais Žodeliais. Galbūt 
esu dailesnė, nei man atrodo. O gal vienuolės buvo teisios, ir 
visi vyrai trokšta tik Viena. 

Pagaliau pasiekiau Anos laiptinę. Lifte didelis mėnulio for- 
mos veidrodis atspindi mano atvaizdą. Taigi čia esu aš. Balti 
marškinėliai, nauji, dar nesulopyti džinsai, odiniai batai. Plau- 
kai surišti į uodegą. Nepasidažiusi. Tai padoriausias mano įvaiz- 
dis, kokį tik pasisekė sukurti. Panaši į universiteto studentę, be 

jokių pagundų ir troškimų. Nenoriu, kad mano vyriausioji se- 
suo, kuri niekada neapsivilks skarmalo, jeigu jis nebus garsaus 
dizainerio, nužvelgtų mane su pašaipa. Jos niekinami žvilgs- 
niai — blogiau nei Rozos, ši bent jau žiūri atvirai ir įdėmiai. 
Tiriamas Rozos žvilgsnis nuslysta iš viršaus į apačią, nuo gal- 
vos iki kojų, ir aš jau Žinau jos nuomonę: apsirengiau „ne į 
temą“. Stoti prieš Anos akis daug blogiau, nes ji nedrįsta Žiū- 
rėti į tave, bet vis tiek tyrinėja. Užklumpi ją vogčiomis metan- 
čią skersą žvilgsnį ir, jeigu nepatinka tavo senutėliai džinsai ar 
skylėtos kojinės, žinai, ką galvoja: kaip ji drįsta ateiti šitaip ap- 
sirengusi? Kad išvengčiau nesmagios padėties, atsisakiau pla- 
tėjančių kelnių ir tik bambą siekiančių palaidinukių, savosios 
baro aprangos, ir, kaip niekad padoriai atrodanti, atėjau ap- 
lankyti savo sesers, nes Roza primygtinai manęs to prašė. Bet, 
tiesą pasakius, darau tai be didelio ūpo. Net neišdrįsau paskam- 
binti, nes baiminausi, kad mano pamaiva sesuo susigalvos ko- 
kią nors dingstį išvengti susitikimo. Mes retai matomės, daug 
rečiau nei derėtų, gal tik per šeimos susibūrimus, bet ir tada 
persimetame vienu kitu žodžiu, ir tiek. Nemanau, kad mano 
apsilankymas padarys jai įspūdį. Ji iškart sumes, kad buvau įkal- 
bėta ją aplankyti. 

Galbūt Anos nėra namie. Tuomet pašto dėžutėje palikčiau 
žinutę, ir pažadas būtų įvykdytas. Kaip visada. 

Nepasakyčiau, kad Anos nekenčiu, nieko panašaus. Ir nesi- 
pykstu su ja. Nei pernelyg bičiuliaujuosi, kam slėpti. Tiesiog 
negaliu pakęsti nejaukios tylos, neišvengiamai stojančios, kai 
liekame dviese. Mano mėgstamos temos (muzika, vyrai, nar- 
kotikai, knygos, kinas, psicokillers, atviras realizmas) Anos nė 
trupučio nedomino, o jos (dekoravimas ir įranga, vaikų darže- 
lis, grožis, virtuvė, mados) - man atrodė velniškai nuobodžios. 
Retomis progomis, kai tenka susitikti (šeimyniniai pietūs ir įvai- 
rios šventės), stengiamės išvengti rimtesnių diskusijų, nes su- 
vokiame, kad anksčiau ar vėliau yla išlįs iš maišo ir galiausiai 

paaiškės tai, ką abidvi puikiai žinome: aš jos akyse esu tikra 
kekšė, 0 ji man atrodo puošeiva namisėda. Net nežinau kodėl. 
Po velnių, mus skiria aštuoneri metai. Aštuoneri. Bet amžiaus 
skirtumas čia niekuo dėtas. 

Vėl nuspaudžiu pokalbių mygtuką. Jokio atsako. Jau keti- 
nau grįžti, kai viena ponia išvedė pasivaikščioti juodą šunelį. 
Kadangi duris paliko atviras, šmurkštelėjau į holą, primenantį 
prasto skonio šventyklą su gipso statulomis ir karaliaus Lyro 
stiliaus paauksuotais veidrodžiais. Čia buvo ir graviūrų su olan- 
diškais pajūrio vaizdais tokio pat stiliaus rėmais, du dideli dirb- 
tine oda aptraukti minkštasuoliai ir prasčiausias dalykėlis - me- 
džioklės vaizdeliais puoštas skėčių ir lazdelių laikiklis. Gėlėtu 
gobelenu išmuštas koridorius veda lifto link. Pakylu į trečią 
aukštą. 

Stabteliu prie Anos durų. Reikia vėl spausti skambutį. Nie- 
ko neprarasiu, jei dar sykį jai paskambinsiu. Juk butas didelis, 
galbūt ji virtuvėje ir tiesiog manęs neišgirdo. 

Ilgokai mygiu. Jokio atsakymo. Tuščias darbas, nusprendžiu 
ir apsisuku grįžti į liftą. Tuo metu pasigirsta galybės spynų žvan- 
gesys. Matau, kaip prasiveria durys, nors iš vidaus jas prilaiko 
apsauginė grandinėlė. Pro plyšį kyšteli šviesios lyg fėjos sesers 
garbanos ir profilis su vaikiškomis duobutėmis. 

— Ana, tai aš, Kristina, - sakau. 

— Ką čia veiki? - išgirstu ją klausiant. Ji tikrai nustebusi. Bal- 
sas prikimęs, atrodo lyg ką tik atsibudusi. 

— Na... kaip tik ėjau netoliese apsipirkti, pamaniau, kodėl 
neužėjus tavęs aplankyti. 

Koks kvailas atsakymas. 

— Tuojau... - Ji kelias sekundes mąsto. Galbūt jos smegenys 
dabar perdirba ką tik išgirstą informaciją. - Tu nestovėk kori- 
doriuje... Užeik. 

Plačiai atveria duris, ir pagaliau pamatau ją. Dar tebedėvi 
naktinius marškinius. Jos šviesios garbanos - tikras kaltūnas, o 

veide - nuovargio žymės. Ji man primena kasnakt „Planetoje 
X“ sutinkamus narkomanus, kurie, išsidrėbę ant raudonais ap- 
mušalais aptrauktų sofų, bukais žvilgsniais ir praviromis bur- 
nomis stebeilija į šviesų mirgėjimą. 

— Ar gerai jautiesi? - klausiu. - Nekaip atrodai. 

— Turbūt susigriebiau gripą, - atsako ji. - Man labai skauda 
galvą. Bet tu užeik. 

Nuseku paskui ją į svetainę ir prisėdu ant Roche Bobois so- 
fos. Svetainėje nuleistos Gaston y Daniela dizaino salono užuo- 
laidos ir kambarys skendi prieblandoje, nors jau beveik pu- 
siaudienis. Arkos, nišos ir skirtingo lygmens lubos bei grindys 
daro aplinką, kurioje dominuoja balta spalva, labai gyvą. Me- 
talo ir stiklo apdailą atliko Vi/ches, trisdešimt tūkstančių pese- 
tų už kvadratinį metrą. Restauruotas antikvarinis pušinis siu- 
vimo mašinos stalelis (geriau nesigilinti į tokių niekučių kainą) 
naudojamas kaip paprastas stalelis. Ant jo - antikvarinis tele- 
fonas, to paties stiliaus juodas žvilgantis daiktas, primenantis 
milžinišką vabalą skarabėjų. Nemanykite, kad esu apmušalų ir 
apdailos žinovė. Tačiau visi šie niekučiai man gerai pažįstami, 
tai mano sesers pasididžiavimas, esu tūkstantį kartų girdėjusi ją 
smulkiai pasakojant, kur kiekvieną iš jų įsigijusi ir kiek laiko su- 
gaišusi, kol išsirinkusi tinkamus apmušalus ar tinkamą spalvą. 
Negaliu atsikratyti pavydo jausmo, kai galvoju apie savo į degtu- 
kų dėžutę panašų butą su keturiais gatvėje rastais baldais, apsi- 
laupiusiomis sienomis ir vonią, kuri šaukte šaukiasi remonto. 

Įjungtas televizorius - stereofoninis vaizdas, 46 colių įstri- 
žainė su retroprojektoriumi - tobulas japonų technologijos pa- 
vyzdys, nederantis nei prie sendaikčių, nei prie grubių baldų su 
agavų plaušų užtiesalais. Ekrane išsidažiusios merginos keis- 
tomis šukuosenomis mekena viena kitai su venesuelietišku ak- 
centu. Ana pasyviai stebi ekraną. Reikia kaip nors pažadinti ją 
iš letargo. 

— Na, kaip tu laikaisi? 

Ji nustebusi pasuka galvą į mano pusę. Atrodo lyg sudaužyta. 

— Ak, atleisk man, prastai jaučiuosi. Gal nori ko nors atsi- 
gerti? 

— Nebent vandens. Bet nesirūpink, pati pasiimsiu, gali nesi- 
kelti. 

Nudrožiu tiesiai į virtuvę ir iš baltos indaujos pasiimu stiklą 
vandeniui. Indai, stiklinės ir namų apyvokos reikmenys iš Igata 
Ruiz de la Prada mados namų. Priešingai nei aš, Ana, ačiū Die- 
vui, nėra linkusi iš pykčio daužyti stiklinių, nes kiekviena juk 
kainuoja apvalią sumelę. Įsipilu vandens iš antikvarinės grani- 
to kriauklės, kurią Ana parsisiųsdino iš Italijos ir kuriai pritai- 
kė bronzinį dizainerio Trentino vandens maišytuvą. Senovinės 
virtuvės sienų plytelės užsakytos vienoje Ibisos keramikos ga- 
myklų. Ši vieta labiau primena muziejų nei virtuvę, o tas daik- 
tas veikiau panašus į krikštyklę nei į plautuvę. Su stikline van- 
dens grįžtu į svetainę. Ana jau išjungusi televizorių. 

— Aišku. Taigi tokios tokelės... (Mama ir Roza primygtinai 
liepė tave aplankyti. Sako, kažkas tau darosi. Atėjau pasižiūrė- 
ti, kokia velniava tau nutiko, gal galiu kuo padėti. Stinga drą- 
sos atvirai klausti.) Ką pastaruoju metu veikei? 

— Nieko, visiškai nieko. Absoliučiai. - Žodžius taria mono- 
toniškai, kaip robotas, mechanizmas, valdantis specialiosios pa- 
skirties laivą. Moteriška Hal versija. 

— Nebūk nihilistė. Juk ką nors vis tiek veiki. 

— Miegu ir valgau. Valgau nedaug, o miegu dar mažiau. Rū- 
pinuosi savo vyru ir sūnumi. Ne kažin kiek, tiesą pasakius. 

— Tiesa, o kur tavo sūnus? 

— Darželyje. Reikia juos kuo anksčiau ten vesti, kad prisitai- 
kytų gyventi visuomenėje. 

— Iš kur ištraukei? 

— Psichologai. 

— Mažiau tikėk tais psichologais. Matai, kas iš manęs liko 
pabendravus su jais. 


Os gai 

— Nesiskųsk, juk tau ne taip jau ir blogai... 

Stoja nejauki tyla. (Žinoma, tu net neįsivaizduoji, ką reiškia 
puikiai jaustis. Jei nebūtum mano sesuo, aš tau pasakyčiau tie- 
siai šviesiai, kad atrodai baisiai. Tie ratilai apie akis. Esi panaši 
į pamėklę.) 

— Mano reikalai prasti. Išsiskyriau su Ajenu. Prieš mėnesį. - 
Savo žodžių pasigailiu dar beveik nebaigusi sakinio. Juk jai nė 
velnio nerūpi mano asmeninis gyvenimas. Turbūt man jau tik- 
rai negera, kad galiu savo skausmą lieti bet kam. 

— Tu jį metei? - klausia manęs. 

— Ne, jis mane metė. 

— Ak, aš tikrai apgailestauju. Bet tau nieko nereiškia susi- 
rasti naują draugą. Dėl to niekada neturėjai sunkumų. 

(Ak, tai tu tiesiog atvirai vadini mane kekše?) 

— Išgyvensiu. 

— Žinoma. Tu ir atominį karą išgyventum. 

(Ką, po velnių, nori pasakyti? Pradedame kalbėtis atvirai?) 

— Neperdėk. 

— Aišku. Tu visada buvai tvirto būdo. Judvi su Roza galėtu- 
mėt aukštyn kojomis apversti pasaulį. Tik ne aš. Esu tik pri- 
trėkšta muselė. 

— Ką čia tauški? 

(Ana, maldauju, liaukis vaidinusi kankinę.) 

— Nekreipk dėmesio, pati nežinau, ką kalbu. Pastaruoju me- 
tu nekaip jaučiuosi. 

— Tau reikia kur nors nueiti, įkvėpti gaivaus oro. Negali per 
dienas sėdėti užsidariusi namie. 

(Tau reikia išsijungti, išlenkti gerą taurelę ir įtaisyti vyrui ra- 
gus. Tau dabar mirtinai reikia pasidulkinti. Matau ant kaktos 
parašyta.) 

— Ir mama tą patį sako. 

Atsikeliu nuo sofos su stikline vandens rankoje ir žiūriu pro 
langą. Šaltoka, diena debesuota. Medžiai, šaligatviai, sūpuok- 


LUCIA ETXEBARRIA Iš MEILĖ, SMALSUMAS, PROZAKAS IR ABEJONĖS 73 


lės - viskas skendi kažkokioje baltoje migloje (šalto oro garai 
ar tik mano fantazijos?), viskas aplinkui atrodo nuspalvinta vie- 
nos gamos tonais: švino pilkumo ir blyškaus mėlio. Stebiu kie- 
me žaidžiančius vaikus. Šviesiaplaukė mergaičiukė su kasytė- 
mis ir dryžuotu megztiniu maklinėja prie medinio žaidimų kal- 
nelio, ji šiek tiek primena Linę. Perdėm arti sūpuoklių ant smė- 
lio sėdintis gal kokių trejų metukų mažylis čiaumoja žemę. Jau- 
nutė mergina, greičiausiai vaikų auklė, sėdi ant suolelio ir skaito 
žurnalą. Seniai dažytas žalios spalvos suolelis visiškai nublu- 
kęs. Giliai įkvepiu. Negaliu amžinai Žiūrėti pro langą. Reikia 
bendrauti su seserimi, puikiai žinau, kur pakryps mūsų pokal- 
bis. Šnekėsimės apie neišvengiamus dalykus: apie barą - mano 
šeima svajoja, kad jį mesčiau; apie tai, kodėl aš, turinti aukštąjį 
išsilavinimą ir mokanti tris užsienio kalbas, dirbu barmene,; apie 
pastaruoju metu kylančias kainas; apie vaiką, kuris paūgėjo; 
apie paskutinį Borchos, jos vyro ir mano svainio, uždarbio padi- 
dėjimą ir kitus panašius dalykus, kurie iš tikrųjų man nė per 
nago juodymą nerūpi, mudvi tik stengiamės tokiu būdu ne- 
sikalbėti apie kitus dalykus, nes nedrįstame apie juos prabilti. 
Neužsiminsime apie beviltišką ilgesį, kurį jaučiu Ajenui, kai 
mane paliko, nei priežastis, paskatinusias Aną virsti beveik zom- 
biu, apkvaitusią nuo serialų ir laimės iliuzijos. Įsmeigusi akis į 
stiklinę (ant drėgno stiklo rašau jos vardą), pajuntu vos sutu- 
rimą, su bejėgiškumu sumišusį (ir mano akys sudrėksta kaip 
tas stiklas) pyktį, kuris pamažu kyla stemple lyg nenumalšina- 
mas šleikštulys. Tenai, už lango - parkas, medinis kalnelis ir 
žaidžiantys vaikai, ir galybė dalykų, kuriuos gali matyti ir kurių 
norėdamas gali nusitverti, tačiau mano seseriai pakanka ste- 
bėti realybės atspindį, suspaustą 46 colių įstrižainės ekrano. 
Kyla noras paimti ją už chalato apykaklės ir gerokai papurtyti. 
Noriu, kad ji atsipeikėtų. Kita vertus, neturiu moralinio pa- 
grindo patarti. Pagaliau juk ir aš nesu spinduliuojančios laimės 
pavyzdys ir nejaučiu turinti teisę smerkti kitų gyvenimo būdą. 

Nusprendžiu grįžti prie sofos, atsisėsti, suglausti kojas, kaip 
dera padoriai merginai, ir stoiškai iškęsti įprastą ir nieko ne- 
reiškiantį pusvalandžio pokalbį. Nuspręsta. Pats laikas pradė- 
ti, kad neliktum it musę kandus. Paskui pareisiu namo, į savo 
penkiasdešimties kvadratinių metrų butą su apsilaupiusiu sie- 
nų tinku, su senutėliais, konteineriuose sužvejotais baldais ir 
būtiniausiais daiktais. 

Grįžtu pas ją su šypsena, rodančia mano pasiryžimą įmesti į 
atvirumo kapo duobę dar vieną saujelę žemės. Pusvalandis po- 
kalbio apie nieką ir savo pareigą seseriai būsiu atlikusi. Pa- 
prasta. Kaip visuomet. 


Kristina išėjo palikusi ore tvyroti savo kvepalų aromatą, tokį 
salsvą, man nepažįstamą. Jie nėra iš pačių garsiausių. Tik- 
riausiai pačulė ar kas nors panašaus, įsigyta vienoje iš mažų 
parfumerijos krautuvėlių. Galėjau daug ką jai papasakoti, ir 
vis dėlto didžiąją laiko dalį tylėjau, beviltiškai laužiau galvą 
ieškodama tinkamos temos pokalbiui. Įtariu, kad ji išėjo ne- 
apsikentusi mano tylėjimo. Aš keliu jai nuobodulį ar įtampą, 
o galbūt abu iš karto. Nesmerkiu jos už tai. Ir likau šioje sve- 
tainėje viena. Viena, kaip ir kasdien. Borcha darbe, o vaikas 
darželyje. Neturiu kuo rūpintis, tik pati savimi. Net ir to gerai 
nesugebu. 

Spindulių pluoštai veržiasi pro užuolaidas ir klaidžioja grin- 
dimis, primindami man, kad už lango - gyvybės kupina diena. 
Diena prabėgs be manęs, Žinau, kad nieko gera nenuveiksiu. 
Šįryt įėjau į svetainę pasiryžusi siūti, bet po dviejų dygsnių ma- 
ne apėmė tokia apatija, kad atidėjau darbą į šalį ir įsispoksojau 
į televizorių. Maniau, iš senų užuolaidų, drabužių ir staltiesių 
pasiūsiu užtiesalą, skiautes dėliosiu vieną prie kitos, kol išeis 
vientisas gabalas. 

Mamos gyvenimas su tėčiu - lyg skiautinis užtiesalas. Ka- 
dangi esu vyriausia, daugiau mačiau, girdėjau ir patyriau, bet 

vis dėlto, atrodo, žinau tik tiek, kad nieko nežinau, kaip sakė 
vienas filosofas. 

Istoriją galima pradėti nuo senų nuotraukų albumo, ma- 
mos ir tetos Karmen pokalbių nuotrupų, nuo netikėtos ma- 
mos išpažinties, kurią vieną kartą yra sau leidusi, matyt, ne- 
viltis ją smaugė tarsi virvė. Kai ką papasakojo pati, kitus niu- 
ansus nuspėjau, treti galbūt tėra vien mano fantazijos vaisius. 
Man reikėjo istorijos, nes visiems reikia praeities, ir aš su- 
dursčiau ją lyg užtiesalą iš skiaučių, derindama prisiminimus 
ir vaikystės nuotrupas, kol išėjo istorija, manyčiau, labiausiai 
panaši į tikrovę. 

Visada didžiavausi šia svetaine. Gerai ją prižiūrėjau, o juk 
tai nėra paprasta. Nors kartą per mėnesį nuo kėdžių, sofos ir 
užuolaidų reikia kruopščiai nusiurbti dulkes. Užuolaidėles ir 
raukinukus taip pat reikia bent kartą per mėnesį išskalbti mui- 
linu vandeniu, bet negręžti, kad nesusiglamžytų. Paskui, kad 
išlaikytų formą, turi trumpai pamerkti į vandenį su cukrumi. Ir 
drėgnus džiauti, kad išsitiesintų. 

Jei būtų galima kaip užuolaidėles išskalbti savo gyvenimą, 
jei skalbiamoji mašina pašalintų mūsų dėmes, viskas būtų taip 
paprasta. Bet jau kuris laikas manęs nedomina nei raukinukai, 
nei užuolaidos. Dabar man viskas visai vis tiek. 

Jau beveik mėnuo, kai kasdien verkiu. 

Mama, kilusi iš geros šeimos San Sebastjane, atvyko į Mad- 
ridą studijuoti farmacijos. Sostinėje apsistojo vienuolėms pri- 
klausančiame pensione, kur gyvenimas buvo griežtai ribojamas 
dienotvarkės ir reikalavimų. Tam tikrą valandą reikėjo keltis, 
valgyti, ruoštis paskaitoms ir gultis. 

To laikotarpio fotografijos, išblukusios nespalvotos liudyto- 
jos, dėl per ilgus metus albume susikaupusių dulkių vos išlaikė 
pažįstamus bruožus. Mama, kuri dar ne mūsų mama, šviesiais 
tiesutėliais, tarsi lygintuvu perbrauktais plaukais, su apsiaustu, 
jos šviesias akis kažkas paryškino, pripiešė dideles blakstienas, 

kurios mamai mirksint turėjo plazdenti lyg drugelio sparnai. 
Mama nedrįso segėti trumpo sijonėlio, todėl vilki languotu, 
manau, Scherrer mados namų drabužiu, kodėl gi ne, juk ma- 
ma tuomet galėjo sau leisti įsigyti Scherrer firmos kostiumėlį, 
o sijonas - tik koks milimetras virš apvalių kelių. Mama buvo 
graži. Net labai graži. Dėl pilkų akių ir lygių šviesių plaukų 
vaikinai ją laikė švede. Ilgi plaukai buvo mano pasididžiavi- 
mas, kartą pasigyrė mama. Kas vakarą prieš miegą - šukavi- 
mosi ritualas. Visą pusvalandį. Perbraukti šimtą kartų. Kad 
žvilgėtų. Kad ji švytėtų visame universitete, kad jis galėtų ja 
didžiuotis. 

Daugiausia priežiūros reikia svetainės sofų pagalvėms. Ant 
jų - dvi didelės juodos dėmės, tai mano ašarojimo pėdsakai, 
likę nuo blakstienų tušo, kai raudu naktimis įsikniaubusi į jas, 
kad Borcha neišgirstų kūkčiojimų. Pagalves reikėtų pabandyt 
išvalyti, svarbiausia — nesušlapinti porolono. Paprasčiau būtų 
apvilkti jas apvalkalais, kuriuos galima be vargo išskalbti. Tik 
pagalves reikėtų valyti sausuoju būdu. 

Nė neketinu skalbti užtiesalų. Juos paprasčiausiai išmesčiau. 
Paskui įsigyčiau kitus, jei tik išeičiau iš namų, bet aš nenoriu. 

Mama su tėčiu susipažino universiteto vakarėlyje, - pobū- 
viai tuomet baigdavosi dešimtą valandą vakaro, — paskui jie 
klausėsi Polo Ankos plokštelių. Tėtis netikėtai pasirodė dide- 
lėje salėje, jis ūgiu bent dešimčia centimetrų pranoko ten vi- 
sus. Negalėjai jo nepastebėti. Antrą kartą jį pamačiusi, nuspren- 
dė, kad bus arba jos, arba niekieno. Kokia kvailystė, sakė ma- 
ma vėliau, prisiminusi savo - dvidešimtmetės - svaigulį, tai tik- 
rai būta didžiausios kvailystės mano gyvenime. 

Ką tik pastebėjau ant pušinio siuvimo stalelio paviršiaus 
ryškų įbrėžimą. Šis siuvimo stalelis - vertingas antikvarinis 
daiktas, bet kaip tą išaiškinti dvejų metų vaikui? Kai jis supy- 
kęs daužo žaisline mašinėle į stalelio paviršių, niekas jo nesu- 
draudžia. | 

Norint panaikinti medinio paviršiaus įbrėžimą, reikia toje 
vietoje švariu drėgnu skudurėliu sudrėkinti medį. Paskui už- 
dėjus šiurkščios medžiagos skiautę, irgi drėgną, perbraukti karš- 
ta laidyne su garais, karščio veikiamas medžio pluoštas plėsis 
ir išsilygins. 

O, kad gyvenimą būtų galima pataisyti taip lengvai kaip 
daiktus. 

Tėtis atrodė įspūdingai. Mano atmintyje susimaišė prisimi- 
nimai apie tėtį, kurį regėjau iki dvylikos metų, ir jo vaizdas, 
likęs nuotraukose. Rezultatas - Gregorio Peko išvaizda ir Ma- 
lagos tarmė. Plaukai ir tamsios akys, tiesi nosis, plati, kerima 
šypsena. Dvi lygių dantų eilės tviskėjo tokiu baltumu, jog pri- 
minė Mergelei aukojamas lelijas. Nuostabu, kokia panaši į jį 
buvo Kristina, mąstau vartydama albumą ir negaliu nejusti de- 
ginamo pavydo. Ir aš norėčiau būti gražuolė, o ne tik simpatiš- 
ka. Anita labai simpatiška mergaitė, tiesiog ideali, sakė mano 
draugės iš Donosčio laikų. Ideali mergaitė. Tačiau aš jau nebe 
mergaitė. Man jau trisdešimt dveji. 

Tėtis studijavo ekonomiką ir glaudėsi kažkokiame varga- 
name butuke, Sodų gatvės pensiono pusrūsyje, naktimis te- 
nai būdavo taip šalta, kad nuo drebulio dantys barškėdavo, 
tėtis neužmigdavo be dviejų vilnonių megztinių ir lamos vil- 
nos kepurės. 

Tėtis juokindavo mamą savąja Malagos tarme, vietoj „S“ tar- 
damas „z“ ir „prarydamas“ galūnių priebalsius. Istorijas Žer- 
davo lyg iš gausybės rago. Jo kalbos padargai dirbo dešimčia 
sekundžių greičiau už protą. Ir mama juokdavosi taip kaip nie- 
kada gyvenime, nes San Sebastjano parke per nuobodžius pa- 
sivaikščiojimus jos niekas daugiau neprajuokindavo. Tėtis su 
mama vaikštinėdavo po Gran Viją, nes jis neišgalėdavo jos pa- 
kviesti kavos puodelio, jam amžinai stigo pinigų. Turbūt kon- 
trastas tarp jų buvo įspūdingas: Žaklinos Onasis stiliaus kos- 
tiumėliais pasipuošusi mama ir tėtis senu languotu iš savo tėvo 

paveldėtu švarku, kuris jam buvo per ankštas, su išsipašiusiu 
megztu šaliku, pabrėžiančiu griežtą kino žvaigždės smakrą. 

Nebuvo dviejų labiau skirtingų žmonių. Ji šviesiaplaukė, pil- 
kų akių, jas paveldėjome mudvi su Roza. Jis tamsiaodis, ruda- 
akis kaip Kristina. Ji žemo ūgio, tokia esu aš, o jis aukštaūgis 
kaip Roza. Ji labai uždaro būdo, tai irgi paveldėjome mudvi su 
Roza. Jis buvo plepys fantazuotojas, Kristina atsigimė į jį. Ji 
kilusi iš puikios šeimos, advokato duktė. Jo tėvas dėstė institu- 
te, ir šeima nepraleisdavo progos priminti, kaip aukojasi, kad 
sumokėtų už jo mokslus universitete. 

Gaston y Daniela dizaino užuolaidas jau metas skalbti, apa- 
čioje labai purvinos. Sūnus mėgsta čiupinėti jas nešvariomis 
rankytėmis. Reikia pasakyti merginai, padedančiai man apsi- 
ruošti, kad būtinai jas išskalbtų. Ačiū Dievui, jos medvilninės, 
nebūtina lyginti. Reikia tik išgręžti centrifuga ir pakabinti. Jos 
tokios sunkios, kad puikiausiai išsilygins pačios. 

Mamos šeima - tai mano šeima. Mane augino seneliai, iki 
dvylikos metų leidau ten kiekvieną vasarą. Pas mus apsigyveno 
teta Karmen, ji tarsi balzamas gydė motinos sielos žaizdas. Te- 
ta Karmen, vargšelė, buvo tokia gera ir tokia neryžtinga. Ma- 
no pusbrolis Gonsalas, tetos Karmen sūnus, tikras gražuolis, 
išlepintas ir sunkaus būdo. Kiauras dienas lindėjo savo kam- 
baryje, klausėsi plokštelių, skaitė iliustruotus žurnalus ir iš aukš- 
to žiūrėjo į visas namų moteris, išskyrus Kristiną, ji buvo jo 
žaisliukas, tuomet ji dar šveplavo ir buvo su kasytėmis. Rodos, 
tuo žavėjo ir juokino visus, nes tapo šeimos vyrų - tėvo ir pus- 
brolio - numylėtine. Mums jie neskyrė tiek dėmesio. Ne, mes 
nebuvom atstumtos, tikrai ne, jie buvo švelnūs, rodė savo sim- 
patiją, bet artimi mums nebuvo. 

Apie tėvo šeimą mažai ką žinau. Nuo tada, kai mus paliko, 
nutrūko visi ryšiai. Ir man keista, kad seneliui nė per nago juo- 
dymą nerūpėjo, kaip laikosi jo dukraitės. Tiesą pasakius, ma- 
no tėvo šeimos negali pavadinti normalia. Jo motina, mano 

senelė, mirė gimdydama jauniausiąjį brolį. Tėvas, kaip supra- 
tau, buvo tikras siaubūnas, auklėjo vaikus diržo sagtimi ir pa- 
našiai. Vyriausioji sesuo Remedija paliko namus, kai jai suka- 
ko dvidešimt, ir ištekėjo už penkiolika metų vyresnio vyriškio, 
o kai po penkerių metų tas vyriškis ją metė, - nusižudė. Mano- 
ma, kad vonioje persipjovė venas ir smarkiai nukraujavo. Ma- 
ma atsitiktinai apie tai sužinojo, nes tėtis stengėsi neliesti tos 
temos. Kai apie tai išgirdau, išbalau kaip popierius: man taip 
pasielgti pritrūktų drąsos. Žinoma, kad aš taip negalėčiau pa- 
sielgti. Kitas brolis, Fransiskas, įstojo į seminariją ir dabar kaž- 
kokiame Malagos kaimelyje, nežinau nė kaip jis vadinasi, ku- 
nigauja. Jaunylis Maurisijus atsidūrė beprotnamyje. Man ro- 
dos, aišku, kodėl motina nesistengė palaikyti su jais ryšių. Vie- 
na, ko nesuprantu: kodėl senelis niekada nenorėjo su mumis 
pasimatyti. Greičiausiai dėl to, kad jis tikrai buvo siaubūnas. 

Parketas subraižytas vaiko mašinėlės ratų. Neseniai Borcha 
padovanojo jam išsvajotąjį sunkvežimį. Netrukus teks perla- 
kuoti parketą. Geriausia būtų išsinuomoti aparatą, išplauti grin- 
dis karštu vandeniu, po kelių dienų perplauti plyšelius ir su- 
jungimo vietas, kad neliktų jokių trupinių, nusipirkti dvi dėžu- 
tes lako ir galiausiai kas dvidešimt keturias valandas kelis kar- 
tus perlakuotas parketas atrodytų kaip naujas. 

Prieš du mėnesius pati puikiai būčiau viską atlikusi. Bet da- 
bar jaučiuosi pernelyg pavargusi, kad užsiimčiau tokiais nie- 
kais. Norisi tik verkti. 

Mama su tėčiu susituokė po metų, nors jos tėvui, mano se- 
neliui, ta mintis nebuvo prie širdies. Mama sako padariusi di- 
delę kvailystę, nes negalima savo gyvenimo susieti su žmogu- 
mi, kurio gerai nepažįsti. Kai pasakiau jai, kad ketinu tekėti už 
Borchos, ji be paliovos man tai kartojo. Kad neskubėčiau. Kad 
nedaryčiau to, dėl ko vėliau tektų gailėtis. 

Jiedu susituokė, kai mama dar mokėsi. Ji norėjo dar truputį 
palūkėti, bet jis įkalbėjo. Įtikinėjo, kad be jos negali gyventi. Ir 


LUCIA ETXEBARRIA 88 MEILĖ, SMALSUMAS, PROZAKAS IR ABEJONĖS 81 


jeigu ji iš tikrųjų jį mylinti, turi įrodyti, kad priklauso tik jam. Ji 
niekada atvirai apie tai nekalbėjo, bet aš supratau, kad jau tuo- 
met jiedu mylėdavosi, ir jos krikščioniškas auklėjimas skatino 
šitą ryšį įteisinti. Numanau, kad jo įkalbinėjimai, intymūs tarsi 
patalų šiurenimas, sustiprino kaltės jausmą, ir jis nuginklavo 
motiną juodų akių žvilgsniu įsisiurbęs į jos akių pilkumą ir lyg 
hipnotizuotojas išreikalavęs jos sutikimą. 

Iš pradžių viskas klojosi kuo puikiausiai. Ji mėgavosi jo neiš- 
senkama linksmybe, kino žvaigždės šypsena, jo pokštais ir dė- 
mesiu. Jis norėjo kas vakarą kur nors eiti. Nesvarbu - į kiną, 
kokią užeigą ar į svečius pas savo draugus. Jis negalėjo sėdėti 
namie. Tai, kas prasidėjo taip smagiai, galiausiai virto pareiga. 
Jai nepatiko kasvakariniai išėjimai. Tad jis pradėjo eiti vienas. 

Paskui ėmė gerti. Iš pradžių mama nekreipdavo dėmesio į 
tai, kad jis kasdien pasigerdavo. Juk buvo dar visai jaunutė, ir 
visa, ką jis sakydavo, jai atrodė neginčijama. Bet, daugiau nei 
tris šimtus naktų kentusi jo gaižų alsavimą šalia savęs, ėmė ne- 
rimauti. Nerimavo kas vakarą likusi viena. Jis siūlydavo eiti 
kartu, jeigu tik nori, tačiau jai labiau patiko būti namie su kny- 
ga; ji niekaip negalėjo suprasti, kokia musė jam įkandusi, kad 
kasnakt reikia kur nors eiti, juolab kad namie buvo kūdikis, 
tačiau jis tėvui visai nerūpėjo. Taigi dar galutinai nesuartėję 
ėmė pamažu vienas nuo kito tolti. 

Šįryt pamėginau įdaryti kiaušinius. Pirmąkart po penkioli- 
kos dienų ėmiausi gaminti, nors anksčiau valgį gamindavau kas- 
dien, bet viskas nuėjo šuniui ant uodegos. Pirmiausia sutraukė 
majonezo padažą. Norint padažą pataisyti, reikia du valgomuo- 
sius šaukštus vandens sumaišyti su trupučiu padažo, paskui nuo- 
lat maišant palengva supilti likusį padažą. Man atrodo, jog su- 
irusio ryšio, siejančio porą, nepataisysi taip lengvai lyg kokio 
padažo. 

Mano prisiminimai apie tėvą labai prieštaringi. Nereikia pa- 
miršti, kad man tebuvo dvylika, kai mus paliko, taigi vaizdai 


0 g 
Ly) 


SAK, 
UT 


82 


nėra labai aiškūs, tik surizgęs prisiminimų kratinys, tik šmėste- 
lintys jausmai, jau nė nesupaisau - mano ar motinos, paliku- 
sios mano atminty savo išpažinčių nuotrupas. Linksmasis ma- 
no prisiminimų tėtis - tikra namų siela, o mamai jis buvo tik 
didelis, aikštingas ir nedoras vaikas, nepajėgiantis susidoroti 
su pareigomis: jo nėra namie, kai labiausiai reikia, be retų gla- 
monių ir švelnumo savo dukterims, daugiau nieko negali ga- 
rantuoti, nežinai, kada jis pasirodys tarpdury ir kada vėl dings 
iš namų. Teta Karmen sakydavo, kad jis turi kitą moterį, o ma- 
ma, - kad net ne vieną, nors, iš šalies žiūrint, ji atrodė visai dėl 
to rami. Mama yra stipriausia iš visų man pažįstamų moterų, 
išskyrus, žinoma, Rozą. Man sunku suvokti, kad mes visos trys 
turime tą pačią pavardę. 

Kristina labiausiai panaši į tėvą, tai akivaizdu vos užmetus akį 
į nuotraukas. Atrodo, tada, kai tėvas užsiaugino ilgus plaukus, 
įgavo apvalesnes kūno formas, ir atsirado Kristina. Roza - tikra 
motinos kopija, sako, jos panašios ne tik šviesiais plaukais ir 
liekna figūra, bet ir atkaklumu bei valia, jos - lyg iš cemento, 
o aš - tarytum iš želė, bet kuriuo momentu galiu ištižti ir esu 
panaši į tortus, kuriuos taip mėgau gaminti, kol nebuvo apė- 
musi depresija. 

Mano tortai — tikras puikumėlis. Borchai labai patikdavo. 
Tą receptą man atskleidė mama, ir aš jo kruopščiai laikiausi: 
šešiasdešimtyje mililitrų vandens ištirpinti du šaukštus želė mil- 
telių. Reikia kelias minutes palaukti, kol milteliai ištirps, pas- 
kui ant mažos ugnies palengva kaitinti be paliovos maišant. 
Šaltu vandeniu perliejus formą, supilti želė masę. Formą dėti į 
didesnį indą su ledais, želė pagardinti vaisių gabalėliais, užpilti 
dar vieną sluoksnį, leidus prieš tai sustingti pirmajam. Paskui 
dvi valandas laikyti šaldytuve ir - skanaus. 

Į ką esu panaši aš? Ūgiu ir sudėjimu primenu motiną. Tik 
visai neaišku ir net aš pati nesuprantu, kodėl esu pernelyg jautri, 
nesugebu blaiviai mąstyti. Tačiau juk žinau daugybę dalykų, 

kuriuos Roza ar Kristina galbūt tik įtaria. Bet joms aš nepasa- 
koju. Nepasakoju nieko, esu nugrimzdusi į patalų ir snaudulio 
karalystę. Atėjusi mergina susiurbs mano valios jėgas, kurios 
neatsiplėšia nuo grindų. 

Prisimenu vieną epizodą, kurį slepiu giliai širdyje ir niekada 
nesu pasakojusi savo seserims, net motinai. Man kokie penke- 
ri ar šešeri metai. Miegu savo lovelėje su rausvu meškiuku glė- 
by, apsivilkusi rausvomis ir žydromis gėlytėmis išmarginta pi- 
žama. Puikiai ją prisimenu. Mane pažadina triukšmas, atsimer- 
kiu ir matau šviesos pluoštą, pro durų apačią sklindantį iš sve- 
tainės. Basa tyliai einu parketu šviesos link, tylutėliai lyg katė 
pamažu praveriu duris ir labai tyliai slenku koridoriumi čiuop- 
dama sieną, kuri prietemoje suteikia tikrumo. Pusiaukelėje iš 
svetainės sklindantys garsai pradeda aiškėti, tai, kas anksčiau 
buvo tik padriki garsai, žodžių, pokalbių nuotrupos, įgauna 
prasmę, kaskart vis aiškiau girdžiu piktą tėvo balsą, nutrau- 
kiantį nedrąsius motinos priekaištus. Dabar, pati būdama tris- 
dešimties, suprantu, kad motina, kaip visada, priekaištavo dėl 
jo bastymosi. Tikriausiai buvo išgėręs daugiau nei paprastai. 
Penkiametė Anita apgraibomis eina svetainės link. Pro atviras 
duris aiškiai juos regiu, 0 jie manęs nemato. Riksmai tolydžio 
garsėja ir pripildo visą erdvę. Tėtis čiumpa mamą už ilgų kara- 
laitės plaukų, liepia klauptis ir šliaužti grindimis. Mamos veide 
matau skausmą. Tačiau pilkos švino spalvos akys aiškiai sako, 
kad jos dvasios niekas nepalauš. Nežinau, ką man daryti. No- 
rėčiau surikti jam, kad neskriaustų mamos, kad paliktų ją ra- 
mybėje, tačiau baimė mane visiškai sukaustė, negaliu nė bur- 
nos praverti. Jis skelia jai antausį, kuris perskrodžia orą lyg 
šūvis, ir aš pajuntu apsišlapinusi iš baimės. Tylutėliais Žingsne- 
liais einu į savo kambarį, skubu stengdamasi nesukelti nė men- 
kiausio triukšmo. 

Mama dabar trumpais plaukais, daugiau niekada jų nebe- 
augino. 

Manau, pats laikas terasoje genėti rožes. Žirklėmis nuker- 
pami formą gadinantys ūgliai, kad augalas atrodytų tvarkingai. 
Reikia pašalinti visus žemiau skiepo išdygusius ūglius ir ant 
kiekvieno palikti tik po du tris pumpurus, arčiausiai pagrindo, 
kad gražiau atrodytų. 

Tikriausiai kažkas apgenėjo ir mane, todėl esu tokia, kokia 
esu: tvarkinga ir pareiginga. Nė vienas ūgliukas neišdygo ten, 
kur nederėjo išdygti. Esu prižiūrėtas krūmas, suformuotas ir 
augantis pagal kitų poreikius. Kažkieno žirklės pašalino netin- 
kamus pumpurus, būsimuosius žiedus - rožes spygliuotais ko- 
tais. Jei būčiau gimusi vėliau, kas žino, gal būčiau Kristina. 

Atvėręs autobuso duris, vairuotojas pirmiausia pamato ant 
platformos mano kojas. Plati nubėgusių akių juosta grėsmin- 
gai vingiuoja nuo šlaunies iki pat kairės kojos kulno. Iš paskos 
eina kita kojų pora, išblukinti džinsai kruopščiai įplėšti ties ke- 
liais ir užpakaliu. Vairuotojui nespėjus gerai susivokti, pasiro- 
dome mudvi su Line, gražutės, lyg iš Don Algodon katalogo. 
Viskas atrodo šauniai (eklektiški drabužiai, vakarykštis makia- 
žas, nubėgusios kojinių akys...) ir išduoda, jog dar nemiegojo- 
me, 0 grįžtame iš užsitęsusio vakarėlio. Tik nežinau, ar vairuo- 
tojas toks gudrus, kad viską sumestų. Kita vertus, kokio velnio 
jam turi tai rūpėti? 

Aš vilkiu kuklų juodos spalvos kostiumėlį, pabrėžiantį gundo- 
mas mano penkiasdešimt aštuonių kilogramų formas, gal sveriu 
šiek tiek per daug, bet atrodau kaip prižiūrėtas jautis iš Pablo 
Romero ganyklos, žavintis jėga ir ryžtu. Aš tikras kontrastas an- 
geliškai keturiasdešimt trijų kilogramų Linei, vilkinčiai rausvą 
dvylikametės dydžio palaidinukę su dideliu drakonu ant krūti- 
nės, su kirpčiukais, dviem auksaspalvėmis kasytėmis ir didžiulė- 
mis su nuostaba žvelgiančiomis dangaus žydrumo akimis. 

Atsegu savo didelę rankinę ir imu raustis joje. Perverčiu ke- 
lis kartus, bet to, ko noriu, nepavyksta rasti. Vairuotojas net 

išsižiojęs spangina į mano iškirptę. Jau minėjau, kad drabužė- 
lis šiek tiek per drąsus... Neišmanydama, ko griebtis, pasisuku 
į užsisvajojusią, su ausinukais Linę, klausančią muzikos. 

— Šakės, negaliu rasti sušiktos piniginės. 

— KĄAAAĄĄ? - krūpteli Linė ir grįžta į šį pasaulį. Suprato, 
kad ją kalbinu, tik nieko neišgirdo. 

- NERANDU PRAKEIKTOS PINIGINĖS, VELNIAI 
RAUTŲ! 

Mano bliovimas perskrodė autobuse tvyrojusį snaudulį. Li- 
nė vėl krūpteli, nes jos ausų būgnelius, matyt, glosto švelnesni 
garsai, ir staiga aš suvokiu, kad kiti autobuso keleiviai - vieni 
vyrai - nenuleidžia nuo mudviejų akių. Aplink tiek vyrų, o mudvi 
elgiamės kaip tarakonai grietinėlės indelyje. 

— Kris, panašu, kad ją bus iš tavęs nušvilpę, - sako Linė. 

— Nenustebčiau, - sumurmu, nes imu nervintis. - Buvau pa- 
likusi rankinę kartu su kitais krepšiais ir man nė į galvą neatėjo 
mestelėti akį, ar ji saugiai padėta, pasiėmiau tik rytą, o vakarė- 
lyje buvo pilna visokio plauko liaudies. Po velnių, kodėl po šven- 
čių amžinai tenka nusivilti? 

Iškratau visą rankinės turinį ant gretimos sėdynės, išbyra ga- 
lybė įvairiausių daiktų: keli tampaksai, knyga, vienkartinių ser- 
vetėlių pakelis, apatinės kelnaitės pasikeisti, lūpdažis... ir pre- 
zervatyvų pakelis, kuris nurieda tiesiai prie vieno iš pažiūros 
nedrąsaus, akiniuoto ir tvarkingai susišukavusio jaunuolio ko- 
jų. Vaikinuką nutvilko raudonis, jis staiga atsiverčia segtuvą, 
kurį laikė rankose, ir įbeda nosį į popierius. 

Tarp kitų daiktų randu ir piniginę. Ištraukiu tūkstančio pe- 
setų banknotą ir tėškiu vairuotojui. Šis nulydi mane tulžingu 
žvilgsniu, bet aš elgiuosi išdidžiai, kaip tikra karalienė. Auto- 
busui pajudėjus, griūname ant sėdynių prie lango, netoli vai- 
ruotojo. 

Autobuso vidury sėdintys darbininkai svilina mus žvilgsniais. 
Vienam galėtų būti kokie penkiasdešimt, kitas vos perkopęs 

dvidešimt, abu mėlynais kombinezonais, tarp batų guli sporti- 
niai krepšiai. Jaunesnis plačiai šypsosi, matyt, patenkintas mū- 
sų pasirodymu. 

— Tik šito man ir trūko! - šūkteliu, pastebėjusi, kad akis nu- 
bėgo dar vienoje vietoje. - Eina šikt! Jei praėjusiais metais ko- 
jinėms išleistus pinigus būčiau padėjusi į terminuotą sąskaitą, 
dabar turėčiau daugiau kapitalo nei Marijus Kondė. 

Šalia mūsų sėdi treningu vilkintis trisdešimtmetis. Tikriau- 
siai išsiruošė rytą pabėgioti, bet nuovargis jį palaužė ir grįžti 
dabar tenka autobusu. Nelabai sportiškos išvaizdos, tačiau pats 
sau, matyt, atrodo tikrų tikriausias suvedžiotojas. Supratęs, kad 
spoksau į jį, trisdešimtmetis plačiai ir saldžiai nusišypso. Apsi- 
metu nepastebėjusi ir pradedu kalbėtis su Line. 

— Nagi, pasakok, ką įdomaus šiąnakt nuveikei? Tave mačiau 
gal tik penkiolika minučių. 

— Nieko gera, - atsako ji. - DULKINAUSI, - priduria, ir 
kiekvienas žodis nuskamba taip, lyg būtų parašytas didžiulė- 
mis juodomis raidėmis. 

Visai nedera prie vaikiškos išvaizdos. 

— Na, IR KAIP? Gal malonėsi papasakoti išsamiau, - raginu 
nekantraudama. 

— Ak, brangute, nelabai yra ką pasakoti. Tipelio žvėrelis vi- 
saaai mažutis! Be to, dulkinomės jo tėvų lovoje su Nukryžiuo- 
tojo atvaizdu ir mamos portretu ant sienos. Mane tai triiikdė! 
Atrodė, kad visą laiką motina stebi mane ruonio akimis. 

— Nesuprantu, anokia čia tragedija. Vakar aiškiai mačiau, kad 
tipas tau patinka... Ar tai tas, su kuriuo ėmei plepėti vos atėjusi? 

— Tas pats, Migelitas, - patvirtina Linė. 

— Tai gal prieš dulkinantis derėjo persižegnoti ir pabučiuoti 
Švenčiausiąjį. 

Nuleidusi negirdom ironišką mano pastabą, iš širdies for- 
mos rankinės Linė išsitraukia veidrodėlį ir Margaret Astor lūpų 
dažus, nusišypso Žaviam savo atvaizdui ir pasidažo lūpas raus- 

va spalva. Veidrodėlyje mato vyresnįjį darbininką, gašliai kai- 
šiojantį liežuvį. Ji nutaiso naivaus vaiko veidelį, tarsi nieko ne- 
pastebėtų, ir dažydamasi ramiai tęsia pokalbį. 

— Brangute, nesvarbu, kas tau pasirodė, geriau jau būčiau li- 
kusi namie ir dariusi tai pirštu, tada tikrai būčiau pasitenkinusi. 

Vairuotojas, kuris jau nuo pat pradžių įdėmiai klausėsi mū- 
sų pokalbio, net žagteli ir kaip pašėlęs nuspaudžia autobuso 
stabdžius. Mudvi skriste išskrendam iš savo kėdžių. 

- EI, JŪS, - šaukiu vairuotojui, - GAL MALONĖSITE AT- 
SARGIAU VAIRUOTI, AŠ DAR NEPASIRŪPINAU TE- 
STAMENTU IR NETURIU GYVYBĖS DRAUDIMO SU- 
TARTIES. 

Grįžtame į savo vietas. 

— Tiesą pasakius, visą laiką jaučiu tą stuobrį, - sako Linė. - 
Noriu greičiau pasiekti namus. Pirmiausia išsimaudysiu po du- 
šu, kad to kuilio nė kvapo neliktų. Kokie įpročiai! Visa išterlio- 
ta jo skysčiu. 

— O aš labai smagiai praleidau laiką, - sakau, ir Linė meta į 
mane skeptišką žvilgsnį, kurio deduosi nepastebinti. - Visą naktį 
šokau trance ir iš terasos stebėjau saulėtekį. Daug smagiau, nei 
dulkintis su kokiu nevykėliu. Galiu tau atvirai pasakyti: man to 
dabar visai nereikia. 

— Kur jau ne, - spygteli šaižiu balseliu Linė. - Tu įsijautei į 
kankinės vaidmenį, kai tave paliko tas kelmas Ajenas, ir nie- 
kaip negali atsigauti. Atsipeikėk. Juk gyvenimas dėl to nesu- 
stojo, yra ir kitų vyrų. Ir nesupyk už atvirumą, bet tas tavo 
Ajenas - pasipūtęs žioplys ir pedantas. Nesuprantu, ką jame 
radai. 

Tuo metu Linė pamato, kad prie vidurinių durų ramstosi jau- 
nutis vaikinukas ir neatitraukdamas akių stebi ją. Apsirengęs 
pigia lamos vilnos eilute, su kaklaraiščiu, itališkais batais ir bal- 
tomis kojinaitėmis. Supratęs, kad Linė jį pamatė, nurausta ir 
skubiai nuleidžia akis prie skaitinio. 

— Tai, kad manęs netraukia dulkintis, su Ajenu neturi nieko 
bendra. Tiesiog taip yra. Kažkoks sušiktas reikalas. Kadaise 
suskaičiavau, kad per metus dariau tai su vienuolika tipų... 

— O tikėjaisi daugiau, brangute, - skeptiškai nutraukia Linė. 

Nekreipdama dėmesio į jos repliką tęsiu: 

— Vienuolika. Bet susimesti, kaip sakoma, RIMTAI - nė su 
vienu, išskyrus Ajeną. O kodėl taip atsitinka? Apgirtusi pakabi- 
ni kokį nors paryčiu ir jau po kelių valandų nubundi purtoma 
šalčio, nes jo butas nešildomas, o dienos šviesa parodo, kad ti- 
pas nėra toks, koks atrodė naktį, ir jo užpakalis atstumiantis... 

- Žinai, brangute, užpakalis lyg melionas: niekada nesuprasi, 
ko vertas, kol neparagausi, - sako Linė, žvilgsniu rodydama į 
užpakalį kostiumuoto vaikinuko, kuris apsimeta pasinėręs į 
skaitinius. - Jei jau kalbame apie gražų užpakalį, tai tokį turė- 
jo Santjagas. 

— Line, prašau nekalbėti taip šiurpiai, tai ne pats geriausias 
būdas prisiminti velionį. 

— Pati elgiesi šiurpiai. Jo užpakalis buvo šauniausias visame 
Madride. Ir nieko čia bloga, jei tą pripažįstu. 

Tuomet segtuvas išsprūsta studentui iš rankų ir su trenksmu 
nukrinta ant grindų. Apsidžiaugiu, kad baigėsi tos kalbos, nes 
visai nenoriu prisiminti Santjago, bent jau ne dabar. Atsigrę- 
žiame, 0 autobusas sėte nusėtas iš segtuvo pabirusiais popie- 
riais. Tarp gausybės lapų pastebiu Private žurnalą. Vaikinukas 
susirietęs paskubom stengiasi greičiau viską surinkti, bet Linė 
susigriebia, kad studentėlis, šliaužiodamas po autobusą, nau- 
dojasi proga apžiūrėti jos kojas. Be žodžių ji pakelia Private ir 
išdidžiai įteikia jį savininkui. 

— Kaip suprantu, jis tavo, - sako jam ir toliau lyg niekur nie- 
ko plepa su manimi. — Na, tai kur mes baigėme, ak, tu sakei, 
kad jo bute neveikia šildymas. 

— Taigi, - tęsiu. - Paskui, kai jau atsikeli ir nori išsimaudyti 
po dušu, pastebi, kad įranga tokia sena, jog karštas vanduo 

būna tik tris minutes. Pravėrusi šaldytuvą tikiesi rasti ką nors 
pusryčiams, tačiau ten puikuojasi tik pasenęs jogurtas ir išsiva- 
dėjęs alus. O kartais nė to nėra. Dabar tu man pasakyk, ar 
pasidulkinimas tik tiek yra vertas? 

Linė išsišiepia kaip jaunas mėnulis, tarsi nė nenutuoktų, apie 
ką aš čia kalbu. 

— O dar reikia grįžti namo! - prideda ji. - Nes aš, pavyzdžiui, 
negaliu suprasti, kaip man iki šiol atsitikdavo, kad neišsivers- 
davau be policininkų su radijo ryšiu pagalbos. Kitą sykį reikės 
išklausti, kur tipas gyvena, ir jeigu ne centre - šiku ant jo. Nors 
ir būsiu po ekstazio. 

— Man tai vienodai šviečia, tegu sau gyvena nors ir Didžio- 
joje aikštėje, - atsakau su išdidumo gaidele. - Ant visų man 
nusispjaut. Juk tipai, su kuriais mes prasidedame, kaip du van- 
dens lašai panašūs į savo senius, kurie kas šeštadienį dulkina- 
si su savosiomis, o svajoja apie „Telekupono“ mergužėlių už- 
pakalius. Visi jie tokie, - baigiu ir daug sakančiu žvilgsniu 
perveriu vyresnįjį darbininką, jeigu jis vis dar nesumetė, ką 
turiu minty. 

— Vadinasi, nusprendei daugiau nesidulkinti, - padaro išva- 
dą Linė. 

— Tikriausiai. Kaip mano sesuo Roza. O gal vertėtų tapti 
lesbiete kaip Gema. 

— Eik jau, eik, nežinai, kiek dėl to Gemai kyla rūpesčių. Esu 
tikra, kad ji užsikniso su savo disertacija, kurią rašyti ėmėsi vien 
dėl to, kad nesidulkina... Ei, o tu skaitei Freudą? - nei iš šio, nei 
iš to susidomi Linė, ji taria „Freud“ — taip kaip parašyta. 

— Ką tokį? - klausiu apsimetusi nustebusi. 

— Freudą, brangute, - pakartoja Linė ir gūžteli pečiais, lyg 
rodytų, kad kalba apie kasdieniškus dalykus, - psichoanalizės 
tėvą... Atleisk, bet man keista, kad tu jo nežinai. 

— Tu kalbi apie Froidą. Žinoma, esu jį skaičiusi, - atkertu, nes 
ji ką tik be jokios gėdos pavadino mane neišprususia. Mane! 

— Na, gerai, Froidas ar kaip jis ten. Girdėjau, yra parašęs 
įdomų veikaliuką, vadinamą sublimacijos teorija. 

— Taip, jis dar nusipaistė, kad mes, moterys, pavydime vy- 
rams penio. Didesnės nesąmonės kaip gyva nesu girdėjusi. Aki- 
vaizdu, kad vien putės gana - ir gali turėti visus penius, kokio 
tik panorėsi, nesuprantu, kodėl turime jiems pavydėti. 

— Taip, sutinku, bet aš kalbu visai apie ką kita, apie tą subli- 
maciją. Vadinasi, jeigu visą energiją, kurią skiriame seksui, o 
tai mums reiškia tikrai daug, nukreiptume į kitus dalykus, ga- 
lėtume praturtėti. Jeigu tu, pavyzdžiui, atsisakytum dulkintis, 
galėtum parašyti kokį romaną. Kai tik turėsi laiko, apmąstyk šį 
mano pasiūlymą. 

- Žinai, gal ir nebloga mintis... 

— Turiu omeny ne tik tą energiją, kurios reikia „tai“ daryti, 
bet ir tą, kada mąstai ir ieškai su kuo „tai“ daryti, ir galiausiai, 
kaip paskui atsikratyti priskretusio tipelio. Vadinasi, jei visą 
šią energiją nukreipsi kitur, pakelsi ją į kitą lygį. 

Pakančiai klausausi ir apsimetu, kad man be galo įdomu, 
bet galvoje kirba mintis, kad Linė truputį nusišneka. 

— Pavyzdžiui, - tęsia ji, - po vienos šventės tavo kvaiša pus- 
brolis Gonsalas įtaisė man kažkokį grybelį. 

— Jam tai būdinga. 

— Beveik visą mėnesį negalėjau dulkintis, nes reikalai susi- 
komplikavo, gavau makšties uždegimą... Nemoku tau net ap- 
sakyti. Tikras košmaras. Tą mėnesį laikiau egzaminus ir pir- 
mąkart gyvenime gavau tris puikius įvertinimus. Sublimacija. 

— Kada nors esi gavusi aukščiausią įvertinimą? — ironiškai 
nusistebiu. Tarp mūsų kalbant, paėmusi skaityti kokią knygą 
Linė vedžioja pirštu eilutes. 

— Taip, tik nemanau, kad tai pasikartos, nes aš, jeigu nori 
žinoti, esu pamišusi dėl sekso, nors dažnai viskas blogai baigia- 
si. Nepraėjus savaitei imu ieškoti sau poros. Jie tikri ožiai, nes 
viskas jiems daug lengviau, - atsidūsta, - jiems jokio skirtumo: 

pavyks geriau ar prasčiau, svarbiausia, kad jie visada baigia, o 
mes... tarsi loštume loterijoje. 

— Tikra loterija: niekada nelaimi. 

— Na, tu vėl persūdai!.. Nors gal ir tiesa, kad visi jie nieko 
verti. Daugelis įsitikinę, kad užtenka jiems tik įkišti, ir viskas 
gerai. O paskui dar turi įžūlumo klausti, ar tau patiko. 

— Bet Žinai, gerai pagalvojus, ne taip jau ir blogai, nuolati- 
nius meilužius dar sunkiau pakęsti. Yra tokių, kuriems atrodo, 
kad jie cirke, nespėji nė susivokti, 0 jie tik op, apverčia tave, 
paskui vėl op, jau kitaip, keistas potraukis vartalioti moterį, lyg 
kokią filė. 

Linė išsitraukia iš rankinės dildę ir ima brūžuoti apsilaupiu- 
sius lakuotus nagus. 

— Šakės, kaip bjauriai atrodo rankos. Kartais man dingojas, 
kad jie ką tik perskaitė „Kamasutrą“ ir dabar nori viską išban- 
dyti su manimi, nes lyg tyčia pasipainiojau aš, su kuria mano 
galintys elgtis kaip su bandomuoju triušiu. Bet labiausiai ner- 
vina negalintys susidoroti su savo pypiu, jie užtrunka valandų 
valandas, o kai jau atrodo - tuoj tuoj baigs... 

Autobusas staiga sustoja. 

— „sustoja, - pasakau už ją. Puikiai Žinau, ką ji turi minty. 

— Taigi. Ir vėl pradeda, o tave jau visą maudžia. 

Autobuso stotelė kažkokiame negyvenamame rajone, kuris 
šiurpiai primena ponarkotinį sapną. Įlipa vaikinas ilgais švie- 
siais plaukais. Net keista, kad jis čia įlipo. Tikriausiai atėjo nuo 
Sero de la Liebrės. Galbūt turėjo reikalų su čigonais. Tai ma- 
tyti. Simpatiškas. Neduočiau daugiau kaip dvidešimt. Apsivil- 
kęs languotus marškinius, iš po jų kyšo nudryžę Sonic Youth 
marškinėliai. Parodo vairuotojui bilietą ir akimis ieško, kur čia 
prisėdus. Jam einant tarp sėdynių, Linė meta trumpą įdėmų 
žvilgsnį. Šovė į taikinį ir lyg niekur nieko tęsia nutrauktą mintį. 

- Šlykščiausia, kai jie reikalauja pačiulpti, - sako sarkastiš- 
kai šypsodamasi. 

Šviesiaplaukis vaikinukas pasirinko vietą kaip tik Linei už 
nugaros. 

— Eina sau, - pritariu aš. - Yra tokių, kurie be to neapsieina 
ir vis kimba... Rodos, kad kitaip negali pajusti malonumo. 

— O kaip ilgai reikia dirbti! - Linė taip vaizdžiai išsižioja, 
kad, regis, jos žandikaulis tuojau išnirs. - Po tokios kankynės 
dar gauni čiurkšlę ant liežuvio. — Ji užsičiaupia. - Galiu tau 
prisiekti, kad ne kartą man buvo kilęs noras gerai krimstelėti 
tą daikčiuką, kad daugiau to nereikalautų. 

Vairuotojas nustebęs pasisuka į ją ir įdėmiai nužvelgia. Ne- 
tikėtas signalas grąžina jo žvilgsnį į kelią, jis priverstas staigiai 
pasukti, kad išvengtume avarijos. Mudvi ir vėl vos neišskren- 
dame iš savo vietų. 

— PRAKEIKIINMAS! - sustaugiu laukiniu balsu, nes jau 
imu ne juokais nervintis. - JAU ANTRAS KARTAS! Šis auto- 
busas pavojingesnis už vaiduoklių laivą. 

Vairuotojas staigiai nuspaudžia stabdžius ir atsisuka į mane. 
Jeigu žvilgsnis žudo, tai aš dabar turėčiau kristi negyva. 

— Klausyk, gražuole, —- sako man vairuotojas. - Pati kalta, 
kad nepritildai garso. O gal manai, kad visi čia nori klausytis 
jūsų nešvankybių? 

— KLAUSYKIT, KAS MANOTE ESĄS? - atsakau nekalto 
avinėlio balsu. Po galais, mano testosterono perteklius tikrai 
išgaravo. 

— Tikrai, pone vairuotojau, - įsiterpia vyresnysis darbinin- 
kas, - tokias panelytes nusivesdavau į statybas, tai paskui joms 
dingdavo noras šitaip malti liežuviu. 

— Nieko šitais pokštais nenustebinsi, - pritaria jam jaunes- 
nysis. 

— Jums nepatinka mūsų kalbos, tačiau nepraleidote nė vie- 
no žodžio. Labai praverstų garsiakalbis, kad dar geriau girdė- 
tumėt! - spigiu balseliu užsipuola vyresnįjį darbininką Linė. 

— Žinai, blondine, - turiu tavo amžiaus dukterį ir garantuo- 

ju, jei tik išgirsčiau ją šitaip kalbant, gerai pašventinčiau ir 
priversčiau išsiplauti burną muilu. 

— Jis mano, kad jo duktė nesidulkina, - įsiterpiu. 

— Manau, ne, nes ją pametė vaikinas, kaip ir vieną iš judviejų, 
ir nesistebiu, kad jis negalėjo tavęs pakęsti, dukrele. - Darbi- 
ninkas patenkintas šypsosi, suprasdamas, kad smogė man že- 
miau juostos. 

— KAS JUMS RŪPI! - atkertu paraudusi iš piktumo. Jis pa- 
taikė į dešimtuką. 

Linė čiumpa mane už rankos. 

— Eik jau, neimk į plaučius. Nekreipk dėmesio į šiuos DRO- 
VUO-LIUS. - Ir meta darbininkui niekinamą žvilgsnį. - Išlip- 
kim. Geriau eisiu pėstute, nei važiuosiu PA-TI-NŲ autobusu. - 
Ir piktai išskiemenuoja paskutinį Žodį, tarp kiekvieno skiemens 
palikdama reikšmingą pauzę. 

Apsidairau aplink. Trisdešimtmetis sportininkas išsiviepia, jam 
atrodo gundomai, bet iš tiesų juokingai. Vyresnysis darbininkas 
ir tipelis lamos kostiumu smakso rimtais veidais. Jaunesnysis dar- 
bininkas mėgina prisitaikyti prie aplinkybių. Jam tikriausiai no- 
rėtųsi juoktis, bet šalia savo darbų viršininko šito daryti negali. 
Studentėlis nė nepakelia galvos nuo savo popierių. Tik jaunutis 
indėnas, simpatiškasis svetimšalis, atvirai šypsosi. 

Stotelėje autobusas sustoja. Mudvi einam durų link. Prieš 
išlipdama Linė apdovanoja jaunutį indėną švelnumo kupinu 
žvilgsniu, kokiu gundo nekaltos studentės, trokštančios susi- 
mesti su instituto futbolo komandos kapitonu. Jis irgi jai atsa- 
ko šypsena. | 

- Žinoma, - atsidūsta Linė, - jiems viskas daug paprasčiau. 


/ 
6 
ks 
5 
—. 
S 
o 
a 


Šepes“ 


Aštuntą valandą dvidešimt minučių, kaip ir kiekvieną rytą, pa- 
lieku automobilį aikštelėje ir per Mėnulio aikštę traukiu savo 
kontoros link. Dangus toks pat pilkas kaip ir mano gyvenimas. 
Lynoja. 

Man patinka justi lietaus lašus, švelniai kutenančius veidą, 
ir vėjo šuorų plaikstomas plaukų sruogas. Po dvidešimties mi- 
nučių visai dienai užsidarysiu kabinete. Ten nebus nei vėjo, nei 
lietaus, tik kondicionuotas oras. Visados pastovi dvidešimties 
laipsnių temperatūra. Remiantis Darbo saugumo ir higienos 
nuostatais. 

Su kupranugario odos apsiaustu nejaučiu jokio žvarbumo, 
nuleidžiu negirdom prostitučių ieškančių senių vulgarybes. 

Šioje aikštėje prieglobstį randa galybė toksikomanų, min- 
tančių leksatinu ir rohipnoliu, diazepamu ir optalidonu, pro- 
zaku ir nakstrelsonu, heroinu ir panašiai. 

Išbalę, sulysę, persikreipę, rūškani veidai, mechaniški, atšiau- 
rūs judesiai. Ilgos nosys, išsišovę skruostikauliai. Tai kasdie- 
nės, jau aiškiai pralaimėtos kovos pėdsakai. 

Padėrusiomis akimis jie klajoja gatvėmis vis į ką nors atsi- 
trenkdami, tikrina telefono automatus, gal pavyks išsikrapštyti 
keletą monetų. 

Išvaizda visai nekelia pavojaus. Neskubėdami rausiasi šiukš- 
lių konteineriuose ir tarpusavy bendrauja tik jiems vieniems su- 
prantama kalba. Keikia stovinčius automobilius ir, užsidegus rau- 
donai šviesai, pasakoja šviesoforams savo gyvenimo istorijas. 

Iš aikštės lenda į pakraščius, slankioja palei kolonas, kurių 
skliautai šiems miesto zombiams atstoja prieglobstį, nesvarbu, 
kad ant grindinio pilna balandžių išmatų, skreplių, kramto- 
mosios gumos, nuorūkų, vienkartinių švirkštų ir tualetinio po- 
pieriaus draiskanų. 

Tenai, prisispaudę vienas prie kito, nuo drėgmės geliamais 
kaulais, įsirausę nešvariuose skuduruose, miega tie, kuriems 
neužtenka valios atsikelti. 

Jiems nerūpi nei ateitis, nei karštas vanduo, nei švari pataly- 
nė, nei televizija. 

Kartais stebiu šiuos nenusakomo amžiaus vaikinus ir mergi- 
nas ir sakau sau: Roza, kažin, ar jų gyvenimai yra labiau su- 
knisti nei tavo. 

Mano namuose yra karštas vanduo, švari patalynė, skalbi- 
mo mašina ir televizorius su kabeline antena. Tačiau aš netu- 
riu laiko sau. Dvylika valandų per dieną juk skiriu, kad užsidirb- 
čiau pinigų užmokėti už šiuos patogumus, nors mėgautis jais 
nėra kada. 

Dvylika valandų per parą sėdžiu užsidariusi devynių kvadra- 
tinių metrų kabinete ir, veikiama trisdešimties atmosferų slė- 
gio, kariauju su Lotu. 

Negalėčiau kalbėtis su šviesoforais, kad ir kaip norėčiau. 

Galiu didžiuotis savo išprusimu. Esu skaičiusi beveik visus 
klasikus. Studijas baigiau geriausiais pažymiais. Niekada ne- 
darau rašybos klaidų ir taisyklingai kirčiuoju. Galiu atmintinai 
išvardyti visus romėnų imperatorius ir Burbonų dinastijos val- 
dovus, be to, Žinau, kad Daka - tai senosios Bangladešo sosti- 
nės pavadinimas. Turiu tiksliųjų mokslų diplomą ir galiu Žo- 
džiu iš keturženklio skaičiaus ištraukti kvadratinę šaknį. 

Ką reiškia geografija, jei su žmonėmis iš bet kurios planetos 
vietos gali bendrauti kompiuteriu ir modemu? Kas mums ta 
istorija, kai galima naudotis šešiasdešimt penkiais kabelinės 
televizijos kanalais? Kas prisimena Ovidijų, kai Ričardas Gi- 
ras užvieną filmą susižeria šešis milijonus dolerių? Kokia nau- 
da iš aritmetikos, kai kompiuteris per dešimtąją sekundės dalį 
gali atlikti operaciją su dvidešimčia skaičių? 

Kokią prasmę turi žavios, veiklios, gerai uždirbančios, ta- 
čiau vienišos trisdešimtmetės moters gyvenimas? 


— apie kalno viršūnę 


Prisimenu viską: kaip, kada, kur ir kodėl. Bet smulkmenų jau 
negalėčiau nupasakoti. Buvo taip, kaip ir turėjo būti, kaip visa- 
da troškau, kad būtų. Niekas jokio scenarijaus nepateikė: geis- 
mas man jį pakuždėjo. Pirmąkart su Ajenu permiegojau girtu- 
tėlė. Ir čia nieko ypatinga, nes, kai pirmąkart myliuosi, papras- 
tai būnu girta kaip pėdas. Kitaip to nedarau. Prisimenu, kad į 
jo namus atvažiavome taksi ir kad šlapiu šaligatviu ėjau basa, 
vienoje rankoje nešiausi batelius, o kitoje - butelį šampano iš 
vakarėlio, tenai ir susipažinau su Ajenu, tokiu žydraakiu, vai- 
kiškai besišypsančiu gražuoliu, jo judesiai buvo subtilūs kaip 
šilko gėlės, o balsas glostė tarsi bangų ošimas. Jį išvydusi, paju- 
tau bundantį geismą. Štai manasis Kupidonas. Ir nesuprantu, 
kaip atsiradau jo lovoje, neatsimenu, kaip tai atsitiko. Kelią 
nuo taksi iki lovos gaubia tirštas etilo rūkas, ir pirmiausia, ką 
prisimenu po taksi, tai švarios patalynės pojūtis ir keturi Žva- 
kių apšviesti lovos kampai. Jis paguldė mane ant pilvo, rankas 
sudėjo ant nugaros ir prilaikė jas savąja. Pasigirdo švelnus me- 
talo žvangesys, tarsi dzingsėtų raktai, pajutau kažką ant riešų 
ir išgirdau trakštelėjimą: tai buvo antrankiai. Blaivesnė tikriau- 
siai būčiau galėjusi to išvengti, bet buvau girta kaip pėdas, o jis 
toks simpatiškas ir gražus, jis man labai patiko, tad kam slėpti — 

pajutau jam aistrą. Nesipriešinau nei surakinama, nei kai ske- 
petaite rišo akis. Bet staiga, nepaisant girtumo, man toptelėjo 
mintis, nupurčiusi kaip elektra, kad aš jo net nepažįstu, ir nie- 
kas nematė, su kuo išėjau. Atminty iškilo istorijos apie psicho- 
patus, kuriuos pasitaikė matyti kine, ar skaityti apie juos pi- 
giuose leidiniuose minkštais viršeliais. Įsivaizdavau save - su- 
kapotą gabalėliais, sudėtą į kelis šiukšlių maišus, paskui išmes- 
tus skirtingose Madrido vietose. Bandžiau nusiraminti, įtiki- 
nėdama save, kad taip nutinka tik filmuose ir nesu girdėjusi, 
kad ką nors sukapotų po pasidulkinimo su nepažįstamuoju. 
Bet paskui prisiminiau, kaip Linė pasakojo apie vieną tipą, su 
kuriuo dulkinosi, tačiau turėjo nešti kudašių, nes jis ėmė ją 
mušti. Ir tada už nugaros išgirdau kažkokį zvimbimą, vienodą, 
įkyrų garsą, kuris nurimo ir vėl ėmė zyzti: viskas, toptelėjo man, 
tai elektrinis pjūklas. Niekas nepastebėjo, kada palikau vaka- 
rėlį. Seserys manys, kad aš, kaip visada, „užsikabinau“, o baras 
paprasčiausiai nusamdys kitą padavėją. Tikriausiai praeis ko- 
kia penkiolika dienų, kol kas nors manęs pasiges. Per tą laiką 
tipas jau bus mane visą suėdęs, kaip Džefris Dameris, Milvo- 
kio mėsininkas: gabalais sukapotas savo aukas laikė šaldytuve 
ir pamažu naikino tas atsargas. Arba Ričardas Trentonas Čei- 
sis, Žudikas Vampyras: iš savo aukų organų ir kraujo plakikliu 
suplakdavo kokteilį ir juo stiprindavosi, kaip pats vėliau aiški- 
no, kad jo kraujas nevirstų dulkėmis. Arba tos britų istorijos, 
atėjusios iš Džeko Skerdiko laikų: Edinburgo lavonų vagys, Bre- 
dis ir Aindlis, Tyrlaukių žudikai; Piteris Satklifas, Jorkšyro sker- 
dikas; Fredis ir Roza Vestai, „Siaubo namų“ Gločesteryje savi- 
ninkai; Džonas Dafis, Tramvajaus Žudikas... Nusikaltimai Ols- 
teryje ir Škotijoje, Mančesteryje ir Galijoje. Britai turbūt pir- 
mauja Europoje pagal nusikaltėlių viename kvadratiniame ki- 
lometre skaičių. Tikriausiai šviesos ir šilumos stygius išmuša 
juos iš vėžių, pabudina žemus instinktus. Ispanijoje skerdikai 
impulsyvūs, jie metų metus gniaužia neapykantą, o paskui išei- 

na į gatvę su šautuvu rankose keršyti už įžeistą garbę kaip Pu- 
erto Urake ar Čantadoje. Jei pas mus kas nors atsitinka, - visi 
aplinkiniai žino. O ten - atvirkščiai, ten gyvenimas uždaras, 
kai vieną dieną pas kokį nors žmogelį randami penki lavonai, 
paslėpti namų rūsyje, visas kvartalas stebisi, kad to nesitikėjo 
iš romaus, na, gal kiek uždaroko būdo žmogaus, kaip šis vaiki- 
nukas, su kuriuo susimečiau ir kuris atrodė simpatiškas ir ne- 
kaltas, o dabar zirzina elektriniu pjūklu ir laiko mane pririštą 
prie lovos, neleidžia nė krustelėti. 

Pamėginau atsipalaiduoti. Ne, vaikinas kažin ar psichopa- 
tas. O švelnūs bruožai? O manieros? Kaip gali tokia miela bū- 
tybė suteikti kam nors skausmo? Absurdiškas argumentas. Ne- 
būtinai psichopatai yra baisūs ir atstumiantys. Žudikas su Bib- 
lija, pakoręs penkias merginas Glazge (taip niekas jo ir nesu- 
sekė), apibūdinamas kaip labai patrauklus vyriškis, todėl būsi- 
mosios aukos sutikdavo eiti su juo, nors ir sklandė gandai, kad 
po miestą klaidžioja žudikas, nes vyriškis buvo toks patrauklus 
ir inteligentiškas, kad niekam nekėlė įtarimų. Visai kaip Aje- 
nas. Arba Ronis Jorkas ir Džimas Latamas (tik šitie buvo ame- 
rikiečiai), kurie po išgertuvių susidorojo su septyniomis mergi- 
nomis ir nuošaliose vietose paprasčiausiai pribaigė jas smū- 
giais arba peilių dūriais. Jie buvo ypač patrauklūs: vienas - švie- 
siaplaukis, žydrų akių, kitas - tamsiaodis, rudomis akimis. Ma- 
nyčiau, tokie pat simpatiški kaip Ajenas, o gal dar gražesni, ir 
kaip tik tai paaiškina, kodėl nukentėjo būrys jaunų merginų. 
"Tas zirzimas už mano nugaros, be abejo, garsas elektrinio pjūk- 
lo, tokio pat, kokį Denis Nilsenas naudojo „Masvel Hilo smau- 
gike“, pjaustydamas savo trisdešimties aukų lavonus į tokius 
smulkius gabalėlius, kad paskui juos prarydavo klozetas. O aš 
negalėjau nė krustelėti, buvau surakinta, užrištomis akimis. Tik 
visiška kvaiša gulasi į lovą su nepažįstamuoju ir leidžiasi sura- 
kinama, nesipriešina, kai jai rišamos akys. Iš visų jėgų ėmiau 
blaškytis, tačiau išlaisvinti rankų ir nutraukti nuo akių raiščio 

nepavyko. Pamėginau atsikelti, bet lova buvo tokia minkšta, 
kad murdžiausi pataluose. Mane apėmė panika. Kaktą išpylė 
stambūs prakaito lašai. Jaučiau, kaip jie sunkiasi į medžiagą, 
kuria buvo užrištos akys. Antrankiai veržė riešus, negalėjau 
išsilaisvinti, o smilkiniuose tvinksėjo baimė. Pamėginau šauk- 
ti, bet nevaliojau ištarti nė garso. Balsas įstrigo gerklėje ir pasi- 
girdo tik neaiškus šnypštimas. Nutariau nusišlapinti, - taip gintis 
nuo prievartautojų pataria žinovai, - bet nieko neišėjo, turbūt 
pernelyg stengiausi išsilaisvinti iš šių lengvu sadizmo priesko- 
niu pagardintų apeigų. 

Jaučiau, kaip jis švelniai, bet tvirtai laiko prispaudęs mane 
prie lovos, ir išgirdau šalia jo balsą, hipnotizuojamą ramų šnabž- 
desį, kad nedarys man nieko bloga. Tuomet pajutau kažkuo 
kietu braukiant per nugarą. Slanksteliais nubėgo švelnus kute- 
nimas. Gerai nesupratau, koks ten daiktas, tik buvo aišku, kad 
tikrai ne elektrinis pjūklas, aš atsipalaidavau, man patiko švel- 
numas, nusprendžiau mėgautis, buvau girta, todėl apie savo 
kūną visai negalvojau. Jutau kažką švelnų, karštą ir lipnų. Sal- 
dumynų su įdaru skonį. Karštus geismo saldainius. Kažkas kieta 
slankiojo nugara, stabtelėdamas ties sėdmenimis. Staiga tas kaž- 
kas, toks kietas, kad man net suskaudo, įsiskverbė tarp kojų ir 
kaip hidraulinis presas ėmė slankioti pirmyn atgal. Tik pajutu- 
Si jį savyje supratau, kad tai, ką girdėjau, buvo vibratoriaus zir- 
zimas. Man skaudėjo, tikrai. Be to, išsigandau. Jis turbūt bai- 
sus iškrypėlis, jei be mano sutikimo naudoja kažkokį plastikinį 
daiktą? Tai vyras, apie kurį svajojau. Kuris darė man kažką 
nuostabaus. Ir, rodos, nieko neprašė už tai. Net galėjo būti man 
paskutinysis. Kad ir kaip ten būtų, dabar jau negalės lengvai 
manęs mesti. Taigi sutelkiau dėmesį į tarpkojy vibruojančio apa- 
rato zirzimą ir mėginau įtikinti save, kad užteks trijų minučių 
pajusti orgazmą su dirbtiniu falu. Jutau, kaip jis slankioja pir- 
myn atgal, iš pradžių sunkiai, paskui vis lengviau, nes makštis 
pamažu sudrėko, jis kaip viesulas visa savo jėga skverbėsi gi- 

lyn. Vieną akimirką vibratorių staiga pakeitė jo paties falas, 
ir aš pajutau malonų skirtumą, mat šis žaidė daug švelniau, 
man visai neskaudėjo, meldžiausi gerai nesuvokdama kam, 
neduokdie, jis baigs per penkias minutes, maldaudama, kad 
tik neskubėtų, tegu tai trunka amžinai. Nežinau, kas išklausė 
mano maldavimų, bet gavau tai, ko norėjau, nes kūnas man 
už nugaros vis judėjo ir judėjo. Staiga jis sulėtino tempą, pa- 
mažu, bet atkakliai įsiskverbė labai giliai į mane, o kai pasie- 
kė pačią gilumą, leido sau tenai užtrukti, tada galėjau savo 
apatinėmis lūpomis justi jo kirkšnis. Staiga pajutau nugara 
tekant kažkokį šaltą skystį, kurį jis ėmė švelniai laižyti liežu- 
viu. Pamaniau, gal ragauja savo paties sėklą. Iš jo dabar tikė- 
jausi visko. Mano mintys sunkiai rezgėsi, bet sumečiau, kad 
čia tikriausiai šampanas. Dabar sutikau su viskuo. Maudė ran- 
kas ir kojas, įmurdyta veidu į pagalvę sunkiai gaudžiau orą, 
tačiau viskas jau buvo vis tiek. Jis nepaliaudamas judėjo pir- 
myn atgal. Suėmė mane už plaukų. Išriečiau nugarą. Tarsi iš 
tolo išgirdau jį sakant, jog nori matyti mane, kai pasieksiu 
viršūnę, kaip trūkčios mano kojos, kaip virpės kiekvienas pil- 
vo raumenėlis. Tai mane taip įjaudrino, kad staiga pajutau 
nuo Veneros kalnelio iki pat gerklės kylančią karštą srovę, o 
įsčios išsileido lyg sušilęs šokoladas, tada išgirdau tokį stiprų 
garsą, jog nepažinau jo. Pratisa, iš gilumos atsklidusi dejonė, 
iš kažkokios slaptos, iki šiolei neatrastos vietos, ji kaip dur- 
klas perskrodė orą. Nardžiau jausmų vandenyse, lyg būtų at- 
sivėrusi užtvanka. Viena paskui kitą per mane ritosi sūrios 
bangos. Jaučiau savy tekančias upes, telkšančius ežerus, jū- 
ras, O jis skverbėsi į mano gelmes lyg naras prieš srovę. Kiek 
žuvų, kiek kiaušialąsčių, bakterijų ir pirmuonių plaukioja ma- 
no gelmėj, kiek many gyvena floros ir faunos, kokia esu neiš- 
matuojamai gyva, aš esu Gaja, vaisingoji pasaulio moteris. 
Net ir tada, kai pasiekiau viršūnę, jis nardė many dar keletą 
amžinybę užsitęsusių minučių, o man ne juokais skaudėjo tarp- 

kojį, pagaliau išgirdau jį dejuojant ir suvokiau, kad ir jis bai- 
gė. Tuomet užsimerkiau ir patenkinta užmigau. 

Pakirdau kitos dienos rytmetį ir vos neiškritau iš lovos. Jis 
miegojo išsipleikęs ir nustūmęs mane prie pat krašto. Tuomet 
gerai jį apžiūrėjau. Pasirodė gana gražus, nors nieko ypatinga. 
Buvo tekę miegoti ir su patrauklesniais vaikinais. Tačiau mane 
lyg žaibas pervėrė mintis, kad jis bus mano vaikų tėvas. 


Viūdesi, 

Kartais man atrodo, jog esu panaši į dėlionės detalę, kuri per 
klaidą pakliuvo ne į tą dėžę. Aš niekur nepritampu. Šįryt bu- 
vau davusi sau žodį išlįsti iš namų, juk mama teisi sakydama, 
kad neįmanoma gyventi užsibarikadavusiai tarp keturių sienų 
ir kaip Magdalietei lieti ašaras. Taigi čia aš, Anita, žiūrinti į 
pasaulį ir besistumdanti prekybos centro eilėje greta kitų de- 
šimties nerimstančių marijų — keturiasdešimt penkerių- 
devyniasdešimt penkerių metų poniučių, viskam pasirengusių, 
kad tik gautų to nukainoto kumpio. Nesmagu prisipažinti, bet 
šios išsidažiusios būtybės bloga lemiančiais veidais man kelia 
baimę, pasijuntu visai mažutė ir kitokia nei jos... Greičiausiai 
tokia ir esu, nes niekada kojos gatvėn nekelčiau su tokiu apda- 
ru, kaip už manęs stovinti ponia, kažkokia pigia Chanel imita- 
Cija paauksuotomis sagomis, tikriausiai toji moteris mano esanti 
labai elegantiška ir panaši į kokią garsenybę. O ta, kuri užjos... 
Sportinės kelnės, aukštakulniai bateliai, ir tuo viskas pasakyta. 
Ana, esi subrendusi moteris, metas pradėti pasitikėti savimi, 
liautis dėl visko nuogąstauti, tau jau trisdešimt dveji, nors nie- 
kas tiek neduotų. Žiūrėdama į veidrodį manau, kad geriausiu. 
atveju - kokius dvidešimt kelerius, o jei dar pridėtum kelis cen- 
timetrus ūgio, žmonių akyse, ko gera, įgyčiau daugiau vertės ir 

žinau, kad daugelis pavydėtų jaunos išvaizdos, bet man ji - tik- 
ras kryžius. Kristina su Roza gana aukšto ūgio ir, rodos, žmo- 
nės su jomis visai kitaip elgiasi, o aš tokia pat mažutė kaip ma- 
ma, ir tai menka paguoda. Galbūt atrodau jaunesnė todėl, kad 
rengiuosi sportiškai, pavyzdžiui, šiandien vilkiu palaidinukę lai- 
velio formos iškirpte ir rožinėmis gėlytėmis ant krūtinės, Caro- 
che džinsus, ir, reikia pripažinti, kad jų modelis labiau derėtų 
penkiolikmetei nei ištekėjusiai, vaikų turinčiai moteriai. Nesu- 
prantu savęs, kartais norėčiau atrodyti vyresnė, bet kitokio sti- 
liaus drabužiai man tiesiog netinka, esu dėvėjusi juodą megzti- 
nį ir pilkas kelnes - santūrios spalvos, rimti drabužiai, - tačiau 
mane jie slėgė, atrodė, kad išgyvenu gedulą ar ką nors pana- 
šaus... Dabar laukiu prekybos centro eilėje, iš visų jėgų stumiu 
maišelių ir dėžių prikrautą vežimėlį, nes jis tikrai nežmoniškai 
sunkus; nežinau, gal ir pakenčiamai, tik man taip atrodo, nesu 
labai tvirta, anaiptol, juolab rėksnių poniučių prispausta jau- 
čiu, kad jėgos pamažu senka. Nesuprantu. 

“ Ištikrųjų: argi gyvenimas nepanašus į prekybos centro eilę — 
lėtas, nepatogus, pilnas nepakenčiamų žmonių. 

Viena ponia turi tik Coral Vajillas indų rinkinį ir, naudoda- 
masi mano vaikiška išvaizda, mėgina įsisprausti priešais tas, 
kurios stumia pilnutėlius vežimėlius... Juk sakau, niekas ma- 
nęs nepaiso, kaip štai ši poniutė, ji tikrai pajuto, kad neišdrįsiu 
jos sudrausti ar tiesiog, nusiskųsti. Tačiau kitos eilėje laukian- 
čios moterys ryžtingesnės, jos tuojau sumeta, kas čia vyksta, ir 
ima garsiai piktintis: KAIP ŠITAIP GALIMA? PONIA, KOKS 
ĮŽŪLUMAS! AR NEMATOTE, MES IRGI LAUKIAME, - 
ir pasisukusios į mano pusę: VAIKELI, ŽIŪRĖK, KAD DAU- 
GIAU TOKIŲ NEUŽLĮSTŲ. VAIKELI, ATRODAI APSNU- 
DUSI. O ta, kuriai skirti priekaištai, nėmaž nesijaudina ir ra- 
miai iriasi tolyn. Triukšmas jau toks smarkus, kad kasininkė 
priversta aistras malšinti keliais laiku ir tinkamu tonu pasaky- 
tais sakiniais ir kelis kartus trinkteli per slenkančią kasos juos- 

tą klientus skiriančiu pagaliuku. PONIOS, GAL JAU LIAU- 
SITĖS! PRAŠAU RAMYBĖS! SAKAU RIMTAI! 

Pagaliau ateina ir mano eilė. Jau su gerokai išsitaršiusia šu- 
kuosena ir sudirgusi kasininkė ima fiksuoti prekes elektroni- 
niu skaitytuvu: alus Borchai, man - kokakola /ight, vaikui - „Na- 
minė“ kola be kofeino, valomoji priemonė Eco (ekologiškesnė 
pakuotė, natūralesnis produktas), grindų šluostė Cinderella, 
Scotch Brite Fibra Verde su kempine (3 už 2 kainą, ypatinga 
nuolaida), grindų ploviklis Brillax, skardinės (didelė pjaustytų 
persikų su Bamboleo sirupu, pievagrybiai Cidacos, Navaros 
šparagai savo sultyse, žirneliai Gigante Verde, ikrai Captain Sea, 
trijų skardinėlių tuno Calvo pakuotė), šaldyti produktai (kreve- 
tės tešloje, pyragaičiai su įdaru, šaldyti šokoladiniai saldainiai ir 
šaldyta paelja' ), kvietinė Panrico duona skrudinti, man - nu- 
griebti becukriai jogurtai, jogurtai su braškėmis vaikui, pomi- 
dorų padažas Orlando, makaronai Gallo ir tuzinas kiaušinių. 
Štai ir viskas. Tikiuosi, nieko neužmiršau. 

Pastumtas į šalį prekes kemšu į plastikinius maišelius. Sten- 
giuosi kuo greičiau iš čia ištrūkti, tačiau taip greitai, kaip norė- 
čiau, nepavyksta, niekaip negaliu atskirti vieno su kitu sulipu- 
sių maišelių, jaučiu, kaip negrabiai krapštausi ir niekaip nesu- 
sidoroju, o panelė mano pastangas stebi paniekos kupinu žvilgs- 
niu. Todėl skubu kiek galėdama, tik kažkodėl nelabai pavyks- 
ta. Galų gale visos prekės saugiai guli maišeliuose, reikia tik 
susimokėti, aš bergždžiai jau kelintą kartą rausiuosi Farrutx ran- 
kinėje, kurią vestuvių sukakties proga padovanojo Borcha, ta- 
čiau piniginės ten - nė kvapo. 

Sekundės eina nežmoniškai lėtai, kasininkės veidas pamažu 
niaukiasi, o ponios jau pasirengusios nusukti man sprandą. Ne- 
lieka nieko kita, kaip sukaupus visą drąsą pranešti kasininkei, 


* Paelja (paella - isp.) - nacionalinis ispanų patiekalas iš ryžių, jūros gėrybių ir raudonųjų 
paprikų. 

kad nerandu piniginės. PONIA, KAS NUTIKO, JUK NEGA- 
LIME STYPSOTI ČIA IŠTISĄ DIENĄ, - meta viena mėly- 
nai dažytais plaukais ir gėlėtu chalatu. NAMIE PALIKAU 
VERDANTĮ PUODĄ, - antrina storulė blondinė, prie šaknų 
juodais plaukais. GAL PASAKYSITE, KĄ RUOŠIATĖS DA- 
RYTI, - užrinka kasininkė. Samdomas žudikas iš televizijos 
filmų nebūtų surikęs baisiau, o aš mėginu pasakyti jai, kas... 
kas pirmiausia man atėjo į galvą, kad... galiu palikti čia savo 
prekes, o pati greitai nulėksiu namo ir pasiimsiu piniginę, ta- 
čiau ji atkerta, kad pridariau jai rūpesčių, nes produktai jau 
užfiksuoti ir dabar reikia viską anuliuoti, o tai tikra velniava, 
ypač kai laukia tokia eilė pirkėjų, tada aš imu apgailestauti, 
kad pridariau jai rūpesčių, reikia suprasti, gyvenime visaip nu- 
tinka, tuomet užsikertu, nes jaučiu veidą užliejantį raudonį ir 
akyse pradedančias tvenktis ašaras, 0 ji pataria man nusira- 
minti, neverta jaudintis, staiga jos tonas pasikeičia, ji net pava- 
dina mane „brangute“. 

Atrodo, mano nuotykis sukėlė laukiančiųjų diskusijas. Jos 
susijaudinusios puola aptarinėti įvykį. Gėlėtasis chalatas tvirti- 
na, kad greičiausiai susikivirčijau su savo vyrioku, 0 jos draugė 
rimtu veidu pritardama linksi, taigi, tikra tiesa, juk niekas ne- 
puola į isteriją dėl užmirštos piniginės, o kita jai prieštarauja, 
girdi, tu neteisi, Čari, prisimeni, kaip anądien supratau netu- 
rinti piniginės ir labai dėl to susinervinau. Ponia, kad jūs žino- 
tumėt, jog su savo vyru nesikivirčiju, nes jis puikus Žmogus, 
tikras šventasis, nors gal kiek nuobodokas, šaldyta žuvis turi 
daugiau sąmojo nei jis, ir nekiškit nosies į svetimus reikalus, 
nes jūs nė per nago juodymą nenutuokiate, kodėl aš be palio- 
vos verkiu, be to, jums tai nė nerūpi. Tačiau balsu ištarti to 
nesiryžtu, kadangi esu ne tik uždaro būdo, bet ir gerai išauklė- 
ta, ne tokia kaip jūs, ponia. Esate tikra storžievė. 

Mintyse sustabdau laiką ir tą akimirką dingsta didelė mer- 
gaitė, tampu Nepaprastąja, kuri nepakanti akiplėšoms, ir savo 

ginklu - skardinėle šparagų savo sultyse — tvoju nekenčiamai 
kasininkei, deja, aš nesu Nepaprastoji Ana, aš tik beviltiškai 
pavargusi Anita, trokštanti greičiau grįžti namo, griūti į lovą ir 
pamiršti visas skardines, šaldytus produktus ir švaros priemo- 
nes, užtraukti naktines užuolaidas, užsimerkti ir nugrimzti į 
niekur, panirti į tamsos gelmes, kurios maloniai ir palengva 
mane užliūliuotų. 

Spigus kasininkės balsas grąžina mane į realybę. Atsimerkiu 
ir vėl pasijuntu stovinti lyg suakmenėjusi prie kasos ir be Farux 
piniginės, kurią vestuvių metinių proga padovanojo Borcha. 

— Tai ką, brangute? Negaliu visą dieną laukti. 

Girdžiu šaižų balsą, — tarsi priešo kariuomenė skverbtųsi į 
mano mintis, šimtai sunkių batų tryptų smegenis, - spaudžia 
smilkinius. Man plyšta galva. 

— Viską anuliuok. Girdi? VISKĄ. 

Net pati nustebau, nes beveik niekuomet nekalbu pakeltu 
balsu, nežinojau, kad mano balsas turi tiek decibelų. Nuo ma- 
no šūksnio aplinkiniai neteko žado. Kokia dvidešimt sekun- 
džių buvo galima girdėti skrendančią musę. Stebuklas. Visos 
ponios kaipmat užsičiaupė, visos aliai vienos akiplėšos, apstul- 
busios ir smerkdamos, įbedė į mane akis. 

Bet kasininkė nepraranda pusiausvyros. Ji nelinkusi terlio- 
tis su tokiomis kaip aš. 

— Na, gerai, neverta širsti. Būta čia ko! 

Ryžtingai užtraukiu Farruk rankinės užtrauktuką. Mano akys 
pilnos ašarų. Iš gėdos noriu prasmegti skradžiai. Nėra dides- 
nio pažeminimo, kaip apsiverkti viešai, o užvis blogiausia - prie- 
šais šitų harpijų būrį. Rytoj rytą visas kvartalas Žinos, jog esu 
kuoktelėjusi. 

Žinojau, kad viskas šitaip baigsis. Turiu grįžti namo. Turiu 
nedelsdama grįžti namo. 

Sukaupusi dar likusį išdidumą patraukiu išėjimo link, steng- 
damasi laikyti iškeltą galvą, nė nedirsteliu atgal, o ašaros tam- 

siais tušo upeliais rieda skruostais. Dieve, kad tik dabar nesu- 
tikčiau jokio pažįstamo Žmogaus. Kad tik niekas nepamatytų 
dėmėmis išmušto veido. 

— Tos merginos mano, kad ateina čia vedžioti mus už nosies, - 
girdžiu įsižeidusią kasininkę, laukiančią pritarimo. 

— Ką čia ir kalbėti. Nuo to laiko, kai rajonas tapo madingas, 
čia suplaukė visi jupiai, taigi, dukrele, o mes juos turime pa- 
kęsti, — antrina jai gėlėtasis chalatas. 

Tada kasininkė anuliuoja visas mano prekes, pamoja vienam 
iš darbininkų, kad paimtų maišelius ir grąžintų prekes. Supran- 
tu, jog aštuonias valandas dirbanti kasininkė tikrai neišvengia 
šuniškos nuotaikos, juk reikia kasdien po aštuonias valandas 
po elektroniniu skaitytuvu kaišioti skardines ir šaldytus pro- 
duktus, ir esu tikra, už tai gauna tik menką atlygį, kurio vos 
pakanka dviem vaikams išlaikyti, nes jų tėvas balažin kur dau- 
žosi, kaip ji dažnai sako, bet netikiu, kad jai labai rūpi kažko- 
kia išlepusi žliumbeklė, o ji mano, kad tokia ir esu - išlepinta 
mergiotė, kurios rankinė verta pusės jos uždarbio. Ne sykį esu 
girdėjusi kasininkę šnekant, kad jos motina šimtus kartų sa- 
kiusi, jog tie, kurie dažniausiai lieja ašaras, mažiausiai turi dėl 
ko verkti. Nežinau, galbūt ji teisi, gal man tikrai nėra dėl ko 
verkti. Turiu puikų vyrą, gražutį sūnų, prabangius namus, ku- 
riuos Elle nebūtų gėda fotografuoti, tačiau nesuprantu, kas man 
darosi, noriu tik verkti. Ir dėl to nors skradžiai žemę prasmek. 
Niekaip nesuvokiu, kaip galėjau parduotuvėje matant žmonėms 
šitaip nesusivaldyti. Po tokio nutikimo nemanau, kad daugiau 
kada nors tenai grįšiu. Nuo šiandien pirkinius užsisakysiu tele- 
fonu. O dar geriau bus, jei pirkiniais rūpinsis mergina, kurią 
tam ir nusamdžiau, pati nesuprantu, kaip man atėjo į galvą eiti 
apsipirkti. Dabar noriu tik grįžti namo. Grįžti namo, grįžti na- 
mo, griūti į lovą, užtraukti naktines užuolaidas, užsimerkti, nu- 
grimzti į niekur, panirti į tamsos gelmes, kurios palengva ir 
maloniai mane užliūliuotų... 


K 


„pe uguistą ilgesį 


Dažniausiai mes ilgimės tų, kuriuos mylime. Ilgesys - tai jiems 
priklausanti mūsų esybės dalis. 

Aš užaugau tarp plokštelių. Kai tėvas išėjo iš namų, kelerius 
metus gyvenome su teta Karmen ir jos sūnumi Gonsalu. Jis 
buvo vienuolika metų už mane vyresnis. Iš pradžių su manimi 
beveik nesikalbėjo, bet man jis patiko. Buvo labai patrauklus... 
Tikras gražuolis. Išties įspūdingas. Jis priklausė tai kategorijai 
vyrų, kurie visas moteris veda iš proto. Nė viena nelikdavo jam 
abejinga. Pažinojau dar vieną tokį vaikiną, žinoma, jis nebuvo 
gražuolis, tik galbūt simpatiškesnis. Jis vadinosi Santjagas ir 
buvo patraukliausias barmenas toje technizuotoje cyberchic ap- 
linkoje - bare, kuriame dirbu. Tačiau Santjagui baigėsi labai 
prastai, todėl kalbėti apie tai nemėgstu, nes man pasidaro be 
galo liūdna. 

Bet grįžkime prie to, kaip Gonsalas, apsigyvenęs mūsų na- 
muose, tapo man antruoju tėvu, nes jau iš pat pradžių sume- 
čiau, kad būsiu jo numylėtinė. Jo dėka išmokau klausytis muzi- 
kos. Anksčiau mūsų namuose skambėdavo vien klasika, nes ja 
žavėjosi mama ir sesuo Roza. (Vyriausioji sesuo Ana muzikine 
klausa pasigirti negalėjo, numanau, kad tai paveldėjo iš tėvo, 

bet negaliu garantuoti, nes tėvo beveik nepažinojau.) Tačiau 
nuo tos dienos, kai namuose atsirado Gonsalas, oras prisipildė 
jo esybės, sumišo su motinos kvepalų aromatais ir iš virtuvės 
sklindančiais prieskonių ir troškinių kvapais, kiemelyje aidin- 
čiais serialų „Lusesita“ ir „Tiesiog Marija“ garsais, elektrinių 
gitarų džeržgimu, ir aš pasinėriau į Dilano, Hendrikso, Džop- 
lin, Leonardo Koeno ir cenzūros palaimintą Ljuso Ljačio mu- 
ziką, plokštelės mėtėsi Gonsalo kambaryje ant kilimo, o šalia 
jų aš žaidžiau „Lego“ arba su lėlėmis. Užgniaužusi kvapą žiū- 
rėjau į psichodelinius Genesis, Lenono, Who plokštelių virše- 
lius ir pati sau sekiau išgalvotas „Geltonojo povandeninio“ lai- 
vo istorijas. Mano pasakojimai kupini psichodelinių aliuzijų. 
Tūkstančio spalvų drakonai, metalinės undinėlės, ugnies spi- 
ralės, perskrostos mėlynų žaibų. Gonsalas mane, septynmetę, 
vesdavosi už rankos į kino teatrą pasižiūrėti man iki amžinybės 
prailgdavusių Rolling Stones ir Beatles koncertų. Animaciniai 
Beatles filmukai dar buvo pakenčiami, bet tik ne Rolling ir Who... 
Šitie man buvo per kietas riešutėlis. Viena, ką prisimenu iš Per- 
formance ir Tommy, kad sėdint ant kino salės kėdės man bjau- 
riai nutirpdavo nugara, nerasdavau, kur dėti savo tabaluojan- 
čias kojas, ir pasididžiavimą, kuris užliedavo mane, kai pažvelg- 
davau į ekrano vaizdų užhipnotizuotą savo pusbrolį. 

Ir tikriausiai todėl, kad nuo vaikystės mane nuolat lydėjo 
muzika, visos mano bėdos ir nuotykiai, visi mano jausmai aso- 
cijuojasi su tam tikru kūriniu. 

Pirmoji mano įsigyta plokštelė, kurią aš dar prisimenu, buvo 
Boney M „Oceans of Fantasy“. Tuomet man buvo dešimt. Iš- 
girdęs ją, Gonsalas šaukėsi dangaus ir išpeikė mano prastą sko- 
nį. Po dvejų metų susižavėjusi modernesne muzika ėmiau pirkti 
Human League ir Spandau Ballet plokšteles, kurios Gonsalui 
irgi nelabai įtiko. Didžiai susigėdusi, kad jau iš pat pradžių taip 
nevykusiai pasirinkau, Boney M plokštelę paslėpiau giliai spin- 
toje. Koks paaugliškas neatsargumas. Po daugelio metų, kurie 

išmokė mane labiau pasikliauti savo nuovoka, o ne greitai pra- 
einančia mada, nekompetentingais kritikais ir svetimomis nuo- 
monėmis, kai į šuns dienas išdedamas pirmasis tavo pasirinki- 
mas, nė nenutuokiu, kur prasmego ta Boney M plokštelė rė- 
kiančių spalvų viršeliu su Neptūnu ir nereidėmis. Numanau, 
kad Gonsalas pardavė ją turguje arba išmainė į „tikro“ roken- 
rolo plokštelę su elektrinių gitarų džeržgesiu. 

Pirmas tikras mano atradimas ir mano stabai buvo Kink. Man 
buvo trylika, turėjau tik vieną grupės kasetę (žinoma, tai buvo 
tik originalo kopija), kurią prieš išvažiuodamas į Donostį pado- 
vanojo Gonsalas, pasmerkdamas mane vienatvei tarsi kūdikį 
miške. Nuolat klausiausi tos kasetės kaip atsisveikinimo dova- 
nos, kol pagaliau išmokau beveik atmintinai. Ausyse skambant 
garsams, nuo laukimo maudžiant krūtinę, užsimerkdavau ir 
klaidžiodavau po ilgesio lauką. Negali verkti, kai tavo akys už- 
merktos. Užsimerkus nematai, kad vienas kambarys staiga ta- 
po tuščias, o plokštelės ir iliustruoti žurnalai kažkur dingę. Kar- 
tais mano sąmonės penklinėje natos imdavo šokti su neuro- 
nais. Nesvarbu, jog nesupratau beveik nė žodžio, buvo nuosta- 
bu, kad Rėjus Deivis puikiai antrino mano dvasios būsenai 
suprasdamas, apie ką aš galvoju, arba man tiesiog tik atrodė, 
kad savo muziką skiria man. Buvau lyg apkerėta ir prisiekiau, 
kad, jei turėsiu dukterų, pavadinsiu jas Lola ir Viktorija, taip 
vadinosi Kink dainos. Dar prisimenu, kaip skambinti gitara „Lo- 
14“, - Lo-Io-l0-I0-l000-la, - ir apima tikra palaima. 

Kai pagaliau supratau Žodžius ir pati įstengiau įsigyti visas 
jų plokšteles, nenusivyliau. Negalėjau suvokti, kaip žmonės su- 
stoja prie Beatles, kurių romantika lėkšta ir banali, o mistika 
sunkiai virškinama, ar prie Rolling Stones, propaguojančių sa- 
tanizmą ir laukinį seksą, kai egzistuoja Kink, grojantys nuosta- 
biausias dainas, kurių žodžiai prasmingi ir aštrūs. Man patinka 
jų ironija ir skepticizmas, o labiausiai - jų dainos apie meilę, 
trykštančios entuziazmu ir gyvybe. 

Dabar galiu rašyti užsimerkusi ir vis tiek prieš akis plauks 
žodžiai; neturiu temos, tik ritmą. O kad mano būseną visada 
atitinka kuris nors muzikos kūrinys, supratau štai kaip: kas ry- 
tą nubudusi niūniuoju tą pačią temą, kurios nesu girdėjusi jau 
gal dvejus metus, tiesiog negaliu pasiklausyti, nes sugedo gro- 
tuvas, taigi man neatrodo atsitiktinumas, kad nesiliauju jos kar- 
tojusi. Tai vienas iš Kink gabalų, tikriausiai esate jį girdėję, prisi- 
menu tik vieną posmą: Thank you for the days/ those endless 
days, those precious days you gave me/ I'm thinking of the days) I 
won't forget a single day, believe me...“ 

Galvoju apie Ajeną ir, patikėk, nepamiršiu nė vienos su juo 
praleistos dienos. 


* Dėkoju už dienas, tas nepaprastas dienas, tas brangias dienas, kurias tu man dovanojai. 
Aš galvoju apic tas dienas, aš nepamiršiu nė vienos iš tų dienų, patikėk manimi... (Angl.) 


apič melancholiją 


Didžiąją savo gyvenimo dalį, o gal net visą laiką aš leidžiu kauk- 
šėdama klavišais savo kabinete. Kasdien pateikiu vis naujos 
informacijos. Atėjo laikas, kai mano atmintis susidvejino - ji 
nusėdo archyvuose ir bazėse duomenų, kurie netelpa mano 
smegenyse. 

Didžioji informacijos dalis saugoma kompiuteryje. Norint 
ją gauti, pakanka surinkti tik man vienai žinomą kodą. Kita, ne 
tokia konfidenciali jos dalis, įrašyta diskeliuose ir saugoma ra- 
kinamuose stalčiuose. Diskeliuose ir RAM atmintyje - tikslūs 
skaičiai ir duomenys, įrašyti abėcėlės tvarka, kad būtų galima 
lengvai rasti. Ši informacija, virtusi dvinariais skaitmenimis, yra 
mano darbo pagrindas, mano vizitinė kortelė. 

Turiu ir kitą atmintį. Mano galvoje klaidžioja be jokios tvar- 
kos sukaupti prisiminimai. Juos ne taip lengva atgaivinti. Vie- 
ną dieną jie užplūsta staiga, pakanka kokio nors kvapo, skonio 
ar gatvėje regėto šeimyninio vaizdelio. Užmiršti vaizdai, dabar 
jau sunkiai prisimenami vardai, širdgėla, kurios, maniau, jau 
seniai nėra. Štai čia ir prasideda mano tikrasis aš, mano asme- 
ninis gyvenimas. Bet ar aš jį turiu? 

Anądien, pavyzdžiui, prie laikraščių kiosko pastebėjau ko- 
kių dvylikos metų mergaitę. Susikaupusi, užsisvajojusi, išsitar- 

šiusiais plaukais. Ką ji man priminė?.. Gal vieną klasės drau- 
gę, su kuria net nesikalbėdavom? 

Mokyklos dienos. 

Galvoju apie mokyklą ir prisimenu, kaip man staiga pradėjo 
didėti krūtys, atsirado beveik per naktį. Ką tik suėjo dvylika, 
Valkirija man nupirko pirmą liemenėlę - Belcor firmos, Mai- 
denform modelio, 80 dydžio, rausvos lašišos spalvos. Ji man 
buvo kiek per didelė, reikėjo pataisyti. Buvau pirmoji iš klasės 
mergaičių, pradėjusi dėvėti liemenėlę. 

Dvylikametė Roza Gajena, intelekto koeficientas 155, krū- 
tinės apimtis 80, ūgis 166 centimetrai. Bioninės moters duo- 
menys. 

Per tą moterišką išradimą, priešingai nei aš tikėjausi, tapau 
klasės pašaipų objektu. Kitos mergaitės ne tik negerbė mano 
naujai įgyto moters su krūtine statuso, bet vedė iš proto tam- 
pydamos elastinį dirželį su sagtele, kad paleistas jis tekštelėtų 
man į nugarą. 

Tikra kankynė. 

Ir jau kitą dieną visos klasės mergaitės ėmė aptarinėti ber- 
niukus. Kitos temos nebuvo. Kiekviena turėjo jai patinkantį 
berniuką - kaimyną, pusbrolį, draugės brolį ar pažįstamą iš 
autobuso. Jos rašinėdavo vardus ant sąsiuvinių, knygų aplan- 
kalų, rašomojo stalo ir kuprinių. 

O aš, visų aukščiausia, geriausia mokinė, vienintelė dėvinti 
liemenėlę, „savo vaikino“ neturėjau. Nebuvo vardo, kurį būčiau 
galėjusi rašinėti ant sąsiuvinių ir knygų aplankalų. Gonsalas, 
tas vienintelis, kurio niekas nepakeis, negalėjo būti mano, nes 
buvo tikras pusbrolis, ir tekėti už jo juk negalima, nebent gavus 
popiežiaus sutikimą. r 

Šį dalyką aš gerai išmaniau, todėl už tikybą gaudavau ge- 
riausius pažymius. 

Kaip ir už visus kitus dalykus.: 

Tarsi to būtų negana, Gonsalas į mane nekreipė nė men- 

kiausio dėmesio, o aš visada buvau per daug išdidi. Jau geriau 
mirsiu, nei prisipažinsiu, jog esu įsimylėjusi besarmatį pusbro- 
lį, kuris atvirai laikė mane per nieką. 

Man būtų patikę rašinėti kieno nors vardą, bet nepažinojau 
jokio savo amžiaus berniuko, - net vyresnio, kuris būtų bent 
šio to vertas, —- su kuriuo turėčiau galimybę užmegzti kokių 
penkių frazių dialogą. 

Keletas kaimynų iš pažiūros gal ir būtų tikę, tačiau vieno 
veidas buvo nusėtas spuogais, o kitas kokiais penkiais centi- 
metrais už mane žemesnis, taigi neliko nieko kita, kaip atme- 
tus visus galimus kandidatus pasinerti į paaugliškas svajones. 

Vis dėlto gyvenau apsupta mergaičių. 

Vien mano klasėje mokėsi trisdešimt penkios. O visoje mo- 
kykloje jų buvo apie tūkstantį. Nors kitų grupių galiu ir neskai- 
čiuoti. 

Prasidėjus matematikos pamokai mergaitės paprastai eidavo 
prie lentos prieš klasę spręsti namų darbams skirtų uždavinių. 

Kasdien penketui vargšių kankinių tekdavo eiti šias kalvari- 
jas ir išlaikyti dešimties minučių psichologinį spaudimą, kai vi- 
soms stebint turėdavo ištraukti kvadratinę šaknį iš 324. 

Kadangi mokytoja turėjo sadistinių polinkių, niekada prie 
lentos nešaukdavo matematikai gabių mergaičių. Kitaip tariant, 
tokių, kurios per tris minutes išspręstų uždavinį ir triumfuoda- 
mos iš džiaugsmo grįžtų į savo vietą. 

Atvirkščiai, dažniausia rinkdavosi mergaites, neką išmanan- 
čias apie matematiką. Šitaip ji būdavo tikra, kad dideliam mo- 
kytojos, o pirmiausia - mokinių džiaugsmui, auka mažiausiai 
penkis kartus suklys spręsdama lygtį, ieškodama kvadratinės 
šaknies ar reikiamos trupmenos. 

Kaip supratote, man, puikiai išmaniusiai matematiką, nie- 
kada neteko stovėti prie lentos, viena vertus, atrodė, kad po- 
pietėmis galiu mėgautis palaimingais Emilio Salgario skaiti- 
niais, o ne laužyti galvą spręsdama matematikos uždavinius, 

bet, kita vertus, įgijau galimybę per matematikos pamokas ste- 
bėti apgailėtinas savo klasės drauges, drebančias iš baimės, ant 
kurios kris Damoklo kardas būti pašauktai prie lentos. 

Dešimt minučių stovėdavo prikaltos prie lentos ir ieškoda- 
mos išsigelbėjimo ir sprendimo spoksodavo tai į lentą, tai į mo- 
kytoją, tai į gerbiamas žiūroves. O aš tuo metu galėdavau ra- 
miai sau nagrinėti tokius dalykus kaip kasų ilgis ir spalva, kul- 
niukų aukštis, judesių grakštumas ar šypsena. 

Tuomet mano skonis jau buvo beveik susiformavęs. 

Nemėgau visos klasės pripažintų gražuolių, uždaro būrelio 
keturių mergaičių (Veronika — svarbiausioji, Letisija, Laura ir 
Ninesa), kurios balažin kodėl buvo laikomos protingomis, ir tai 
visų kitų akyse darė jas privilegijuotas: balerinos tigūra, kviečių 
spalvos lygūs plaukai, šviesios akys ir nepriekaištinga apranga. 

Ir gerai, kad jų nemėgau, nes niekada nė vienos nekviesda- 
vo prie lentos. 

Man patiko visai kitokio tipo tamsiaodė mergaitė, kuri vis- 
kuo atitiko savo - dvylikos metų - amžių, nekalbėdavo apie 
berniukus, beveik nieko nekalbėdavo, per pertraukas viena sau 
vaikštinėdavo po teniso aikštyną ir ją akimirksniu užliedavo 
raudonis, kai sadistė mokytoja visos klasės akivaizdoje pareikš- 
davo, kad apie matematiką ji nieko neišmano. 

Ji nepriklausė mūsų aplinkai. 

Nepriklausė nė vienam būreliui. Nebuvo pilka pelytė, kuri 
nepaisydama vidutiniškų gabumų iš visų jėgų kimba į mokslą. 
Bet nepriklausė ir šaunių katyčių komandai, kurios su pasidi- 
džiavimu demonstruodavo naujai įgytą lolitų statusą. 

Ji buvo kitokia. 

Man taip ir liko mįslė, ar ji buvo labai išmintinga ar protiškai 
atsilikusi, tačiau buvo aišku kaip dieną, kad bendravimas su 
klasės draugėmis vertė ją dar labiau užsisklęsti. Ji valandų va- 
landas galėjo sėdėti suole spoksodama pro langą ir nuo visko 
atsiribojusi. 

Aš ja žavėjausi. Ji man atrodė simpatiška. Net graži. Grožio 
ir jo esmės neįmanoma įžvelgti akimis, pasakė lapinas. 

Kaip jau sakiau, pagal mokykloje įteisintus grožio kanonus 
gražuole jos nepavadinsi. Nebuvo mėlynakė apskritaveidė. Ji 
tiesiog buvo kitokia. Ir tą pastebėdavai iš tolo. 

Veronika, Letisija, Laura ir Ninesa, visuotinai pripažintos gra- 
žuolės, vienintelės oficialiai „draugavo“ su berniukais. Kažkoks 
kaliausė iš gretimos mokyklos kasdien autobusų stotelėje lūku- 
riuodavo jų išeinančių (niekada neateidavo prie mokyklos durų, 
nes vienuolės nebūtų to leidusios), jis siūlydavosi panešti kny- 
gas, visai kaip penktojo dešimtmečio amerikiečių filmuose. 

Per dailės pamokas šios mergiotės prunkšdamos kuždėda- 
vosi, kaip reikėtų „tikrai“ pasibučiuoti su berniuku, na, liežu- 
viu ir panašiai. 

Tačiau aš pirmiau nei jos išmėginau tikrą bučinį. 

Kodėl gi aš, dvylikos metų ir septynių mėnesių, leidau spuo- 
guotam paaugliui, su nežymiu pūkeliu virš apatinės lūpos, čiu- 
pinėti savo nedideles krūtis, prilaikomas rausvos lašišos spal- 
vos, 80 dydžio Belcor firmos liemenėlės? 

O todėl, kad niekas niekada man nepaaiškino, kas yra buči- 
niai liežuviu ir glamonės, išskyrus neaiškius Veronikos, Letisi- 
jos, Lauros ir Ninesos vapėjimus per piešimo pamokas. 

Todėl, kad vienintelė man pažįstama literatūra sekso tema - 
vaikams skirta knygelė „Iš kur aš atsiradau“, kurią aštuonerių 
metų proga padovanojo teta Karmen. Toje knygelėje ryžtingai 
nusiteikę spermatozoidai lėkė ieškodami rausvos spalvos kiau- 
šinėlių, primenančių nedidukes apvaliaveides pribuvėjas mie- 
lais ir švytinčiais iš pasitenkinimo veidais. 

Todėl ir nesupratau, kodėl jis lėto šokio metu kiša ranką man 
už Belcor firmos Maidenform modelio, 80 dydžio liemenėlės. 

Todėl, kad buvau girdėjusi apie „tikrus“ bučinius liežuviu, 
tačiau apie aistringas glamones girdėti nebuvo tekę ir nema- 
niau, kad moters krūtinė gali tapti erotinio potraukio objektu. 

Todėl, kad jo elgesys man pasirodė šiek tiek keistokas, bet 
visiškai nepavojingas, ir aš leidau jam taip elgtis, nes maniau, 
kad jis geriau žino, kaip elgtis lėto šokio metu. 

Todėl, kad filmuose buvau mačiusi aistringus bučinius, - ir 
tai buvo vienintelė mano informacija apie seksą, na, dar pridėjus 
Veronikos, Letisijos, Lauros ir Ninesos postringavimus (neau- 
toritetingus ir pasitikėjimo nekeliančius šaltinius), - kai aktorius 
iškart apgaubdavo tamsa. Taigi neturėjau nė menkiausio su- 
pratimo, kad, aistringai pabučiavęs merginą, vaikinas pradės 
glamonėti jos spenelius. 

Todėl, kad jis buvo vienintelis aukštesnis už mane vakarėlio 
vaikinas. 

Todėl, kad nesumojau, kaip man geriau pasielgus, kai tas 
tipas mums lėtai bešokant įsisiurbė į lūpas ir davė valią ran- 
koms: ar nekreipti dėmesio, ar įsižeidus skelti antausį, kaip buvo 
tekę matyti kino filmuose; galiausiai nutariau palaukti, kuo vis- 
kas baigsis. 

Todėl, kad nedrįsau skelti antausio vaikinui, kuris už mane 
buvo bent dešimt centimetrų aukštesnis. 

Ir todėl, kad vienąkart nusprendžiau pralenkti Veroniką, Le- 
tisiją, Laurą ir Ninesą. 

Dešimta valanda vakaro. Šventė baigėsi. Grįždama namo, 
priešais veidrodį lifte nusivaliau servetėle lūpų blizgesį ir blaks- 
tienų tušą. Jeigu mama pastebėtų mane išsidažiusią, tikrai pa- 
sigailėčiau. Skysčiu dantims skalauti, kurį nešiojausi rankinė- 
je, panaikinau keturių Mencey cigaretės dūmų kvapą. 

Žinoma, dūmų į plaučius netraukiau. 

Namie pasukau tiesiai savo lovos link, nutarusi apsieiti be 
vakarienės. Be išeiginių batelių su trijų centimetrų kulniukais, 
Belcor firmos, Maidenform modelio, 80 dydžio rausvos lašišos 
spalvos liemenėlės vėl tapau tokia, kokia buvau iš tikrųjų. Dvy- 
likos metų ir septynių mėnesių mergaitė, kurią labiau domino 
Sandokano nuotykiai ir garbanota tamsiaodė mergaitė negu 
spuoguoto paauglio bučiniai. 

Prisiminusi to tipelio bučinius, nejutau nieko panašaus į svai- 
gulį, apie kurį vapėdavo Veronika, Laura, Letisija ir Ninesa, 
nes jį turi sukelti pirmasis bučinys. Iš tikrųjų tą bučinį prisimi- 
niau ir dabar prisimenu kaip kažką nemalonaus, sukėlusio man 
šleikštulį. 

Ir toji dvylikos metų ir septynių mėnesių mergaitė išdidžiai 
pakilo iš lovos, susirado savo pirmą rankinę (ten laikė servetė- 
les, lūpų blizgesį, raktus, blakstienų tušą, skystį dantims ska- 
lauti ir pinigus), ištraukė metro bilietą, ant kurio tipelis užrašė 
savo telefono numerį (jis negalėjo jai skambinti, nes jokie vai- 
kinai į namus neskambindavo) ir suplėšė jį į galybę skutelių. 

Patenkinta grįžo į lovą. Ir nuo tada, kai mano draugės lais- 
valaikiu lakuodavosi nagus, garbanodavosi plaukus, dažydavosi 
blakstienas ir telefonu skirdavo pasimatymus Marijonų kole- 
gijos berniukams, aš pasinėriau į skaičių pasaulį. 

Eksperimentai su vaikinais baigėsi. 

Kitąmet toji tamsiaodė mergaitė jau nebelankė mokyklos. 
Daugiau jos neteko matyti, nors ne - ne kartą mačiau. Ne, ne- 
mačiau tos pačios Bėjos, tačiau kartais gatvėje, bare, vakarė- 
liuose pastebėdavau moterį tokiu pat svajingu žvilgsniu, ku- 
riuo ji šiltai mane nužvelgdavo, ir apimdavo toks pat netikėtu- 
mo ir nuostabos jausmas, tarsi būčiau atradusi artimą sielą. 

Tačiau gyvenimą leidžiu tarp skaičių, sąskaitų, dokumentų 
ir kompiuterio diskelių ir vis sunkiau darosi suvokti, kad mano 
smegenys - ne bulvių traškučiai, aš esu žmogus. 

Nors kasdien vis labiau tuo abejoju. 


Kažkoks Valmontas yra pasakęs, kad tiesiausias kelias į iškry- 
pimą veda per visišką nekaltybę ir neišmanymą, tad nekaltą 
naujokę lengviausiai galima išmokyti tokios seksualinės prak- 
tikos, kurios atsisakytų net prostitutė. Jeigu kalbėsime apie ma- 
ne, tai ponas Valmontas buvo visiškai teisus, kadangi aš, kaip 
ir kitos vienuolėms auklėti patikėtos mergaitės, apie lytinį gy- 
venimą neturėjau žalio supratimo, vien asmeninę patirtį, to- 
dėl, kad niekas mano šeimoje apie seksą nekalbėjo. Anita su 
mama vos išvydusios ekrane bent kiek intymesnę scenelę tie- 
siog perjungdavo kitą kanalą, o Roza... Mūsų Roza visai kito- 
kia. Visada manydavau, kad jai tai nėmaž nerūpi. Nes niekada 
nesu girdėjusi, kad ji kalbėtų apie seksą. Negaliu net įsivaiz- 
duoti jos dulkinantis. Turbūt ji su tuo susidoroja kaip su lygti- 
mi: atkaklumas jai atstoja orgazmą. Arba lemiamą akimirką ji 
nukreipia mintis į pinigus: ar rytoj jos staiga neužklups suma- 
žėję palūkanų procentai. 

Vertėtų paminėti, kad ir mokykloje ši tema liko neaptarta. 
Žinoma, mus perspėjo, kad iki vedybų turime saugoti nekalty- 
bę (vargšės vienuolės, jos tokios naivios...), ir tuo lytinis švieti- 
mas baigėsi. Vyrai buvo vaizduojami kaip seksualiniai mania- 
kai, tetrokštantys vieno dalyko, o kai pagaliau pasiekiantys sa- 

vo, paliekantys mus likimo valiai. Daug vėliau, kai tapau tokia 
perėjūne, kokia esu dabar, supratau, kad daugelis iš jų mūsų 
nepalikdavo, tačiau jiems nepakakdavo vienos - jie baisiausiai 
įsižeisdavo išgirdę, kad tik to iš jų ir tikėjaisi. 

Be to, ištisas dienas aplinkui matydavome vien moteris. Ga- 
lėčiau padaryti tokią išvadą: egzistavo dvi visiškos priešingy- 
bės. Arba ji ėjo iš proto dėl vyrų, arba draugavo tik su moteri- 
mis. Žinoma, buvo ir tokių, apie kurias visi žinojo, kad jas sieja 
ne vien draugiški jausmai. Nereikia nė aiškinti, kad aš priklau- 
siau pirmosioms. 

Nuo tada, kai pradėjau savo lytinį gyvenimą ir nenorėjau 
likti visiška neišmanėlė, tikėdamasi, kad partneris žino dau- 
giau už mane, niekada neatsisakydavau išmėginti ko nors nau- 
ja. Laimė ar ne, bet niekada neteko susimesti ir su tikru žinovu 
(tarp mūsų kalbant, mano pusbrolis, pagarsėjęs donžuanas, apie 
dulkinimąsi irgi nedaug teišmanė), taigi turėčiau dėkoti ap- 
vaizdai, kad savo žalios jaunystės metais nepadariau nieko to- 
kio, dėl ko dabar tektų gailėtis. Niekas iš mano naujos patir- 
ties manęs pernelyg nestebino. Galite vadinti tai instinktu ar- 
ba įgimtu pakantumu. 

Tokia ir buvau, kai septyniolikos metų įstojau į universite- 
tą. Ten susipažinau su Gema ir Line, kurios iki šiol yra mano 
draugės. 

Žmonės baisiausiai stebisi sužinoję, kad Gema lesbietė. Žiūri 
į ją kaip į marsietę. Galiausiai lepteli kokią nesąmonę, pavyz- 
džiui: „Oi, bet ji atrodo labai moteriška...“ Gal tikisi, kad ji 
nusiskus plaukus ir persirengs kareiviu? Užsiims kultūrizmu? 
Pats Ajenas manęs teiravosi, ar aš nejaučiu ko nors nemalo- 
naus, ar ji prie manęs nesikabinėja. Taigi kad ne. Niekada. Ji iš 
karto pasipasakojo mums apie savo lytinę orientaciją, ir ma- 
nęs tai neišgąsdino, Linės, beje, irgi. 

Kad ir kaip ten būtų, iš pradžių visų trijų situacija buvo pa- 
naši, nors mūsų siekiai ir skyrėsi. Patirties neturėjome tiek, kad 

patenkintume savo smalsumą. Tuomet Linei šovė mintis išsi- 
nuomoti pornofilmų. Taip galėjome, kaip sakoma, iš pirmų ran- 
kų sužinoti apie įvairius būdus ir pozas, kurias tuomet tik įsi- 
vaizdavome. 

Įveikėme pusvalandžio kelionę metro Alučės kryptimi, ieš- 
kodamos kokio nors vaizdajuosčių nuomos punkto, kartu tu- 
rėdamos mažiausią galimybę susitikti ką nors iš pažįstamų. Dar- 
buotojas nužvelgė mus gašliu žvilgsniu ir pasiteiravo, ar mums 
patinka tokios rūšies vaizdajuostės. Kvietė kurią nors dieną už- 
eiti pas jį, kad galėtų supažindinti mus su ypatingomis juosto- 
mis, kokių nerasime niekur kitur. Išlėkėm iš ten strimagalviais. 

Pueblonueve radome kitą vaizdajuosčių nuomos punktą, ten 
mus pasitiko malonus senukas, kuris neuždavė kompromituo- 
jamų klausimų ir net supažindino su paskutinėmis naujieno- 
mis. Laikui bėgant sužinojome, kad vaizdajuosčių nuomos 
punktas iš tikrųjų priklauso jo sūnui, tačiau atžala dažniau leis- 
davo laiką kitur, o senukas jį pavaduodavo. Pastarajam nepra- 
ilgdavo vienatvė, o jaunasis savininkas galėjo išlenkti stiklą ki- 
tą alaus. Senukas vadino mus „jaunimėliu“ ir kiekvienąkart ras- 
davo laiko paplepėti. Beveik niekada nesidomėdavo, ką mes 
nuomojamės, tik paaiškindavo, ką apie tai sakė kiti jo klientai. 
Turbūt mes jam patikome. 

Griebdavome viską iš eilės. Vos tik pasirodydavo bent viena 
nauja juosta, nepraleisdavome progos jos pasižiūrėti. Gal to- 
dėl, kad mus varžė gėdos jausmas ir saugojo skaistybė, pleiska- 
noti aštuntojo dešimtmečio pilvūzai ir nesubrendusios lolitos 
mūsų vaizduotėje susimaišė su devintojo dešimtmečio siliko- 
ninėmis kovotojomis ir gražuoliais. 

Visko prisižiūrėjome. 

Studentiškos išvaizdos merginoms uoliai saugoma nekalty- 
bė trukdė įgyvendinti pramuštgalviškus sumanymus. Į skerdi- 
kus panašūs uostų mergišiai, savimi patenkinti trisdešimties cen- 
timetrų svambalo savininkai, dėl to iškart tapę pornografijos 

verslo žvaigždėmis. Drąsios moksleivės, jau nepaaugliškų for- 
mų ir gosliomis burnomis, neregėtai aistringai glamonėja savo 
standžias krūtis ir godžiai čiulpia pernelyg gerai išmiklintus kuo- 
lus. Mergaičiukės naiviai žaviai, lyg ragautų vanilinius ledus, 
laižosi nuo putnių lūpyčių sėklos likučius. Pliušiniai meškiukai 
už kuklų mokestį demonstruoja savo dvidešimt penkių centi- 
metrų pasididžiavimą. Peroksidinės Kalifornijos mergytės, to- 
bulų formų nepasotinamos tigrės, patyrusios ir pamišusios dėl 
dulkinimosi, kilnojasi pašėlusiai ritmingai. Tamsiaodės plau- 
kuotomis krūtimis, išmoningos besotės, tikros aistruolės. Dei- 
vės įspūdingai dideliais užpakaliais nuginkluoja savo partne- 
rius arogantiškai judančiomis silikoninėmis liaukomis. Plas- 
tikinės veneros išdidžiai išsilaisvina iš rausvų liemenėlių ir lei- 
džia mums stebėti, kaip jų krūtys, paneigdamos elementariau- 
sius gravitacijos ir genetikos dėsnius, stiepiasi į viršų, lyg nuo 
geležinių kareivių šarvų. Patinai su elektrovežio energija išgau- 
na iš savo draugužių gerklių neapsakomo pasitenkinimo šūks- 
nius. Gražuoliai su kasytėmis, primenantys sąvadautojus. Mula- 
tės pikantiškais užpakaliais viesulo greičiu siūbuoja klubais. Rink- 
tinės Azijos orchidėjos, rafinuotos ir nenuspėjamos, subtilios ir 
pavojingos, tarsi saulašarės — vabzdžiais mintantis augalas. 
Galiausiai atmintinai žinojome pagrindinius genitalijų Žvaigž- 
dyno šviesulius: Džindžer Lyn, Džoną Holmsą, Tori Veles, Gab- 
rielį Pontelją, Ešlyn Gyr, Kristoferį Klarką, Savaną, Piterį Nortą, 
Treisę Lords, Roną Džeremį... Nieko nesakantys vardai ir pa- 
vardės, kurias iš kažkokių kaimų kilę vaikinai ir merginos išsi- 
rinko atvykę į Los Andželą. Jie tapo naujais sekso genijais, ga- 
linčiais paversti realybe drąsiausias mūsų svajones. 
Scenarijaus nebūdavo, filmą sulipdydavo iš šešių pagrindi- 
nių veiksmų. Pačiuose lėkščiausiuose veiksmai visai nesiejami 
vienas su kitu. Toks rinkinys - tikras niekalas. Įgarsinta be jo- 
kios prasmės. Beveik visi artistai akto metu spoksodavo į ka- 
merą laukdami kitų nurodymų, ir daugelyje juostų aiškiausiai 

matei, kad lytinio akto įnagis savo dydžiu ar spalva skiriasi 
nuo to, kuriuo tik prieš keletą sekundžių didžiavosi artistas, 
rodomas stambiu planu, arba iš makšties ištraukiamas penis 
be prezervatyvo, nes juk puikiai matei, kad veiksmas prasidė- 
jo su juo. Buvo aišku, kad kūrėjams magėjo kuo greičiau su- 
kurpti filmuką... Tačiau būkim atviri: kokią prasmę turi ap- 
švietimas ar prastos scenos, kai svarbiausia - galimybė pama- 
tyti tikrą lytinį aktą? 

Iš tokių netiesioginių pamokų susidariau nuomonę, kad vy- 
rai dažniausiai baigia išorėje, nebent norėtų turėti vaikų, taip 
elgėsi visi penki mano meilužiai ir pornografinių filmų akto- 
riai. Mane apsėdo didelio penio geismas, tikra bausmė, nieka- 
da jo neatsikračiau; ir tai tikra nelaimė, nes laikas ir patirtis 
man įrodė, kad priešingai, nei rodoma pornografiniuose fil- 
muose, dvidešimt penkių centimetrų daiktas nėra labai papli- 
tęs reiškinys, tai išimtis. 

Kartais imu galvoti, kad dėl to aš ir įsimylėjau Ajeną: jis įgy- 
vendino visas mano paaugliškas fantazijas, kurias žadino por- 
nografiniai filmai. Jo penis buvo neregėtai didelis ir ištverdavo 
tiek kiek pornografinių filmų tipelių, buvo lygiai toks pat išra- 
dingas kaip ir anų. 

Iš tiesų niekaip negaliu paaiškinti, kas man susuko galvą. Jis 
nepatiko nė vienai iš mano draugių. Nepanašus į gražuoliuką 
vaikiną. Tiesiog jis buvo kitoks. Nepersimesdavo su mano drau- 
gėmis nė vienu žodžiu, o kai prasižiodavo, pasijusdavome ne- 
jaukiai. Bare visi jo nekentė. To ir reikėjo tikėtis po jo iškeltų 
pavydo scenų. 

Tikrai, sunku suprasti. Tačiau, kai dabar apie tai galvoju, da- 
rosi aišku, kad kitaip ir negalėjo būti. Jis buvo paslaptingas, o 
aš krausčiausi iš proto dėl tokio vaikino. 

Paprasčiausias paaiškinimas, kurį per vieną psichoanalizės 
seansą atskleidė viena gydytoja, toks: aš nesąmoningai ieškau 
tėvo, todėl ir prasidedu su savimi pasitikinčiais, subrendusiais, 

ramiais ir globoti linkusiais vyrais. Tačiau tai nepaaiškina, ko- 
dėl dar prieš Ajeną aš labai žavėjausi už save jaunesniu Santja- 
gu, kurio niekaip nepavadinsi linkusiu globoti. Nėra taip pa- 
prasta paaiškinti sudėtingus dalykus. 

Reikia prisiminti, kaip jaučiausi, kai susipažinau su Ajenu. 
Vienišesnė už kaktusą dykumoje ir sutrikusi labiau nei papua- 
sas vonios kambaryje. Greičiausiai viskas turėjo reikšmės. Ir 
Santjago mirtis, ir Linės liga, ir tai, kad nebuvo Gemos. Vienas 
išgeria mirtiną dozę, kitą - n-ąjį kartą uždaro į baltutėlę ligoni- 
nę ir gaivina baltymų koncentratais, ir aš galiu matyti ją tik po 
pusvalandį kas antrą dieną. O Gema, mano globėja, mano rams- 
tis, mano dvasios atgaiva, padėjusi man palaikyti ryšį su pasau- 
liu, atsiribojo nuo visų ir sėdo prie rašliavos, taigi paguodos 
neturėjau kur ieškoti. Man pasirodė, kad disertacija jai tebuvo 
dingstis, nes po Santjago mirties ji norėjo atsiriboti nuo mūsų, 
ir aš negaliu jos už tai smerkti. 

Taigi vieno vakarėlio metu susipažinau su Ajenu ir įklim- 
pau. Pamišau dėl jo, nes turėjo didelį daiktą ir buvo nejtikėti- 
nai pajėgus. Įsimylėjau dėl to, kad jis labai skyrėsi nuo mane 
supančių žmonių. Jis neskubėjo gyventi. Skaitė klasikus, klau- 
sėsi džiazo, žiūrėdavo kino juostas filmotekoje... Neatrodė, kad 
smerktų laikinumo aura apgaubtą mano aplinką. Mane žavėjo 
kiekviena su juo susijusi smulkmena. 

Pavyzdžiui, man labai patiko jo rašysena. Jo „d“ panėšėjo į 
„b“, o „b“ - kažkokia suraityta pilvūzė, skaitant jas vieną nuo 
kitos sunku atskirti. Jis rašė nelygiai ir neaiškiai. Man patiko, 
kad jis po visus namus klijuoja mažus geltonus popierėlius su 
pastabomis. Jo rankos kaulėtos ir nervingos. Ilgi pirštai. Jo bal- 
sas. Kalbėjo švelniai, iš lėto tardamas žodžius, visą krūvį palik- 
damas paskutiniam skiemeniui. Jo kalba užliūliuodavo. Man 
patiko, kaip jis varto rankose šakutę, laiko rašiklį, pieštukus. 
Skrupulingai, tarsi bijotų, kad šis kaipmat sulūš. Priešingai ne- 
gu aš: į mano rankas pakliuvę daiktai paprastai nukenčia, to- 

kia jau esu. Ta ramybė, neįtikėtinas. Ajeno santūrumas buvo 
tikra priešingybė amfetaminų jaudrintam mano draugų gyve- 
nimo ritmui, ir aš, beviltiškai ieškanti stabilumo, jausdavau jo 
ramybės trauką. 

Man patiko Ajeno humoras, jis juokaudavo subtiliai, kartais 
sunku būdavo suprasti. Man patiko salsvas jo odos kvapas, jo stu- 
buro linkis, solidi pečių linija, jo suspaustos lūpos, kai palinkęs 
prie kompiuterio grumdavosi su istorijomis, nes nesisekė rašyti. 
Man patiko visos jam būdingos smulkmenos. Galėjau griūti į jo 
drabužius ir svaigti nuo jo kvapo. Kartais paskambindavau jam 
tik dėl to, kad išgirsčiau autoatsakiklyje įrašytą balsą. Užsimerku- 
si gebėdavau atskirti jo žingsnius nuo daugybės kitų. Ir daugybė 
kitų dalykų, sudariusių jo asmens tapatybės visumą, man buvo 
šventa ir nekintama, kaip vaikystėje išmoktos maldos. Žinojau jas 
atmintinai, nors niekuomet nesusimąsčiau apie jų prasmę. 

Nežinia — su vaizduote sumišusi apgaulė. Nieko apie Ajeną 
nežinau, net ką jis veikia. Ar daug jau parašęs? Ar dulkinosi su 
kitomis? Ar ilgisi manęs? Mintyse piešiu jo paveikslą, dėlioju 
lyg dėlionę iš gabaliukų. Pirmiausia vandens spalvos akys, vai- 
kiškas Žvilgsnis, paskui tarsi iš pieno plaukęs kūnas, didelės 
pėdos, ilgos kojos, stiprus ir tvirtas stuomuo. Negaliu jo įsi- 
vaizduoti vieno. Matau jį vakarėliuose, rankose vis tas pats vis- 
kio stiklas, o šalia - į parankę įsikibusi Žavi šviesiaplaukė. 

Išgyvenome medaus mėnesį, kuris tik tiek ir truko. Atosto- 
gos „Planetoje X“. Seksas ir linksmybės. Kasnakt ateidavo pas 
mane į barą. Kai mylėdavomės, vadindavo mane kekše. Ma- 
nau, nereikėtų šito sureikšminti ir nagrinėti remiantis feminis- 
tiniais postulatais. Nesmagu prisipažinti, kad man patikdavo, 
kai pasiekdavo tai, ko nori, pagriebęs mane už plaukų. Žinau, 
kad nėra gerai šito ilgėtis. Salsvu pieno kvapu dvelkdavo ma- 
nyje išsimaudžiusi jo lytis, girdėdavau jį dejuojant nuogą ir ap- 
svaigusį, kylantį ligi pat devinto dangaus. Vadindavo mane kek- 
še, kuriai niekada negana. 

"Tačiau tai, kas nuostabu, - laikina. Ateina metas, kai lauki- 
nis seksas jau neužgožia visko, gresia pavojus pažinti vienas 
kitą ir prisitaikyti. Ir tai jau pabaiga. Suvokiau, kai ėmiau mąs- 
tyti apie visas Ajeno paslaptis. Kodėl jis gyvena Ispanijoje? Čia 
jis beveik neturėjo draugų nei priežasties apsigyventi, jis nesi- 
ruošė dėstyti anglų kalbos, kiek žinau, niekur nedirbo. Tad koks, 
velniai griebtų, buvo jo pragyvenimo šaltinis? 

Gyveno puikiame bute, už kurį tikriausiai plojo nemažus pi- 
nigus. Iš pradžių man sakė gaunąs stipendiją, bet nepriėmiau 
to už gryną pinigą. Pirmiausia todėl, kad stipendijos dydis ne- 
padengtų net jo buto nuomos, o antra - niekuomet nesu ma- 
čiusi jo mokantis ar darant bandymus. Nereikėjo nė aiškinti, 
kad yra turtingos šeimos palikuonis. Kai rengiesi sudriskusiais 
džinsais ir išblukusiais marškinėliais, nesunku tai numanyti. Jau- 
ti tai iš įsitikinimo, kad patogus gyvenimas garantuotas, iš tik- 
rumo, kad nė vienas smūgis nebus per daug skausmingas, nes 
tėvai spėjo gerai prikimšti kojinę ir aprūpinti tavo ateitį. Man 
įdomu, ar Ajenas išliktų toks pat ramus dėl smulkmenų, jei 
būtų kilęs iš kitokios šeimos? 

Mes, galima sakyti, gyvenome kartu. Pamažu, pati to nejus- 
dama, reikalingiausius daiktus persigabenau pas jį, savo buto 
slenkstį peržengdavau kartą per dvi savaites: pasiimti laiškų, 
kompaktinių plokštelių ir drabužių. Aš prisitaikiau, suteikiau 
jam galimybę žaisti pagal jo taisykles. Kadangi jo butas buvo 
gražesnis ir erdvesnis, išsiviliojo mane į savo teritoriją. 

Vieną sekmadienio popietę ieškojau ko nors paskaityti, var- 
čiau knygas, kai netikėtai iš „Otelo“ tomo ant grindų nukrito 
pageltę popieriaus lapai. Pakėlusi juos supratau, kad tai laiš- 
kas. Derėjo įdėti jį atgal į knygą, bet negalėjau atsispirti smal- 
sumui. Ajenas buvo išėjęs nusipirkti laikraščių. Aš užmečiau 
akį, nusprendusi tuojau padėti laišką į vietą. Pasirašė kažkokia 
Šiboin. Laiškas buvo labai ilgas, kokių dešimties puslapių. Ir 
smalsumas mane įveikė. Laikydama drebančiomis rankomis, 

ėmiau jį skaityti. Bijojau, kad neužteks laiko, ir jis užtiks mane 
su laišku rankose. 

Merginos rašysena buvo labai daili, aiški ir tvarkinga, bet juo 
toliau, juo labiau darėsi padrika. Eilutės iš pradžių lygios, tačiau į 
galą raidės beviltiškai slydo žemyn. Brūkšneliai nuo „t“ nusprū- 
dę, lyg būtų rašyta paskubomis, o ranka nespėjusi vytis minčių. Ji 
rašė niekada jo nepamiršianti, nes tai, ką jiedu patyrė, - pernelyg 
stipru, kad išsitrintų iš atminties. Kad negali pakelti jo nebuvimo. 
Meldė jai atleisti. „Argi neprisimeni, - rašė ji, - esame prisiekę: 
jei vienam iš mūsų kas nors nutiks, kitas nutrauks savo gyvenimą, 
kad amžinai būtume drauge. Kaip galėjai tai pamiršti?“ 

Aš suakmenėjau. Pirmiausia nesitikėjau, kad jam yra tekę 
patirti tokią dramą. Niekada man apie tai neužsiminė. Nemi- 
nėjo turėjęs merginą. O antra - nevalia palikti tarp knygų to- 
kio svarbaus laiško, jis žinojo, kad ieškodama skaitinių mėgstu 
pasiknisti jo lentynose. Man toptelėjo mintis: gal dėl to čia ir 
paliko laišką, kad jį užtikčiau, nes kalbėtis apie tai nesiryžo. 

Suprantama, apie radinį jam nieko neužsiminiau, nes tai būtų 
reiškę, jog kišu nosį ne į savo reikalus, o mane mokė, kad pasi- 
kėsinimas į asmeninį gyvenimą prilygsta vagystei. 

Nubudo smalsumas ir ėmė graužti mane iš vidaus tarsi ne- 
matomas amaras. Ant lentynos radau kažkokį rudą aplanką, 
kuris niekada anksčiau nepatraukė mano dėmesio. Ant jo bu- 
vo užrašyta, kad čia - saugomi laiškai. Išvydau mėlynai, raudo- 
nai ir baltai išmargintus vokų kraštelius su pašto ženklais. Nu- 
sprendžiau vos pasitaikius progai juos peržvelgti. Nebuvo taip 
paprasta, nes Ajenas dienas leisdavo namie. Jis nedirbo, ir nie- 
kas jo nevertė kur nors skubėti, tad laiką, kai nedirbdavau ba- 
re, jis stengdavosi leisti su manimi. 

Tokia galimybė atsirado tik po dviejų savaičių, kai Ajenas 
išsiruošė į oro uostą sutikti vieną tėvo pažįstamą, verslo reika- 
lais vykstantį į Pietų Ameriką. Sumečiau, kad jo nebus apie dvi 
valandas. 

Jam išėjus palaukiau dar pusvalandį įsitikinti, kad negrįš pa- 
siimti kokio pamiršto daikto ir neužklups manęs su popieriais 
rankose, tada jau griebiausi aplanko. Buvau tokia susijaudinu- 
si, kad nežinojau, nuo ko pradėti. Perskaičiau visus laiškus iki 
vieno. Didžioji jų dalis buvo dvejų metų senumo, siųsti į Dub- 
liną, kai dar Ajenas gyveno tenai. Man suspaudė širdį pagalvo- 
jus, kokie jie svarbūs, jeigu nusprendė gabentis su savimi. Laiš- 
kuose daug rašoma apie meilę, o apie seksą beveik neužsime- 
nama. Jei kur ir išsprūsdavo, tai paminėta labai miglotai, kaip 
„mudviejų drauge praleista naktis“ ar kas nors panašaus. 

Vieną dalį prisimenu beveik atmintinai. Geriau susikaupu- 
si galiu regėti net apvalias jos rašto raides: „Labiau už viską 
pasaulyje apgailestauju, kad melavau tau, dėl nieko daugiau 
nesigailiu. Bet ką dėl tavęs padaryčiau, kad tik man atleis- 
tum...“ Iš laiškų supratau, kad Šiboin Dubline mokėsi medi- 
cinos seserų kolegijoje. Jos tėvai gyveno Korke, ten kartu su 
šeima ji sutiko Kalėdas ir kiekvieną rytą jodinėdavo ant žir- 
go... Net ima pavydas - ji buvo turtuolė. Tiksliau sakant, ji 
turėjo pasiturintį tėvą. 

Paskutinis vokas buvo pilnas įvairiausių nuotraukų. Šiboin kar- 
tu su Ajenu vakarėlyje - pasipuošę, apsikabinę, šypsosi, su spal- 
voto popieriaus kepuraitėmis, nuo blykstės raudonomis akimis. 
Šiboin airiško gamtovaizdžio fone, neklusnios sruogos krinta ant 
veido, šypsosi prigludusi prie savo žirgo. Šiboin su vakarine suk- 
nele šalia išdidaus ir aristokratiškos išvaizdos, smokingą dėvin- 
čio pono, supratau, kad čia jos tėvas. Šiboin paplūdimyje su mau- 
dymosi kostiumėliu: gana kukliu, bet išryškinančiu puikaus su- 
dėjimo kūną, sukurtą treniruočių ir gero maisto. 

Beje, neradau nė vienos nuotraukos, kokias paprastai mėgsta 
meilužiai, nei tokių, kurios po išsiskyrimo ne vienam tampa 
tikru galvos skausmu. Nė vienos apsinuoginusios Šiboin nuo- 
traukos, net ką tik nubudusios, lipančios iš lovos. Man, žino- 
ma, truputį keista, bet jaučiu ir savotišką palengvėjimą. 

Ji buvo graži. Be to, labai elegantiška. Žinoma, nesunku bū- 
ti elegantiškai, kai gali sau leisti dėvėti ką nori. Ji buvo iš tų 
merginų, kurių aš ypač nekenčiau mokykloje. "Tai iš gerų kata- 
likiškų šeimų kilusios karalaitės, kurios dėbčiodavo į tave, nes 
neavėjai Castellanos bateliais ir nedėvėjai Lacoste palaidinių. 
Bet užvis blogiausia buvo tai, kad Šiboin gerai rašė. Jos nie- 
kaip nepavadinsi kvaila. 

Tik kažin, ar būtų lengviau, jeigu ji būtų panaši į mane, o ne 
tobula mano priešingybė. Dvasinga šviesiaplaukė prieš seksu- 
alią tamsiaodę. Mano galvoje tarsi bičių žudikių spiečius suko- 
si aibė klausimų. Ar Ajenas ją tebemyli'? Kodėl saugoja jos laiš- 
kus? Kodėl juos laiko tokioje vietoje? Kodėl vieną laišką pali- 
ko knygoje? Tai panašu į apgalvotą poelgį. Kaip jį galėjo Žavėti 
dvi tokios skirtingos moterys? Jis pasirinko kitokią, nes buvusi 
mergina jį labai įskaudino? Ar lovoje jis buvo toks pat kaip su 
manimi? Jei taip, tai kodėl ji nieko apie tai neužsimena, kodėl 
nutyli tokius svarbius dalykus? Galbūt santykiai tarp jų buvo 
visai kitokie, aš negaliu nė įsivaizduoti, jų meilei atsirasti ne- 
reikėjo sekso. Gal skaisčią merginą jis iškeitė į kekšę, nes šioji 
atrodė ne tokia pavojinga. 

Antrą kartą skaitydama laiškus, ypač paskutinius, iš Šiboin 
apmąstymų supratau dar kai ką, ko anksčiau nepastebėjau, 
stengdamasi nuspėti, kokia ji. Tai istorija, kurią jai teko išgy- 
venti. Nors ji niekur aiškiai nemini, bet rašo apie melą ir išda- 
vystę, kurių jis neatleido, iš to supratau, kad buvo romanas su 
kitu vyru. Pajutau skaudų smūgį, nes tai reiškė, jog jis paliko ją 
ne todėl, kad liovėsi mylėjęs, o dėl to, kad mylėjo pernelyg karš- 
tai ir negalėjo dalytis, vadinasi, aš jam esu tik atsitiktinis va- 
riantas, antraeilė moteris, kuri praskaidrina vienatvę ir nusivy- 
limą. Kas dabar įrodys, kad jis mane myli, kaip tikina? Ko verti 
jo žodžiai ir pažadai? Pirmąkart gyvenime pajutau pavydą ne- 
sančiai moteriai, neaiškumo kartėlį, jausmą, sumišusį su pra- 
radimu ir nepasitikėjimu savimi, niekada anksčiau nebuvo tekę 

to patirti, to net didžiausiam priešui nelinkėčiau. O didžiausia 
bausmė buvo tai, kad pasijutau nesubrendėle, suvokiau, jog 
esu priklausoma nuo jausmo, kurį įvardijo visi mano gydytojai, 
ir tai man kelia nervinę įtampą. Visada laikiau save šiuolaikine 
nepriklausoma mergina, viena iš tų, kurių žodyne nėra žodžio 
„apsėdimas“. Autodestruktyvi, politoksikomanė, depresinė ma- 
niakė, galbūt. Tik ne pavydi. 

Pamiršk AIDS, narkotikus, atomines bombas, genetinius eks- 
perimentus, manipuliavimą informacija siekiant valdžios. Pati 
didžiausia grėsmė - pavydas ir geismas, ekstazė, įniršis, kai le- 
miamą akimirką sugrius tavo dvasinės pusiausvyros rūmas. Aist- 
ra yra didžiausia grėsmė, nesvarbu, kad laikei save racionalia. 
Nuo to niekas nėra apsaugotas. 

Tada supratau, kodėl Ajenas keistai elgdavosi, kai vienas iš 
barmenų paimdavo mane už rankos, ar koks nors klientas ste- 
beilydavo į mano iškirptę. Niršdavo, jei gatvėje sustodavau pa- 
sisveikinti su draugu ir nusišypsodavau meiliau nei derėtų. Bi- 
jojo, kad nepasikartotų istorija su Šiboin. Jam tai buvo skau- 
dus smūgis. O man skaudėjo dar labiau, nes jam teko tiek iš- 
kentėti. 

Galbūt dėl to mes ir išsiskyrėme, dėl jo nežaboto pavydo. 
Vieną dieną nusprendžiau, kad man jau gana. Tada jį palikau. 
O gal jis mane paliko... 

Gal šitaip net geriau... Viską užbaigti vienu kartu, nutraukti, 
kai aistra dar liepsnoja, o išlikęs švelnumas dar nevirtęs malo- 
ne, paprasčiausia prievole. Geriau ilgėtis, nei nuolat būti šalia. 
Geriau pasirinksiu ilgesį nei rutiną. 

Kiekvieną rytą nubundu viena, įsijungiu šalia lovos esantį 
kompaktinių plokštelių grotuvą ir klausausi vis tos pačios dai- 
nos. Tingus paauglio balsas kartoja tą patį motyvą: She can't 
get enough, can't get enough, can't get enough... love“ , ir išgirdę 


* Jai negana, jai negana, jai negana... meilės (angl.). 

lėčėtą tarsi vėjo dvelksmas, hipnotizuojančią strofą suvokia- 
me, kad Šonas sako „meilė“, turėdamas galvoje seksą. Kaip ir 
daugelis mirtingųjų. Niūniuodama šį motyvą ir linguodama pa- 
gal ritmą einu į vonios kambarį, nusimaudau ir išsivalau dan- 
tis. Žiūriu į veidrodį ir matau veidą merginos, kuri nepatyrė 
nei daug meilės, nei daug sekso. Tikrai, visiškai nieko. 

Paskui einu į darbą. Išlenkiu taurę ir pasišneku su šefu. Už- 
keliu ir nukeliu dėžes su alumi. Slapstausi nuo lūkuriuojančių 
įkyruolių. Neskaičiuoju ilgų už baro praleistų valandų. Esu nu- 
sivariusi. Aš jau nebe aš. Esu pusiau kibernetinė, negatyvi rep- 
rodukcija, vaikščiojantis zombis ir dar bala žino kas. Kalbu, 
rengiuosi, žiūriu, tarsi būčiau aš, bet tai ne aš. 

Kai šeštą valandą ryto grįžtu namo, dar tebeniūniuoju įstri- 
gusį motyvą. Kartoju sau, kad šįsyk jau susivaldysiu ir neleisiu 
tos pačios dainos, bet negaliu atsispirti. Grįžtu ir vėl įjungiu 
grotuvą, kurio klausiausi rytą ir vakar naktį, ir užvakar. She 
can't get enough, can't get enough, can't get enough... love. Taigi, 
ponai, iš tiesų ta daina apie mane. 

Žinoma, aš suvokiu dvejopą sakinio prasmę apie meilę ir 
seksą, čia minimas ir nepasotinamas dainos herojės būdas, nors 
nesuprantu, kodėl daina taip man įstrigo, kad negaliu jos atsi- 
kratyti. Viską, ko paskui imuosi — ruošiu vakarienę, tvarkau 
drabužius, įjungiu skalbiamąją mašiną, nusivalau makiažą, — 
viską nustelbia tas pats motyvas. Kaip visada, prieš miegą ką 
nors paskaitau ir kiekvienoje eilutėje įžvelgiu sumautą frazę: 
She can't enough love. 

Užsimerkiu ir mintyse bandau atgaivinti ištakų jo kaklą, stip- 
rius pečius, marškinių kvapą ir balso skambesį. Žinau, kad ga- 
lutinai neprarasiu Ajeno tol, kol sugebėsiu visa tai prisiminti. 
Šios smulkmenos nekelia liūdesio. Atvirkščiai, ramina. Tarsi 
kartočiau maldą. Reikia priminti sau, kad yra dėl ko melstis. 

Žinoma, kartais kur nors išeinu, šoku ir flirtuoju, vartoju 
narkotikus ir pasigeriu, šen bei ten švaistau savo grožybes, ku- 

rių dar turiu. Tačiau seniai kas nors yra peržengęs mano namų 
slenkstį. Man atrodo, kad niekas nesugebės išklausyti šios me- 
lodijos ir suvokti tikrosios žodžių prasmės. Kartais skaitau iki 
paryčių, kompaktinė plokštelė skamba iki pabaigos ir tingūs 
saksofonų garsai primena, kad man trūksta meilės. 

Vieną šeštadienio naktį tikrai surinksiu Ajeno telefono nu- 
merį. Jis greičiausiai kur nors gurkšnoja viskį su žavia šviesia- 
plauke. Įsijungs autoatsakiklis, o aš paleisiu jam šitą melodiją. 
Išgirdęs, kad jai niekada nepakaks... meilės, tikrai supras, kad 
tai aš. Jis žino, kad man niekada negana. 

Laikas ir liūdesys prasideda ta pačia raide, dienos slenka viena 
po kitos, o aš nieko nenuveikiu. Nuobodu gyventi, kai neturi 
skubių darbų, nežinai ko griebtis. Taip, turiu vyrą ir vaiką, ta- 
čiau man šito negana. Nenoriu visą mielą dieną leisti namie... 
Norėčiau turėti draugių. Nuo San Sebastjano laikų, kai susi- 
draugaudavome pagal gyvenamąją vietą, dabar, nėra prasmės 
slėpti, neturiu nė vienos geros draugės, na, gal tik mamą. 

Norėčiau artimiau bendrauti su seserimis, bet tai ne taip pa- 
prasta. Apie ką galiu su jomis kalbėtis? Roza visą dieną rūpi- 
nasi savo darbu ir karjera, o Kristina pernelyg šiuolaikiška... 
Nemanykite, kad nebandau su jomis suartėti, tačiau nėra leng- 
va. Kraujo ryšys ne toks stiprus, koks turėtų būti, ir kai žmonės 
neranda bendros kalbos, nieko čia nepadarysi. 

Beje, kartais taip maga paskambinti Kristinai, turbūt ji galė- 
tų mane suprasti ir paaiškinti, kodėl pastaruoju metu negaliu 
liautis verkusi. Juk ji lankėsi pas dešimtis psichiatrų. 

Nesuprantu, ta istorija apie sutrikusią Kristinos psichiką man 
nėra aiški, viskas prasidėjo jau po mano vestuvių, ir naujienas 
sužinodavau iš mamos, kuri netekusi vilties skambindavo man 


* N-ispanų kalbos abėcėlės raidė „enjė“. 

ir guosdavosi: „Ta mergiotė tikrai išves mane iš proto. Ana, 
nenustebk, jei kurią dieną ir aš imsiu keistai elgtis“. Ji tikėjosi, 
kad aš galiu jai padėti, juk esu subrendusi ištekėjusi moteris, 0 
aš pati sau galvojau, ką galėčiau dėl jos padaryti, puikiai pažinau 
Kristinos būdą, jos niekas nesustabdys, tad ką galėjau pakeisti 
aš, nedrąsi, romi mergina, mamos žodžiais, neturinti nė pusės 
tiek energijos ir užsispyrimo kaip mano jaunylė sesuo. 

Kristinai buvo šešiolika, kai pirmąkart mus mirtinai išgąsdi- 
no, aš buvau ką tik ištekėjusi. Ji savaitę praleido ligoninėje, o 
mes — skaudama galva ir nuo ašarų užputusiomis akimis. Nė 
viena gerai nesupratome, kodėl ji taip pasielgė. Net tos istori- 
jos aš kaip reikiant nežinau, nes viską perpasakojo mama su 
Roza. Kristina grįžo namo paryčiais girtutėlė ir kaktomuša su- 
sidūrė su laukiančia mama. Tarp jų kilo kivirčas, nes mama 
pareiškė, kad visi, gyvenantys po jos stogu, privalo gultis laiku, 
o tas laikas šešiolikmetei, galėjai numanyti, - dešimta valanda 
vakaro, to ir mes privalėjome laikytis. Kristina su trenksmu 
užsidarė savo kambaryje, o kitą rytą, Rozai atėjus jos žadinti, 
nė nekrustelėjo. Kristina keistai šnopavo ir jai iš burnos veržė- 
si tirštos seilės, tįstančios ligi apykaklės. Tuomet Roza paste- 
bėjo ant naktinio stalelio gulintį tuščią pakelį nuo vaistų ir nu- 
gertą butelį anyžinio serbentų likerio. Kristina gali tik dėkoti 
Dievui, kad pirmoji ją užtiko Roza, nes jeigu tai būčiau buvusi 
aš, būčiau nesumetusi, kas įvyko, be to, iš baimės nebūčiau ži- 
nojusi, ko griebtis. Roza nedelsdama iškvietė greitąją pagalbą, 
kuri išgabeno Kristiną į ligoninę, ir, kaip sakė medikai, turime 
tik džiaugtis, kad mergina stiprios sveikatos ir išgyveno, nega- 
na to, šitoks neapdairumas galėjo palikti pėdsakų visam gyve- 
nimui, ir mes dabar turėtume pusiau kurčią, pusiau aklą ar kaip 
nors kitaip luošą seserį... 

Atsimenu, nelabai seniai šeimyninių pietų metu mama pri- 
kaišiojo, kad Kristinos gyvenimo būdas jai tikras kryžius, girdi, 
kodėl ji dirba bare, nors turi aukštąjį išsilavinimą, o Kristina, 

tą gerai atsimenu, atrėžė, kad jai visai nesvarbu, kaip susiklos- 
tys jos gyvenimas, vis tiek viskas laikina. Numanau, ką ji turėjo 
omeny: liko gyva tik per atsitiktinumą, gyvybę jai dovanojo Die- 
vas, sėkmė ar laimingas sutapimas, tačiau ji jau nelaiko jo sa- 
vu, nes tikrasis jos gyvenimas baigėsi ligoninėje per tris ten pra- 
leistas dienas. 

Tačiau išgąstis buvo toks didelis, kad mama nedelsdama už- 
rašė ją pas vieną geriausių Madrido psichologų, kurį rekomen- 
davo mano uošvis, ir mamai tai gana brangiai atsiėjo, tačiau 
visi apsilankymai pas jį nieko gera nedavė, nes Kristina mums 
krėtė vieną šunybę po kitos, iš jos galėjai visko laukti. Kartą ji 
buvo prapuolusi penkias dienas, o kai pagaliau paskambino, 
turėjome vykti pasiimti iš kažkokios prieglaudos, ji buvo visai 
išsekusi, kūnas nusėtas mėlynėmis, negalėjo prisiminti, kur bu- 
vusi. Kitąsyk Roza rado ją garaže be sąmonės. Iš pradžių pa- 
manė, kad negyva, nes purtoma Kristina nerodė jokių gyvybės 
ženklų. Vėl iškvietė greitąją pagalbą, vėl Kristiną nugabeno į 
ligoninę ir pasirodė, kad mergina buvo susileidusi heroino, taip, 
heroino, mama pašiurpo nuo tos žinios, aš irgi, nes man heroi- 
nas asocijavosi su tais nevalyvais, perkarusiais, susivėlusiais as- 
menimis, kurie prie šviesoforų mėgina parduoti tau servetėles, 
bet tik ne su sveika ir gražia šešiolikmete, kilusia iš geros šei- 
mos ir tebesimokančia mokykloje. Kristina dažnai kivirčyda- 
vosi su mama, klykdavo taip, kad sukeldavo ant kojų visus kai- 
mynus, šaukdavo nesuprantanti, kodėl ją paleido į pasaulį, o 
mama sugniuždyta skambindavo man, skųsdavosi, kad tai ne 
mergaitė, o velnio išpera, iš tėvo paveldėjusi visa kas blogiau- 
sia, nes kitos moterys šeimoje ramios ir susitvardančios. 

Taigi, kaip jau sakiau, Kristina buvo pašėlusi ir nevaldoma 
būtybė. Kai būdavo gerai nusiteikusi — nors prie širdies dėk. 
Kadangi buvo gražutė, traukė visos gatvės dėmesį. Įsigydavo 
draugų ir garbintojų, mes nė nespėdavome susivokti: vos su- 
sipažįstame su vienu, jau reikia jį pamiršti, eiti prie kito, varg- 

šelė Roza amžinai painiodavo jų vardus. Visi jie buvo panašūs, 
patrauklūs, visi su motociklais ir vienodu įvaizdžiu: odinės striu- 
kės, ežiuku kirpti plaukai, visi pernelyg šiuolaikiški ir iškišę 
liežuvius seka paskui seserį. Mamai širdis stodavo pamačius 
bent vieną iš jų lūkuriuojantį laiptinėje, suprasdavo, kad tai 
vienas iš paskutinių Kristinutės laimikių, kuris mamai, Žino- 
ma, visai nepatikdavo. Kaip nepatikdavo ir visu garsu grojanti 
Kristinos muzika, nes jai tai buvo ne muzika, o tik iš viršelių 
žvelgiantys dainininkai - tikri šėtonai, juodos odos drabužius 
apsikarstę metaliniais kryžiais, nepajėgė suprasti, kaip Kris- 
tina ištisas paras galėjo neliesti maisto arba mūvėti skylėtas 
kojines. Jau nekalbu apie tai, kaip sykį grįžo namo nuskusta 
galva, tarsi ką tik ištrūkusi iš koncentracijos stovyklos, kai- 
mynai, manau, dar neužmiršo to vaizdo, nes, kaip sakė Roza, 
mamos klyksmas pamačius plikagalvę dukterį nuaidėjo per 
visą kvartalą. 

Turėjo begales draugių, tokių kaip ir ji pramuštgalvių klasės 
mergaičių, kurioms patiko žaliai lakuoti nagai ir kuokštais iš- 
karpyti plaukai, vienodi juodi drabužiai, tarsi būtų kokios slap- 
tos seserijos narės; kurios lyg tarakonai tylutėliai paskubomis 
sugužėdavo į Kristinos kambarį, nes mama negeisdavo jų ma- 
tyti. Nuo galybės garbintojų ir draugių, kurios ieškodavo pa- 
guodos savaitgaliais, telefonas įkaisdavo ir beviltiška buvo kam 
nors kitam juo pasinaudoti, o mama siuntinėjo visus po velnių. 

Vieną dieną man paskambino mama ir labai susinervinusi 
prašė kuo greičiau atvažiuoti, nes juodvi su Kristina vėl susiki- 
virčijo, ir ši griebusi peilį užsidarė vonios kambaryje. Iš ten jos 
neįmanoma iškrapštyti, o žinant Kristinos būdą nesunku nu- 
manyti, kad ta mergaitė gali iškrėsti bet ką. 

Griebiau rankinę ir kaipmat atskubėjau į namus, nes mama 
labai prašė, nors nenutuokiau, kaip galėčiau viską sutvarkyti 
aš, kuri niekada nesupratau savo jaunylės sesers. Tačiau mama 
laikė mane išmintinga, subrendusia ir, matyt, tikėjosi, kad pa- 

sikalbėjusi su manimi mergaitė ateis į protą, nes su mama ji 
net nesišnekėjo, o Rozai tikriausiai buvo visai vis tiek, nes ji 
gyveno savo knygų pasaulyje ir į visa kita jai buvo nusispjaut. 

Kai įžengiau į namus, mama su Roza pasitiko nerimauda- 
mos. Mama rūkė vieną cigaretę po kitos, o pragmatiškoji Roza 
ramino mus, kad neverta pulti į paniką, nes nieko nepešime, 
jei elgsimės kaip Kristina. 

Nežinau, kiek valandų Kristina praleido užsidariusi vonios 
kambaryje. Rozos manymu, vertėjo laužti duris, nes mergaitė 
galėjo vėl prisiryti vaistų, mes žinojome, kad ji apsirūpindavo 
tabletėmis vaistinėse, nors mama ir tikrindavo jos daiktus. Ta- 
čiau mama visada labai nerimaudavo, ką Žmonės pasakys, to- 
dėl tikino, kad geriau to nedaryti, nes, jeigu laušime duris, kils 
baisus triukšmas ir visi kaimynai išgirs. Man tas kaimynų nuo- 
monės paisymas atrodė absurdiškas. Kaimynai jau seniai Žžino- 
jo apie Kristinutės išdaigas! 

Priėjau prie vonios durų ir be didelio pasitikėjimo savimi 
sušnibždėjau: „Kristina, tai aš, Ana, ar tau viskas gerai?“ Iš 
pradžių neišgirdau jokio atsakymo, bet netrukus durys šiek tiek 
prasivėrė ir išvydau susivėlusią galvą sesers, kuri, įsitikinusi, 
kad nei mamos, nei Rozos šalia nėra, įsileido mane. Aš šmurkš- 
telėjau vidun, ir Kristina vėl užrakino duris. 

Ant baltų keraminių plytelių telkšojo didelė raudona bala. 
Ji spindėjo ir atrodė kaip gyva, pulsavo nenutrūkstamai, nes 
tai buvo dar šviežias kraujas, raudonas, tviskantis, nesukrešė- 
jęs. Visur buvo pilna kraujo. Plytelės išterliotos krauju, mėtėsi 
kruvini tualetinio popieriaus gniutulai. Gerai įsižiūrėjus paste- 
bėjau, kad Kristina vilkėjo vien sportiniais marškinėliais ir že- 
miau juostos buvo visa kruvina, taigi toptelėjo, kad jai papras- 
čiausiai prasidėjo „jos dienos“; manau, tai mus labiausiai ir ski- 
ria nuo vyrų: jie pamatę kraują tuojau galvoja apie nusikalti- 
mą, o mes kažkodėl galvojame apie pražuvusius kiaušinėlius ir 
negimusius vaikus. Šiuo atveju nebuvo nei viena, nei kita, tie- 

siog įširdusi mano sesuo skutimosi peiliuku susipjaustė kojas. 
Nesupratau, kol nepastebėjau peiliuko jos rankose ir rėžiais 
nusėtų kojų, o iš jų, lyg pomidorų padažas iš suskilusio indo, 
sunkėsi kraujas. „Viešpatie šventas, kodėl tu taip save nioko- 
ji?“ — paklausiau. Nesupratau, kaip galima šitaip elgtis, bet 
įdomiausia, jog pamačius šitą vaizdą man neatrodė, kad sesuo 
pakvaišo ar panašiai, aš tik suvokiau, kad man pritrūktų valios 
taip ignoruoti savo skausmą. Sesuo prisėdo ant vonios krašto, 
nusišluostė ašarotą veidą, tačiau tik dar labiau jį išsiterliojo, 
nes jos rankos irgi buvo kruvinos. Nejučia prisiminiau pasaką 
apie Snieguolę, kai karalienė siuvo sėdėdama prie juodmedžio 
palangės ir svajojo: susilaukti dukrelės, baltos kaip sniegas, rau- 
donos kaip kraujas, juodais kaip juodmedis plaukais. Mano 
sesuo tikrai kažkuo priminė Snieguolę, oda labai blyški, akys 
spindi lyg ką tik išplauta Bohemijos krištolo taurė, o trumpi 
juodi plaukai krinta ant akių, jos grožis kažkoks stulbinamas ir 
tragiškas, kaip Barbaros Kartland meilės romanų herojės (tik, 
žinoma, sesers plaukai trumpai kirpti). Kristina prašneko tylu- 
tėliai, tarsi šnibždėtų kokią maldą ar kalbėtų rožinį. Ji bandė 
aiškinti, kad taip pasielgė, nes nepakėlė savo esybės naštos, 
kad pati savęs nekentė, skundėsi, kaip sunku sutarti su mama. 
Pasak jos, mama Kristinos negalėjo pakęsti, neleido jai ramiai 
gyventi, niekada gero žodžio iš jos neišgirdo, kad ir ką dary- 
tų, kad ir kaip elgtųsi, mama neįžiūrėjo nieko gera. O aš sė- 
dėjau ant vonios krašto, kupina pagarbios baimės, priminu- 
sios senus laikus, kai šaltais tamsiais rytmečiais, dar galutinai 
nepabudusias, vienuolės vesdavo mus melstis į šaltą mokyk- 
los koplyčią. Aš vapėjau kažką apie tai, kad būtina sutarti, 
stengiausi įtikinti, kad mama yra geras žmogus ir kad jokios 
neapykantos jai nejaučia, nors iš tikrųjų jos bendravo taip, 
lyg norėdamos viena kitai perkąsti gerklę, taigi nujaučiau, kad 
mano argumentai nieko verti. Tuomet ji prapliupo raudoti 
pasikūkčiodama, kad niekas jos nemyli, kad tėtis ją paliko, o 

Gonsalas išvažiavo, nes ji niekam nereikalinga. Daugiau nie- 
ko negalėjau suprasti, nes ji kalbėjo beveik pašnibždomis, vis 
kūkčiojo ir raudojo, galiausiai ėmė kartoti Gonsalo vardą, ir aš 
niekaip negalėjau suprasti, kuo čia dėtas Gonsalas, o gal tik 
paprasčiausiai nenorėjau gilintis. 

Vos tik Kristina aprimo ir daugiau nebekūkčiojo, pakviečiau 
Rozą sų mama, kurioms prieš akis atsivėrė tikras Drakulos pi- 
lies vaizdas, jos negalėjo patikėti savo akimis. Roza kaip tikras 
komandos kapitonas tuojau ėmė vadovauti: nusivedė Kristiną 
į automobilį ir nuvežė į ligoninę, po penkių minučių į vonią 
įėjo mama, apsiginklavusi šveitikliu ir kibiru, pasiryžusi su Vim 
Clorex ir Cristasol panaikinti visus buvusio nemalonaus epizo- 
do pėdsakus. 

Po šio nutikimo mama nusprendė Kristiną nuvesti pas psi- 
chologę, tik jaunesnę ir šiuolaikiškesnę nei prieš tai buvusi, bet 
Kristinutė po dviejų mėnesių pasiuntė ją velniop. Tada ir prasi- 
dėjo psichologų, psichiatrų, terapeutų maratonas, jie nustaty- 
davo tokias diagnozes, kurių prasmės nei mama, nei aš gerai 
nesupratome. Mama labai pasitikėjo visais tais ponais ir jų te- 
orijomis, ji buvo pasirengusi mokėti bet kokią sumą, kad tik ku- 
ris nors pakeistų mergaitę ir grąžintų mums ramią ir sukalbamą, 
nesugadintą Kristiną, tokią simpatišką ir mielą, kokia ji galėjo 
būti atsikračiusi pykčio protrūkių ir ekscentriškumo. 

Mano sesutė augo, kvailiojimai nesiliovė, bet išprotėjusi ji 
nebuvo. Ne, tikrai nebuvo. Arba bent jau negalutinai. Buvo 
dvi Kristinos. Viena kivirčydavosi ir mojuodavo mums peiliu, 
susiglamžiusi grįždavo namo jau prašvitus ir kasdien bardavosi 
su mama. Buvo ir kita, patrauklioji Kristina, kurios garbintojai 
mirtinai užblokuodavo telefoną. Nesuprantu, bet ji turėjo kaž- 
ką, kas traukdavo visus vaikinus, net ir mano vyrą, kuris visada 
palaikė jos pusę ir pakalbėjęs telefonu su mama pranešdavo: 
„Tavo vargšelė sesuo, ji tokia miela ir daili mergina“. Lyg ma- 
no vargšelė sesuo būtų nepelnytai nuskriausta. Nereikia pa- 

miršti, kad iš mokyklos mamai atsiuntė pranešimą, jog mano 
vargšelė sesuo tarp bendraamžių platino amfetaminą, kurį vo- 
gė iš šalia esančios vaistinės, ir tokiu būdu jos klasės draugės 
egzaminų išvakarėse galėjo atsipalaiduoti, o pardavinėjo tik- 
rai brangiai, nes dėžutė dicelio kainavo du šimtus pesetų, bet 
mano sesutė tiek prašė už vieną tabletę, vienintelę, o dėžutėje 
buvo dvidešimt, nes mano sesutė turėjo pakankamai košės gal- 
voje ir mokėjo prasimanyti pinigų, kad galėtų leisti sau išlenkti 
taurę, nes mama nusprendė neduoti jai nė grašio. Mano vyras 
pamiršo, kaip mama kartą Kristinos stalčiuje rado hašišo, pre- 
zervatyvų ir tokių gerbėjų laiškų, kuriuos tiesiai šviesiai pava- 
dino pornografija. Borcha kažkodėl pamiršo, kad ta pati Kris- 
tina, kuri jam labai patiko, per mūsų vestuvių pokylį užtraukė 
gėdą visai šeimai, kai apgirtusi korėsi Gonsalui ant kaklo ir vos 
apversdama liežuvį sapaliojo nešvankius dalykus, o buvo dar 
visai vaikas, tik keturiolikos metų. 

Kartais man knieti paskambinti seseriai, nes kažkodėl jau- 
čiu, kad ji galėtų mane suprasti, tik ji vienintelė, nes yra paty- 
rusi tokių dalykų, jog niekas iš mano pasakojimų jos neišgąs- 
dintų. O gal ji nustebtų? Tikriausiai nustebtų, kad aš niekada 
nesu rūkiusi hašišo, naudojusis prezervatyvais, nors ir keistai 
atrodo, nes Borcha tikino, jog mylėtis su kažkokiu latekso daik- 
tu labai nepatogu, 0 ir jautrumas ne tas, na, jeigu jau jis taip 
sako, tai aš sutinku, galiausiai jis daugiau už mane išmano. Ko 
gera, nustebinčiau ją prisipažinusi, jog nežinau, ar esu patyrusi 
orgazmą, ta mintis man kyla skaitant žurnalo Mia skyrelį apie 
seksą, atrodo, kad ne, nes jei kada būčiau jį patyrusi, bent Ži- 
nočiau, kas tai yra. Taigi dienos ir valandos eina veltui, tarsi 
kalendoriaus lapelių virtinė, aš negaliu liautis verkusi, ir kas 
dabar man galėtų įrodyti, kad mano gyvenimas geresnis ar blo- 
gesnis nei sesers? Ir kas gali garantuoti, kad mano neklusnioji 
sesuo, kurią jau nuo penkiolikos metų pažįsta visi miesto psi- 
chologai, nesugebės manęs suprasti ir ką nors patarti? 

Turėjo įprotį bučiuoti man nugarą. Tai buvo nepaprasti buči- 
niai. Įsisiurbdavo man į odą savo putniomis lūpomis lyg čiulp- 
tuvais. Jo bučiniai buvo drėgni. Valandų valandas glostydavo 
man nugarą. Nesiliaudavo bučiavęs. Šmirinėjančių žuvų ir bu- 
činių stebuklas. Niekas manęs taip nebuvo bučiavęs. Bijau, kad 
niekas daugiau taip nebučiuos. Kalbėjausi telefonu su Line. 
Buvau kaip nesava. Tai vadinasi ciklotimija. Depresinė asme- 
nybė, konfliktiška vaikystė. Serotonino trūkumas. Testostero- 
no perteklius. Kolekcionuoju diagnozes. Du tris kartus per me- 
tus apima noras numirti. Tuomet pasaulis primena plyną lau- 
ką. Nuovargis lenkia prie žemės. Noriu tik miegoti ir nepabus- 
ti. Paprasčiausiam judesiui - pakelti ranką ir nuo naktinio sta- 
lelio pasiimti stiklinę vandens - reikia Heraklio pastangų. Jau- 
čiuosi vieniša ir neįdomi. Nematau, dėl ko dar būtų verta gy- 
venti. Baik skųstis, sakė ji. Gyvenimas nėra jau toks baisus. O 
kartais net visai puikus. „Tikrai? - paklausiau. - Pasakyk bent 
tris dalykus, dėl kurių vertėtų gyventi. Tik tris. Negalvodama. 
Kas pirmiausia šaus į galvą“. - „Nežinau... - atsakė Linė. - 
Taip staiga... ekstazis... šokoladas... ir analinis seksas. Nežinai, 
kas tai yra? Netikiu. Tai pats geriausias seksas“. Ajeno oda bu- 
vo blyški ir glotni. Neįtikimai švelni. Ploni šviesūs plaukai dvelkė 

laukais ir žolėmis. Miegodavau įkalinta šiltame glėbyje, sura- 
kinta jo rankų ir kojų, įsupta į švelnius patalus. Galėjau reika- 
lauti, ko tik noriu. Padaryk man tą, padaryk aną, pabučiuok čia, 
dabar čia. Noriu mylėtis čia ir dabar. Jis niekada man neatsaky- 
davo. Tikrai niekada to nebuvo. Elgiausi kaip užgaidi, įnoringa 
mergaitė. Mylėjomės tiek ir taip, kaip tik užsigeisdavau. Ant so- 
fos, lovoje, ant pietų stalo, laiptinėje, lifte. Stebėdavau, kaip jis 
bučiuoja man nugarą, rankas ir klubus, virpėdavau, kai jis įeina 
vidun. Niekada nesi to patyrusi? Tai pats geriausias seksas. Už- 
sidegdavome raudonas žvakes ir klausydavomės ambiento. Eks- 
tazis sustiprina pojūčius. Prisilietimas tampa stebuklu. Užtenka 
paglostyti odą — ir nuo to patiri orgazmą. Nešvankiausi dalykai 
Žavi savo subtilumu, susijaudinu vos prisilietusi paklodės ir visa 
išsiskleidžiu, lyg gėlė siūlau savo aistrą ir nektarą. Niekada nesi 
to išmėginusi? Tai pats geriausias seksas. Jis negalėjo pakęsti, 
kad dirbu bare. Išgėręs negalėjo žiūrėti, kaip aš kalbuosi su ki- 
tais vyrais. Jų gašlių žvilgsnių ir dviprasmiškų šypsenų. Su kiek 
vyrų esi gulėjusi? O su kiek moterų mylėjaisi tu? Dešimties, dvi- 
dešimties ar trisdešimties moterų nugaros jautė tavo bučinius? 
Tačiau joks kitas vyras su manimi taip nesimylėjo. Nesvarbu kie- 
kybė, svarbu kokybė. Žinoma, kad man tai patinka. Man patiko 
labiau, nei gali įsivaizduoti. Būčiau galėjusi prašyti ir maldauti, 
voliotis prie jo kojų, kad tik gaučiau tai, ko noriu. Niekada ne- 
darau nieko prieš savo valią. Jo pirštai slydo visais stuburo slanks- 
teliais. Iš pradžių šiek tiek skausminga, vėliau skausmas susilieja 
su malonumu ir pagaliau skausmo nejauti, o lieka tik palaima. 
Junti savo kūne atsiveriant tūkstančius labirintų, slaptų, į sme- 
genis vedančių koridorių. Milijonai jungčių su trijų tūkstančių 
voltų įtampos iškrova. Tikras dinamitas. Viduje jauti daugybę 
mažų sprogimų. Esi mano išradingasis teroristas. Sekso išmi- 
nuotojas. Esi mano išlaisvinimo armija. Tavo ginklas iššauna. 
Kartą Ajenas per daug išgėrė ir išėjęs iš baro ėmė visaip mane 
koneveikti. Rėkė tol, kol pasiekėme namus. Pasakiau, kad jau 

nepriklausau jam, kad jau niekam nepriklausau ir su savo kūnu 
galiu elgtis kaip tinkama. Negaliu pakęsti, kai ant manęs šaukia. 
Per visą savo gyvenimą pakankamai prisiklausiau riksmų. Gyve- 
nu tik todėl, kad daugiau to negirdėčiau. Tačiau jis nesiliovė. 
Ausis raižė lyg peiliais. Pasiėmiau peilį ir aš. Pagrasinau jam, 
kad, jei artinsis, nusižudysiu. Tikrai buvau tam pasirengusi. Ne- 
noriu, kad kas nors mane skaudintų. Jis pasakė, kad neišdrįsiu. 
Aš pakėliau ranką. Kiaurai perdūriau sau dilbį. Mačiau, kaip 
sunkiasi kraujas. Ranką pervėrė skausmas. Jis šviesos greičiu 
kilo iki pat smegenų. Jutau, kaip skausmas apima visą mano esy- 
bę. Jutau slegiančią tuštumą ir žydro dangaus kontrastą su ryš- 
kiai raudonu krauju. Tačiau man nebuvo baisu. Bent jau užgniau- 
žiau kitokį skausmą. Skausmą, kurį sukeldavo pyktis. Nemato- 
mą skausmą, be kraujo. Jo lytis svaigiai ir saldžiai kvepėjo mus- 
kusu. Saldžiarūgštis skonis, vanilė ir pipiras. Greitosios pagal- 
bos įstaigoje paaiškinau, kad gamindama valgį nesuvaldžiau pei- 
lio. Viena seselė nepatikliai nužvelgė mane. Didelės abejojan- 
čios akys. Jos dangaus žydrumo lėliukėse perskaičiau užuojau- 
tą. Pakeliui į namus jis bučiavo man ranką, kiekvieną pirštą. Įti- 
kinėjo, kad apgailestauja. Mylėjomės vieną ir antrą kartą. Kai 
tik baigdavo, primindavau, kad vis tiek turės išeiti. Kad daugiau 
negaliu jo matyti. Galime mylėtis kaip tik nori, bet nuo to niekas 
nepasikeis. Jis pasakė, kad, jei paprašysiu jo išeiti, daugiau nie- 
kada negrįš. Atsakiau, kad jis ir pats žino, kurioje pusėje durys. 
Žiūrėjau jam pavymui ir nepratariau nė žodžio. Norėjau numir- 
ti. Prasmegti skradžiai. Man jau tikrai gana. Pavargau nuo žmo- 
nių, kurie naudojasi meile tarsi ginklu. Nuo visų, kurie mane 
veda iš proto, nes myli. Kas labiausiai myli, verčia raudoti. Ne- 
kenčiu šio posakio. Kasdien jam skambindavau. Rašydavau laiš- 
kus, palikdavau žinutes autoatsakiklyje. Norėjau numirti, pra- 
smegti skradžiai. Tačiau yra trys priežastys, verčiančios gyventi. 
Niekas anksčiau nėra taip manęs bučiavęs. Su niekuo neteko 
taip mylėtis. Manau, kad niekada daugiau to nepatirsiu. 


— apie pasitenkinimą ir galią 


Mane apibūdinantys žodžiai. 

Technologinė pusiausvyra. Elektroninis paštas. RAM atmin- 
tis. Balansas. Biudžetas. Pranešimai trimis egzemplioriais. Krei- 
vės. Rizikos faktorius. Išmokų minimumas. Direktorių taryba. 
Plėtros planas. Kapitalo įdėjimas. Alfa versija. Beta fazė. Pro- 
jektai. Įrengimai. Multiterpė. Vadovavimas. 

Mano gyvenimas neatrodo labai jau žavus. 

Jis lėkė meteoro greičiu. Puikiais pažymiais baigiau aukštą- 
ją mokyklą ir dvidešimt dvejų metų jau turėjau darbą. Dvide- 
šimt aštuonerių paskirta finansų direktore, o mano nuotrauka 
išspausdinta E! Pais ekonomikos ir verslo skyriuje. 

Turėjau keturis meilužius, bet nė vieno nuolatinio ar kurį 
būčiau labiau įsiminusi. Žinau, kad mano amžiaus moteriai tai 
nedaug. 

Ir tai neturi nieko bendra su morale. Tikriausiai taip jau su- 
siklostė aplinkybės. 

Negaliu pasigirti ir dideliu draugų dėmesiu, nors esu pakan- 
kamai sociali. Kartais dalyvauju dalykiniuose pietuose arba kur 
nors išsiruošiame su bendradarbiais. Beveik visuomet nuvyks- 
tu į buvusių studentų susitikimus, kur tenka nusivilti, nes ma- 
no kolegos vaikinai tapo plikais pilvotais ponais, o merginos — 
gausių šeimų mamomis. 

Vienintelė mano gyvenimo mįslė, šiek tiek kvepianti pramušt- 
galvišku nuotykiu, - nesiliaujantys telefono skambučiai. Nuo- 
latinė dėmesio dozė skiriama pusę dvyliktos nakties suskam- 
bėjusiam telefonui. Pakeliu ragelį ir visada išgirstu tą pačią me- 
lodiją kitame laido gale. Perselio „Lemtingąją valandą“. 

Visai nenutuokiu, kas man gali skambinti. 

Mėginau išsireikalauti iš telekompanijos man skambinusių- 
jų asmenų sąrašą. Beviltiška. Paaiškino, kad Anglijoje veikia 
sistema, pagal kurią gali nustatyti paskutinio tau skambinusio 
abonento numerį. Bet tik ne čia. 

Apmąsčiau įvairias galimybes, kaip nustatyti paslaptingo 
skambinančiojo tapatybę. Iki smulkiausių detalių apmąsčiau 
savo buvusių meilužių istorijas. 

Buvo toks dėstytojas, su kuriuo praradau nekaltybę. Nega- 
lėčiau sakyti, kad jis man labai patiko, tiesiog nusprendžiau, 
jog dvidešimt vieneri - pats laikas atsisakyti nekaltos mergelės 
įvaizdžio. Jis nė nenutuokė, kad esu nekalta, ir tą faktą perne- 
lyg sureikšmino. Vargšelis jautėsi man įsipareigojęs. 

O man tas nuotykis buvo tik patirtis, be to, ne pati geriausia. 
Mergystės tema man nieko nereiškė. 

Tai buvo mano kūno dovana, kurią saugojau Gonsalui, bet 
Gonsalas jos atsisakė, todėl atidaviau pirmam pasitaikiusiam, 
kuris jos norėjo. Nė nemaniau, kad vedusiam vyriškiui tai ne- 
bus tik nuotykis. 

Tačiau jam nereikėjo visko labai imti į širdį. 

Pradėjo man be paliovos skambinti. Įtikinėjo, kad dėl ma- 
nęs pasirengęs mesti savo žmoną. Aš išsigandau. Nenorėjau, 
kad griebtųsi blogiausių priemonių. Kiti dar ims manyti, kad 
miegu su dėstytojais dėl geresnių pažymių. Jau geriau mirsiu, 
nei šitaip pasielgsiu. 

Kita vertus, ir pyktis su juo negalėjau. Jis buvo vienas iš gali- 
mų mano diplominio darbo vadovų. 

Mėginau jam paaiškinti, kad nė neketinau žlugdyti kieno nors 

santuokos. Tai nebuvo visiškai tiesa, tačiau neradau geresnių 
argumentų diplomatiškai nutraukti santykius. 

Jis ėmė raudoti. Pirmąkart mačiau verkiantį vyrą, nepaisant, 
žinoma, televizijos, ir pasijutau labai nejaukiai. Be reikalo jis 
taip sureikšmino šitokį mažmožį. 

Per daug išlietų ašarų. Per daug jausmingo šantažo. 

Ir tik todėl, kad kažkoks subjektas, šnopuodamas kaip šuny- 
tis, pasikilnojo virš manęs. 

Nesistebėčiau, jeigu skambintų jis. Gana gerai mane pažįs- 
ta, žino, kad mėgstu Perselį, ir jo būdas nenuspėjamas, taigi 
gali krėsti tokias kvailystes. Tačiau tai ne jis. Jis negalėjo sužinoti 
mano telefono numerio. Jį turi tik artimiausi Žmonės ir, mano 
pageidavimu, jo nėra net telefonų knygoje. Nors ką gali Žino- 
ti? Visko gali būti. Pagaliau yra kitokių būdų sužinoti telefono 
numerį. Jei labai norėsi ir stengsiesi, gali pasiekti viską. 

Gal tai vienas iš mano buvusių draugužių, su kuriuo susipa- 
žinau universitete, toks pasipūtęs piemengalys. Jo tėvui pri- 
klausė kavinės Madride ir jis privertė sūnų studijuoti ekono- 
miką, kad vieną gražią dieną turėtų kam patikėti savo imperi- 
ją, nors vargšas vaikinas akivaizdžiai nebuvo tam sukurtas ir 
per savo gyvenimėlį nebuvo perskaitęs nė keturių knygų. 

Matyt, pasirodžiau jam patraukli, jei pasirinko mane, o ne 
dažytas šviesiaplaukes gražuoles, su kuriomis anksčiau susiti- 
kinėdavo, Elsą, Patrisiją ar Nataliją, vairuojančias automobi- 
lius su 4B5 padangomis. Juos tėveliai buvo padovanoję aštuo- 
nioliktojo gimtadienio proga. Tai merginos, kurias matydavau 
vasarą Maljorkoje arba rytais žirgyne. 

Palikau jį dėl liguisto potraukio į pinigus ir atgrasios manie- 
ros kalbant nutęsti „s“, dabar tai man pačiai atrodo keista. Gal- 
būt nusprendžiau, kad turiu taip pasielgti, ir viskas. 

Įstojusi į universitetą supratau, kad ta vieta niekuo nesiski- 
ria nuo kitų, mano kurso draugų nepavadinsi proto bokštais, 
tik siaučiančių hormonų banda, jie buvo lygiai tokie kaip kiti 

neuniversitetiniai vaikinai, tada sumečiau, kad, jeigu jau esu 
čia, geriau susidėsiu su turinčiais galimybių pavaišinti, savait- 
galiais išsivežti iš Madrido ir savo Peugeot 205 pargabenti iki 
pat durų. 

Kitaip tariant, tais, kurie patenkintų visus mano poreikius. 

Draugavome beveik metus. Paliko mane slegiamas komplek- 
so bendrauti su protingesne už save moterimi, ir aš nejaučiau 
jokio apmaudo. Bent jau pasielgė garbingai tą pripažindamas. 

Pagaliau juk aš supratau, kad anksčiau ar vėliau jis vis tiek 
sugrįš į savo pasaulį ir užmiesčio klubus, pas dažytas blondi- 
nes, nuo galvos iki kojų išsipuošusias Cerruti. Nemanau, kad 
skambino jis, nors ir galėjo sužinoti mano telefono numerį. Bet 
ne, netikiu, kad tai jis. 

Greičiausiai Perselis jam asocijuojasi su kokia nors buitinės 
aparatūros firma. 

Tai ir ne Ramonas. Juridinis firmos asesorius. Vedęs. Slapti 
susitikimai ir užkoduoti skambučiai. Rožių puokštės su anoni- 
miniu užrašu: „Rožės Rozai“. Vargšelis, jis juk taptų pajuokos 
objektu. Niekada nebūtų palikęs dviejų savo vaikų. Nėra labai 
ką nė prisiminti. Nemanau, kad ir jis man jaustų sentimentus, 
nors mudu skiria tik keletas kabinetų. 

Dar mažiau tikėtina, kad jis man skambina. 

„Jei darbovietėje užmezgei romaną, nutrauk jį“. Tai Debros 
Karter, firmų profesinio ir juridinio mokymo specialistės Žo- 
džiai. Jos knygas laikau lentynoje savo kabinete šalia galybės 
ekonometrijos ir skaičiavimo vadovėlių. Kuopa kareivių, pasi- 
rengusių ginti mane bet kokiame mūšyje. 

„Nedaryk klaidos ir neaukštink tarnyboje darbuotojo, su ku- 
riuo turėjai intymių ryšių, nes niekada tai neatrodys tik „nekal- 
tas“ sutapimas, ir neturėk iliuzijų, kad niekam neužklius. Vis- 
kas galiausiai išaiškėja, ir išimčių tiesiog nėra. 

Daugybė sėkmingai dirbančių ir kopiančių karjeros laiptais 
darbuotojų nutraukia visus asmeninius santykius, kurie netin- 

kami darbo aplinkoje. Tiesiog jie supranta, kad tai peržengia 
dalykinio bendravimo ribas ir gali prišaukti bėdą“. 

Taigi mudu padėjome tašką. 

Prie išvados priėjome šalių susitarimu. Abu norėjome pada- 
ryti karjerą. 

Ne, tai ne jis. 

Liko tiktai Luisas. Vienas iš Willis Faber darbuotojų. Šeši 
nuobodžiausi drauge praleisti mėnesiai. Parodos bei vakarie- 
nės prabangiuose restoranuose. Šikšnosparnį primenanti elas- 
tinė juosta, kurią kabindavo ant kėdės atkaltės. Juodi apati- 
niai, gausiai puošti kaspinėliais ir piešiniais. Turėjo ir antran- 
kius. Esu tikra, jis matė „Devynias su puse savaitės“ ir susiža- 
vėjo. Jis galėjo skambinti. Tai derėtų su jo polinkiu į lengvą 
iškrypimą. Tačiau kažkas čia ne taip. Jis perdėm racionalus. Be 
to, ryšius nutraukėme, nes jis to norėjo. 

Ne, neturėtų nesuprasti, kad dabar jau man neįdomu. 

Kartais aš svajoju, kad tai Gonsalas. 

Galbūt žino, ką jam visada jaučiau. Gal po to kvailo nuoty- 
kio su Kristina jis neišdrįsta man tarti nė žodžio. 

Puikus pretekstas saviapgaulei. 


Susipažinkite su mano disertacija: Katulas visus savo kūrinius 
paskyrė Lesbijai. Antinojas nusiskandino, pamanęs, kad jau 
nebepatinka Adrianui. Markas Antonijus dėl Kleopatros atsi- 
sakė imperijos. Lanselotas dėl karalienės Gineverės išdavė sa- 
vo bendražygį ir geriausią draugą, paskui, sąžinės priekaištų 
kamuojamas, patraukė ieškoti šventojo Gralio. Robinas Hu- 
das pagrobė ledi Marianą. Beatričė Dantę apsaugojo nuo pra- 
garo. Petrarka visus savo kūrinius skyrė Laurai. Abelardas ir 
Eloiza susirašinėjo visą gyvenimą. Diegas Marsija, supratęs, 
kad mylimoji pasirinko tėvo trokštamą pretendentą, krito ne- 
gyvas Teruelyje prie Izabelės Teisingosios kojų. Pamačiusi mirš- 
tantį Romeo, Džuljeta išgėrė taurę nuodų. Melibėja po Ka- 
liksto mirties iššoko pro langą ir užsimušė. Pamaniusi, kad 
Hamletas jai abejingas, Ofelija nusiskandino. Polifemas savo 
klajonių metu iki pat mirties giesmėmis šlovino Galatėją. Boti- 
čelis įamžinęs savo paveiksluose Simonetos Vespuči grožį be- 
protiškai ją įsimylėjo. Žana d'Ark ilgus mėnesius tikėjo Feli- 
pės Gražuolio meile, nesiliovė dieną naktį verkusi ir galiausiai 
pasitraukė į vienuolyną. Don Kichotas visus savo žygius skyrė 

Dulsinėjai. Donja Ines nusižudė dėl don Žuano ir po mirties 
sugrįžo pas jį, kad išgelbėtų jo sielą. Garsilasas parašė dešimtis 
eilėraščių Izabelei de Freirė, nors niekada nebuvo jos palietęs. 
San Fransiskas de Bordžija po imperatorės Izabelės mirties 
paliko teisėjo postą. Daugiau nepalietė nė vienos moters. An- 
glijos karalienė Elžbieta dėl Frensio Dreiko meilės atstūmė 
karalius ir didikus. Sandokanas kovojo už Marianą, Labuano 
perlą. Sužinojęs apie Karlotos vedybas, Verteris paleido sau 
kulką. Po Diotimos mirties Helderlynas atsiskyrė nuo pasau- 
lio, užsidarė bokšte ir niekada nė kojos iš ten neiškėlė. Šešio- 
likmetis Rembo rašė genialius eilėraščius, tačiau, kai nutrūko 
ryšiai su Verlenu, nesukūrė daugiau nė eilutės, kalbėjo tik apie 
įsimylėjėlius ir žlugo kaip poetas. Verlenas bandė nužudyti 
Rembo. O po to - atsivertė į katalikybę, parašė „Išpažintį“ ir 
pasikeitė visam laikui. Chulianas Sorelis netekęs Matildos de 
Molė palankumo ištvėrė tik du mėnesius. Ana Karenina dėl 
leitenanto Vronskio meilės paliko net sūnų, o supratusi, kad 
jo meilė blėsta, puolė po važiuojančiu traukiniu. Kamilė Klo- 
del kraustėsi iš proto dėl Rodeno, kuris nė piršto dėl jos nepa- 
judino. O aš kasdien skambinu Ajenui ir palieku autoatsakik- 
lyje Žinutes, bet jeigu jis paprašytų liautis, daugiau niekada jam 
neskambinčiau. Neišmanau, kaip įrodyti jam savo meilę, o gal- 
voju vien tik apie jį. 

Liūdesys tarsi aliejaus dėmė plinta lėtai, bet neišvengiamai. Ne- 
turiu tokios šluostės, kuri nuvalytų mano sielą. Ištisą mėnesį 
lieju ašaras. Kas vakarą krintu į lovą ir verkiu, verkiu, verkiu. 
Raudu tyloje, o sūrios ašaros sidabriniais lašais srūva mano 
skruostais. Mano santuokinis gyvenimas tapo visai nykus, o Bor- 
cha kaip galėdamas su tuo taikstosi, manau, kad jis taip elgiasi 
dėl vaiko, galbūt jaučia man gailestį, nes Borcha geras žmogus 
ir, suprantama, jam širdis plyšta Žiūrint, kaip aš kenčiu. Iš pra- 
džių mačiau - jis tikrai susirūpinęs, tačiau dabar jaučiu, kad 
jame kažkas lūžo, dabar jis atrodo manimi nusivylęs. Grįžęs iš 
darbo, randa savo žmoną, susirietusią lovoje, tylią, nuvargusią, 
pajuodusiais paakiais, kartais aš galvoju, negi Borcha nepaste- 
bi, kas man darosi, o gal mano bėda kur kas rimtesnė, nei atro- 
do iš šalies. Nežinau, nes jis man nieko nesako. 

Atsikeliu kasdien septintą valandą ryto, pažadinu sūnų, nu- 
prausiu jį ir aprengiu, viską darau lyg robotas. Man sunku vėl 
patirti tą šiltą jausmą, kuris apimdavo, kai anksčiau jį maudy- 
davau, ir švelnumą, kuris sklido iš kiekvienos mano kūno ląs- 
telės, tarsi elektros srovė tekėjo mano pirštų galiukais, tačiau 
dabar jau to nėra. Žinoma, aš myliu savo sūnų, galbūt net stip- 
riau nei anksčiau ir to nepaneigsi, motina visada yra motina, 

tiesiog dabar mano rytmečiai apgaubti nepakeliamo tingulio, 
negaliu atsispirti norui grįžti atgal į lovą ir verkti. Atgrubusio- 
mis rankomis gaminu pusryčius. Jau nejaučiu džiaugsmo, kai 
muilinu savo kūdikėlio kojytes. Girdžiu keliantis Borchą, kaip 
įprasta, pusvalandžiu vėliau nei aš. Jis tingiai šlepsi vonios link. 
Paskui kartu pusryčiausime virtuvėje, Borcha įsikniaubs į laik- 
raštį, o aš kramsnosiu skrudintą duoną ir valgydinsiu sūnų, ku- 
ris užgers ją pienu. Anksčiau primygtinai liepdavau išgerti pil- 
ną puodelį, o dabar man visai vis tiek. Kai baigsime pusryčiau- 
ti, aprengsiu sūnų, Borcha paims jį ant rankų ir pakeliui į dar- 
bą nuveš į darželį, ak, tiesa, prieš išeidamas pakštels man į 
skruostą, kaip būdavo visus šiuos ketverius metus darbo die- 
nomis, nes mano vyras - geras žmogus, nesvarbu, kad papras- 
tas ir aiškus, ką padarysi. O tada, kai durys pagaliau užsivers, 
grįšiu į lovą, įsirausiu į patalus ir duosiu valią ašaroms. Iš ma- 
nęs trykšta neišsenkamas ašarų šaltinis, jis prasideda kažkur 
giliai viduje, iš ten veržiasi krištoliniai lašai, primenantys ma- 
žučius anyžinius ledinukus. 

Anksčiau man kildavo begalės idėjų, kaip praleisti laiką, ir 
rytmečiai lėkte pralėkdavo. Tvarkydavausi namie, eidavau į par- 
duotuves, skambindavau mamai, atsakinėdavau į laiškus, per- 
dažydavau apsilaupiusias tvoreles ir vazonėlius, nerdavau jiems 
pakabinamus įdėklus, prižiūrėdavau gėles, siūdavau įvalkčius 
pagalvėlėms, restauruodavau baldus, kabindavau paveikslus ir 
lentynas... Mano namai buvo tikras saldainiukas. Visuomet bū- 
davau kuo nors užsiėmusi. Ne, į darbą aš nėjau, tiesiog nebuvo 
poreikio. Roza ir Kristina tegu sau guodžiasi feministiniais klie- 
desiais. Kiek kartų esu girdėjusi jas kalbant, kad be darbo jos 
negalinčios, nes gyvenimas nuobodus, tarp keturių sienų jos 
uždustų, joms protas pasimaišytų!.. Nesąmonės. Gryni paista- 
lai. Jei rūpiniesi namais ir kūdikiu, sakydavau mamai, laiko vi- 
sai nelieka. Tikriausiai taip ir buvo, nes niekada nejausdavau 
nuobodulio. 

Gal ir kvailai skamba, tačiau man patikdavo tvarkytis na- 
mie: plauti, šluoti, blizginti man visuomet buvo ne darbas, o 
poilsis. Man patikdavo svetainėje valyti dulkes ir mėgautis sa- 
vo atvaizdu išblizgintame raudonmedžio stalo paviršiuje. Man 
patikdavo valyti virtuvės rakandus ir su pasimėgavimu stebėti, 
kaip kaskart brūkštelėjus kempine ir papurškus šiek tiek Cris- 
tasol blausūs paviršiai ima spindėti, nežinau, turbūt kvaila, bet 
man atrodo, kad tvarkydamasis, ieškodamas daiktams savo vie- 
tų, iš chaoso kurdamas spindinčią visumą patiri jaukumą ir ra- 
mybę. Mano vyras įtikinėjo, kad derėtų nusisamdyti merginą, 
kuri padėtų apsiruošti, tačiau aš atsisakiau, juk visą gyvenimą 
prižiūrėjau tvarką namie, be to, mano namai yra mano namai, 
ir aš nesižaviu kokia filipiniete, lenke, ar, visų blogiausia, do- 
minikiete, žodžiu, bet kokia užsieniete, kuri nesupras net ką 
jai sakysiu, man tai primena gegutę svetimame lizde. 

Tačiau jau mėnuo, kai namų ruoša manęs nedomina, atsisa- 
kiau ankstesnio įpročio kasdien eiti į parduotuvę, dabar einu 
tik kartą per savaitę, prisikraunu vežimėlį iki viršaus ir taip su- 
taupau laiko sau. Tai reiškia, kad namie jau nevalgome švie- 
žios Žuvies ir salotų, tik neatrodo, jog Borcha būtų tai pastebė- 
jęs. Jis vakarais grįžta iš darbo taip nuvargęs, kad nė nepaste- 
bi, ką valgo. Dingo mano aistra švarintis. Nieko nesuprantu. 
Anksčiau nuosekliai laikiausi dienos režimo: klodavau lovas, 
valydavau dulkes, įjungdavau skalbiamąją mašiną, lygindavau 
skalbinius, šluotele perbraukdavau visas lentynas, išsiurbda- 
vau kilimus ir takelius miegamajame, išpurtydavau pagalvėles 
svetainėje, nuvalydavau visus paviršius vonioje, net metalinius 
kabliukus blizgindavau tol, kol imdavo spindėti. Tačiau dabar 
man atrodo, kad buities darbus galima nudirbti vienu mostu 
arba skirti jiems visą savo laiką, o rezultatas beveik visuomet 
tas pats. Kasdien ateina pagalbininkė, ir to, ką ji atlieka, pa- 
kanka, kad aš pati skirčiau pusvalandį virtuvei, o kitą pusva- 
landį - vonioms, kartais nė to nedarau, ir namai nesugriūva. 

Tarp kitko, Borcha net nepastebi skirtumo. Taigi kasdien galiu 
raudoti septynias valandas, galiu netrukdoma lieti ašaras, sū- 
nus didžiąją dienos dalį praleidžia darželyje, o Borcha jau ne- 
grįžta pietauti į namus. Tikrai galėčiau savo laisvalaikį leisti 
kaip nors prasmingiau. Galėčiau lankyti aerobikos treniruotes, 
tapybos pamokas, mokytis prancūzų kalbos arba kurti gėlių 
puokštes. Iki šiol man nė į galvą neatėjo, kad galiu turėti šitiek 
laisvo laiko, juk aš maniau, jog namų ruoša jį visą atima, ir tuo 
nuoširdžiai tikėjau, kaip būdama maža tikėjau vienuolių teigi- 
niais, esą Dievas tikrai egzistuoja; tačiau dabar jau įsitikinau, 
kad buities darbai neatima viso laiko, ir nesu tikra, kad Dievas 
yra, tiesiog nežinau, bet jis nė vienu iš mūsų per daug nesirūpi- 
na. Kai esi vaikas, daug paprasčiau tikėti Dievą, nes tavo gyve- 
nimas susideda iš laiko, kurį praleidi mokykloje ir kurį skiri 
žaidimams. Kai suaugi ir pastebi aplinkui daug blogų dalykų, 
jau nėra taip lengva būti kataliku, nors labai graži ir įkvepianti 
atrodo Mergelės žydru apsiaustu ir su lelijomis rankose statu- 
la, į viską imi žvelgti blaiviau. Man rodos, kad aš lioviausi tikėti 
tuo, kai sulaukiau dvylikos. Buvau gera mergaitė ir dabar dar 
tokia esu, todėl Dievas neturėjo už ką manęs nubausti. 
Būdama dvylikos metų netekau svarbiausio vyriškio savo gy- 
venime, tėvo, ir susipažinau su antruoju, kuris įstrigo į širdį ir 
sukūrė mane tokią, kokia esu, jo vardas Antonijus. Aš labai 
mylėjau savo tėvą. Jis buvo linksmo būdo, visada juokaudavo, 
bet aš nenoriu įžeisti mamos, kuri man tikrai daug padeda, ir 
esu jai už tai dėkinga, ji. visada mane išklauso, jeigu skambinu 
ieškodama paguodos, tačiau nenuneigsi, kad mama yra perne- 
lyg rimta ir uždaro būdo, todėl mums buvo labai smagu, kai 
namie girdėjome niūniuojant ar šmaikštaujant. Labai jį mylė- 
jau, nors niekada nelepino manęs dėmesiu, nors gerdavo dau- 
giau nei derėtų, nors nesutarė su mama; negalėčiau paneigti 
to, kad tėvas visada dukteriai lieka tėvas, tačiau negaliu jam 
atleisti, kad slapčiomis paliko namus ir daugiau nedavė apie 


ILUCIA ETXEBARRIA B MEILĖ, SMALSUMAS, PROZAKAS IR ABEJONĖS 157 


save jokios žinios. Kartą girdėjau tetą Karmen sakant, kad išėjo 
pas kitą moterį. Nežinau, ar turėjo ją ar ne, ir nenoriu Žinoti, 
nenoriu daugiau jo matyti, nors ir labai prašytų. Jau niekada 
negalėsiu jam atleisti už tai, ką mums padarė, žinau, kad nekęsti 
nekrikščioniška, tačiau, kaip sakiau, nežinau, ar aš tebesu krikš- 
čionė, nors per visus šiuos metus stengiausi tai nuslėpti. 

Kai tėvas gyveno su mumis, kas vasarą vykdavome į Fuen- 
chirolą, o kai išėjo, vasaras leisdavome San Sebastjane, pas ma- 
mos tėvus, dideliame, dulkėmis ir drėgme atsiduodančiame se- 
nelių name. Tenai ir susipažinau su Antonijumi. Antonijus pri- 
klausė savo būreliui, o aš - savo. Berniukai laikėsi atskirai, o 
mergaitės - irgi, nes draugauti visiems nebuvo poreikio, be to, 
neįprasta, žinoma, kartais nužvelgdavome juos, susitikdavome 
prieplaukoje. Buvome iškiliausių San Sebastjano šeimų atža- 
los, mokėmės brangiausiuose katalikiškuose koledžuose, pui- 
kiai žaidėme tenisą, rengėmės kukliais, bet puikios kokybės iš 
Zarauz pirktais drabužiais. Nenuostabu, kad ilgainiui abudu 
būreliai ėmė draugauti, vaikštinėti po parką ir prieplauką, ga- 
liausiai kai kurie net susiporavo. Karmelė su Kepa, Borcha su 
Nerėja, Antonijus su manimi. Antonijus su manimi. 

Iš pirmų tų vasaros įsimylėjimų tik mudu išlaikėme ilgesnį 
nei dviejų savaičių išbandymą ir dar devynis išsiskyrimo mėne- 
sius aistros liepsną kurstė daugybė mano ir keli Antonijaus laiš- 
kai; atėjo ir kita vasara, tokia pat smarki, tačiau kitokia nei 
ana, kai man buvo dvylika. Nes per tuos devynis mėnesius ne- 
galėjau mąstyti apie nieką, vien Antonijų. Madride niekur ne- 
silankydavau, iš namų eidavau į mokyklą, iš mokyklos - namo, 
O savaitgaliais į teniso treniruotes ir pamaldas, ir nepaisant to, 
kad keletas visai neblogų vaikinų bandė merginti naiviąją Ani- 
tą, raudoniu apsipildavusią vienuolių koledžo moksleivę, ko- 
kia tuomet buvau, nė vienas, mano manymu, neprilygo Anto- 
nijui, net pusbroliui Gonsalui, kurį laikiau gana patraukliu, ta- 
čiau jis manęs nedomino, nes kiauras dienas lindėjo savo kam- 

baryje ir klausėsi keistos muzikos. Juolab nedera, kaip aš tuo- 
met galvojau, merginai, rimtai draugaujančiai su vienu, žvilg- 
čioti į kitą, nesvarbu, kad tas pirmasis kažkur už keturių šimtų 
kilometrų. 

Kitą vasarą staiga sumoteriškėjau, kaip sakė vienuolės. Tuo- 
met jau dėvėjau pirmąją liemenėlę ir stengiausi nuleisti negir- 
domis pavymui laidomus sąmojus, kurie versdavo rausti ir nu- 
delbti akis. 

San Sebastjane sutikau Antonijų irgi pasikeitusį, jis rūkė švie- 
sias cigaretes ir vairavo naujutėlį Vėspa. Antonijui buvo ką tik su- 
ėję šešiolika, tačiau atrodė labai vyriškas, galėjo nesustodamas 
nuplaukti iki Santa Klaros salos ir grįžti; kai išlipdavo iš vandens, 
šypsodamasis savo akinamai balta šypsena, ir išdidžiu judesiu at- 
mesdavo nuo veido drėgnus plaukus, atrodydavo, tarsi tik būtų 
lengvai pasivaikščiojęs; o kai žaisdavome raketėmis, jis visada lai- 
mėdavo, merginos nulydėdavo jo įdegusį, tarsi iš akmens iškaltą 
stotą susižavėjusiais žvilgsniais. Vakarais La Sepoje Antonijus juo- 
kais kviesdavo mane į dvikovą tikrint pulso, tačiau nieko iš to ne- 
išeidavo, nes kai tik sugriebdavau jo ranką, pajusdavau savąją, 
prispaustą prie stalo. Toks stiprus buvo Antonijus. 

Tą antrąją vasarą ilgai vaikštinėdavome prieplaukoje ir aist- 
ringai bučiuodavomės gulėdami ant Groso paplūdimio smė- 
lio. Jis glamonėdavo mano mažas krūtis po maudymosi kostiu- 
mėliu, ir jausdavau, kaip papilvėje jam kažkas standėja, lyg ke- 
tindamas išsiveržti laukan. Vieną naktį Trinida aikštėje, kai iš- 
gėrėme truputį daugiau nei derėtų, jis uždėjo ranką ant savo 
kelnių sagų, ir aš pajutau, kaip jo daiktas kelnėse didėja ir stan- 
dėja. Tuomet jis ištraukė savo penį, įdavė man į ranką ir ejaku- 
liavo. Net nereikėjo, kad aš jam padėčiau, nors, tiesą pasakius, 
nė nežinojau, kaip tai daroma. Kažkoks mėsos gabalas, glot- 
nus ir kietas kaip abrikosas, išliejo man ant delno balkšvą skys- 
tį, o aš taip ir likau it stabo ištikta, nežinojau, kaip elgtis, susi- 
gėdusi, nustebusi, tiesia nugara ir išplėstomis akimis. 


LUCIA ETXEBARRIA B MEILĖ, SMALSUMAS, PROZAKAS IR ABEJONĖS 159 


Paskutinę vasaros dieną apsimainėme nuotraukomis ir pa- 
žadais, o aš negalėjau susilaikyti neverkusi. Po kelių saulėje 
praleistų mėnesių jo plaukai tapo kviečių spalvos, ir aš buvau 
tikra, kad visame San Sebastjane nerasi patrauklesnio vaikino. 
Jau traukinyje, pakeliui į namus, tramdydama raudą ir rydama 
ašaras mintyse dėliojau, ką rašysiu jam ilgais žiemos vakarais, 
o mano seserys laidė pašaipas, kad tyliu, Kristina šypsodamasi 
niūniavo: „Anita įsimylėjo, Anita įsimylėjo“, ir mama liepė joms 
nutilti, nes nenorėjo, kad jos dukterys trauktų kitų vagono ke- 
leivių dėmesį. 

Atėjus kitai vasarai supratau, kad mes jau nesame tokie ar- 
timi kaip pernai. Per visą Žiemą jis neparašė man nė vieno laiš- 
ko, taigi ir aš, nusivylusi juo, daugiau neberašiau. Tą vasarą jau 
nedraugavo mūsų būreliai. Kartais sutikdavau Antonijų paplū- 
dimio kioske pirkdama ledus arba vaikštinėdama po prieplau- 
ką, tuomet jis meiliai su manimi sveikindavosi ir šypsodavosi. 
Kiekvieną popietę prieš pasivaikščiojimą pasidažydavau lūpas 
dėl ano Antonijaus, kuris liovėsi manim domėtis, šukuodavau 
prieš veidrodį savo plaukus, kad imtų blizgėti. Jei atsitiktinai 
pastebėdavau jį ant suolelio parke, futbolo aikštelėje ar La Se- 
pos bare, man rodydavosi, kad popietė praėjo ne veltui. Kas 
vakarą dešimtą valandą grįždavau namo ir atsigulusi visada mąs- 
tydavau apie jį, apie jo akinamai baltą šypseną ir šviesius plau- 
kus, ant sienos įsivaizduojamais dažais pirštu vedžiodavau jo 
vardą, paskui piešdavau širdį, Antonijus ir Ana, paskui kitą 
širdį, nes man Antonijus buvo ir visada bus šauniausias Groso 
paplūdimio vaikinas. 

Vasara prabėgo greit, netruko ateiti kita, ir aš vėl sugrįžau į 
Donostį, tik trumpesniais plaukais ir nepatiklia grimasa, įspaus- 
ta buvusios patirties. Tais metais Madride jau lankiausi vaka- 
rėliuose ir diskotekose, kur patamsyje leidausi bučiuojama ki- 
tų vaikinų, kai kurie jų glostė krūtis, o su vienu nuėjome dar 
toliau. Marijonų kolegijos vaikinas, su juo draugavau du mė- 

nesius. Vieną vakarą užklupus audrai pasislėpėme su juo po 
vijokliais apaugusia stogine, leidausi jo glamonėjama ir ėmė- 
me vienas kitą masturbuoti, ar darėme kažką panašaus, neži- 
nau; jo ranka nuslydo man tarp kojų, mėgino įkišti pirštą tenai, 
o aš paėmiau jo penį lygiai taip, kaip Antonijaus prieš dvi vasa- 
ras, be didelio įkvėpimo ir daug nesvarstydama, ir jis ejakulia- 
vo, 0 aš, kaip ir pirmąjį kartą, susigėdau. Greičiausiai to jie iš 
manęs ir tikėjosi. Tik aš negaliu suprasti, kodėl? 

Taip sulaukiau septyniolikos. Šventoji mergelė. Tą vasarą 
penktą kartą atostogavau Donostyje, Antonijų tebemylėjau 
kaip ir anksčiau, tuomet jau turėjau teisę grįžti vėliau, eidavau 
su draugėmis į Donosčio barus, kur gerdavome salsvus koka- 
kolos ir vyno kokteilius, greitai apsukančius galvą, ir tada tos 
vienos iš pirmųjų mano išgertuvių baigėsi tuo, kad La Sepos 
bare puoliau bučiuotis su Antonijumi. Išėjome iš tenai, sėdo- 
me ant jo motociklo ir patraukėme į kalnus. Dulksnojo šiltas 
lietus, ir Orijo keliu įvažiavome į miškelį, visai netoli plento, jis 
sustabdė motociklą, paėmė mane už rankos ir nusivedė me- 
džių link, o man sukosi galva ir mėtė į šonus. 

Kai grįžau namo, buvo šešta valanda ryto. Mama laukė ma- 
nęs įsiutusi ir netarusi nė žodžio skėlė skambų antausį. Kritau 
į lovą apsipylusi ašaromis, o kitą dieną nuėjusi į tualetą ant 
savo kelnaičių pastebėjau raudoną kraujo dėmę. Paslėpiau jas 
rankinėje, ir vėliau, kai mama išėjo apsipirkti, o Roza su Kris- 
tina patraukė į paplūdimį, išskalbiau, išdžiovinau plaukų džio- 
vintuvu, rūpestingai sulanksčiau ir paslėpiau apatinių drabu- 
Žžių stalčiuje. Daugiau niekada jų nemūvėjau. Niekada, nieka- 
da, niekada. 

Po kelių dienų sutikau Antonijų La Sepos bare. Jis gėrė 
vyną su savo draugais, o aš atėjau su Nerėja ir Karmela, jis 
žvilgtelėjo į mane ir gėrė toliau, o paskui susimokėjo ir din- 
go. Pasakė tik „Iki, mergaitės“. Neištarė „Iki, Ana“. Tik „Iki, 
mergaitės“. 

Per visą vasarą vienas kitam pasakėme gal tris žodžius. 

Žiema lėkte pralėkė. Lyg būtų savaime suprantama, man, 
kaip vyriausiajai iš seserų, reikėjo rūpintis namais, palaikyti šva- 
rą, apmokėti sąskaitas, kviesti meistrus, jeigu namie sugesda- 
vo koks buitinis prietaisas, nes mama kiauras dienas leido vais- 
tinėje, jai reikėjo išmaitinti tris dukteris, o man labiau patiko 
darbuotis, negu svajoti apie Antonijų, troškau greičiau ištrinti 
jį iš savo minčių. Niekur nėjau. Disko barai ir kino teatrai 
liko praeityje, kaip ir flirtai su Marijonų kolegijos vaikinais. 
Labai sulysau. Žiūrėdama į save veidrodyje negalėjau atsi- 
stebėti, kaip pasikeičiau. Būdama šešiolikos turėjau apskritą 
vaikišką veidelį su duobutėmis skruostuose, kuriuos tarsi 
obuoliukus užliedavo raudonis, o dabar į mane žvelgė išblyš- 
kusio veido moteris su tamsiais kaip vienuolių škaplieriai ra- 
tilais apie gilias akis, išsišovusiais skruostikauliais, kurie vei- 
dui teikė tam tikro griežtumo, ir nepaisant to, kad buvau tik 
septyniolikos, jaučiausi pasenusi, kokiu šimtmečiu vyresnė už 
savo klasės drauges, taigi man buvo savaime aišku, kad nė 
viena manęs nesuprastų. 

Kartą bevaikštinėdama po prekybos centrą kaktomuša susi- 
dūriau su Borcha. 

Jis persikėlė į Madridą studijuoti inžinerijos mokslų, gyveno 
mokyklos bendrabutyje, ir, nors aš nedrįsau tiesiai šviesiai pa- 
klausti apie Antonijų, ši tema netruko įsiterpti į mūsų pokalbį. 
Iš Borchos sužinojau, kad Antonijus pradėjo studijuoti teisę 
Deuste, tačiau jam nekaip sekėsi, jis susidėjo su prasčiausia 
Bilbao šutve ir gėrė lyg vežikas, o blogi liežuviai plakė, kad 
nevengia ir narkotikų, Borcha su juo dar palaikė ryšius, Žino- 
ma, jau nebuvo tokie dideli draugai kaip anksčiau, tačiau Bor- 
chos, pavyzdingiausio Donosčio berniuko, Antonijaus Žygiai 
nežavėjo. Gaila, atsiduso Borcha, kad dviejų vaikystės draugų 
keliai suka priešingomis kryptimis. Ir aš tylomis pritariau. O 
ką galėjau pridurti? 

Su Borcha pradėjome susitikinėti lyg savaime. Kartą susita- 
rėme nueiti į kiną, pasivaikščiojome Retiro parke, vieną vaka- 
rą jis mane palydėjo namo ir prie laiptinės durų paklausė, ar 
gali pabučiuoti. Manęs anksčiau niekas nebuvo to klausęs, tik- 
riausiai manydavo, kad tai savaime suprantama, ir šis klausi- 
mas mane taip pralinksmino, kad vos nepradėjau juoktis, mu- 
du prisispaudėme lūpomis, net dantys susilietė, tuomet supra- 
tau, kad Borcha neturi nė žalio supratimo, kaip bučiuotis, tai 
ne Antonijus, paskui įdėmiai pažiūrėjo į mane, ir, nors man tas 
žvilgsnis priminė veršelio, pasijutau išdidi, kai pamačiau jo akyse 
savo atspindį, patvirtinantį mūsų draugystę, didžiavausi pati 
savimi. Ištisus metus juk nejaučiau nieko panašaus. 

Draugavome beveik penkerius metus, ir jau iš pat pradžių 
buvo aišku, kad mudu susituoksime, kai tik Borcha baigs moks- 
lus, ir aš jau tada Žinojau, kad pasiaukosiu buičiai ir vaikams, 
kaip, išėjus tėvui, iki šiolei rūpinausi namais ir seserimis. Nu- 
sprendžiau įgyti sekretorės specialybę, nes reikėjo kuo nors 
užsiimti, juk per dienų dienas negalėjau sėdėti namie ir lyginti, 
blizginti, laistyti gėles, nors ir labai tie darbai man patikdavo. 

Baiminausi, jog Borcha supras, kad jau esu praradusi nekal- 
tybę, tačiau jis apie tai nė neužsiminė; nežinau, ar tai jam visai 
nerūpėjo, ar tiesiog nieko nejįtarė. 

Neverta savęs apgaudinėti, Borchai niekada nejaučiau to, 
ką jaučiau Antonijui, lyg begalinį nerimą, ilgesį, kuris neleis- 
davo užmigti, jausmą, panašų į karštos lavos srautą, kuris ap- 
imdavo bučiuojantis su Antonijum, tačiau visada buvau tikra, 
kad Borcha galiu didžiuotis: patrauklus, išsilavinęs inžinierius, 
iš geros šeimos, mielas ir beprotiškai mane įsimylėjęs, kiekvie- 
nai motinai patiktų toks žentas. Buvo ir dar viena priežastis, 
kurios net pati sau nedrįsau prisipažinti: Borcha buvo Antoni- 
jaus vaikystės draugas, ir Antonijus sužinos, kad yra, kas mane 
myli ir gerbia, o ne žemina, kaip pasielgė jis, netgi tapsiu jo 
draugo vaikų motina, aš esu verta, kad man prisiektų meilę 

Dievo ir Žmonių akivaizdoje. Ir tai buvo pagrindinė priežastis, 
dėl ko troškau tuoktis bažnyčioje, nors pamaldų jau nelankiau 
nuo šešiolikos metų, nors mama, nusivylusi savo santuokiniu 
gyvenimu, pareiškė, kad baltas nuometas, žiedai, pamergės, 
svočia, O ir pati santuoka jai atrodo gryniausia nesąmonė. Ta- 
čiau aš laikiausi savo - ir turėjau tai, ko norėjau: baltą suknelę 
su nuometu per tuoktuves San Fermino de los Navaros bažny- 
čioje, pulką pamergių ir pokylį Maite Komodorėje. 

Per penkerius santuokinio gyvenimo metus Antonijų mačiau 
vienuolika kartų, tiksliai Žinau, nes viską prisimenu. Penkis kar- 
tus Donostyje, o likusius - Madride, tais retais atvejais, kai bū- 
damas sostinėje sumanydavo aplankyti Borchą, paprastai ap- 
silankymai siejosi su kokių nors dokumentų tvarkymu. Trise 
išeidavome pavakarieniauti ir niekas nė neužsimindavo, kad 
kadaise Antonijus buvo pirmas žavingos savo draugo Žmonos 
vaikinas. Tarp kitko, atrodė, kad Antonijui visa tai patinka, va- 
dino mane „Mano Anita“, elgėsi familiarokai ir meiliai, kaip 
prieš daugelį metų. 

Į vestuves Antonijus atėjo pasipuošęs smokingu, ta proga 
net nusiskuto Žandenas, ir man jis vis tiek atrodė patrauklus, 
nesvarbu, kad liesas ir pajuodusiais paakiais; nors apie tai nie- 
kas nekalbėjo garsiai, jo piktnaudžiavimas narkotikais jau nie- 
kam nebuvo paslaptis. 

Dar ir dabar nesmagiai jaučiuosi prisiminusi, kad, senelio 
vedama prie altoriaus (mano tėvas, žinoma, negalėjo perduoti 
manęs jaunikiui), visą laiką galvojau apie antroje eilėje sėdintį 
Antonijų. 

Santuokinio gyvenimo pradžia tikrai buvo nuostabi, gyve- 
nau lyg apimta euforijos ir galvojau, kad saugumo jausmas, kai 
turi vyrą, neprilygsta niekam. Šeštadieniais eidavome apsipirkti 
į prekybos centrą, tada atrodydavo, kad Žmonės gėrisi puikia 
mudviejų pora. Man labai patiko jaustis ištekėjusia moterimi, 
turėti savo namus, eiti apsipirkti, net valydama dulkes patirda- 

vau palaimą, o ypač, kai aplinkiniai kreipdavosi „Ponia“. Ko- 
lekcionavau porcelianines gėlytes, pastačiau jas svetainėje ir 
kaskart rūpestingai šluostydavau nuo jų dulkes, nors labai tra- 
pios, tikėjau, kad mano rankose jos niekada nesuduš. 

Kartą Borcha pasikvietė Antonijų praleisti savaitgalį Madride. 

Nieko čia nuostabaus. Juodu draugavo nuo vaikystės, vie- 
nas neseniai vedė. Žinoma, gyvendami skirtinguose miestuose 
abu norėjo išlaikyti ryšius, nors paskutiniu metu matydavosi 
vis rečiau, abu dar gerai prisiminė laikus, kai buvo neišskiria- 
mi, o tokie prisiminimai - patys ryškiausi. Be to, Borcha ilgėjo- 
si savo krašto, draugų ir juo rečiau matydavosi su Antonijum, 
juo labiau jo ilgėdavosi ir pamiršdavo tai, kas labiausiai iš jo 
elgesio nepatikdavo: kad vartojo narkotikus, be saiko lėbavo ir 
nežiūrėjo į gyvenimą rimtai. 

Pirmadienį sužinojau, kad Antonijus sutiko pas mus praleis- 
ti savaitgalį, ir iki ketvirtadienio nė vieną naktį negalėjau ra- 
miai miegoti: pašokdavau iš miegų išpilta prakaito, miglotai 
prisimindavau sapnuotą košmarą, neatsimindavau, ką sapna- 
vau, tačiau buvau tikra, kad sapne matydavau ir Antonijų. 

Bijojau, kad Borcha ką nors pastebės, tačiau jis nieko nepa- 
stebėjo. Kartais stebiuosi, kaip moterys nujaučia, kas bus. Vie- 
nuolės buvo teisios sakydamos, kad vyrai ir moterys skirtingai 
viską suvokia, mus, moteris, valdo jausmai, o vyrus - protas. 
Mes prižiūrime namus ir auginame vaikus, kepame pyragus, 
kurstome šeimos židinį, o jie išeina medžioti, ką sugriebę, kiša 
į piniginę, grįžta nuvargę ir suprakaitavę po dvikovos su gyve- 
nimu, kad išlaikytų savo palikuonis. Galbūt Borcha pernelyg 
daug dirbo, nežinau. Nieko nežinau. 

Antonijus atvyko penktadienio vakarą. Jau baigiau gaminti 
vakarienę, sukausi virtuvėje nuo pietų apsikrovusi knygomis 
apie valgius, buvau nupirkusi tris butelius brangiausio, kokį tik 
pavyko rasti, vyno, užsakiusi ypatingą Maljorkos tortą, tokį plak- 
ta grietinėle ir citrinomis įmantriai puoštą bokštą, padengiau 

stalą kaip išmanydama puošniau: nerta staltiesė, sidabriniai val- 
gomieji įrankiai ir Bohemijos krištolo taurės. Ta proga įsigijau 
puošnų kostiumėlį, taip smarkiai prigludusį, kad vos galėjau 
kvėpuoti, o priekyje du trikampio formos įsiuvai iš aksomo stan- 
džiai gaubė krūtis ir kaip reikiant kėlė jas aukštyn. Visą rytą 
vaikščiojau pirmyn atgal su naujais bateliais mokydamasi išlai- 
kyti pusiausvyrą su septynių centimetrų aukščio kulneliais; ele- 
gantiška aukštuomenės dama, - o to labai troškau, - aš primi- 
niau antiną Donaldą, ir pirmiausia, kas toptelėjo pamačius sa- 
ve veidrodyje, kad esu labai panaši į Kristiną. Tai buvo keistas 
išdidumo ir gėdos jausmas, nežinau, tikriausiai man buvo gėda 
atrodyti tokiai gražiai, nors jaučiau, kad labiau primenu bran- 
giai apmokamą prostitutę, bent jau taip mane būtų įvertinusi 
mama. Tačiau Borchai patiko mano suknelė ir aukštakulniai, 
taigi mama apie grožį tikriausiai buvo susidariusi klaidingą nuo- 
monę, kaip, beje, ir aš. 

Per vakarienę reikėjo iš visų jėgų tvardytis, kad niekas nepa- 
stebėtų mano virpančių rankų, neįstengiau net deramai patiekti 
maisto. Mažai kalbėjau, leidau Borchai su Antonijum juoktis 
iš praėjusių laikų ir dalytis žiniomis apie senus pažįstamus. Lai- 
kiausi nuo jų truputį atokiau ir porą kartų perpildžiau savo 
taurę; kad sutramdyčiau jaudulį, įsistebeilijau į lubas ir mėgi- 
nau susikaupti, įtemptai žiūrint gipsas atrodė lyg mažutės an- 
geliukų ir gėlių figūrėlės.Tvardžiausi kaip galėjau, girdėjau net 
savo širdies dūžius, neturėjau noro nei kalbėti, nei per daug 
judėti, nes maniau, kad bet koks žodis ar judesys gali mane 
išduoti. Negaliu pasakyti, kas man kėlė tą jaudulį, tačiau gal- 
voje sukosi mintis, kad mano padėtis gėdinga, kad dėl kažko 
turiu jaustis kalta, nors negalėjau suprasti, kodėl. 

Po vakarienės Antonijus pasiūlė mieste išlenkti po taurelę. 
Prieš išeinant nubėgau į tualetą ir išvėmiau visą vakarienę, sto- 
vėjau ir žiūrėjau į klozeto gelmę: citrininio torto gabalėliai var- 
tėsi vyno spalvos tyrėje. Pajutau, kad man dreba rankos. 

Sukaupusi visas jėgas, nusvirduliavau su nepatogiais aukšta- 
kulniais prie veidrodžio ir kruopščiai pasidažiau, tada iške- 
denau plaukus ir iš vonios kambario išėjau apsitempusi savo 
juodu kostiumu ir puošni lyg Kalėdų eglutė. Antonijaus aky- 
se pastebėjau plykstelint geismą, ir iš namų išėjau tvirtai nu- 
sprendusi jam įrodyti, kad aš nusipelniau viso šito: puikių na- 
mų, mylinčio vyro ir santuokos liudijimo. Tačiau kažkodėl vi- 
są laiką jaučiau, kad nesu verta to, ką turiu. Taip gyvenau 
penkiolika metų. 

Aplankėme tokias vietas, kuriose niekada nebuvau buvusi, 
vaikštinėjome po man nepažįstamą Madridą, nes mus vedžio- 
jo Antonijus. Pasėdėjome kažkokiame bare, kur porelės gla- 
monėjosi tamsiuose kampuose ir tyliai niūniavo Pablo Milane- 
so dainas, paskui išgėrėme originalaus dizaino bare, kur šokių 
aikštelė buvo įrengta iš televizorių, paskui apsilankėme bare 
juodai dažytomis lubomis, čia klientus aptarnavo surūgusios 
gotiškos išvaizdos padavėjos, muzikiniame bare vaikinai ir mer- 
ginos apsitempę vaikiškų dydžių palaidinukėmis išdidžiai stai- 
pėsi atkišę plokščius pilvus su žiedeliais bambose. Aš niekada 
nebuvau pratusi gerti, bet dabar viskį siurbiau tarsi vanilinį pie- 
no kokteilį. 

Ketvirtą ryto užsukome į madingą diskoteką. Muzika skam- 
bėjo taip garsiai, kad susišnekėti buvo neįmanoma, o tuntas 
liesų paauglių padėrusiais žvilgsniais strapaliojo aikštelėje pa- 
gal ritmą, kuris man priminė mano pačios širdies dūžius, ir man 
atrodė, tarsi milijonas žvaigždžių su trenksmu būtų nukritęs į 
aikštelę. Antonijus čia jautėsi kaip Žuvis vandenyje, pamojo 
mums eiti prie baro, tuomet pradėjome spraustis pro prakai- 
tuotų kūnų ir rentgeno nuotraukas primenančių veidų minią. 
Antonijus užsakė tris viskio, o Borcha dingo minioje, aiškiai 
nepasakęs, kur eina. Veikiausiai jam prireikė į tualetą, nes sun- 
ku patikėti, kad mano Borcha būtų nuėjęs šokti. Jis niekuomet 
nešoka, O ypač pagal tokią muziką. 

Po penkiolikos metų mudu su Antonijum pirmą kartą liko- 
me vieni. 

— Esi nepaprastai graži, - pasakė jis. 

Triukšmas vertė jį prieiti taip arti, kad pajutau karštą jo alsa- 
vimą man į kaklą. Tuomet pagalvojau: dabar arba niekada, Ana, 
nes kažin ar dar pasitaikys tokia proga. 

— Antonijau, - pradėjau, - ar pameni tą naktį, kai prieš pen- 
kiolika metų Orijo keliu nusivežei mane į miškelį? 

— Penkiolika metų... - atsakė nušvisdamas šypsena, kuri se- 
niai buvo praradusi žavesį. - Velniai rautų, negali būti, kad tiek 
laiko prabėgo... Kas dabar prisimins, kur buvome prieš pen- 
kiolika metų... 

Ar gali būti, kad jis nieko neprisimena? O gal tik nenori pri- 
siminti'? 

— Buvau įkaušusi. Manau, tu irgi. Tą naktį praradau nekaltybę. 

Jis pažvelgė į mane išplėtęs iš nuostabos akis. 

— Ką tu sakai? 

— Maniau, kad atsiminsi. Esu tikra, kad prisimeni. - Mano 
balsas skambėjo tvirtai ir aiškiai, netrukdė nei išgertas viskis, 
nei tranki muzika, jis išsiveržė metų metus beviltiškai giliai slaps- 
tęsis. 

Jis nužvelgė mane tuščiu žvilgsniu, paskui akys nukrypo į 
šokių aikštelę, vienu mauku išlenkė savo viskį ir tai suteikė drą- 
sos ištarti: 

— Nesuprantu, apie ką šneki. 

Galbūt jis sakė tiesą, gal tas trumputis įvykis tarp eukaliptų 
tebuvo blausus prisiminimas, ką aš galiu žinoti. Tuomet Anto- 
nijus draugavo su daugybe merginų, kažin kiek buvo nusivežęs 
į tą miškelį... Nežinau, galbūt tiesa, ką girdėjau apie jį šnekant: 
alkoholikas, jo kepenys visai prastos, o protas aptemęs. 

Tačiau aš viską atsiminiau iki smulkmenų, kiekvieną akimir- 
ką. Kaip atsigulėme ant drėgnos žolės, kaip atsagstęs palaidi- 
nukę ėmė glamonėti man krūtis, paskui numovė kelnaites ir 

įkišo ranką į tarpkojį, tuomet susivokiau, kad esu po juo, o jis 
nusismaukęs kelnes mėgina įsprausti man savo daiktą, jaučiau, 
kaip nesėkmingai stengiasi patekti vidun, nes aš po juo iš visų 
jėgų muisčiausi stengdamasi išsivaduoti, jam prireikė nemažai 
jėgų išlaikyti mano rankas, o kita ranka - savo penį, kai ran- 
giausi po juo kaip gyvatė, o, kai galiausiai pavyko išlaisvinti 
ranką ir perdrėksti jam veidą, pajutau geležinį smūgį ir man iš 
nosies pasipylė kraujas, 0 jis spaudė mane, sunkus lyg akmuo, 
aš dusau, trūko oro, riešus gniaužė lyg antrankiais, bet aš iš 
visų jėgų stengiausi vėl jam priešintis, sukilo visi penki mano 
pojūčiai, kai jis dar kartą pamėgino mane išprievartauti, tačiau 
jis buvo stiprus, daug stipresnis už mane, aš puikiai tai žinojau, 
nes niekada nebuvo pavykę jo nurungti, ir tuomet, kai jis buvo 
pakankamai arti, aš lyg pasiutęs šuo įkandau jam į veidą, jis 
suriko iš skausmo, įsiūčio pagautas dar stipriau mane prispau- 
dė, ir staiga mane pervėrė aštrus skausmas, rankas taip smar- 
kiai spaudė prie žemės, kad maniau, nulūš, pečius varstė tūks- 
tantis adatų, rodės, viskas tęsiasi valandų valandas, nors iš tik- 
rųjų - kokia penkiolika minučių, burnoje pajutau salsvą krau- 
jo skonį, maniau, nutrūks balso stygos nuo šaižiai skausmingų 
lyg skustuvo ašmenys aimanų, net nepažinau savo balso, mau- 
dė nugarą, skaudėjo riešus, o labiausiai, o labiausiai tarpkojį, 
veriamas skausmas, tarsi degintų įkaitinta geležimi, toks skaus- 
mas, lyg adata durtų į atvirą žaizdą, skausmas skverbėsi gilyn, 
giliau nei raumenys ir sausgyslės, plito iki pat nervų šaknelių, 
ligi pat sielos gelmių, o jis kilnojosi vis greičiau ir smarkiau ir 
galiausiai susmuko ant manęs dejuodamas. 

Kai pagaliau atsistojo, likau susigūžusi sėdėti ant žemės. Jis 
paėmė už parankės ir privertė atsistoti. Šiaip ne taip nutempė 
iki motociklo. Pakeliui į namus nepersimetėme nė vienu žo- 
džiu. Sustojo prie laiptinės. Kildama aukštyn galvojau: esu pa- 
ti kalta, kad važiavau su juo į tą prakeiktą miškelį. 

Stebėjau virš baro palinkusį Antonijų, iš jo likęs tik kadaise 

buvusio žavaus vaikino šešėlis, kuris dabar desperatiškai įsi- 
kirtęs į viskio stiklą, lyg kūdikis į motinos krūtį, ir supratau 
filosofų mintį, kad Dievas yra, tik mes jam nerūpime, jis apgy- 
vendino mus žemėje ir pamiršo. Tačiau yra žmonių, kurie mus 
sukuria, jų dėka esame tokie, kokie esame, žmonių, kurie pa- 
keičia mus taip, kad jau niekuomet nebūsime tokie, kokie bu- 
vome jų nesutikę, tačiau jie niekuomet nesijaučia dėl to kalti. 
Kol nesusidūriau su Antonijum, buvau savimi, paskui tapau 
kitokia. Ir štai čia rymantis Antonijus lyg gyvas priekaištas tos 
viską nusiaubusios audros, sunaikinusios visas gėles ir paliku- 
sios vien piktžoles, dagius, erškėčius ir dilgėles. 

Staiga šalia atsirado Borcha. Jis paėmė mane už parankės. 

— Kokia klaiki vieta, - pasakė. 

— O mani patinka, - ištarė Antonijus, nors jo balsas nebuvo 
linksmas. 

— Galbūt, bet tai, kas tau patinka, nekelia pasitikėjimo... - metė 
Borcha. Aišku viena: Antonijui patiko labai keisti dalykai. 


Pakeliui į namus beveik nesikalbėjome, važiavome taksi, nes 
buvome per daug įkaušę, kad vairuotume patys. Vos įžengusi į 
namus, pasakiau, kad esu labai nuvargusi ir noriu išsimiegoti. 
Atsidariusi vaistinėlę pamačiau polaraminų pakelį. Kadaise gy- 
dytojas paskyrė juos nuo alergijos, bet vartojau tik tris dienas, 
jie pernelyg stipriai slopino, aš vaikščiojau apsnūdusi. Susiver- 
čiau į burną keturias tabletes, užgėriau vandeniu iš čiaupo ir 
nuėjau miegoti. 

Sapnavau peilius ir gyvates, šikšnosparnius ir kraują, kirmė- 
les ir nuodėgulius, sapnavau didelį šešėlį, persekiojantį mane, 
o aš neturėjau jėgų bėgti, nes kojos darėsi vis sunkesnės, tada 
pažvelgiau į savo kojas, atsisakiusias bėgti, ir pamačiau, kaip iš 
raumenų pamažu sunkiasi tirštas juodas kraujas. 

Sapnavau mažutį juodą delfiną, neką didesnį už mano plaš- 
taką, jis gyveno tualeto vandens bakelyje, tačiau aš žinojau, 

kad jis greitai jame netilps, paskui neišsiteks ir vonioje, ir man 
nedavė ramybės mintis, kaip reikės auginti jį vonios kambary- 
je, kuo jį šersiu ir ką reikės daryti, juk nežinau, kaip nugabenti 
delfiną į jūrą, o vanduo tuo metu dažėsi sodriu raudoniu. 

Atsibudau išpilta prakaito. Šalia palaimingai knarkė Borcha. 
Buvo septinta valanda ryto. Kelis kartus sumirksėjau ir įsitiki- 
nau, kad esu čia ir nesapnuoju. Burnoje taip sausa, lyg būčiau 
valgiusi kreidą, o galva braškėjo nuo pagirių. 

Stebėjau, kaip kambarį užlieja rytmečio saulė ir viskas nusi- 
dažo persiko spalva. Namuose viešpatavo visiška ramybė. 

Nuėjusi į vonios kambarį bakelyje neradau jokio delfino. Iš 
vaistinėlės išsiėmiau pakelį kontraceptinių vaistų, vieną po ki- 
tos lukštenau mažutes baltas tabletes, nagu krapščiau jas iš ma- 
žų plastiko celių, jos krito į klozetą, o aš skaičiavau - viena, 
dvi, trys, keturios... penktadienis, šeštadienis, sekmadienis, pir- 
madienis, - tai buvo mano apeigos vaisingumo deivei, šaukiausi 
jos pagalbos nelabai suvokdama, ką darau, tačiau žinojau, kad 
netrukus pastosiu. 

Borcha ir Antonijus miegojo iki vidurdienio. Taisydama sa- 
lotas nesuvaldžiau peilio ir giliai persirėžiau pirštą, plūstantis 
kraujas ištepė visą baro paviršių. Skausmo nejutau. Stebėjau 
kapsintį kraują, tarsi jis būtų ne mano, o kažkieno kito, apkvai- 
tusi Žiūrėjau į plintančią raudoną dėmę. Nežinia, kada suvo- 
kiau, kad tas didelis kraujo klanas - mano. Toptelėjo, kad be 
reikalo gėriau tas tabletes. Jaučiausi tokia apsnūdusi... 

Per pusryčius tarsi plaukiojau. Ne valgomajame, atrodė, kad 
esu panardinta į šilto vandens sklidiną baseiną. Nei Borcha, 
nei Antonijus nebuvo labai kalbūs, tikriausiai dėl nelengvų 
pagirių; saulės spinduliai, sklindantys pro langą, švytėjo ap- 
link šviesiaplaukę Antonijaus galvą lyg aureolė, akimirką An- 
tonijus atjaunėjo, virto mitiniu cherubinu, žaidžiančiu duo- 
nos trupiniais. Viskas rodėsi nerealu, lyg sapnuočiau atmerk- 
tomis akimis. 

Antonijus jau po valandos susiruošė eiti. Paskubomis išsi- 
maudė po dušu ir susikrovė daiktus. Kai atsisveikindamas mė- 
gino pabučiuoti mane į skruostą, nusukau veidą ir ištiesiau jam 
ranką. 

"Ivrimas echoskopu parodė, kad laukiuosi mergaitės, bet po 
devynių mėnesių gimė berniukas, pagimdžiau be komplikaci- 
jų, ir visi tikino, kad vaikelis tikrai nuostabus, ypač patenkintas 
atrodė Borcha, kuriam mintis turėti sūnelį labai patiko; 0 aš 
giliai širdyje jaučiau gėdingą neviltį, tokią perregimą ir pavo- 
jingą kaip voratinklis, nes visa širdimi troškau mergaitės, išrin- 
kau rausvos spalvos kraitelį ir drabužėlius, net parinkau var- 
dus, kurie tiktų mano mergaitei. Niekam negalėjau pasiguosti, 
nes būčiau apkaltinta negailestingumu, ir pati tą supratau, bet 
keista mintis nedavė ramybės, tarsi, pagimdžiusi berniuką, bū- 
čiau sudariusi paliaubas su priešu. 

Kitus dvejus metus praleidau tarp sauskelnių ir buteliukų, 
puodų ir vazonų, putėsių receptų ir siuvinėjimo kryželiu, ma- 
no energiją žadino kažin koks įdūkis ir aistra, norėjau taip su- 
sitvarkyti buitį ir namus, kad mama didžiuotųsi manimi. Kūdi- 
kį mylėjau beprotiškai, nors iš pradžių nė akyse negalėjau jo 
matyti, ir tai nieko nuostabaus, kaip sakė gydytojai, nustatę 
man pogimdyminę depresiją. Galiausiai kūdikį pamilau stip- 
riau, nei kada nors buvau ką mylėjusi, kaip niekuomet nemylė- 
siu Borchos. Jaučiu, kad Borcha irgi tą Žino, ir aplinkiniai su- 
pranta, nors niekas nėra man to sakęs. 

Antonijus skambino dar labai daug kartų, tačiau nė sykio 
neatėjo į svečius. Draugės iš Donosčio laikų pasakojo, kad jis 
ritasi žemyn, visi žinojo, kad įklimpęs į heroiną, be to, Borcha 
ir Antonijus vis labiau tolo vienas nuo kito. 

Ir vieną dieną, gal prieš kokį mėnesį, sučirškė telefonas, nu- 
sivaliusi į prijuostę rankas, nes tuo metu gaminau valgį, be di- 
delio džiaugsmo pakėliau ragelį būdama tikra, kad išgirsiu ki- 
tame laido gale mamą, kuri, kaip įprasta, skambina pasiteirau- 

ti, kaip laikosi berniukas, ir kaip nustebau išgirdusi Karmelę, o 
jos trūkčiojamas balsas atrodė duslus, ji pasakė, kad Antonijus 
mirė padauginęs narkotikų, o jo kūną rado nedideliame miš- 
kelyje šalia Orijo greitkelio; policija nustatė, kad mirtis jį už- 
klupo ne vieną, tačiau šalia nerasta jokios transporto priemo- 
nės. Sunku patikėti, kad Antonijus į gana atokią vietą atėjo 
pėsčias, juk naktis buvo žvarbi ir lietinga, taigi greičiausiai jis 
atvyko į miškelį susileisti heroino su kitais narkomanais, kurie, 
išsigandę galimų nemalonumų su policija, paliko lavoną; ji taip 
pat pasakė, kad tą naktį keletas žmonių jį matę lankantis pra- 
stos reputacijos senamiesčio baruose su jaunute mergina. 

Padėjusi ragelį, toliau lyg niekur nieko pjausčiau svogūnus. 
Dėjau pjaustytų salierų, morkų, ridikų, agurkų griežinėlius pa- 
gal spalvas, niūniavau. Kai iš darbo grįžo Borcha, net pamir- 
šau jam pranešti. 

Po dviejų dienų apsikrovusi krepšiais važiavau namo auto- 
busu. Sūnus buvo darželyje. Staiga metusi žvilgsnį pro langą, 
pamačiau gatve žingsniuojantį Antonijų. Ką gali veikti Anto- 
nijus Madride? Kodėl nepaskambino mums ir nepranešė, kad 
atvyksta? Atsistojau ketindama išlipti kitoje stotelėje, nors ka- 
žin ar pasisektų pavyti, juk tikriausiai jau bus pasukęs į kokį 
skersgatvį, man lipant laipteliais kaip Žaibas nutvilkė mintis. 
Tai negalėjo būti Antonijus. Antonijaus nebėra. Vis tiek išli- 
pau. Jaučiau, kad trūksta oro, o kojos pasidarė lyg švininės; 
klestelėjau ant pirmo pasitaikiusio suolelio, atrodė, susmuko 
visa mano penkiasdešimt dviejų kilogramų esybė ir jau negalė- 
jau pakilti, nors nė nebuvo dėl ko keltis, taigi užsimerkiau ir 
stengiausi nieko negalvoti. Tuščia. Manęs nėra. 

Nežinia, kiek laiko šitaip sėdėjau, gal penkias minutes, o gal 
valandą, kol vienas pagyvenęs ponas pasiteiravo, ar aš gerai 
jaučiuosi, ne, jaučiuosi labai blogai, niekur nenoriu eiti, neno- 
riu pakilti nuo suolelio, noriu prigyti čia, suleisti šaknis, nuvys- 
ti ir išnykti, bet staiga prisiminiau, kad turiu dvejų metų sūnų, 

kuris greičiausiai šiuo metu verkšlena, nes motina neateina jo 
pasiimti iš darželio, taigi atsikračiau malonaus pono, išsikvie- 
čiau taksi ir strimagalviais nulėkiau pasiimti sūnaus, bet namo 
grįžau užverktomis akimis. 

Jau nebuvau ta pati moteris kaip prieš keletą mėnesių, mo- 
teris, kuri puošė ir gražino savo namus. Jaučiausi silpnutė Ani- 
ta, apsvaigusi nuo savo aimanų, besikalbanti pati su savimi, 
viską analizuojanti ir upeliais liejanti ašaras kaip mažučius kriš- 
tolo karoliukus. Gyvenimas bėga pro šalį, dienas leidžiu dryb- 
sodama lovoje, žvilgsnis klajoja po kambarį, kurio detales jau 
žinau atmintinai: vos matoma dėmelė nuo drėgmės ant sienų 
apmušalų, ant parketo nedidelis įspaudas, kurį paliko kažkoks 
baldas, vieną dieną patrauktas kažkur kitur, rausvi, žali ir gra- 
nato spalvos geometriški kilimo piešiniai, raižytas porceliani- 
nis šviestuvas. Reikia liautis verkus, juk man nieko netrūksta, 
turiu viską, ir Antonijui stengiausi įrodyti, kad išgyvenau, kad 
esu verta daugiau, nei jam atrodė: marmuro grindų, Ruiz de la 
Prada indų, Roche Babois sofos, Gastėno y Daniela užuolaidų, 
Ricardo Chiara stalo, Vilches įstiklintų baldų, vonių su Trentino 
firmos maišytuvais, svetainės, kuri nepadarytų gėdos Elle pus- 
lapiams, patrauklų ir sėkmingą karjerą padariusį vyrą, spintos 
pilnos Sibila ir Jesūs del Pozo figūrėlių. Visko pilna aplink, bet 
tuščia viduje. 

Anksčiau niekas nekalbėdavo apie išprievartavimus. Kuk- 
lioji Anita, kokia tuomet buvau, net nežinojo, ką tas žodis reiš- 
kia, ir manė, kad tik ji dėl visko kalta. Ji važiavo su juo. Sėdo su 
juo ant motociklo. Jo ieškojo. Vyrai - tikri gyvuliai. Jie negali 
sutramdyti savo instinktų. Taip tvirtindavo vienuolės. Ir man 
derėjo išsaugoti savo kūną nepaliestą, nes tai Dievo man dova- 
nota šventovė. Jis priklauso tik man vienai. Antonijus pasielgė 
su manimi kaip su kekše, o aš stengiausi savo gyvenimu jam, 
sau ir visiems kitiems įrodyti, kad tokia nesu. 

Antonijaus nebėra, ir pasaulis dabar atrodo kitaip, mano jau- 


a 


(605ldtr, 
| Isinas 


174 


nylė sesuo miega su kuo tik jai patinka, ir niekam tai nerūpi, 
niekas jos už tai nesmerkia. O aš? Kaip gyvensiu aš? Pažinau 
tik du vyrus, ir abudu buvo nieko verti. Kaip nieko verti buvo 
vyrai mano mamai ir vienuolėms. 

Nevertėjo man stengtis įrodinėti joms, kad esu gera mergai- 
tė. Antonijus mirė, ir man tai nerūpi. Borcha gyvas, bet man jis 
irgi nerūpi. Man rūpi ir visada rūpėjo viena - išvalyti, panai- 
kinti dėmę. Tačiau dabar tai irgi neteko prasmės. Švara manęs 
jau nedomina. 

Anita sugalvojo keršto planą, o Ana dabar miega su svetimu 
žmogum, įkalinta name, kuriam nereikia jos pastangų, užsida- 
riusi pačios išpuoštame kalėjime. Jaučiu vidinę tuštumą, lyg 
būčiau oro burbulas. 


Apie gyvenimą galima pasakyti, kad jis yra labai įvairus, tačiau 
aš turiu tik dvi galimybes gyventi: su narkotikais arba be jų, nes 
tai yra tas pat, kaip malšinti skausmą nuskausminamaisiais. Nar- 
kotikai, narkotikai, narkotikai. Ekstazis - tai mūsų kasdieninė 
duona, mes jau nemokame be jo gyventi. Bent vieną tabletę 
per savaitę būtinai išgeriu, kad savaitgalį jausčiausi dieviškai ir 
atsipalaiduočiau, žinoma, nutinka, kad ir savaitės vidury pasi- 
taiko kokią nučiupti. Paskaičiavę, kiek tos prakeiktosios mums 
kainuoja, nusprendėme mėnesio atlyginimus investuoti - di- 
desnį kiekį pirkti urmu, - išeis daug pigiau, be to, vakar išgir- 
dau, kad iš Olandijos gauta nauja MDMA siunta, tokios koky- 
bės dabar nerasi ir kitos progos gali nepasitaikyti. Kiekviena 
tabletė - penki tūkstančiai pesetų, o jei pirksiu didesnį kiekį, 
bus pritaikyta nuolaida, nes dirbu „Planetoje X“ (čia ir buvo 
visų operacijų centras), be to, Karlosas Kurmis, dar vadinamas 
Tantangao, pasiūlė ypatingą kainą: trisdešimt tablečių už sep- 
tyniasdešimt penkis šlamančiuosius, tai yra pustrečio tūkstan- 
čio pesetų už vieną. Gerai suprasdamos, kad tokios galimybės 
praleisti nevalia, Linė, Gema ir aš nutarėme sumesti bendrą 
fondą, taigi šeštą valandą ryto visos trys marijos susispietėme 
Gemos automobilyje, pagaliau įsigijusios tablečių: kiekviena 

turėjome po devynias. Kiekvienos rankinėje saugiai guli devy- 
nios tabletės, o dar po vieną prarijome, neatsispyrėme pagun- 
dai įvertinti kokybės. Ką tik išėjome iš „Planetos X“. Šešta va- 
landa ryto, paprastai išeinu vėliau, tačiau šiandien antradienis, 
ir viduje tebuvo keletas žmonių. 

Visu greičiu lekiame žemyn Šv. Bernardo gatve. Skamba nau- 
ja kompaktinė plokštelė, kurią šiąnakt gavau dovanų, esu pasi- 
ryžusi, tik nežinia, ar pavyks, supažindinti Gemą su cyberchic 
kultūra. 

— Gemita, paklausyk, šis muzikos stilius vadinamas trance. 

— Nori pasakyti, kad prieš penkias minutes klausėmės tran- 
ce“? - nelabai susigaudydama paklausė Gema. 

— Ne, prieš penkias minutes klausėmės hardcore techno. 

— Charkotesno? — Gema išplečia akis ir nepatikliai Žiūri į 
mane. 

— Hardcore techno, - taisyklingai ištariu, nes turėjau airį mei- 
lužį, - jaunimėlis dar vadina šį stilių bacalao. 

— O kuo skiriasi charkotesno ir trance? - pasiteirauja. - Klau- 
siu, nes man jie skamba visiškai vienodai. 

— Na, hardcore ritmiškesnis, mechaniškesnis, tai lyg čunda 
čunda čunda čunda, o trance primena kosminę muziką. Kaž- 
kas panašaus į tiritiitiritiririiiji-tiritiritiritiririiūiiiii-uauuuu-uau- 
uuu. Dar yra ambiento muzika, ji tokia atpalaiduojanti - tin... 
plin... tirirririn... plin. Panašiai kaip New Age šokių muzika. Dar 
yra jungle... 

- Jangel? - Gemos veidas net ištįsta iš nuostabos. 

— Jungle pilna laukinių genčių garsų, pritaikytų šokiams, čia 
viską daro kompiuteriai. - Nutraukiu paskaitą išgirdusi, kad 
groja mano mėgstamą gabalą. - Štai, dabar groja kaip tik tai, 
ką ypač dievinu, - tai Underworld. 

— Kristina, tavo gebėjimas atskirti ir apibūdinti visus šiuos mu- 
zikos stilius mane stebina, bet tai, kad gali įvardyti kiekvieną kūri- 
nį, verčia jau nerimauti, štai ką tau pasakysiu, - įspėja Gema. 

— Žinoma, visi jie iš esmės panašūs, bet neužmiršk, kad dir- 
bu bare ir sergu šia muzika. Ten nieko kita neišgirsi. Blogiau- 
sia tai, kad persirašiau kai ką iš /rance, parsinešiau namo ir 
dabar jau nieko daugiau nesiklausau. Atsibundu grojant tran- 
ce muzikai, valausi dantis, prausiuosi po dušu ir klausausi tran- 
ce, gaminu valgį france ritmu... Esu įklimpusi į ją iki kaklo. 

— Tikriausiai neišvengsi perprogramavimo terapijos... Dar 
prieš Kalėdas susitiksime psichiatrijos klinikoje. - Iki šiol tylė- 
jusi, pagaliau prabyla Linė. - Beje, kad jau užsiminiau apie 
perprogramavimo terapiją, gal sužinojai ką nors apie Ajeną? 

— Ne, tylu ramu, - sausai atkertu. 

Gema susidomėjusi grįžteli į mane. 

— Ar tas Ajenas, apie kurį pasakojai, tavo vaikinas? 

— Taigi, mano vaikinas, - patvirtinu (iš įpratimo), tačiau kaip- 
mat pasitaisau: — Tai yra buvęs mano vaikinas. Kaip sakoma, 
viskas keičiasi. 

Gema pažvelgia į mane nustebusi. 

— Tu jį metei? 

— Išsiskyrėme prieš mėnesį ir jaučiuosi šuniškai. Bet pasta- 
ruoju metu tave sunku pagauti, tad nieko ir nežinai. 

— Bandai įgelti man, kad naktimis neateinu į tavo barą. Dar 
sykį kartoju, kad rašau disertaciją. 

— Tu ir tavo disertacija... „Melibėja - pirmoji feministė“. Su- 
sipratusios moteriškės tema. Vadinasi, pakanka lindėti namie 
ir dūsauti dėl kokio nors pašlemėko - ir tu jau feministė. Tik 
pamanykit. Jums, ispanų kilmės moterims, ima skysti protas. 

Pataikiau į Achilo kulną - jos disertaciją, jos didingąjį kūri- 
nį, puoselėtas viltis ir sielos džiaugsmą. 

— Nepradėk, apie mano disertaciją esame ne kartą kalbėju- 
sios. Juolab kad tavoji irgi ne iš puikiųjų. „Skirtingos meilės 
jausmo koncepcijos istorijoje“. Papildomas balas už originalų 
pavadinimą tikrai garantuotas... 

— Gerai. Paliaubos. Paliekam temas ramybėje. Tavo diser- 

tacija stulbinama. Man rodos, vos išgirdusi Ajeno vardą, tam- 
pu nevaldoma. 

— Gerai, neimk taip visko į plaučius, - stengiasi paguosti ma- 
ne Gema. — Tokiai gražuolei neteks ilgai liūdėti vienatvėje. 

— Pakartok dar sykį. 

B Ką? 

— Na, kad esu graži. 

— Na, žinoma, nieko tokio neturėjau mintyse, tiesiog esi graži. 

— Tiesiog niekada nesi man to sakiusi. 

— Nėra reikalo sakyti. Savaime aišku. Be to, nesi iš tų mergi- 
nų, kurioms tą reikia nuolat kartoti, o ir pati nenori, kad tau 
kartotų. 

— Kodėl turėčiau nenorėti? 

— Brangioji Kristinute, esi iš tų storžievių, kurios, išgirdusios 
ką nors panašaus, šoka į akis ir tą Žmogų sumala į miltus su 
savo „nesiseilėk, lauke ir taip šlapia“ ar dar blogiau... 

— Tai aš storžievė? 

— Ak, atleisk, palyginti su tavimi, Kruelja de Vilė - tikra 
šventoji. 

— Nepatikėsi, - sakau susimąsčiusi, - man daug kartų yra tai 
sakę... Pavyzdžiui, kad ir Ajenas. O dabar visai su manimi ne- 
bendrauja. 

— Jis anglas? 

— Dar blogiau, airis, - prabyla nuo galinės sėdynės Linė. — 
Prasigėrę katalikai. 

— Tačiau jie puikūs meilužiai. Tai net Merilina Monro pri- 
pažino, - priduriu. 

— Ji turėjo galvoje Kenedžius, o jie buvo jankiai, - nepasi- 
duoda Linė. - Tikiu, kad lovoje jis puikus, tik jau toks pedan- 
tiškas, atsargutis... O dar pasipūtęs, mat rašytojas... 

— Rašytojas? - įsiterpia Gema. - Nežinojau. O ką rašė? 

— Trumpas apysakas. Rinko kasdienybės trupinius. Nieko ste- 
buklinga. Pragyvena iš palikimo, taigi rašo tik savo malonu- 
mui, —- paaiškinu. 

— Iš palikimo? Vadinasi, jis turčius? 

— Jis tai ne, jo šeima turtinga. Tačiau iškrypęs kaip ir visi 
piniguočiai. Pavyzdžiui, kai užrišome, jis atsiuntė man dėžę su 
daiktais, kuriuos buvau palikusi jo bute. Iš pradžių buvau taip 
įsiutusi, kad net nepasižiūrėjau, kas joje. Kai prieš kelias die- 
nas atplėšiau dėžę, žiūriu, ogi tas ožys pasilikęs sau tai, ką no- 
rėjo: mano geriausius marškinėlius ir kiniškus rutulius. 

— Kiniškus rutulius? Kas tai? - susidomi Gema. 

— Na, tai vibratoriaus pakaitalas, —- apšviečiu ją, - tik du ru- 
tuliai. Brangute, maniau, kad lesbietės išmano apie šiuos Žais- 
liukus... Vieną rutulį reikia įsikišti į tą vietelę, o kitą... Gerai, 
pamiršk tas instrukcijas. Svarbiausia tai, kad MANO kiniškus 
rutulius jis duoda kitai ir taip pat ramiai vilki MANO marški- 
nėlius, štai kodėl man jų negrąžino. 

— Tuo labai abejoju, - nesutinka Gema. 

— Kuo? 

— Dėl kiniškų rutulių panaudojimo... 

— Nesuprantu, kodėl stebiesi. Negi saugo mano atminimą? 
Jis nė dviejų dienų neištveria nesidulkinęs!.. Nė neabejoju, kad 
dabar jau su kita. 

— Ne, Kris, tu nepagavai minties. Nesakau, kad jis nesidulki- 
na. Tik man sunku įsivaizduoti, kad, bendraudamas su menkai 
pažįstama mergina, staiga išsitraukia iš stalčiaus vibratorių ir lyg 
niekur nieko siūlo pažaisti. Tik jau ne su merginomis iš mano 
aplinkos. „Klausyk, turiu čia tokį daiktelį, kurį paliko mano mei- 
lužė, gal išmėginkime?“ Sutik, nuskambėtų gana keistai. 

— Gema, tu stumi mane į neviltį. Maniau, kad jūs, lesbietės, 
laisvalaikiu tik ir žaidžiate vibratoriais. 

— Tu per daug prisižiūrėjusi pornografinių filmų, — atkerta 
Gema. 

— Ir visai nebūtina sakyti, kad tai buvusios merginos žaisliu- 
kai, - pritaria Linė. - Visada gali išsisukti pasiteisindamas, kad tai 
vaikinų vakarėlio prizas, ir jam maga išbandyti, kaip jis veikia. 

— Na, tu čia jau persūdai... - nesutinka Gema. - Ką pagalvos 
mergina apie jo draugus? Beje, kiek laiko judu draugavote? 

— Kas čia dabar? Gal nori, kad atskleisčiau intymesnių detalių? 

— Matai? Ne veltui sakiau, kad esi storžievė. 

— Tikrai, tavo tiesa. Jau sakiau, kad Ajenas už tai mane ir 
paliko. Jam įkyrėjo taikstytis su mano išsišokimais, pasipūti- 
mu, depresijomis ir psichologais. 

— O kaip dabar jautiesi? 

— Kaip tau pasakius... šiaip sau. Jei atvirai, tai galvojau, ar 
nevertėtų tapti lesbiete arba vienuole. 

— Abu variantai niekam tikę. Gal pamiršai apie vienuolę, 
persekiojusią tave mokykloje? - primena man Linė. 

— Siaubas! Geriau neprimink. 

- Jei klausi mano patarimo, nuoširdžiai patariu pasinaudoti 
pirmąja galimybe, ir ne vien todėl, kad tai įdomiau, bet dabar, 
kai sulieknėjai, būtų gaila slėpti tokį puikų kūną po vienuolės 
abitu, - sako Gema. 

— Jau pradedi sukti man smegenis. 

— Na, jei sakai, kad ketini tapti lesbiete, tai užrašyk mane 
pirmą į savo gerbėjų gretas, - šypsodamasi ir, manau, ironiškai 
sako Gema. 

— Brangute, pamiršai, kad mes bendraujame jau šešeri me- 
tai... 

— Juk žinai posakį: geriau vėliau negu niekada... 

- Jei daugiau neturite apie ką šnekėti, tai aš išlipsiu, gerai? — 
nerimsta Linė. 

Praleidžiu užuominą negirdomis, reikia keisti temą. 

— Ar galiu užduoti tau vieną nekuklų klausimą? - dar kartą 
kreipiuosi į Gemą. 

— Oskaras Vaildas pasakė, kad nėra nekuklių klausimų, yra 
tik nekuklūs atsakymai, — cituoja Linė. 

— Dabar jau žinai, kad mano meilužis buvo pedantas. 

— Buvęs meilužis, - patikslina Gema. 

— Jei tu kada nors mylėjaisi su vyru, ką dabar galėtum apie 
tai pasakyti? 

— Ar šito norėjai paklausti? 

— Taip, - patvirtinu. 

— Nuo šiandien vadinsiuosi Sibilė, - sako Linė. 

— Nematau čia nieko nekuklaus. Taip, yra tekę, ir ne su vienu. 
Pavyzdžiui, mano pirmasis vyras buvo lingvistikos dėstytojas. 

— TAS LINGVISTAS? - net švilpteli Linė. - Šitas baisūnas? 
Siaubas! Juk jis sveria šimtą dvidešimt kilogramų... Dabar man 
ima aiškėti, kodėl tapai lesbiete. Po tokios patirties nieko kita 
nelieka. 

— Neužgauliok manęs. Homoseksualai irgi Žmonės. 

— Geras posakis, velniai griebtų. Liaukis iš pat ankstyvo ryto 
mane auklėti. 

— Na, o judvi ką galite pasakyti? Ar teko mylėtis su moterimi? 

— Ne, - atsakau. 

— Man kartą yra tekę, - sako Linė. — Mes su ta gražuole 
apsisvaiginome ir kartelį pasimylėjome su Santjagu... 

— Vadinasi, ne... - nutraukia Gema. 

— Manau, kad ne. - Dar mąstau sekundę. - Ne. 

— Ne, - pritaria Linė. 

— Na, pasakyk, ar tai visai kas kita? - klausiu smalsaudama. 

— Kas? - Gema į klausimą atsako klausimu. 

— Na... mylėtis su vyru ir su moterimi. 

— Ir taip, ir ne. Kaip čia geriau paaiškinus... - Atrodo, ją ima 
veikti ekstazis. Iš kur tas atvirumas? Kitu atveju būtų pasiun- 
tusi mane velniop. - Santykiaudama su vyru jau iš pat pradžių 
supranti, kad absoliutaus supratimo tarp judviejų niekada ne- 
bus. Su vyru tu tarsi esi priešingose stovyklos pusėse, o su mo- 
terimi taip nebūna. Su moterimi galbūt daug paprasčiau, nes 
nei lovoje, nei kur nors kitur nėra pasiskirstymo vaidmenimis, 
tada viskas daug paprasčiau. Yra daug smulkmenų, kurios vy- 
rui sunkiai suprantamos, nes jis nežino, ką reiškia būti moteri- 

mi. Ir dar vienas labai didelis skirtumas: vyrai neturi krūtų, o 
moterys neturi vyriškų raumenų... 

— Turi omeny oralinį seksą, kuris pakankamai vargina, ne- 
bent tavo burna didelė... - įsiterpia į Gemos aiškinimą Linė. 

— Ojo daiktas labai mažas, - pritariu aš. 

— Mane tai truputį trikdo. Ar tai malonu? - Linė, kaip visuo- 
met, klausia tiesiai šviesiai. 

— Kas? - nesupranta Gema. 

— Kas gi daugiau... čiulpti merginai vietelę, velniai griebtų, — 
atkerta Linė. 

— Visaip pasitaiko, bet apskritai - malonu. Paklausk bet ku- 
rio vyro. Be to, moters lyties organai iš arti labai gražūs. Pana- 
šūs į gėlę. Į orchidėją. Tokią švelnutę, smagu su ja Žaisti. Ką 
galiu tau pasakyti: nejaučiu tokio malonumo, kai čiulpiu vyriš- 
ką daiktą, kartais net žiaukčioju, sunku kvėpuoti... 

— O kiek tokių paršų, kurie nesiprausę... - vėl kiša savo tri- 
grašį Linė. 

— Labiausiai nekenčiu, kai suima už galvos ir verčia apžioti 
savo įrankį iki pat svambalo, o tau trūksta oro ir negali kvė- 
puoti, - pritariu. 

— Na, su moterimi tokių nemalonumų neturėsi, - nuramina 
Gema. 

— Jaučiu, kad mane įtikinsi. Po viso to, kaip su manimi dulki- 
nosi Ajenas, man jau beveik neliko potraukio kitiems vyrams. 

"Tuo metu kelio pakrašty pastebime lūkuriuojančius du men- 
tus, jie stabdė visus važiuojančius automobilius. Pakliuvome į 
tikrą automobilių kamštį. 

— Kas čia dabar? - klausia Linė. 

— Patikrinimas. Aiškiai ieško teroristų. Galvą dedu, buvo koks 
nors išpuolis, - žinovės tonu aiškina Gema. 

— O man atrodo, kad ieško girtų vairuotojų, - paprieštarau- 
ju. Mentai gestais rodo mums sustoti, veikiausiai todėl, kad 
senutėlė Gemos silkė atrodo apgailėtinai. Kažkokie tipeliai ap- 

lenkia mus naujutėliu Golf GTI. Jų, žinoma, nestabdo. 

Vienas iš mentų liepia Gemai išlipti. Mudvi su Line stebime, 
kaip tipelis paprašo vairuotojo pažymėjimo ir mašinos doku- 
mentų. Gema tylėdama išima juos ir parodo. 

Mentas nužvelgia mudvi su Line ir pamoja. Dabar jau reikia 
lipti lauk. Taip ir padarome. Pirmiausia jis atidaro mano ranki- 
nę ir išima Ajeno dovanotą sidabrinį portsigarą (nors aš ir ne- 
rūkau. Koks subtilus Ajeno skonis, sublizgėjo su tokia dova- 
na). Atidaro jį ir pamato maišelį. 

Sumetu, kaip kvailai pasielgėme. Nė nepagalvojome, kad 
mentai galėjo pasekti, kas išeina iš „Planetos X“ ir šitaip suŽ- 
vejoti ekstazio pirkėjus. Esu girdėjusi, kad taip daroma, bet, 
maniau, jie pastato žmogų su radijo ryšiu didelių diskotekų 
tarpdury, „Atikoje“ arba „Centrinėje“, tik ne pačiame Madri- 
do centre, nors visai logiška, kad jie semia būtent čia, juk „Pla- 
neta X“ - tai narkomanų ir toksikomanų lizdas, tą visi Žino. 
Mentai, atrodo, irgi. 

Ausyse ima spengti. Matyt, kraujas tvinksi smilkiniuose. 

— Kas čia? - klausia mentas. 

— Tabletės. 

— Pats matau. Ar kuri turite daugiau tokių tabletyčių? — pa- 
sisuka į Gemą ir Linę. 

Jos tyli tarsi vandens į burną prisisėmusios. 

Jis įspėja, kad mus vis tiek turės užregistruoti, taigi verčiau 
jau gražiuoju viską atiduotume. Sako, bus paprasčiau ir nerei- 
kės kęsti pažeminimo. 

Gema ištraukia savo maišelį iš džinsų kišenės. 

Žinau, kad Linės maišelis guli batuose, nes mažutėje širdies 
formos rankinėje vos telpa lūpų pieštukas, raktai ir cigaretės, 
o šiąnakt buvo pasipuošusi rožine suknele su petnešėlėmis, be 
jokios kišenaitės. 

Policininkas kreipiasi į Linę: 

— Nagi, šviesiaplauke, nedelsk. Duok šen tabletes. 

— Aš nieko neturiu, - ginasi Linė. O jis pakartoja, kad ver- 
čiau jau dabar atiduotų prekę, jei nenori pakliūti į didesnę bė- 
dą, vis tiek bus užregistruota. 

Linė dar akimirką dvejoja, paskui atsisėda ant šaligatvio ir 
ima varstyti savo Doctor Martens aulinius. Tai nelengvas dar- 
bas, nes jie suvarstyti beveik iki pat kelių. 

— Turėsite šiek tiek luktelėti, - perspėja ji. - Jos kažkur čia. 

Mentas nekantraudamas liepia paskubėti, nes neturi laiko 
su mumis terliotis. 

Linė nusimauna ryškiai rožinės spalvos kojinaitę. Ryto žvar- 
boje šiek tiek keista matyti basą Linę. Nieko nėra. Joje nėra 
nieko panašaus į maišelį su tabletėmis. 

— Atrodo, būsiu apsirikusi. Greičiausiai dešinės kojos bate, — 
žavingai, kaip tik sugeba, nusišypso mentui Linė ir gūžteli pečiais. 

Dar penkias minutes laukiame, kol ji atvarstys kitą batą ir 
pagaliau ras išganingąjį maišelį. Paskui dar dešimt minučių ji 
varsto batus. Linės apavas labai madingas, bet ji tikriausiai ne- 
pagalvojo apie laukinės aistros vakarėlį, nebent greitą seksą 
prie sienos, kai savo suknytę pasikels iki pat kaklo nenusiavusi 
batų, Žinoma, nenumatė ir susitikimo su policija. Nieko sau 
mentų veidai. 

Vienas jų rodo maišelį ir klausia, kur pirkome tabletes. 

— Viename vakarėlyje, - sakau. 

— „Planetoje X“, - sako Gema. 

Ji prisipažino, o aš stengiausi apsaugoti platintoją. 

— Vakarėlyje „Planetoje X“, - pakartoju, mėgindama gelbėti 
situaciją. 

Mentas grįžta į automobilį ir kažką sako per radijo ryšį. Kar- 
toja kažkokius skaičius. Pavyzdžiui: „Alfa 33, Alfa 33, du šim- 
tai dvidešimt devintas pranešimas Šv. Bernardo gatvėje... Ne- 
gatyvus... Du šimtai dvidešimt devintas“. Aišku kaip dieną, kad 
tai šifruotas pranešimas. Paskui išlipa ir liepia mums palikti 
automobilį. 

— Manau, kad teks eiti su manim į policijos skyrių ir rašyti 
pareiškimą, - kreipiasi jis į Gemą. 

Susodina mus į policijos mašiną su grotomis. Vairuoja jau- 
nutis mentas. Mes visos trys daužomės galvomis mašinos gale, 
geležinės grotos skiria mus nuo policininkų. Lyg šunėkus. Ant- 
rankiais mūsų nesurakino. Visuomet maniau, kad, jeigu tave 
veža į nuovadą, būtinai surakina antrankiais. Man toptelėjo 
mintis, kad antrankiai naudojami tik dulkintis. Taip ir neaišku, 
sulaikytos mes ar ne. Galvoje ima šmėkščioti žiaurios polici- 
ninkų savivalės, tardymų vaizdai, lipnia juosta užklijuotos bur- 
nos, smūgiai drėgnais rankšluosčiais, kad neliktų žymių, vie- 
nutės be vandens ir tualeto... Staiga tapome nusikaltėlėmis, ir 
gyvenimas atsuko mums savo juodąją pusę. 

— Tik šito mums ir trūko, - atsidūstu. 

— Ei, jūs tenai visos užsičiaupkite, - meta vairuotojas. 

— Gerai jau gerai, tylėsim, - atsako Linė. 

Iylomis riedame toliau. Po penkių mašinoje praleistų minu- 
čių privažiuojame De la Lunos nuovadą, kuri yra šalia tos vie- 
tos, kur mus susėmė. 

Nuovadoje mus išskiria. Mane nuveda į mažutį kabinetą, kur 
už stalo prie rašomosios mašinėlės sėdintis žemaūgis mentas 
užrašo mano vardą, pavardę, adresą, paso numerį. Jis dar visai 
jaunas. Gal net jaunesnis už mane. Ant jo stalo sudėti daiktai, 
iškratyti iš mano rankinės: piniginė, raktai, akinių įdėklas, lū- 
pų dažai. Nėra tik sidabrinio portsigaro, kurį man padovanojo 
Ajenas, jame ir buvo paslėptos piliulės. 

Pasiteirauja, kokia mano profesija. 

— Studentė, - atsakau jam. Nežinia kodėl, bet droviuosi pri- 
sipažinti, kad esu padavėja. Veikiausiai čia mano seserų įtaka. 

Staiga, tarsi žaibui tvykstelėjus, pajuntu nenusakomai kute- 
nant kažkur skrandyje, kažkas burbuliuoja ir šnypščia mano 
viduje kaip tirpstanti aspirino tabletė ir labai palengva ima kil- 
ti aukštyn, pamažu burbuliukai pasiekia mano smegenis. Oi, 

ne... Pulsas greitėja, ima trūkčioti kvėpavimas, įkvepiu, iškve- 
piu, man stinga oro, žiopčioju kaip Žuvis, ištraukta iš vandens, 
jaučiu, kaip ima virpėti kojos, lyg skruzdės lakstytų visu kūnu, 
o rankos negali nustygti, ir staiga PAJUNTU NENUMALDO- 
MĄ NORĄ KVATOTIS. Karlosai Tantangao, šįkart tikrai ne- 
apdergei savo vardo. Tai išties grynų gryniausias MDMA. Ge- 
resnio nesu bandžiusi. 

Mentas užsirūko, pasiūlo cigaretę ir man. Žinoma, nepaimu, 
nes nerūkau, tačiau labai mandagiai jam padėkoju. 

Jis sako, kad mums pasisekė, nes per naktį neprivežė daug 
žmonių, taigi galėsime viską ramiai ir greičiau nei įprasta išsi- 
aiškinti, nes kartais tenka laukti valandų valandas, kol užre- 
gistruoja. 

Jis atrodo visai mielas. Bent jau šiuo metu nepanašu, kad 
teks patirti policijos smurtą. 

Staiga pasirodo kitas tipas, apsirengęs civiliniais drabužiais 
ir barzdotas. Jam maždaug keturiasdešimt, savotiškai patrauk- 
lus. Jei kam patinka vyriškiai iš Corte Inglės reklamos, tai šitas 
toks ir yra. 

— Turbūt supranti, į kokią bėdą esi pakliuvusi, - sako man 
prisidegdamas cigaretę, visai kaip Bogarto filmuose. 

— Galiu įsivaizduoti. 

— Kur gavai tabletes? 

— „Planetoje X“. Jau esu sakiusi tam, kuris mus čia atvežė. 

— Iš ko jas pirkai? 

— Iš ko gi daugiau, iš platintojo. 

— Kuojis vardu? 

Ar verta meluoti? Kertu lažybų, kad Gema gal ir tylės, bet 
Linė tai jau tikrai išplepės. 

Kalinio dilema. Vienas iš pagrindinių uždavinių žaidimų te- 
orijoje. Du nusikaltimu įtariami asmenys sugaunami ir užda- 
romi skirtingose kamerose. Kiekvienas gali kalbėti arba laikyti 
liežuvį už dantų. Yra trys galimybės: jei vienas prasižioja, o 

kitas ne, išdavikas paleidžiamas, o tyleniui tenka kalėti dvide- 
šimt metų. Jei kalba abudu, kiekvienam tenka po penkerius 
metelius. O jeigu tyla abiem priimtinesnė, kiekvienas sėda me- 
tams, apkaltinti, pavyzdžiui, neteisėtai laikę ginklus. Kiekvie- 
nas turi apsispręsti nežinodamas, kaip pasielgs bendrininkas. 
Ką juodu turi daryti? 

Išvada: abiem verčiau laikyti liežuvį už dantų. Moralė: žaidi- 
muose su daline informacija geriausių rezultatų pasiekiama, 
kai Žaidėjai laikosi bendros strategijos. 

— Ne, nežinau, kuo jis vardu, - atsakau. - Tokiais atvejais 
neklausiama vardo, klausiama kainos. 

Atsakymas, atrodo, jį patenkino. 

— Gal gali papasakoti, kaip jis atrodo? Geriau sakyk tiesą, 
nes apklausime ir tavo drauges, jeigu parodymai nesutaps, tu- 
rėsite rimtų bėdų. 

Bendrais bruožais nupiešiu jam Karloso Kurmio paveikslą, 
kuris tiktų bet kuriam kitam: tamsaus gymio, kresnas, rudų akių. 
Pridedu, kad nešioja akinius apskritais stiklais (todėl ir pava- 
dinome jį Kurmiu), nes nuo tada, kai buvo išrasti lęšiai, beveik 
niekas jų nenešioja, šis jo išvaizdos požymis gali būti esminis. 
Jeigu kitos irgi tą paminės - puiku. Tačiau niekas negalės ma- 
nęs kaltinti melu. Visi išvardyti požymiai tinka Karlosui. 

— Ar teko su juo susitikti anksčiau? - toliau klausinėja sek- 
lys. Įtariu, kad jis ne mentas, nes nedėvi uniformos. 

— Keletą kartų, - meluoju. 

— Galbūt jis nuolatinis platintojas? 

— Kas toks? 

— Tas, kurį pažįsta daugelis vartotojų, - maloniai paaiškina 
seklys. 

Karlosas Kurmis, kitaip sakant, Tantangao - garsiausias Ma- 
lasanjos (ir aplinkinių rajonų) platintojas. 

— Nežinau. Tik šiandien iš jo pirkau, - sakau. 

Karlosas Kurmis jau trejus metus aprūpina mane, nuolati- 
nis platintojas, kaip pasakytų barzdočius. 

— Iš kur sužinojai, kad jis prekiauja tabletėmis? 

— Na... iš kitų. Atėjusi į barą, pasiteiravau, kur galiu jų gauti. 

— Ar tau neatrodo, kad devynias tabletes per brangu pirkti 
vienu kartu? 

— Rengiame vakarėlį. 

Meldžiu Dievą, kad kitos irgi pasakytų ką nors panašaus. Aš 
ateistė, tačiau tokiais atvejais mano tikėjimas atgyja. O į ką 
daugiau kreipsiuos? 

— Gerai, pateiksime tabletes laboratorijai, tegu ištiria ir, jei 
mūsų spėliojimai pasitvirtins, tavo tėveliai turės nemažai rū- 
pesčių. 

— Suprantu. - „Kuilys“, - ištariu mintyse. 

— Tikiuosi, kad taip ir yra. Gyveni su tėvais? 

Nežinau, ką atsakyti. Mane krečia drebulys, negaliu suval- 
dyti žandikaulių. Tas prakeiktas ekstazis visai nusmeigė. 

— Ne, gyvenu viena. 

— Ar nesi prarijusi vienos tabletės? 

Koks perdėtas smalsumas. 

— Bijau, kad taip, - atsakau jam. 

Mano pulsas tarsi žirgo, kuris ką tik įveikė bėgimą su kliūti- 
mis. Tvinksėjimą jaučiu visame kūne, nuo galvos iki kojų, seki- 
namai ritmingą. Kraujas plūsteli į ausis, ir jose išgirstu tvinksė- 
jimo krūtinėje aidą, net jaunutis policininkas atrodo visai sim- 
patiškas. Tai pats geriausias MDMA, veikia klasiškai. 

— Dabar reikės palaukti, kol apklausime tavo drauges, tuo- 
met nuspręsime, ką su jumis toliau daryti. Kol kas daugiau klau- 
simų tau nėra, - pareiškia barzdočius. Paskui pakyla nuo kė- 
dės ir išeina paskui save uždarydamas duris. Atrodo, jis paten- 
kintas mano nieko nesakančia informacija. 

Jaunuolis pamoja man eiti su juo į kamerą. Į kamerą? Gyve- 
nime nesu buvusi kameroje. Nors ta vieta, į kurią mane veda, 
visai nepanaši į kamerą. Pavyzdžiui, nėra grotų. Tiesiog pa- 
prastas, nedidelis kambarys, iš išorės rakinamas raktu, su ma- 

žučiu langeliu duryse, jei tektų ką nors kviesti. Čia stovi suolas, 
ant jo sėdi kažkoks juodaodis. Įeinu ir prisėdu šalia. Suolas 
ganėtinai nepatogus. Juodaodžio akys labai gražios. 

— Labas, - pasveikinu jį. 

— Labas, - atsako jis su vos pastebima šypsena. - Kodėl čia 
patekai? 

— Narkotikai, - sakau jam. 

— Platintoja? 

— Ne, iksas. O tu? 

-— Platintojas. - Jis kalba su keistu akcentu. 

— Klausyk... iš kur tu? 

— Iš Senegalo. 

— Donc, tu parles francais..." - sakau jam. Studijuodama pran- 
cūzų kalbą pasirinkau kaip antrąją. 

— Mais bien sūrV' - Jis tarsi atgijo. - Tu parles trės bien.“ 

—- Merci."" 

— Et, gu'est-ce gue tu fais, une belle fille comme toi, et cultivėe 
aussi, dans cet endroit... - pasidomi jis. Tai reiškia: ką tokia mer- 
gina kaip aš veikia tokioje vietoje kaip ši? 

— C'est la vie. 

Šito jau net versti nereikėtų: toks gyvenimas. 

Užmezgame malonų pokalbį. Jis vadinasi Oranė ar kažkaip 
panašiai. O aš apdujusi nuo ekstazio, todėl knieti plepėtis, nors 
aplinkybės ne pačios smagiausios. Išklausiusi Oranės pasako- 
jimo apie Kasamansę, jo gimtąjį kraštą, supratau, kad jame 
knibždėte knibžda už nepriklausomybę kovojančių teroristų. 
Kažkas panašaus į ETA, tik jie visi juodaodžiai, paaiškina jis. 
Mudu skaniai prisijuokėme, aš net užsimiršau esanti nuovado- 
je ir kaltinama narkotikų vartojimu bei platinimu. 


“ 


* Tai tu kalbi prancūziškai... (Pranc.) 
** Puiku! (Pranc.) 

*** Tu labai gerai kalbi. (Pranc.) 

Oranė, matyt, kilęs iš saulėto pajūrio kaimelio. Jis net skai- 
tyti ir rašyti neišmoko. Kasamansėje vaikai miršta nuo papras- 
čiausio gripo, nes nėra nei antibiotikų, nei aspirino. Ten mote- 
rys su kūdikiais ant nugaros iš vieno kaimo į kitą keliauja ištisą 
dieną. Kasamansėje žaliomis uniformomis vilkintys kareiviai 
kiekvienoje sankryžoje demonstruoja prancūziškus šautuvus ir 
vaikams draudžia kalbėti gimtąja wolof kalba. Įsivaizdavau, kaip 
Oranė laivo triume keliauja į Ispaniją ir pasiekia Madridą, ne- 
šinas plastikiniu maišeliu su pora padėvėtų marškinėlių ir pil- 
na širdimi absurdiškų lūkesčių. Veikiausiai tikėjosi rasti čia dar- 
bą ir susikurti naują gyvenimą. Orane, geriau jau tu būtum li- 
kęs savo kaimelyje ant jūros kranto, Žvejotum sau pilnoje del- 
finų deltoje ir saulei leidžiantis muštum būgną. Nežinia, kas 
tave atviliojo čia, primelavęs, kad galėsi įsigyti automobilių, 
šratinukų, cigarečių, elektrinių prietaisų, džinsų ir Maiklo Džek- 
sono įrašų. Radai tik kamerą be tualeto ir medinį suolą, ant 
kurio nepatogu miegoti. 

Ir aš klausiu savęs: ką, velniai rautų, tu čia veiki? O bjau- 
riausia, ką, velniai rautų, čia veikiu aš? Nekalbu vien apie ka- 
meras be grotų, turiu omeny gyvenimą be tikslo, be priežasties 
ir pateisinimo, be atsiprašinėjimų, be siekių, idealų ir ketini- 
mų. Jei dabar turėčiau mirti, kokia būtų mano paskutinė min- 
tis? Ką norėčiau prisiminti? Ar skaudu būtų visa tai palikti? 
Neverta savęs apgaudinėti: namų neturiu, nes vargiai namais 
gali pavadinti mažulytį už pasakišką kainą nuomojamą butą, 
neturiu darbo, nes to, ką veikiu bare, rimtu darbu nepavadinsi, 
neturiu jokio draugo, net nesu tikra, ar kada nors jį turėjau, 
net šuns neturiu, nors dar būdama ketverių daviau sau Žodį, 
kad paaugusi tikrai priglausiu kokį benamį. Turiu prisipažinti: 
man nusišypsojo laimė, kad gimiau Madride ir esu šviesiaodė. 
Tačiau mintis, kad Oranei viskas klojasi daug prasčiau, manęs 
nė kiek neguodžia. Jaučiuosi esanti savanaudė ir mano nuotai- 
ka subjūra. Būtų gerai dabar sustingti ir palengva nustoti kvė- 

pavus, išnykti, liautis graužti save, siųsti neuronams signalus, 
galvoti, liautis rūpintis savimi, savo oda, sausgyslėmis, veno- 
mis ir kaulais. Išėjusi iš čia, nesijausiu nei geriau, nei blogiau. 
Esu tik plastikinė lėlė ir su siaubu pastebiu, kad mano maitini- 
mo elementai išseko. 

Maždaug po poros valandų, ar bent man taip atrodė, duris 
pravėrė tas pats jaunutis policininkas ir nusivedė mane į tą pa- 
tį kabinetą, kur buvau apklausiama. Atsisveikinu su Orane, ar 
kaip ten jis vadinasi, apsikabiname (nes ekstazio sukelta eufo- 
rija sklaidosi, ir jo pasakojimas mane liūdina, nuostabios jo 
akys) ir dėl visa pikta palieku jam savo telefono numerį, tegu 
paskambina, jei pavyks iš čia ištrūkti. Jaunutis mentas, matyt, 
visko regėjęs, nes nerodo nė menkiausio susidomėjimo. 

Taip, Žinau, jog man pasisekė, kad gimiau Madride ir esu 
šviesiaodė. 

Kabinete manęs laukia barzdotas seklys. Liepia prisėsti. 

— Apklausėme tavo drauges ir jūsų trijų versijos beveik su- 
tampa, - sako jis. 

Įsistebeiliju į jį. Kažko jam trūksta, bet gerai nežinau, gal 
ekspresijos? Jo veidas - suseno taip ir nesubrendęs. Dabar su- 
prantu, ką jis man primena: Geyper Man. 

— Patikrinome jūsų dosjė, nė viena iš jūsų trijų nebuvo anks- 
čiau sulaikyta, - tęsia jis. - Manau, kad šįkart leisime jums eiti 
savais keliais. Bet, turėkite galvoje, jūsų duomenys mums ži- 
nomi, ir, jei pateksite čia panašiomis aplinkybėmis, įklimpsite 
iki kaklo. Supratai? 

— Supratau. 

— Ir dar štai kas. Ištyrėme jūsų tabletes, nors atsakymo raštu 
iš laboratorijos dar nėra, bet galiu tau pasakyti: jūsų tabletės — 
padirbtos. Tai talko milteliai. 

— Netikiu. O poveikis, kurį jaučiau? 

Na ir kvailė. Kaip galėjau taip išsišokti? Niekada negaliu iš- 
laikyti liežuvio už dantų. 


49 LJ 
(M 


, 


LABS IA, 
LOT 


192 


Jis šypteli puse lūpų. Ačiū Dievui, palaikė pokštu. 

— Tai saviapgaulė. Jūsų amžiaus merginos labai jautrios, — 
sako jis stodamasis. 

Man nepatiko jo tonas, kuriuo pasakė „jūsų amžiaus mer- 
ginos“. 

Barzdočius išsinešdina nė sudie nepasakęs. Liekame vienudu 
su jaunučiu policininku. 

— Tai jau viskas? — klausiu jo. 

— O ko dar nori? 

Štai ir viskas. Nebus tardymų šviesai plieskiant į akis, nei 
smūgių patalpoje kruvinomis sienomis. 

Jis palydi mane iki durų. 

— Kad taip visi būtų tokie kaip jūs: nei ankstesnių kaltinimų, 
nei priešinimosi, nei skundų. Be to, viską atlikai puikiai, bran- 
gute, buvo malonu tave apklausti. Per dvejus metus, kiek teko 
čia dirbti, dar nebuvo tokių puikių merginų kaip jūs. Antai, 
tavo draugės, - sako mostelėdamas Gemos ir Linės pusėn. Jas 
irgi lydi policininkai. - Nagi, eik pas jas ir baik tas nesąmones, 
nenoriu daugiau čia jūsų matyti. 

Jaučiuosi, lyg būčiau ketverių metų, o mano motina jau atly- 
žusi, nors dar ne visai nurimusi, atsisveikina su manimi mo- 
kyklos tarpdury. 

Visos trys žingsniuojame tylėdamos. Jau vidurdienis, ir sau- 
lė žilpina mus savo spinduliais. Šviesios Linės plaukų sruogos 
spindi tarsi auksas. Po kameros tamsos jaučiuosi laimingiausiu 
žmogumi pasaulyje jau vien dėl to, kad mano veidą bučiuoja 
saulė, ir aš traukiu į save gaivų orą. 

Galiausiai Linė nutraukia tylą: 

— Tave užregistravo? 

— Ne, o jus? 

— Ne. Maniau, kad mane išrengs, ateis drūtas seržantas, kaip 
filmuose, ir išdulkins. Bet nieko panašaus. - Linės balse - vos 
juntamo nusivylimo šešėlis. 

— Mentas pasakė, kad su ekstaziu mus apdūmė. Nežinau, ar 
juo tikėti, nes patyriau nerealius pojūčius, - sakau joms. 

— Tas velnio išpera! Jie paprasčiausiai mus apšvarino. Visi iš 
narkotikų skyriaus tuo verčiasi. Praradome tris valandas ir dvi- 
dešimt penkis tūkstančius pesetų, - pareiškia Gema. 

— Beveik stovėjai ties kalėjimo slenksčiu ir tau dar teberūpi 
pinigai? —- negaliu patikėti aš. 

— Koks kalėjimas! Kris, negi nematei, kad jie kuo greičiau 
norėjo mumis atsikratyti? Mes jiems tik trys žalios mergiotės, 
kurias galėjo kaip reikiant pagąsdinti. 

Sustoju. Giliai kvėpuoju. Įkvepiu neaprėpiamumą. Ekstazis 
sklaidosi, ar ne ekstazis? Nuo spalvų gatvėje (automobilių gel- 
tonio, raudonio ir mėlio, debesų baltumos, šaligatvio pilkšvu- 
mo ir rožinės Linės suknutės) man perši akis. Plevena, mirga, 
nardo, raibuliuoja, švyti, dėkingos maudosi saulės spinduliuo- 
se, ir aš kartu su jomis. Taigi, manau, reikia mėgautis. 

Ir vėl atsidūrėme gatvėje, kuriai veikiausiai nepriklausome. 


— apie triumfą 


Galima sakyti, kad kiekvienas gimtadienis - tai brūkštelėjimas 
teptuku, bandymas baigti tavo portretą. Arba dar viena žemės 
sauja ant jaunystės kapo. Kiekvienais metais įgauni vis dides- 
nės patirties ir, kaip sakoma, daugiau išminties ir aiškumo. Kiek- 
vienas gimtadienis priverčia tave sunerimti: šiuos metus nugy- 
venai suknistai. 

Prieš mėnesį atšvenčiau trisdešimt. Trečdalis mano egzisten- 
cijos nuėjo šuniui ant uodegos. 

„Jei norite padaryti karjerą, nebijokite pakilti nuo kėdės, kaip 
tokiose situacijose elgiasi jūsų kolegos vyrai. Nesėdėkite, kai 
kas nors įeina į jūsų kabinetą arba prieina prie stalo. Nesvar- 
bu, ką pataria gero elgesio vadovėliai: jeigu norite lygių teisių 
ir lygių galimybių, turite stovėti tvirtai kaip vyras tikrąja to Žo- 
džio prasme.“ 

Ypačjei esate aukšto ūgio, aukštesnė nei daugelis vyriškosios 
lyties jūsų kolegų. 

„Elkitės kaip vyras. Tvardykite savo jausmus. Viešai neašaro- 
kite. Jūsų gestai visuomet turi atitikti susiklosčiusią situaciją. 
Derinkite žodžius su darbais. 

Nusiteikite tam, kas blogiausia. Atsiminkite: valdžioje esan- 
čias moteris paprastai kritikuoja už tai, kas neturi nieko ben- 

dra su profesine veikla. Savybės, už kurias valdžios vyrus ger- 
bia ir net vertina, moteriai gali tapti neigiamos. Jei moteris 
visą savo energiją skiria darbui, ją apšauks nevykėle; jeigu jai 
pasiseks suburti gerą kolektyvą ir sėkmingai paskirstyti parei- 
gas, vadinasi, ji nepasitiki savimi; jeigu jos vadovavimo stilius 
pasižymi griežtumu, jai prilips raganos etiketė.“ 

Trisdešimt metų. Dešimt milijonų pesetų per metus. BMW. 
Nuosavas butas. Jokios perspektyvos ištekėti ir susilaukti vai- 
kų. Neturiu jokio mylimo žmogaus. Ar tai palaužia? Nežinau. 
Ar baltutėlė tabletė, kurią kas rytą išgeriu, padeda ištverti ne- 
verkus? Ar ta stebuklinga gydytojo paskirta tabletė, magiška- 
sis fluoksicetino koncentratas, priverčia užmiršti visus savo lū- 
kesčius ir nerimą? 

Kas tai: ramybė ar prozakas? Nežinau. 

Trisdešimt metų. Brandumo pradžia. Reikšminga sukaktis, 
kurią dera atšvęsti. 

Bet aš nenorėjau kelti jokios gimtadienio šventės, nes, tiesą 
pasakius, nelabai turiu ką pasikviesti. Suprantama, seseris ir 
mamą, tačiau ar aš jas tikrai myliu? Tam tikra prasme - taip. 
Jos - mano šeima. Visuomet buvo ir bus. 

Motina ir seserys - vienintelis tikras mano gyvenimo ryšys. 
Motina man visuomet bus Išorės Pasaulio Mįslė, tokia šalta ir 
atsiribojusi, tokia susitvardanti, bet, negaliu skųstis, man ji vi- 
sada buvo gera, be to, ji visada buvo savo vietoje, tarsi kelio 
pradžią žyminti gairė. 

Mano sesuo Ana - šventoji, gera mergaitė tikrąja to žodžio 
prasme, tačiau kaip ir visos geros mergaitės beviltiškai nuobo- 
di, ji nėra tas žmogus, kurį norėtum pasikviesti į savo gimta- 
dienį. 

O Kristina... Žinoma, būsiu atvira. Nekenčiau jos visa širdi- 
mi, bet greičiausiai tik todėl, kad beprotiškai mylėjau. Tačiau 
man nekyla noras savo gimtadienio paversti intymia vakariene 
su Kristina. Nesame tokios artimos draugės. 

Galėčiau suruošti šaunų pokylį ir pasikviesti savo bendra- 
darbius su antromis pusėmis, senus universiteto laikų bičiu- 
lius, klientus ir tiekėjus. 

„Jei nutarėte surengti pobūvį, neužmirškite keturių pagrin- 
dinių klausimų: kokio priėmimo noriu? Ką į jį kviesiu? Kada 
švęsiu? Kur rengsiu pobūvį? 

Kvieskite tik tuos, kurie ir turėtų būti pakviesti. Kuriuos esate 
pasirengusi išklausyti. Nesudarykite protokolinio sąrašo ir ne- 
rūšiuokite svečių. Skirkite pakankamai laiko pasiruošti. Nu- 
matykite tokį laiką, kada visi kviestini asmenys galės dalyvauti. 
Neužmirškite mandagumo. Apskaičiuokite išlaidas. Susipažin- 
kite su vieta, kur bus rengiamas pobūvis. 

Jei rengdama pobūvį tvirtai žinosite, ko iš jo tikitės, gali bū- 
ti, kad jam pasibaigus jūsų lūkesčiai bus išsipildę.“ 

Tai mane mažiausiai žavi. 

Ilgos pasiruošimo valandos, nežinia kiek pinigų, išleistų už- 
kandžiams ir gėrimams, kad minia žmonių įsibrautų į mano 
teritoriją ir sudrumstų ramybę bereikšmiais pokalbiais, dirbti- 
nėmis šypsenomis. Ir viskas tik tam, kad kitą dieną galvą laužy- 
tų pagirios, o kambarius rasčiau prišnerkštus - pilnus pelenų ir 
maisto likučių, metakrilato stalelį ir grindis, aplaistytus gėri- 
mais, O virtuvę — prigrioztą tuščių butelių, visur besimėtančių 
vienkartinių puodelių, lentynas, nukrautas nešvariomis lėkštė- 
mis ir servetėlėmis. 

Ne, ačiū. Jokių pobūvių. 

Nutariau pasiprašyti laisvos dienos, sėdau į BMW ir pasu- 
kau į pietus. Vairavau dvylika valandų, visu garsu klausiausi 
Šuberto Lieder*. Nesustojau, kol nepasiekiau Fuenchirolos. Jau 
turėtų būti šešta valanda vakaro. 

Praėjo dvidešimt dveji metai. 

Nuo tos vasaros, kurią praleidome Fuenchiroloje. Tai buvo 
paskutinė su tėčiu praleista vasara. 


* dainų (vok.). 

Miestelis labai pasikeitęs. Pajūrį juosė baltų daugiaaukščių 
virtinė, didžiuliai plytiniai monstrai, cemento ir stiklo milžinai, 
į jūrą įsmeigtomis kvadratinėmis akimis. O jų pašonėje tarsi 
skruzdės galybė jau uždarytų barų ir užeigėlių, kurių apsitrynę 
užrašai, pilni rašybos klaidų, kitados kviesdavo paskanauti 
kalmarų ir ypatingų salotų. 

Buvo trečiadienis, ne sezono metas, ir paplūdimyje tuščia — 
kaip iššluota. 

Atsisėdau vienintelio veikiančio baro terasoje ir taurė po tau- 
rės gurkšnojau vyną. Buvau nusprendusi išgerti trisdešimt tau- 
rių — lygiai tiek, kiek turėjau metų. Tačiau negaliu prisiminti, 
kiek jų išgėriau, kažkuriuo metu pamečiau skaičių. 

Neskubėdama gurkšnojau vieną taurę po kitos ir žvelgiau į 
milžinišką kreminės spalvos plotą, kurį užėmė paplūdimys. Lai- 
kas bėgo, ir peizažo spalvos pamažu keitėsi. 

Dangus mainė spalvas: žydras, mėlynas, sidabro pilkumo, 
melsvas, violetinis. Jūra raibuliavo tamsiai žaliais, smaragdi- 
niais, net juodais vandenimis. Smėlis viliojo visais šiltais atspal- 
viais: rusvais, gintariniais, kaštoniniais, pilkšvais, rausvais. Man, 
apgirtusiai, peizažas priminė kaleidoskopą, besikeičiantį vai- 
vorykštės spalvų kliedesį. 

Galiausiai atėjo naktis ir visas spalvas užgožė juoda. 

Tuomet patraukiau į paplūdimį ir ėmiau skaičiuoti žvaigždes. 

Taip praėjo kokios dvi valandos. Mane nupurtė šaltis ir min- 
tis, kad esu slegiama trisdešimties metų naštos. Paplūdimyje 
nebuvo nė gyvos dvasios. Tik aš, smėlis, jūra ir žvaigždės. 

Atsistojau ir apsvaigusi žiūrėjau į tamsius jūros vandenis, be- 
veik lygius, ramius, tik nedidukės baltomis putomis bangelės 
tingiai ritosi į krantą. 

Pagalvojau, kad dabar galėčiau bristi vis gilyn į vandenį, vis 
toliau ir toliau, kol nejusčiau kojomis dugno, ir nuskęsčiau. Kaip 
Virdžinija Vulf. 

Mirčiau jauna ir išdidi. 

Jei iškęsčiau ir neiškilčiau į paviršių kvėptelėti oro, numir- 
čiau pačia lengviausia mirtimi, juk užspringti vandeniu visai 
neskausminga. Net malonu. Deguonies stoka sukelia haliuci- 
nacijas, ir net pats to nesuvokdamas patiri ekstazę. 

Esu girdėjusi, kad kai kurie praktikuoja lytinį aktą užsimovę 
ant galvų plastikinius maišelius, net su dujokaukėmis, nes de- 
guonies trūkumas dešimt kartų sustiprina orgazmą. 

Jūra taptų mano paskutiniuoju meilužiu. Bangos apsvaigin- 
tų mane paskutiniuoju mirties bučiniu. Iki paskutinio atodūsio 
švelniai glamonėtų mano krūtis, kojas ir lytį. 

Atsidurčiau povandeniniame pasaulyje, kur nėra vietos bau- 
ginamoms mintims, ilgesiui, blogoms nuotaikoms, kartėliui ir 
liūdesiui. Svajojau apie išganingą ramybę, kurią man galėtų 
suteikti mirtis. 

Tačiau aš puikiai Žinojau, kad net įsibridus iki kaklo man 
nepakaks drąsos nusiskandinti. Jaučiau nenumaldomą troški- 
mą viską baigti, tačiau man stigo valios ir jėgų tikrai viską baig- 
ti. Neturėjau dėl ko gyventi. Bet nebuvau tokia stipri, kad pati 
sau nutraukčiau gyvybės siūlą. 

Man prieš akis - metų metai su manęs nesuprasiančiais vy- 
rais, kasdienė įprasta gyvenimo tėkmė, pasaulis, kuriame ski- 
riasi šeimos ir žmonių santykiams stinga šilumos. Šis pasaulis 
skirtas tik nugalėtojams. Jei nori tapti nugalėtoju, turi paau- 
koti visa kita. 

When fate calls you from this place... 

Manęs nebaugino mirtis, mirti nebijojau. 

Tik iš galvos nėjo mintis, kad dabar labiausiai bijau gyventi 
toliau. 

Paskui, prisimenu, atsibudau: visa nutirpę, burna išdžiūvusi 
ir beprotiškai tvinksėjo smilkiniai. Saulė spindėjo aukštai dan- 
guje, o įkaitęs smėlis priminė jaukų lizdą. Apgirtusi nuo vyno, 
liūliuojama raminamo bangų šnaresio, naktį užmigau tiesiog 
paplūdimyje. 

„Jei išgyvenate krizę, sudarykite galimų išeičių sąrašą ir su- 
grupuokite jas į pageidaujamas ir nepageidaujamas. Išnagri- 
nėkite sąrašą, tarsi jau būtumėt apsisprendusi, ir įvertinkite savo 
pasirinkimą. Pritaikykite jį visais atvejais, kuriuos tik galite įsi- 
vaizduoti. Sąmoningai venkite kliūčių. Ieškokite analogijų. Ana- 
lizuodama krizės situaciją, atsisakykite loginio mąstymo sche- 
mų. Beje, visada turėkite po ranka B planą, kuriuo galėtumėte 
pasinaudoti skubos atveju. Jis sustiprins jūsų saugumo jausmą, 
norą rizikuoti ir siekti užsibrėžto tikslo.“ 

Štai kur mano silpnoji vieta. Nebuvau parengusi B plano. 
Visas kortas mečiau ta pačia ranka, o dabar, kai partija suloš- 
ta, kai suvokiau, kad laimėjimu nepadengsiu praradimų, nesu- 
moju, ko griebtis toliau. Ką daryti, kai staiga suvoki, kad tavo 
gyvenimas praėjo tenkinant kitų norus ir tikint, jog būtent taip 
ir norėjai gyventi. 

Važiuodama atgal į Madridą, kai prieš akis tebuvo galybė 
vienodų, pilkų, neįsimenamų dienų, kai lyg ruletę vėl privalė- 
jau žaisti tai, kas nuo manęs nepriklauso, be draugo, be artimų 
žmonių, be vaikų, be meilės, taip norėjau pakelti rankas nuo 
vairo ir leisti automobiliui apsiversti ties pirmu pasitaikiusiu 
posūkiu. 

Bet aš to nepadariau, nes iš esmės esu lygiai tokia pat kaip 
mano kompiuteris, turiu automatiškai įsijungiantį avarinį mai- 
tinimą, jei kartais dingtų elektros srovė. 

Man skirta funkcionuoti. Esu užprogramuota gyventi toliau. 

Kai kurie patinai dėl sekso pasirengę net numirti. Pavyzdžiui, 
juodojo voro patelės po kopuliacijos suėda savo patinus. Jie 
tikisi pratęsti giminę, o patelės - sočiai pavakarieniauti. Vidu- 
ry nakties pašoku apsipylusi prakaitu. Sugrįžo primiršti vaiz- 
dai, kuriuos jau seniai esu nukišusi į tolimiausią pasąmonės 
kampelį. Tačiau jie tyko manęs miegančios, kai esu nejudri, 
bejėgė ir negaliu su jais kovoti, tada vėl neduoda man ramy- 
bės, jie tik to ir nori, - kad pašokčiau iš miegų, kad siaubas lyg 
voratinklis apraizgytų kojas ir aš apdujusi sėdėčiau lovoje, to- 
kia vieniša, nuoga ir kruvina kaip naujagimis. Santjagas mylisi 
su Line. Vyriškiausia jo kūno dalis trinasi į nepriekaištingai 
nuskustą putytę. Linės veidelis toks nekaltas, kūnelis liesutis, 
vos prasikalusios krūtys ir aštuonmetės mergaitės gakta. Ne- 
prisimenu, kiek taurių tą-naktį išgėrėme. O kiek tablečių ištir- 
po mūsų kraujyje? Vargšas Santjagas. Jis nežinojo, kad sutiko 
patelę žmogėdrą. Atsimenu, kai tu pirmąkart pasirodei bare. 
Mus visas pakerėjai savo šypsena. Tu tiesiog buvai gimęs būti 
barmenu. Merginos negalėjo atitraukti nuo tavęs akių. Kvailu- 
tės, paryčiais rijo tave Žžvilgsniais. Ne todėl, kad buvai gražuo- 
lis, visai ne. Tačiau savo šypsena skleidei nenusakomą laimės 
jausmą... Nors neturėjai dėl ko labai džiaugtis. Tėvai išsiskyrė, 

kai tau suėjo septyneri. Nuo tada tu nematei savo tėvo. Kaip 
man pasakojai, motinai pakriko nervai, ji apsipildavo ašaro- 
mis kaskart, kai grįždavai vėliau namo. Per dienų dienas judu 
pykdavotės... Gyvenai su ja tik todėl, kad tavo uždarbio nebū- 
tų pakakę padoriam būstui išsinuomoti, o giliai širdyje tau jos 
buvo tikrai gaila. Studijavai filosofiją ir poetiką. Heidegerį ci- 
tavai taip pat laisvai, tarsi Renegade Soundwave ritmu būtum 
kraipęs savo siaurus paaugliškus klubus. Mokeisi puikiai. Ta- 
čiau kas nori už vieno stalo sėdėti su filosofu? Niekam neįdo- 
mu, kad Heidegerį moki beveik atmintinai ir tau per daug gai- 
la gyvenimą švaistyti įstaigų kabinetuose arba tarnauti anoni- 
miniams pirkliams. Prekiaujantiems ginklais arba vaikais? Mu- 
du labai daug kas siejo: abu - nesuvokiantys savo jausmų, ap- 
leisti savo šeimų, nenaudingi visuomenei. Tu visada atrodei lai- 
mingas. Viskas tau buvo jėga. Ta knyga tikra jėga, šita grupė 
tikra jėga, net mūsų baras - jėga. O Linė - pats geriausias tau 
nutikęs dalykas. Jau pirmąkart pamatęs ją „Planetoje X“, pa- 
sakei man: tavo draugė tikra jėga, jėgų jėga. Tai buvo seniai. 
Daug seniau, nei susipažinau su Ajenu. Anksčiau, nei Linę gai- 
vino ligoninėje. Su zondu mėgino grąžinti šiapus jos trisdešimt 
aštuonių kilogramų kūnelį. Šiaip ne taip vienam zondui pavy- 
ko pasiekti tikslą, jis buvo plonytis kaip siūlas. Vargše Santija- 
gai, net nenumanei, kad sutikai patelę žmogėdrą. Savo subtilų 
meilinimosi šokį juodojo voro patelė Latrodectus hasselti pra- 
deda ant voratinklio. Ji šokinėja ant lipnių siūlų. Mindo juos 
kojytėmis. Pačiupusi šiek tiek tinklo, suka į kamuoliuką. Tai 
sustiprina patelių lytinių organų skleidžiamą kvapą, kuris vi- 
lioja patinus. Tave apžavėjo jaunutė vampyraitė, pakerėjo dviem 
kasytėm ir dviem eilėm baltutėlių dantukų. Kaip galėjai atsi- 
laikyti prieš jos nuostabiai šviečiantį veidelį, prieš du mažučius 
gundomus krūtų pumpurėlius, kurie visaip stengėsi išsilaisvin- 
ti iš rausvos liemenėlės? Tai tikras, niekada neišsenkantis šilu- 
mos šaltinis. Ant krūtinės ji išsitatuiravusi dvi mažutes raketas. 

Ir tobulas, vaikiško dydžio džinsais aptemptas užpakaliukas. 
Linė tikriausiai parduotų velniui sielą, kad tik paliktų jai 38 
dydį. Amžinai leisk man būti mergyte, ir aš nevalgysiu. Ji labai 
kruopščiai naikino save, miligramais mažino svorį. Negi ma- 
nei, kad gali jai rūpėti? Patinas, užsiropštęs patelei ant pilvo, 
lėtai ją glamonėja. Kopuliacijos metu pasisuka taip, kad pate- 
lei būtų lengviau jį suėsti. Jau pirmąsyk pamatęs, nesiliovei ma- 
nęs klausinėti apie ją. Troškai su ja pasimylėti, o aš troškau 
pasimylėti su tavimi. Ji norėjo mylėtis arba su visais, arba nė su 
vienu. Seksas jai nieko nereiškė. Penkiolika minučių kvaitulio 
ir daugių daugiausia dvi minutės orgazmo. Negali pamilti tų, 
kurie tave dulkina, ir neįsimyli savo tarpininko. Bendrauji su 
geriausiu tiekėju, kuris geriausią prekę pasiūlo už prieinamą 
kainą. Toks paprastas yra gyvenimas. Naujųjų metų naktį tavo 
senutėliu Citročn AX grįžome namo. Mūsų kraują varė galybė 
ištirpusių tablečių. Pakeliui visi be perstojo bučiavomės. Tu bu- 
čiavai mane, aš tave irgi bučiavau. Bučiavai ir ją, judu bučiavo- 
tės, ir mudvi bučiavomės. Ilgas ir svaiginamas potraukis, skam- 
bantis tingiu Renegade Soundwave ritmu. Toks banalus dviejų 
gražių merginų bučiavimasis kelyje. Visi mes matėme „Esminį 
instinktą“. Vos įžengę į namus, puolėme tiesiai į lovą. Tai buvo 
daug anksčiau, nei susipažinau su Ajenu, o Linę gaivino ligo- 
ninėje. Akimirksniu, juokdamiesi ir virpėdami iš laimės, nusi- 
metėme drabužius. Norėjau su tavimi mylėtis, tu norėjai mylė- 
tis su ja, O ji norėjo arba su visais, arba nė su vienu. Vos nenu- 
alpai pamatęs jos apgaulingai paauglišką putytę, dešimčia me- 
tų pajaunintą elektrinės skutimosi mašinėlės. Vos matomi rausvi 
speneliai mažų, vos prasikalusių krūtų. Lolitiškoji Linė, šokių 
aikštelių karalienė. Apsižiojau tavo penį, o tu bučiavai ją į lū- 
pas. Mano burnoje varpa nepaliaujamai didėjo ir stangrėjo. 
Paprašei jos, kad tave pririštų. Man tai pasirodė senamadiška. 
Visi esame matę „Esminį instinktą“. Užnėrusi skepetaitę ant 
rankų, pririšo prie lovos, o tu alpėdamas žiūrėjai į jos ritmin- 

gai lyg keistos jojikės judantį kūną. Stebėjau jos judesius, jos 
smulkaus veidelio išraišką, kaip užsimerkusi šypsojosi, taip pat 
džiaugsmingai ir nerūpestingai, lyg sūpuotųsi ant medinio ar- 
kliuko. Net kasytės neišsileido. Jai trūko tik cukraus vatos ran- 
kose, ant pagaliuko užmautos lipnios ir saldžios masės, kurią 
pardavinėja per šventes. Geidei ir geidei jos. Patikinęs patelę, 
kad patinas sutinka būti suėstas, dar kelias minutes tęsei lytinį 
aktą. Tai dar labiau įkaitino patelę. Manęs čia nereikėjo. Vargiai 
tikėtina, kad patelė žmogėdra ieškotųsi sau kitos poros, ne- 
svarbu, kad nepasiekė pergalingos pabaigos. Ji šokčiojo virš 
tavęs ir po to, kai tu baigei. Esu tikra, tau tai neteikė malonu- 
mo, gal net buvo skausminga, bet leidaisi kankinamas valandų 
valandas. Tačiau tavo penis liko tvirtas ir kietas, net padovano- 
jęs jai šitiek sėklos. Gausybė lipnaus balto skysčio. Gausybė 
spermatozoidų pasiklydo jos spermicido tepalo terpėje. Tikrų 
tikriausias holokaustas. O tavo penis tebebuvo toks pat tvirtas. 
Tik ekstazio ir elektrinės skutimosi mašinėlės dėka. Patelė, pa- 
sinaudojusi patino aistros akimirka, suėda jį tiesiog lytinio ak- 
to metu. Vargšelis Santjagas nesuprato sutikęs patelę žmogėd- 
rą. Kokia prasmė turėti nuolatinį partnerį? Ar galėsime ateity- 
je įsigyti namą ir užauginti vaikus? Patys vos galime išsilaikyti, 
nesvarbu, jog nuo mažens mums buvo sakoma, kad esame pui- 
kūs, gyvenimas dar prieš akis, reikia sutelkti visas jėgas moks- 
lui. Gaudavom geriausius pažymius, galime cituoti Heidegerį 
ir Fuko, bet kas iš to? Negalime nieko sukurti. Belieka tik svai- 
gintis alkoholiu ir kvaišalais, dar kartais pasidulkinti. Štai koks 
jos pasaulio supratimas. Todėl ji nematė tavo maldaujamo 
žvilgsnio ir troškimo apsaugoti, kaip tau atrodė, šią bejėgę mer- 
gaitę. Jai visai nereikėjo tavo globos, nes norėjo pažinti kitus 
kūnus ir suėsti kitus patinus. Ji tuo mito. Ji pasisotindavo pati- 
nų esybe ir daugiau niekuo nesimaitino. Nesuprantu, kaip ga- 
lėjai taip giliai įklimpti? Visiškai praradai galvą. Pradėjai se- 
kioti paskui ją dieną ir naktį, skambindavai be jokio tikslo, ka- 

da tik sumanęs, tarsi norėdamas įrodyti, kad esi jos globėjas. 
Santjagai, tau tikrai nepasisekė. Per daug to mėšlo susišvirkš- 
tei į veną. Todėl, kad jai tai daryti atrodė labai cool. Nes Kur- 
tas Kobainas švirkštėsi, Igis Popas švirkštėsi, o Kurtni Lav ir 
dabar švirkščiasi. Ir visi jie labai liesi. Madingais, liesais, išse- 
kintais kūnais. Dar Keruakas yra pasakęs, kad geriau jau būti 
liesam, nei įžymiam. Visi kalbame apie Keruaką, nors nė vie- 
nas nesame jo skaitę. Žinoma, jis madingas, bet, tarp mūsų 
šnekant, tik gudrus šarlatanas. Iš visų jėgų stengiausi tave pa- 
miršti, norėjau pamiršti tą istoriją apie baltuosius miltelius ir 
adatas, šaukštą ir citriną. Mėginau negalvoti, kad tai ką nors 
reiškė. Troškau pamiršti kartu rūkytas suktines ir mylėjimąsi 
trise. Troškau pamiršti per laidotuves matytą tavo motinos vei- 
dą. Tačiau atmintis - tikra išdavikė, pasinaudoja proga, kai mie- 
gu, esu bejėgė ir nejudri, negaliu jai pasipriešinti, todėl pasą- 
monės vaizdiniai ir vėl mane kankina. Myliesi su Line. Triniesi 
į jos tariamai paauglišką gaktą. O aš tysau lovoje nuoga ir kru- 
vina kaip naujagimis. Vargšas Santjagas, jis nesuprato sutikęs 
patelę žmogėdrą. 


* puiku (angl.). 


Pasinerti į liūdesį — tai lyg nuokalne leistis riedučiais: niekada 
nežinai, kada sustosi, tik aišku, kad pargriūsi. Riedučiais skrie- 
ju aš, Anita, šviesiaplaukė drovi mergaitė, kokia visuomet bu- 
vau. O šit dabar, veikiama piliulių, tarsi visai išnykau. 

Migdomieji - tai apvalios, mažutės žydros piliulės, o tos, kad 
pabusčiau, - baltos ir dar mažesnės, dar yra nuotaiką kelian- 
čiųjų, jos baltai žalios, vartoju ir dar kitas, raudonas - tos 
malšina visokį skausmą, o visai baltutėlės - išsklaido neviltį. 
Visas nešiojuosi rankinėje, violetinėje dėželėje nuo saldainių: 
donormilą, diazepamą, nolotilą, leksatiną, tai - mano pirmo- 
sios pagalbos rinkinys, mano viltis ir užuovėja, todėl esu tikra, 
kad man nenutiks nieko bloga, kol jis kartu su manimi. 

Kad užmigčiau, pradėjau vartoti polaraminą, tačiau dėžutė 
netrukus baigėsi. Tada nuėjusi į vaistinę pasakiau pirmiausia į 
galvą atėjusią mintį: mamai diagnozuotas auglys, nežinia, ar tai 
rimta, tyrimai dar neatlikti, tačiau man labai neramu, ta žinia 
tiesiog pritrenkė, be raminamųjų negaliu užmigti. Vaistininkę 
pažinojau visą gyvenimą, be to, kartu mokėmės Šventosios Šir- 
dies kolegijoje, taigi ji padavė man pakelį tranksiliumo, paaiški- 
nusi, kad šiam vaistui įsigyti reikia recepto, tačiau šiuo atveju ji 
man, kaip senai pažįstamai, daranti išimtį. Nuo pusės tabletės 


“ 
“ 
4 
Š 


SAU, 
TT) 


206 


miegosiu kaip kūdikis, patikino ji. Padėkojau ir tikėjausi, kad ma- 
ma niekada neužsuks į šią vaistinę. Vakare išgėriau visą tabletę, 
tačiau stipresnio poveikio nepajutau, nes nubudau ne kartą, tad 
kitą vakarą prarijau penkias, o rytą, žinoma, negalėjau nė galvos 
pakelti. Borcha visaip stengėsi iškrapštyti mane iš lovos, bet aš nė 
už ką nenorėjau palikti šilto patalų lizdo, kuris nuo išgertų table- 
čių viliojo atgal į savo glėbį, bandžiau teisintis siaubingai skauda- 
ma galva, kad negaliu pakilti iš lovos. Liežuvis pynėsi ir kalbėjau 
nežinia ką, o Borcha spyrėsi, kad vienas nesusitvarkys su sūnumi. 
Jis jau nekalbėjo, o šaukė, tai Borchai nebūdinga, jis niekada ant 
manęs nerėkdavo, tačiau viskas rodėsi lyg sulėtintam kine, tarsi 
galva būtų apmuturiuota pūkine antklode. Galiausiai vargais ne- 
galais atsikėliau, nejaučiau žemės po kojomis, o vaikas atrodė sun- 
kus, lyg svertų pūdą, sūnus verkė, tačiau man buvo nė motais, iš 
tikrųjų man viskas buvo vis tiek, nežinia kaip, bet neišlaikiau sū- 
naus ir jis išsprūdo man iš rankų. Tuomet Borcha pasiėmė ber- 
niuką, O aš griuvau atgal į lovą. Buvo nuostabu vėl patirti tą pata- 
lų šilumą ir nieko nejausti. Miegojau iki pat vakaro. 
Tranksiliumą gėriau savaitę, o gal ilgiau, bet vėliau suvokiau — 
nors ir labai to norėčiau, negaliu visą gyvenimą miegoti ir, va- 
kare išgėrusi dvi tabletes, kitą dieną jaučiausi visai normaliai, 
tačiau viena išgerta tabletė manęs neveikė, negalėjau užmigti. 
Tada prisiminiau tokias gelsvas tabletes, kurias gėriau po gim- 
dymo, kad atsikratyčiau nereikalingų kilogramų, jos pašalin- 
davo alkio jausmą. Tuomet man rodėsi, kad jos mane pernelyg 
stipriai slopina, ir daugiau jų nevartojau, tačiau dabar jos buvo 
kaip tik tai, ko man reikėjo. Vakarais gėriau tranksiliumą, kad 
užmigčiau, o rytą mane pažadindavo dicelis, kitaip negalėdavau 
pabusti po tranksiliumo dozės. Baigusi dicelį, išmėginau mini- 
lipą, ir jo poveikiu nenusivyliau, matyt, čia tie patys vaistai, ski- 
riasi tik pavadinimas. Paskui ėmiau maišyti juos su alkoholiu, 
nes man atrodė, kad tada vaistų poveikis stipresnis: pajunti pa- 
sitenkinimą gyvenimu, tampi viskam abejinga, nieko nėra blo- 

ga, nei gera. Tiesą pasakius, alkoholis man niekada nepatiko, 
nebent koks saldus likeris, taigi pradėjau nuo cassis - prancūziš- 
ko aviečių likerio, kurį iš Paryžiaus dovanų parvežė Borcha, jis 
toks švelnus, kad beveik nejunti alkoholio, bet apsvaigina kaip 
reikiant, nes jo stiprumas kone keturiasdešimt laipsnių. Šitaip, 
pati to nesuvokdama, pripratau tabletes užgerti likeriu, iki bute- 
lis ištuštėjo, tuomet paragavau viskio su kokakola ir nuspren- 
džiau, kad gėrimas nėra jau toks blogas, juo ir užgerdavau table- 
tes, gal ir ne kiekvieną kartą, esu girdėjusi, kad nuo alkoholio 
didėja svoris, tačiau tabletės malšina alkio jausmą, vadinasi, nė- 
ra ko būgštauti. Paskui ėmiau jas kaitalioti: pabaigusi tranksiliu- 
mą ėmiausi donormilo, o po minilipo gėriau adofeną. Pats Bor- 
cha man pasiūlė leksatiną, ir dabar, man atrodo, kad esu išban- 
džiusi visus raminamuosius ir nuotaiką keliančius vaistus. Ry- 
tais lyg transo apimta Žiūriu televizorių ir man visai nesvarbu, 
kas vyksta eteryje, niekaip negaliu atitraukti akių, spoksau lyg 
užhipnotizuota į judančias figūrėles, lyg būčiau susieta su televi- 
zijos dažniais, ir nesikeliu nuo sofos, nes nematau reikalo keltis. 
Kartais pašėlusiai norisi verkti, bet dabar jau neverkiu, nes esu 
taip prisisotinusi vaistų, kad mano ašarų liaukos tikriausiai bus 
užakusios. Tada susirangau ant sofos, prispaudžiu galvą prie ko- 
jų ir silpnu balsu dejuoju, beveik kūkčioju, tačiau akys nesudrėks- 
ta. Ašaros išdžiūvo kaip seniai nukirsto medžio syvai. Galbūt 
vaistai užblokavo mano smegenų centrus, reaguojančius į jaus- 
mus ir įvykius. Plūduriuoju tarsi uždaryta hermetiškame inde su 
formalino tirpalu. 

Susirietusi ant sofos gemalo poza, mąstau, kad norėčiau bū- 
ti kur nors kitur, tik ne čia. Kaip įsitraukti į už sienų vykstantį 
gyvenimą? Trumpas vilties akimirkas, norą su kuo nors ben- 
drauti pakeičia baimė, kad niekada neturėsiu tikros draugės, 
kad visą likusį gyvenimą teks nugyventi vienišai, juk net savo 
sūnumi negaliu deramai pasirūpinti, leidžiu į darželį, nes ne- 
galiu susitvardyti, kai jis verkia ir ožiuojasi, ir nežinau, ko grieb- 

tis, kai matau kišantį pirštukus tiesiog į šakutės lizdą, esu per 
daug pavargusi sekti kiekvieną jo žingsnį. 

Susirangiusi ant sofos įsivaizduoju kitą gyvenimą, kitą vardą, 
kitą asmenybę. Įsivaizduoju, kad esu netekėjusi, įgijusi profesiją 
ir padariusi gerą karjerą. Esu pasitikinti savimi ir kompetentinga 
moteris, vilkiu elegantiška tamsia eilute, kaip žuvis vandeny nar- 
dau koridoriuose ir kabinetuose, nešina juodu aplanku, pilnu svar- 
bių dokumentų, lyg advokatė iš „Los Andželo įstatymų“, vyrai 
nulydi mane pagarbiais, o moterys - pavydžiais žvilgsniais. Šalia 
manęs nėra jokio vyro, ir man to nereikia, nesu kieno nors žmo- 
na, nuo nieko nepriklausau. Įsivaizduoju gyvenanti kaip mano 
sesuo Roza: važinėju BMW, per metus uždirbu dešimt milijonų 
pesetų. Ko gera, jei būčiau kaip Roza, tikrai nebūtų nutikę nieko 
panašaus. Turėdama tiek stiprybės kiek ji, tvirtai laikyčiau ranko- 
se savo gyvenimo vairą ir sukiočiau jį kaip tinkama; jei būčiau 
Roza, pati nustatyčiau jo greitį, išvengčiau posūkių ir duobių, gy- 
venčiau kvaitulio ritmu, bet nesužlugčiau. 

Jau vėliau, kai Borcha vyresnysis įmigs, o Borcha jaunesnysis 
seniausiai keliaus po sapnų karalystę, kai delgamedo poveikis 
liausis, o veikti pradės donormilas, kai mano mintis apgaubs mig- 
la, o galva taps kaip minkomos tešlos gumulas, nukelsiu telefo- 
no ragelį ir surinksiu Rozos telefono numerį. Nežinau, kaip jai 
pasakyti, kad esu netekusi vilties, beviltiškai vieniša, - trokštu 
būti tokia kaip tu, man reikia tavo pagalbos, - vien tik įjungsiu 
jai „Lemtingąją valandą“, nes kūrinio nuotaika puikiausiai ati- 
tinka mano dvasios būseną, ir tai atskleis jai, kad manęs neap- 
leidžia mintis apie mirtį, kad aš niūriai ir bergždžiai merdžiu, 
bodėdamasi pati savimi, - juk tu, Roza, visada laikei mane tik 
kvaišele namų tvarkytoja, tik gerute mergaite, - bet man atro- 
do, kad nesu jau tokia kvaila, net pakankamai gudri suvokti, kad 
mano gyvenimas nieko vertas, o labiausiai noriu tapti tokia kaip 
ji, tačiau esu gana kvaila, nes nesuvokiu, kaip man išsikapstyti iš 
tos duobės, į kurią įkritau per savo kvailą galvą. 


Gysiym aide — 


Kiekviena mūsų gyvenimo diena turi tam tikrą prasmę. Daž- 
niausiai apie tai net nesusimąstome. Vakarais einame gultis iš 
nuovargio limpančiomis akimis, ir net netopteli mintis, kad pa- 
sibaigusi įprasta mūsų gyvenimo diena davė mums ženklą. 

1980 metų gegužės 17-ąją Maklesfilde, prieš vykstant į pir- 
mąją muzikinę turnė po Jungtines Valstijas, Joy Division narys 
Ajenas Kurtis paskutinį kartą apsilankė namuose, atsisveikino 
su Žmona ir sūnumi, ir netikėtai jo žvilgsnį patraukė liūdna 
Bruno S. odisėja, kurią jo mėgstamiausias režisierius Verneris 
Hercogas per TV pasakojo „Strošeke“; paryčiais jo kūną rado 
kabantį virtuvėje. 

1980 metų gegužės 17-ąją Londone Ajenas Bratonas po ką 
tik per TV matyto „Strošeko“ į lovą atsigulė su giliu kančios 
jausmu, kurį perdavė Bruno S. žvilgsnis. Jis negalėjo užmigti ir 
naktį leido gurkšnodamas viskį ir klausydamasis lietaus lašų 
barbenimo į lango stiklą. Kai paryčiais vargais negalais pavyko 
sudėti bluostą, susapnavo, kad angelas su didžiuliais sparnais 
lėtai vaikštinėja vilkdamas basas kojas sodriai žalia kapinių žo- 
le, ojo tuščiame žvilgsnyje - marmurinis šaltis. Kitą dieną, per- 
skaitęs laikraštyje apie Kurčio mirtį, jis suprato, kad sapno an- 
gelas - tai jį aplankiusi Ajeno dvasia. Nusprendė tučtuojau vykti 

į Tower Records ir įsigyti visas Joy Division kompaktines plokš- 
teles ir atskirai išleistas dainas. Juodaodis durininkas apgailes- 
taudamas jam pareiškė, kad praėjus vos pusvalandžiui, kai at- 
sivėrė parduotuvės durys, viskas buvo šluote iššluota. Mirtis 
padidina apyvartą. 

1980 metų gegužės 17-ąją Madride mano vyriausioji sesuo 
Ana Gajena iš savo vaikino Borchos gavo dovanų sužadėtuvių 
žiedą, tai patvirtino jau metus trunkančią jų draugystę, ji nega- 
lėjo atitraukti akių nuo mažų deimančiukų, įsivaizdavo save, 
baltutėliu nuotakos rūbu su ilgiausiu baltu nuometu žengian- 
čią prie altoriaus. 

1980 metų gegužės 17-ąją kita mano sesuo, Roza Gajena, 
susikaupusi mokėsi, mėgindama įveikti statistinių duomenų len- 
teles ir visa galva pasinerti į nepažįstamą pasaulį, kur vietoj 
namų, kelių, parduotuvių, laiptinių ir šeimų egzistavo tik gali- 
mybės ir nuokrypiai, dispersijos mastai, ekonominiai modeliai 
ir matricos. Roza beviltiškai stengėsi rasti savo vietą skaičių 
pasaulyje, nes šiame, netikėtų jausmų ir apgaulių pasaulyje, 
jos surasti nepavyko. 

1980 metų gegužės 17-ąją aš, Kristina Gajena, tyloje glamo- 
nėjau savo pusbrolio Gonsalo kūną, mintyse kartodama var- 
dus visų savo vaikystės lėlių ir pūkinių žaisliukų, kuriuos derė- 
jo pabučiuoti prieš miegą ir kiekvienam palinkėti labos nak- 
ties, paskui lūpomis liečiau Gonsalo Anasagasčio lūpas, o pirš- 
tus nardinau į šviesias ir minkštas pusbrolio garbanas, leidau 
bučiuoti savo kaklą, puikiai suvokdama, kad esu jo mylimiau- 
sia lėlytė. 

Po penkiolikos metų Ajenas Bratonas kaip meilės įrodymą 
padovanojo man savo mėgstamiausią plokštelę: Doy Division 
„Meilė mus išskirs“, atskirai išleistą ilgos dainos versiją. Ne- 
įprastas kolekcininko poelgis. Puikiai supratau, ką jautė skir- 
damasis su ja, todėl pirmą perklausą paverčiau religinėmis apei- 
gomis. Užgesinau bute visas šviesas ir įžiebiau vienui vieną rau- 

doną žvakę, jos liepsnelė suteikė kambariui paslaptingą nuo- 
taiką. [jungiau muziką. Klausiausi to girgždančio aistringo gar- 
so, kurį skleidė vinilo stygos. Susigūžiau lovoje ir užsimerkiau, 
regėjau dūmus juodame horizonte ir raudonų debesų miglą. 
Ajeno Kurčio balsas perskrodė mano įsivaizduojamą dvispal- 
vę erdvę ir susiliejo su ja. When the routine bites hard and ambi- 
tions are low and the resentment rides high but emotions won't 
grow... Do you cry in your sleep all your failings expose?" Tai mi- 
rusiojo balsas. Man patiko jo vienatvė ir išdidumas. Get a taste 
in my mouth as desperation takes hold. It is something so good 
just can't function no more?..“ Meilė mus išskirs. Tačiau man 
nereikėjo klausytis tos graudžios, sukrečiamos dainos, per daug 
gražios ir tikroviškos, apie žlungančią paskutinę viltį, baltai juo- 
do pasitenkinimo ir šėlsmo fone, nereikėjo savo menkumo su- 
vokimo, kuris kaip chirurgas pjaustė mano kūną aštriu skalpe- 
liu, nes aš jau nuo vaikystės žinojau, ir dabar esu tikra: meilė 
užduoda širdį. Ji tamsi, žeidžianti, kupina sielvarto. 


* Kai tave kamuoja pilka kasdienybė, kai neturi jokių troškimų, kai nė jausmų nelikę, tik 
nepasitenkinimas... Ar tavo liūdesys neplūsta ašaromis tavo sapnuose? (Angl.) 

** Iš mano burnos pajusk begalinio troškimo skonį. Ar tau gera taip, kad jau nieko dau- 
giau nenori?.. (Angl.) 


— inkognito 


Pasaulis pilnas vampyrų. Tas, kuris geria kraują, vieną gražią die- 
ną atsidurs kraugerio naguose. Sudavęs smūgį, tuojau sulauksi 
atsakymo. Kankintojas gali pats patirti kankinimo kančias. Gė- 
rio ir blogio nėra, šias sąvokas kažkas mums įkalė į galvas, ir 
tiek. Tik užgimę, buvome lyg akmenys ir laukėme, kad gyveni- 
mas mus aptašys. Subrendę tapome statulomis. Galime tik įskil- 
ti arba sudužti, bet pasikeisti galimybių beveik nėra. 

Man atrodo, kad pasaulyje egzistuoja dviejų rūšių žmonės: 
tikintys ir netikintys Didžiuoju klausimu Kodėl. Psichoanaliti- 
kai tiki Kodėl, o psichologai - ne, ir aš, kuri, savo motinos ir 
seserų žodžiais tariant, esu trenkta, jau nuo penkiolikos metų 
turėjau pakęsti ir vienus, ir kitus, turėjau progų gerai susipa- 
žinti su abiem nuomonėmis. 

Didysis Kodėl - tai tas ypatingas dalykas, kuris suformuoja 
tave tokį, koks esi. Vaikystėje patirta prievarta Bostono Sker- 
diką pavertė žudiku, tėvo neturėjęs Bodleras garsėjo kaip dep- 
resinė asmenybė, Džeinė Boulz, kuriai trūko tėviškos šilumos, 
tapo lesbiete. Tačiau, jei netikėsi Didžiuoju Kodėl, gali prieš- 
tarauti, kad Bostono Skerdikas perpjovė gerkles dešimčiai mo- 
terų tik dėl to, kad buvo prakeiktas kalės vaikas; Bodleras visai 
ne depresinė asmenybė, tiesiog labai poetiškos ir jautrios sie- 

los žmogus, o Džeinei Boulz jau nuo gimimo genetiškai už- 
programuota meilė moterims. 

"Todėl psichoanalitikai mano, kad visos bėdos išnyks, jei su- 
gebėsi atsiriboti nuo Didžiojo Kodėl, jei suvoksi, koks gyveni- 
mo reiškinys padarė tave tokį, koks esi, o psichologai reikalau- 
ja keisti elgesio normas, pavyzdžius ir taisykles, kuriuos sufor- 
mavo, kaip teigia psichoanalitikai, Didysis Kodėl. 

Man teko išbandyti viską, bet niekas nepadėjo. Apsilankiusi 
pas psichoanalitikus, turėjau pasakoti pirmuosius savo prisi- 
minimus (vieni liepdavo gultis ant sofos, kiti - ne), lankiausi 
pas psichologus, kurie liepdavo piešti medžius ir aiškinti, ko- 
kias asociacijas kelia dažų dėmės popieriuje. 

Tačiau dar ir dabar nesuprantu, kodėl man trūksta kantry- 
bė, aš siuntu ir pati savęs negaliu pakęsti, jei lūkesčiai nepasi- 
tvirtina. 

Gali būti, kad esu tokia tik todėl, kad mane kamuoja testos- 
terono perteklius. Arba todėl, kad mano Didysis Kodėl ir yra 
Gonsalas. 

Nes būtent Gonsalas išniekino mano nekaltybės šventovę, 
jei galima taip pasakyti. 

Mano pasaulis subyrėjo į šipulius, kai mus paliko tėvas. Man 
tuomet buvo ketveri, ir kiti greičiausiai manė, kad mažoji Kris- 
tina nieko nesuprato, bet aš viską puikiai supratau. Supratau, 
kad žmogus, kurį mylėjau labiau už viską pasaulyje, dingo. Su- 
pratau, kad niekas manęs dabar neglamonės ir nemyluos, nie- 
kas neskraidins ant rankų, nenešios ant pečių. Supratau, kad 
viskas bus kitaip, nes mama per dienas verkė. Viską supratau, 
nors dar vaikščiojau su prijuostėle mažyliams ir kasytėmis, nors 
dar žaidžiau su lėlėmis. 

Iš pradžių aš slėpdavausi koridoriaus drabužinėje ir ištisas 
valandas tūnodavau tamsoje, jaukiai įsisupusi į paltus ir striu- 
kes, nuo išorės pasaulio mane skyrė toks storas apsauginis 
sluoksnis, kad ilgainiui viskas, kas dėjosi namie, manęs taip 


JA 
( 


1, 
0 


(ABB, 
0s4uns 


214 


smarkiai nežeisdavo. Ilgiausias valandas tūnodavau spintoje, 
bet manęs kažkodėl niekas nepasigesdavo. 

O kai pasirodė Gonsalas, tunelio gale staiga blykstelėjo švie- 
sa. Vėl atsirado vyriškis, kuris rodė man dėmesį, klausė tik ma- 
nęs, ir tai man atrodė nuostabu. Be to, jis buvo nepaprastai 
gražus, kaip mano tėvas, ir nereikia nė sakyti, kad moterys ėjo 
dėl jo iš proto. Sakysite, penkiametės tokių dalykų neišmano. 
Kad, būdama penkerių, dar neįsimyli. Klystate. 

Jaučiau jam kažkokį keistą potraukį. Lyg suprasčiau, kad aš 
irgi jam patinku. Maniau, kad angelai jį atsiuntė ginti ir saugoti 
mane nuo nelaimių, nuo netekties, kuri slėgė, kai praradau tėvą. 
Jaučiau, kad Gonsalas čia apsigyveno tik dėl manęs. Jis mano. 

Ir vieną pavakarę, po kelerių metų, mudu dviese svetainėje 
žiūrėjome televizorių. Mama ir teta buvo išėjusios apsipirkti. 
Ana kažkur iškūrė su Borcha, o Roza užsidariusi mokėsi savo 
kambaryje. Buvau užsiklojusi sena škotiška antklode, kurią vež- 
davomės į keliones, ir pajutau, kaip jo rankos po antklode švel- 
niai glosto man kojas. Jo rankos ėmė skverbtis po mano apati- 
nėmis kelnaitėmis. Nė nemėginau jo stabdyti. Jaučiau, kad ma- 
no širdis ėmė greičiau plakti, o kvėpavimas padažnėjo, bet nė 
nekrustelėjau, manydama, kad, jei tik sujudėsiu, jis kaipmat 
liausis. Neliko nieko kita, tik ramiai sėdėti ir laukti, kas dabar 
bus. Ne visai aiškiai supratau, ką jis čia daro, bet giliai širdyje 
tarsi troškau to, nors nesuvokiau ko. Žinojau, kad niekam ne- 
valia manęs fen liesti. Gal todėl ir norėjau, kad būtent jis tai 
padarytų, nes jis buvo ne toks kaip kiti, jis buvo ypatingas. Jau- 
čiau jam ypatingus jausmus, buvau dėkinga jam už dėmesį ir 
norėjau tai parodyti. Jo ranka vis artėjo, nors kūnas nė nekrus- 
telėjo, o akys buvo įsmeigtos į televizoriaus ekraną. Jis irgi dė- 
josi, kad nieko nevyksta, mes nepažeidžiame jokių taisyklių. 
Taip ir elgėmės: akys stebėjo televizoriaus ekraną, nors mintys 
sukosi apie tai, kas darėsi po languota antklode. Labai nervi- 
nausi, bet kartu jaučiausi ir labai laiminga. Supratau, kad, įtrau- 

kęs mane į šį žaidimą, Gonsalas laiko mane vyresne. Jau nebu- 
vau vien mažutė jo pusseserė, buvau kai kas daugiau. Dar nie- 
kad nebuvau patyrusi tokio jausmo, to ypatingo kutenimo, nuo 
jo papilvėje viskas ėmė suktis. Jaučiausi taip, lyg būčiau išlošu- 
si pagrindinį mokyklos loterijos prizą mokslo metų baigimo 
iškilmėse, jau penkerius metus troškau to visa savo siela. 

Tačiau tuo viskas nesibaigė. Jis kas naktį ateidavo manęs mig- 
dyti ir glamonėti. Pamažu išmokau jį glamonėti ir aš. Pirštų 
galais, rankomis, burna. Kasdien išmokdavau vis daugiau. Lė- 
kiau pirmyn pavojingu greičiu, lyg per užminuotą lauką. Kar- 
tais Žiūrint į kitą vyresnio amžiaus man patikusį berniuką, Ma- 
rijonų kolegijos moksleivį, su kuriuo važiuodavome mokyklos 
autobusu, kepėjo ar kioskininko sūnų, man kildavo mintis pa- 
bandyti tai su juo, tik nebuvau tikra, ar atsakytų tuo pačiu kaip 
Gonsalas, ar kaip nors kitaip. Tačiau niekam negalėjau apie tai 
prasitarti, nes Gonsalas liepė prisiekti, jog išlaikysiu paslaptį, 
nes, kaip supratau, visi manytų, kad jis priekabiauja, juk man 
tik devyneri metai, o jam jau dvidešimt, jeigu kas nors apie tai 
sužinotų - būčiau išmesta iš mokyklos, uždaryta pataisos na- 
muose ar net beprotnamyje, o aš nieku gyvu šito nenorėjau, 
juk buvau gera mergaitė, tikrai gera, bent man taip atrodė. 

"Taip praėjo visi metai. Kartais vidury nakties jis atsinešdavo 
mane į savo kambarį, kur mane apimdavo keisti jausmai: bai- 
mė būti užtiktiems ir nuostaba, kad galiu jausti tokią palaimą. 
Troškau, kad jis visada darytų su manim tai, ką darė tuomet, 
jau suvokiau, kad mano kūnas yra malonumų šaltinis. Alpau iš 
laimės miegodama jo glėbyje. Dievinau jo kvapą ir šilumą. Nė 
nemaniau, kad kada nors to neteksiu. 

Staiga teta Karmen nusprendė išvažiuoti gyventi į Donostį, 
ir mano gyvenimas lyg sudužęs vitražas pažiro į smulkiausius 
spalvotus stikliukus. Gonsalas mėgino raminti, tikino, kad man 
reikia užaugti ir subręsti, susidraugauti su bendraamžiais ber- 
niukais, kad nereikia verkti. 

Geriau neklauskite, kaip ištvėriau. Pati nežinau. Manau, tie- 
siog pamiršau jį. Gal ir gerai, kad vaikai negali ilgai saugoti 
prisiminimų, ne viskas lieka jų pasąmonėje. Reikia pripažinti, 
kad buvo laikas, kai jaučiausi lyg nematoma, padengta lipniu, 
tamsiu laku, daugybė jo sluoksnių slegia mane ir man trūksta 
oro, imu dusti. Bet paskui viskas praėjo. Kažkas manyje apsi- 
vertė, pasijutau saugi savo kailyje. Jaučiau nenumaldomą smal- 
sumą, kuris kasdien augo, jis kaip didžiulė besotė pabaisa ve- 
šėjo manyje, mito mano įspūdžiais ir nuolat reikalavo vis dau- 
giau maisto, stūmė mane durų link, grūdo laukan, vertė klai- 
džioti gatvėmis, vėrė akis, aš jutau, kaip švelniai vėjas glosto 
man skruostus, o saulė žilpina akis. Vieną rytą pabudusi Gon- 
salo nė neprisiminiau. Džiaugiausi, kad man prieš akis - vilio- 
jantis gyvenimas. Pamažu mano skausmas apmalšo, labai pa- 
lengva, lyg rytais Donostyje besisklaidantis rūkas. Nė nespėju- 
si susivokti, kad jis dingo, pajunti saulės spindulį ant veido, o 
šešėlis juokiasi iš tavo susitaršiusių plaukų, nors dar prieš aki- 
mirką toliau savo nosies nieko nematei. 

Paskui Donostyje susipažinau su Mikeliu ir supratau, kad su 
kitais irgi galima daryti tą patį, ką darėme su Gonsalu. Dariau 
tai su daugeliu, tačiau niekada nėjau iki galo. Aš saugojau ne- 
kaltybę. 

Savaime suprantama, kad po ketverių metų Gonsalas man 
ir padėjo su ja atsisveikinti. Kitaip nė negalėjo būti. Jis nevertė 
manęs. Pati buvau taip nusprendusi. Tariau sau kontroliuosianti 
padėtį. Nesigailiu taip pasielgusi. Nebuvo nemalonu ir skaus- 
mo nejaučiau. Man labai patiko. Atviros šypsenos, švelnios, 
kokias tik galima įsivaizduoti, glamonės ir pasitenkinimo pliūps- 
nis tarp kojų. Atsiras tokių, kurie sakys, jog tapau auka. Gal- 
būt. Bet, tiesą pasakius, manau, kad yra daug blogesnių pir- 
mosios patirties įspūdžių nei mano. 

Paskui kaip iš gausybės rago pasipylė skambučiai į Madridą, 
jausmingi šantažavimai, laiškai ir grasinimai. Tikras košmaras. 

Nenorėjau daugiau su juo palaikyti jokių ryšių. Iš tikrųjų per- 
miegojau su juo tik todėl, kad jaučiausi jam lyg ir skolinga. 
Jaučiau, kad jis šito iš manęs tikėjosi. Maniau, pasiekęs savo 
tikslą, kaip sakė vienuolės, pasitenkins ir daugiau nieko neno- 
rės apie mane žinoti. Tik to ir norėjau: kad paliktų mane ramy- 
bėje. Norėjau bendrauti su savo vienmečiais, gyventi savo gy- 
venimą. Tą istoriją troškau pamiršti. Bet jis nė girdėti nenorė- 
jo. Keletą metų lankydavosi Madride, tempdavosi mane į ba- 
rus, nusigerdavo iki žemės graibymo, matydamas, kad nekrei- 
piu į jį dėmesio, kabinėdavosi prie mano draugių. Permiegojo 
su Line ir visokiais būdais stengėsi palenkti Gemą, nors ji aiš- 
kiai davė jam suprasti apie savo polinkius. 

Dabar Gonsalui jau per keturiasdešimt, nei sėkmės, nei šlo- 
vės, kaip sako mano motina. Beveik nieko apie jį nežinau, ne- 
bent ką nors teta papasakoja. Nedirba, ir jam to nereikia, pa- 
veldėjo apvalią sumelę, galės visą gyvenimą verstis iš procen- 
tų. Paskutinį kartą mačiau jį prieš dvejus metus pusseserės An- 
donės vestuvėse. Vos atpažinau. Priaugęs svorio, nuplikęs, vei- 
das raukšlėtas, o nuostabios pilkšvos akys paraudusios ir lyg 
stiklinės nuo alkoholio ir narkotikų. Iš jo kalbų supratau, kad 
tebesiklauso Džanis Džoplin ir Hendrikso. Kūnas suseno, o jis 
taip ir liko nesubrendęs. Žinoma, nevedęs, neužmezgė nė vie- 
no rimtesnio romano. Man atrodo, kad jis nesugeba bendrauti 
su suaugusiomis moterimis. Tik su mažomis mergytėmis. 

Nė vienam psichologui nesu to pasakojusi. Nėra prasmės. Beje, 
vienas lyg ir nuspėjo, nes vėliau lyg tarp kitko mestelėjo, kad 
mergytės, vaikystėje patyrusios seksualinę prievartą, užaugusios 
neranda ramybės, nes nepaliaujamai ieško ir tikisi tokio pat per- 
dėto dėmesio, kokį patyrė vaikystėje. Galbūt. Labai gali būti, 
kad aš buvau nuskriausta. Nežinau. Galbūt mano psichika pa- 
žeista, ir tas nenugalimas potraukis, kurį jaučiu Ajenui, — visai 
ne meilė, o psichinė priklausomybė. Galbūt. Gal viską lėmė pa- 
prasčiausia serotonino stoka. Arba testosterono perteklius. 

Nepasakysi, kad per paskutiniuosius penkerius metus mano 
gyvenimo upė tekėjo lygia vaga. Ieškojimai, paklydimai, nei 
globėjo, nei tikslo, nei prieglobsčio, nei gairių. Dreifas. Kas- 
dienis bėgimas nuo pačios savęs, kai ieškai vietos, kur atsigau- 
ti. Vartodavau alkoholį, rūkydavau žolę, nestumdavau į šalį eks- 
tazio, bare aptarnaudavau klientus, bučiuodavau lūpas, čiulp- 
davau galus, laikydavau egzaminus, redaguodavau straipsnius, 
skaitydavau knygas, rašydavau eilėraščius, iš tikrųjų neturin- 
čius jokios meninės vertės. Reikia turėti drąsos tą pripažinti. 
Toksikomanės išpažintys ir pašaukimo ūgliai. Sakykime, kad 
troškau tapti Barouz, kaip, pavyzdžiui, Gema norėjo tapti Džei- 
ne Boulz. Esu išmėginusi visus įmanomus narkotikus, miego- 
jau su įvairiausių tipų vyrais, kurie tik pakliūdavo ant mano 
kabliuko. Apskritai visai gerai gyvenau. Tačiau, ko gera, gyve- 
nau pragaištingai. Galbūt aš jau nieko nesuvokiu. 

Štai tokios tokelės - mano gyvenimas nei geras, nei blogas, 
tik viskas apsivertė aukštyn kojom, kai prieš mėnesį Linė įtiki- 
no pamėginti naujų Santjago nutvertų kvaišalų. 

Vargšas Santjagas. Žaviausias „Planetos X“ padavėjas. 
Krausčiausi dėl jo iš proto, nors niekam niekada to nesakiau, 
slėpiau net nuo savęs. Žinoma, mano išdidumas buvo palauž- 


LUCIA ETXEBARRIA IB MEILĖ, SMALSUMAS, PROZAKAS IR ABEJONĖS 219 


tas, jeigu nepasitraukiau nuo to, kuris nesivaržydamas reiškė 
simpatijas kitai, mano geriausiai draugei, pavydėjau jo bepro- 
tiškai. O Santjagas buvo lyg apkvaitęs nuo Linės, ir, vieną kar- 
tą Linei prasitarus, kad jai vis labiau patinka džefas, Santjagas 
aplėkė visą Madridą, kol surado geriausių miltelių, ką tik atga- 
bentų iš Tailando, švariausio produkto, be jokių priemaišų. 

Man ta mintis nelabai patiko, nes džefas man visada atrodė 
brangus ir nykus malonumas. Nematau prasmės įsišvirkštus va- 
landų valandas gulėti nejudėdama, jausti raumenis atsiskiriant 
nuo kaulų, kai atrodo, lyg vandens lova plauki į begalybę, dva- 
sia keliauja po kitus pasaulius, o kūnas lieka ten kur buvęs, 
beveik neįmanoma bendrauti su šalia esančiuoju, nes tavęs jau 
nėra. Man rodos, šis kvaišalas traukia tuos, kurie negali savęs 
pakęsti, trokšta nuo visko pabėgti. 

O paskui viskas ima suktis ratu, tavo nuo narkotikų priklau- 
somas gyvenimas tikslus kaip laikrodis: triskart per dieną įsi- 
švirkšti, o tarpus iki kitos dozės užpildyti kokiu nors užsiėmi- 
mu. Čia tuo atveju, jei esi turčius. Jeigu ne, per tą laiką turi 
susiveikti pinigų kitai dozei vogdamas, ką nors iškišdamas ar- 
ba parsiduodamas. + 

Gyvenimas nuolat gaudant prekę, abstinencijos baimė, laks- 
tymas, pašėlęs blaškymasis po miestą, išėjimai neįprastu laiku, 
susitikimai įtartinose vietose, persekiojimai, apgavystės, išda- 
vystės, kerštas, nauji veidai, nauji žmonės, kiti narkotikų ver- 
gai, kiti pardavėjai, žolė, dozės, pigus vynas, rohipnolis, nuo- 
vargis, peštynės, bupreksas, kaulus laužantis skausmas, table- 
tės skausmui malšinti, policijos nuovados, klinikų palatos, am- 
žinas policijos persekiojimas, klajonės, nesaugios vietos, nėra 
vienos į kitą panašios dienos. Nuotykių svaigulys, koketavimas 
su mirtimi. Sunkus gyvenimas. Šimtaprocentinis gyvenimas. 
Didvyrio dvasia. Heroininio didvyrio. 

Išvargę narkomanai, tokie liesi ir nervingi, savo drauges va- 
dina „mano žmona“. Vaikščiojantys skeletai, visos jų mintys 

sukasi apie adatą. Klajojantys, sutrikę, apgailėtini, palaužti ir 
kvaištelėję. 

Aikštingesnis už aistringiausią meilužį, pavojingesnis nei la- 
biausiai puolusi gatvės moteris, heroinas iš lėto siurbia jų kraują, 
versdamas bet kokia kaina trokšti jo daugiau. 

Bet Linė įtikino, ir aš nusileidau. Manėme esančios tokios 
protingos, kad galime sau leisti kartais įsišvirkšti dozę kitą, pri- 
klausomybė mudviem negresia. Esame įsitikinusios, kad toks 
likimas tyko kitų mirtingųjų. Galų gale, tariau pati sau, jau visi 
metai, kai nesu regėjusi adatos. Galiu sau leisti tokią praban- 
gą. Kodėl gi ne? 

„Jei nori nugyventi tikrą gyvenimą, turi būti pasirengęs eks- 
perimentuoti su savo kūnu, išmėginti įvairiausių daiktų ir keis- 
čiausių medžiagų poveikį.“ Linės svaičiojimai prie baro. Po- 
kalbiai šeštą valandą ryto madingame bare. Vargšas Santjagas. 
Jis buvo pasirengęs bet kam, kad tik sužavėtų Linę. Kurtas Ko- 
bainas švirkštėsi heroiną, ir Linė užsimanė heroino, o jeigu Li- 
nė užsimanė heroino, reikia jos norą patenkinti. Kai tau dvide- 
šimt penkeri, viskas atrodo labai paprasta. Taigi jau septintą 
valandą ryto, kai baigėsi mūsų darbo laikas, suvirtome į Sant- 
jago automobilį ir patraukėme Vakarų parko link. Linė, Santis 
ir aš. Troškau mylėtis su juo, Santis troško mylėtis su Line, o 
Linė troško visų ir nė vieno. 

Automobilį pasistatėme nuošaliau, ir Santis iš krepšio išsi- 
traukė visus šėtoniškus narkomano įrankius: maišelį su milte- 
liais, šaukštą, citriną dezinfekcijai ir adatas, mineralinio van- 
dens buteliuką ir tualetinio popieriaus ritinėlį. Bičiulis stengė- 
si iš paskutiniųjų. 

Pirmiausia atplėšė ilgą popieriaus juostą, suglamžė, suvilgė 
seilėmis ir užmovė ant adatos smaigalio. Atsargiai atidarė mai- 
šelį, kad tik neišbyrėtų brangūs milteliai, vienu judesiu dalį jų 
įpylė į šaukštą, paskui iš buteliuko kliūstelėjo truputį vandens, 
paprastai visi narkomanai nešiojasi vandens. Uždegė žiebtu- 

vėlį, pakišo po šaukštu, ir balti milteliai ištirpo lyg sniegas ba- 
loje. Paskui į tirpalą kyštelėjo adatą, o popieriaus gumuliukas 
tapo filtru. 

Vos tai pamačiusi, ėmiau gailėtis su jais susidėjusi. Maniau, 
tiesiog užrūkysime arba uostysime. Viena nedidelė smulkme- 
na: Santjagas bet ką padarytų, kad tik patenkintų Linės norą. 
Tikras galvijas. Juk šaunu įsišvirkšti dozę. Tarantino stilius. 

Man adatos kėlė baimę, negaliu to slėpti. Adata, dūris, iš- 
gąstis, kai pajunti vena tekantį heroiną. Galima rūkyti arba uos- 
tyti, bet daugelis taupydami švirkščiasi jį į veną ir, sako, daug 
stipriau pajunta kaifą. Veną nesunku rasti dilbyje, tačiau dau- 
gelis atsisako tos minties, kad neliktų narkomaną išduodančių 
mėlynių. Arba todėl, kad jiems tai jau per sunku, nes rankos 
perdėm subadytos. Duriasi į kojas, plaštakas ar net liežuvį, nors 
veną čia rasti ne taip lengva. Vienas mano pažįstamas švirkštė- 
si net į lyties organą. Reikia būti labai atsargiam: durti į veną, 
ne į odą, kitaip teks keletą kartų plauti adatą, kad neužsikimš- 
tų kraujo krešuliais. 

Dabar suprantate mano potraukį tabletėms, tai koncentruo- 
tai palaimos dozei, kuri nejučiomis nuslysta stemple žemyn, 
nereikia aukotis ir per prievartą daryti nemalonių dalykų. Po 
velniais, aš net tyrimams bijau duoti kraujo, tai kaip prisiversiu 
pati save badyti adata? Man darėsi silpna pagalvojus apie dūrį 
ir dreskiamą veną. 

Negaliu ir nenoriu matyti, kai kas nors leidžiasi, todėl pasa- 
kiau, kad man reikia nueiti už kampo. Geriau grįšiu vėliau, kai 
ritualas bus baigtas, ir ramiai priimsiu savo dozę. 

— Elkis kaip nori, - pasakė Santis, — o aš įsišvirkšiu tuoj pat. 

— Kris, ir aš eisiu su tavimi, - suskubo Linė, - jaučiu, kad jau 
leidžiu į kelnes. 

Jei Santis turėjo tikslą apstulbinti Linę, jis savo pasiekė. 

Mudvi išlipome iš automobilio ir ieškojome nuošalios viete- 
lės nusilengvinti, o Santjagas tuo metu gaudė kaifą. Pritūpu- 


0 
„i 
> 
š 
“ 


UTI 


222 


sios tarp krūmokšnių, atlikome savo reikalus, stengdamosi ne- 
aplaistyti savo gurgždančių Doctor Martens batų. Jau rengė- 
mės grįžti į automobilį, bet Linei ant žemės nukrito širdies for- 
mos rankinė. Matyt, nebuvo jos užsegusi, nes visas rankinės 
turinys dingo žolėje. Vargais negalais atradome raktus. Buvo 
dar menkai išaušę, o mudvi išgėrusios ne taurę ir ne dvi, todėl 
sugaišome apie pusvalandį, kol suradome viską. Tada sumojo- 
me, kad tikriausiai labai ilgai čia kuitėmės. Greičiausiai Sant- 
jagas jau išdūmė, toptelėjo man, kaip dabar, velniai rautų, ši- 
toje atkampioje subinės skylėje pasigausime taksi“? 

— Nesijaudink, —- nuramino Linė, - jeigu jis jau įsikalė, tai 
tikrai rasime jį ten, kur palikome. Jeigu prekė tokia gera, kaip 
jis tikino, jam nė motais, kiek laiko čia užtrukome. 

Išėjome į plentą ir jau iš tolo pamatėme automobilį. Jis te- 
bestovėjo, kur buvome palikusios. Santjagas nejudėdamas 
kniūbsojo ant vairo. Pamaniau, kad taip apkvaito, jog neturi 
jėgų nė krustelėti. Smarkokai kumštelėjau. 

— Eli, kelkis, negalim čia visą naktį smaksoti. — Papurčiau jį, 
bet jis nerodė jokių gyvybės ženklų. - Line, manau, vairuoti 
teks tau, mūsų bičiulis prastos formos. 

Tuomet aš įdėmiau pažiūrėjau į Santį. Rankoje styranti ada- 
ta, veidas baltas kaip popierius, o iš pamėlusių lūpų nutįsusi 
kraujo srovelė, lūpos sutinusios, lyg kas nors jam būtų gerai 
vožęs. Atmerktos akys įsmeigtos į vieną tašką. Tamsūs ratilai 
apie akis tokie milžiniški, jog atrodė nupiešti ir beveik siekė 
lūpą. Kūnas sustingęs, patinęs, raumenys sutraukti. Priminė 
balzamuotą mumiją, tarsi jam po oda kažkas būtų įleidęs klijų. 
Kūnas be kraujo lašo, beveik perregima oda, tarytum didelio 
nejudraus driežo, kurį netikėtai užklupo Žiemos šaltis. 

Aš taip išsigandau, kad klykdama ėmiau iš visų jėgų jį purtyti, 
bet jis nė nekrustelėjo. Prisiartinusi Linė tik pažvelgė į jį ir pati 
išbalo kaip popierius. Paskui patikrino pulsą ir pridėjo galvą jam 
prie krūtinės. Lygiai taip pat, kaip matydavau darant filmuose. 

— Mūsų bičiuliui jau amen, - pasakė. Gal pirmąkart gyveni- 
me išgirdau jos balsą (balsą, o ne balselį) be to įkyraus cypčio- 
jimo, kuriuo taip mėgo kalbėti. 

— Iš kur žinai? Gal jis komos būsenos? - nenorėjau tikėti. 

— Jis negyvas, esu įsitikinusi. 

— Kodėl? Iš kur taip gerai Žinai? 

Vyliausi, kad jį bus ištikusi koma ar praradęs sąmonę. 

— Nusimanau apie pirmąją pagalbą. Moku patikrinti pulsą ir 
atpažinti lavoną. Bičiulis negyvas. Nešdinamės iš čia. - Ji atro- 
dė ne juokais išsigandusi. - Kokia laimė, kad ne mudvi pirmos 
išbandėme kvaišalus. 

Mane nupurtė tai, kaip šaltakraujiškai ji kalbėjo. Atrodė, 
jos pernelyg nesukrėtė, kad vienas iš draugų, tas, kuris dėl jos 
būtų ryžęsis pasiekti pasaulio kraštą, išėjo visiems laikams. Svar- 
biausia, kad pati išnešė sveiką kailį. 

— Bet negalime palikti jo čia lyg niekur nieko. Negalim, - 
mėginau įtikinti ją. 

— Kris, paklausyk. Jam jau niekuo nepadėsim, - tarė Linė. - 
O aš nenoriu pakliūti į bėdą. Nešdinamės, ir kuo greičiau 

Man taip bloga, kai prisimenu, jog palikome jį ten gulėti vie- 
ną. Tikriausiai dėl to, kad buvau tokia sutrikusi ir pasidaviau 
netikėtai pareikštai geležinei Linės valiai. Man pasirodė, kad 
ji teisi. Jeigu Santjagas nebegyvas, pasilikusios prie jo, niekuo 
jam nepadėsime. O jeigu jo siela dar ne dausose, geriausiai 
bus, jei iškviesime greitąją pagalbą. Pasilikusios prie jo nieko 
nelaimėsime, o pasprukusios, atvirkščiai, labai daug išlošime. 
Visų pirma Linė, mat ji gyveno kartu su tėvais; šis įvykis plačiai 
nuskambėtų, prasidėtų begaliniai tampymai, tektų aiškintis. 
Puikiai tai supratau. Manęs daugiau nereikėjo įkalbinėti. Pa- 
galiau juk mes tik silpnavalės subingalvės. 

Pėstute atėjom iki Monkloa, pakeliui nepersimetėm nė vie- 
nu žodžiu. Radusios telefono būdelę, užėjome ir be žodžių su- 
rinkome telefono numerį. Linė paskambino policijai, išdėstė 

apie įvykį, paaiškino, kaip rasti tą vietą, kur paliktas automobi- 
lis, ir maldavo greičiau atsiųsti greitąją pagalbą. Keletą kartų 
pakartojusi, kad tai labai svarbu, pakabino ragelį. 

Sugrįžome namo ir pamėginome blaiviai suvokti, kodėl taip 
nutiko. Jis neperdozavo. Savo akimis matėme, kaip ruošė tir- 
palą, nepaėmė nė ketvirtadalio miltelių. Kiekis nebuvo pavo- 
jingas, vadinasi, neperdozavo. Kiek heroino yra viename mil- 
telių grame? Septyni procentai? Greičiausiai milteliai buvo su- 
maišyti su strichninu, kalkėmis ar kitokia plika akimi nemato- 
ma medžiaga. O gal, neduok Dieve, kaifas tikrai buvo toks ge- 
ras, kaip buvome patikintos. Būna ir taip. Grynas džefas pavo- 
jingesnis, nei su priemaišomis. Juk nesame pratę vartoti gryno 
heroino, ir jo dozė galėjo būti mirtina. Tikrai nežinau, kodėl 
taip nutiko. 

Man iš galvos neišėjo Linės žodžiai. Kaip mudviem pasise- 
kė. Jei nebijočiau adatų, jei Linė nebūtų ėjusi siusioti kartu su 
manim, jei ne tas pusvalandis, sugaištas ieškant raktų, jei būtu- 
me įsišvirkštusios anksčiau nei Santis, kur būtume dabar? 

Jei būčiau įsileidusi dozę to velnio tirpalo, mano širdis būtų 
gavusi novokaino, laktozės, kalkių, laisvinamųjų, strichnino, dia- 
zepamo, migdomųjų, kodeino, aspirino, antibiotikų, pieno mil- 
telių, sutrintų koklių, sausainių miltelių ir dar velniai žino ko, ir 
aš dabar būčiau ten pat - iš burnos dryksta seilės, o galva taip 
atkarusi, kaip Umos Thurman iš „Bulvarinio skaitalo“. 

Pati sau pasakiau: „Kad ir kas nutiktų, nors ir labai blogai 
jausiuosi, prisiminsiu, kaip man pasisekė, jog, dar esu tarp gy- 
vųjų. Gyvybė - tai dovana man“. 

Beveik po penkiolikos dienų nuo to įvykio susipažinau su 
Ajenu ir įsikabinau į jį tarsi į lentgalį sudužus laivui, bijojau 
nuskęsti šėlstančiuose vandenyse, kur mudvi su Line plūduria- 
vom. Nes troškau užmiršti pamėlusį Santjago veidą, jo mėly- 
nas lūpas, kurias bučiuodavau, kai jos dar buvo gyvos, sustin- 
gusius pirštus, kurie žnaibydavo man užpakalį, kai jie dar buvo 

gyvi. Troškau pamiršti Linę, griaučiais virtusią jos figūrėlę, 
negebančią nė krustelėti. Troškau ką nors mylėti. Reikėjo to, 
dėl ko galėčiau gyventi. Ko nors, kas neturėtų nieko bendra 
su narkotikais, ekstaziu nei „Planeta X“. Žmogaus, vyresnio 
už mane. Tokio tipo, apie kuriuos svajoja dažytos blondinės 
iš amerikietiškų filmų: gero būdo vyro, kuris mane gerbtų ir 
mylėtų. Bet šnipštas iš to išėjo. Nesu blondinė iš amerikietiš- 
kų filmų. Esu visas ribas peržengusi tamsiaplaukė, miegojusi 
su puse Madrido. Nė vienas save gerbiantis vyras su manimi 
neprasidės. 

Ajenas nenori nieko Žinoti apie mane, taigi praradau paskuti- 
nį gelbėjimosi ratą gyvenimo vandenyne. Mano sesuo Roza, be 
modemo ir fakso, daugiau jokių draugų neturi. Kita sesuo, Ana, 
pagaliau suvokė, kad gyvenime yra šio to daugiau, ne vien spin- 
tos ir uogienės. Tačiau nejaučiu jokios užuojautos nei seserims, 
nei sau pačiai. Tai ne pats geriausias mūsų gyvenimo metas, ta- 
čiau išgyvensime. Tekę patirti ir blogesnių dalykų. Ir jeigu nepa- 
lūžai, vadinasi, tapai stipresnė, tad mes dabar jau ištvermingos, 
kaip atsistojantis žaisliukas — nors ir kiek jį spaustum, vis tiek 
atsitiesia. Gyvensime toliau ir laižysimės žaizdas. 

Dar gerai, kad visos esame gyvos. Kasdien malonu tai jausti. 
Tik nežinau, kam turiu dėkoti, kad leido man čia pasilikti, gal- 
būt nematomai Šventosios Dvasios rankai ar angelams, kuriuos 
egzistuojant netikiu. Ir, kol dar esu čia, gyvensiu: vargais nega- 
lais, klupdama ir slysdama, vėl kelsiuosi, kai teks parkristi. Aš 
čia gyva, bet artinasi lapkritis, pažymėtas liūdesiu. 


— apie zenitą 


Remiamės pirmaisiais žmonijos istorijos pasakojimais, kur aiš- 
kiai pasakyta „atsiradote iš vyro ir moters“. Viename žydų pa- 
davimų Lilita įvardyta kaip moteris, buvusi dar prieš Ievą. Jei- 
gu taip, vadinasi, ji lygiavertė vyrui, sukurta tokiu pat būdu - iš 
žemės molio. Pasakojama, kad ji susivaidijo su Adomu ir pa- 
bėgo. Tuomet virto šėtonu, neteisėtos meilės įkvėpėja ir šali- 
ninke. 

Tačiau Žmonėms, rašiusiems Bibliją, pirmasis pasakojimas 
nebuvo prie širdies. Kad užpildytų šią spragą, nes moters daly- 
vavimas čia būtinas, buvo išgalvota Ieva, kurią Dievas sukūręs 
iš Adomo šonkaulio, žaltys ją sugundęs, ir todėl Ieva kalta dėl 
visų savo palikuonių nusižengimų. Ši antra pirmoji moteris at- 
sirado iš vyro, vadinasi, turėjo priklausyti nuo jo valios. 

Šiandien jau beveik niekas nežino, kas tokia buvo Lilita, o 
mitą apie Ievą žino visi. Biblijos kūrėjai pasiekė savo. 

Ir vis dėlto kai kurios stiprios moterys paneigė Bibliją įrody- 
damos, kad nėra kilusios iš šonkaulio. Teisėja ir pranašė De- 
bora, gynusi Baraką, savo kaltinimus nukreipė prieš Sisarą. Žy- 
dų karalienė Atalija buvo vienintelė moteris, valdžiusi žydų ka- 
ralystę, nors atsisėsti į sostą ji gebėjo tik per vieno iš šešių savo 
brolių lavoną. Betsabėja, karaliaus Dovydo moteris, jo patarė- 


LUCIA ETXEBARRIA Iš MEILĖ, SMALSUMAS, PROZAKAS IR ABEJONĖS 227 


ja tr paguoda. Persų karaliaus Vasčio žmona, žydaitė Estera, 
rizikuodama gyvybe, išmaldavo atšaukti jau numatytą jos kraš- 
to sunaikinimą. Judita, nužudžiusi asirų karvedį Holofernesą, 
gudrumu ir drąsa nutraukė žydų krašto apsuptį... 

Kaip jau teko įsitikinti, nepaisydama sunkumų, kurie lydės 
visą gyvenimą, stipri moteris visada pasieks tai, ko užsigeis. Pa- 
radoksalu, tačiau šią pamoką aš gerai išmokau vienuolių vado- 
vaujamoje kolegijoje, kur seserys diegė man gyvenimo įgūdžius, 
nes „ateis diena, kai savo vaikams juos turėsiu įdiegti aš“. 

Stiprybė yra ne tai, apie ką galvojate. Stiprybė nematuoja- 
ma raumenų apimtimi nei kilogramais, kuriuos gali pakelti žmo- 
gus. Pirmiausia — tai ištvermė ir kantrybė. Štai kur glūdi mote- 
riškos stiprybės esmė. 

Kartais negaliu pakęsti tų laimingų šeimų palikuonių, toksi- 
komanų, ateinančių į „Planetą X“, išsičiustijusių vaikučių iš Mi- 
rasieros ar Moralechos rajonų, jie turi vasarnamius ir sodelius, 
baseinus ir šunis, dirbantį tėvą, sveiką ir įdegusią mamą ir nie- 
ko, ką norėtų pamiršti ar ko gėdytųsi. Turi mylinčius tėvus, ku- 
rie bent jau pakantūs ir atlaidūs vienas kitam, įstoję į aukštąją 
mokyklą iš jų gauna dovanų pirmąjį automobilį, apmokamas 
studijas universitete ir grynųjų mėnesį atostogauti Marbeljoje 
vasarą ir mėnesį Sent Laryje žiemą. Jie su draugais nuo vaikys- 
tės slidinėja kalnuose arba jodinėja. Kiekvienas savo kambary- 
je turi vaizdo magnetofoną ir kompiuterį, dėvi Gaultier džin- 
sus ir striukes, avi tikros gyvatės-odos aukštaaulius (pora kai- 
nuoja keturiasdešimt tūkstančių pesetų), rengiasi kaip atsai- 
nūs dabitos, prisimenate Metą Dilaną filme Drugstore Cowboy, 
nors jų šaldytuvai, žinoma, visuomet pilnutėliai ir jiems nerei- 
kia miegoti gatvėje. 

Vienas iš tokių vaikinukų gurkšnodamas bare atskleidė man 
dvi didžiausias savo gyvenimo bėdas: kaip jį palikusi mergina 
ir kaip jis Gran Vijoje, pagrindinėje Madrido gatvėje, buvo už- 
pultas. Ką aš galėjau pasakyti: kad mano tėvas vieną dieną ne- 

lauktai dingo iš namų, 0 motina per visą gyvenimą nėra man 
ištarusi nė penkių žodžių vienu kartu, kad būdama devynerių 
glamonėdavausi su savo dvidešimtmečiu pusbroliu, kad mano 
geriausia draugė dienas leidžia ligoninėje, kad ant dešinės ran- 
kos turiu septynių centimetrų ilgio randą, kai pati save sužalo- 
jau, o būdama šešiolikos pirmąkart mėginau nusižudyti? 

Jei visa tai jam būčiau papasakojusi, būtų tikrai pamanęs, 
jog esu nelaimingiausias ir į bėdas įklimpęs žmogus. Ir vis dėl- 
to aš nejaučiau, kad taip yra. Tikiu, kad dėl savo merginos jis 
kankinosi labiau nei aš dėl Ajeno. Įsivaizduoju, kaip savo skaus- 
mą skandina alkoholiu užgerdamas ekstazį, trokšdamas pamirš- 
ti jos vardą ir bruožus, vengdamas lankytis baruose, kur lanky- 
davęsi drauge, ir vietose, kuriomis vaikštinėdavę, jį sugniuždė 
pirmas gyvenimo smūgis, kertu lažybų, kad niekas jo neparen- 
gė tokius smūgius atremti, niekas neišmokė ieškoti stiprybės 
savyje. Niekas nepaaiškino, kad, remiantis statistiniais duome- 
nimis, gyvenime jis bent kartą nusivils meile, patirs automobi- 
lio avariją, turės neištikimą draugą ir kad net visi jo tėvų turtai 
ir galia nepadės išvengti to, kas neišvengiama. 

Pavyzdžiui, kad ir mes, visos trys seserys. Juk mums nėra 
taip blogai, kaip mums atrodo. 

Sakykime, kad Ajenas mane metė ir niekada daugiau nesu- 
grįš. Gal aš jo nė nemylėjau. Gal man reikėjo tik užpildyti tuš- 
tumą, kurią nešiojuosi savyje. Laikas suvokti, kad negaliu klai- 
džioti po kito žmogaus gyvenimą, užmiršusi savąjį. Aš, tik aš 
pati galiu išlyginti savo gyvenimo duobes. 

Mano sesuo Roza visada gyveno kaip atsiskyrėlė, niekas to 
nepaneigs, tačiau ji sau pati tapo kalėjimu. Ar galima gyventi 
su standžiuoju diskeliu vietoj smegenų ir modemu vietoj šir- 
dies? Nujaučiu, jog yra daugybė manančiųjų, kad jos gyveni- 
mas - tai bevaisė dykuma. Manau, yra ją užjaučiančiųjų, iš šalies 
ji atrodo sausa senmergė, tvarkinga ir griežta kaip kareivis, kop- 
dama karjeros laiptais, stengiasi įprasminti laiką, bet priešta- 

rauja savo biologiniam laikrodžiui, ir ji kentės, kai susilaukti 
vaikų bus jau per vėlu, ar seksualiai nebus patraukli. Vis dėlto 
manau, kad mano sesuo gali pasiekti tai, ko nori. 

Mačiau, kaip ji didesnę gyvenimo dalį praleido savo kamba- 
ryje, tvarkingai sudėtų šratinukų ir pieštukų draugijoje, jos akys 
įsmeigtos į knygą, antakiai suraukti, ji nusprendė tapti geriau- 
sia. Ir tarnyboje ji pasiekė tokių aukštumų, ten, kur iki šiol vieš- 
patavo tik vyrai, tai negi nesugebės pakeisti savo gyvenimo, jei 
tik nuspręs? Galbūt nesu labai artima seseriai, bet, velniai rau- 
tų, turiu pripažinti, nors ir nenorom, kad esti akimirkų, kai ją 
nepaprastai gerbiu. Ir nejaučiu jai gailesčio. 

Paplūdimį lyžtelėjusi didžiulė banga sugriovė Anos smėlio 
pilį. Neklauskite, kada ir kaip, nes nežinau. Tik suprantu, kad 
jai gyvenimas apkarto. Jis pamažu apleidžia ją, skaičiuodamas 
valandas lyg smėlio laikrodis. Ir vis mažiau jai lieka laiko. Man 
skambina išsigandusi mama, įtikinėja, kad Ana sunkiai serga. 
Galbūt, mačiau jos stiklines akis, spoksančias į ekraną, ir bejė- 
ges rankas, negalinčias išlaikyti net stiklinės. Mačiau tamsius 
ratilus apie akis, kojine apmautą vieną koją, mačiau negalinčią 
ištarti nė žodžio, ir vis tiek dėl jos nejaučiu nerimo. 

Nes ilgus metus regėjau ją tvarkingą ir darbščią lyg skruzdė- 
lytė, mokėdavusią sąskaitas ir tvarkydavusią spintas, plauda- 
vusią virtuvės kriauklėje stirtas indų, ji buvo mama, - tokia, 
kokia tikroji mama būti nemokėjo. Rūpestinga, nuovoki, ra- 
mi, visus mus vienijanti. 

Jos buvimo nė nepastebėdavome, tiktai tada, kai ji ištekėjo, 
mums tapo aišku kaip dieną, kad likome ant ledo. Namie nuo 
ryto iki vakaro vyravo tikras chaosas. Skalbiniai dienų dienomis 
rūgdavo užmerkti, nes pamiršdavome juos išskalbti; maitino- 
mės vien šaldytais produktais, nes nė viena iš mūsų kulinari- 
niais gabumais negarsėjo, namai skendėjo dulkėse ir purve, 
nes per savo gyvenimą nė viena šluostės rankose nebuvome 
turėjusios, tad kodėl dabar turėjome keisti įpročius? 

Anai išėjus, mano kivirčai su motina tapo vis dažnesni ir ar- 
šesni. Mamą varė iš proto netvarka, ji kaip liga pamažu įsime- 
tė į kiekvieną kampą. Kai mama pavargusi ir prislėgta parei- 
davo iš vaistinės namo, pamačiusi tokią netvarką neišturėda- 
vo. Žinoma, kaltindavo mus, bet ką galėjome pakeisti? Nemo- 
kėjau net kiaušinienės išsikepti ar pasitaisyti salotų, o apie ly- 
ginimą ar lovų klojimą neturėjau žalio supratimo. Ana manęs 
nieko neišmokė. Roza kiauras dienas lindėjo savo kambaryje 
prie knygų ir labai aiškiai rodė, kad namų ruošoje ji nedaly- 
vaus. Anksčiau tylius motinos priekaištus nuleisdavau negir- 
domis. Bet, Anai išėjus, motina pradėjo šaukti ir keiksnoti gar- 
siai, matyt, išsiveržė metų metus gniaužtas apmaudas, tuomet 
ir aš paleidau vadžias. Ji šaukdavo, o aš šaukdavau dar garsiau 
už ją, keikdavome viena kitą, kaip tik mokėjome, daug karčių 
žodžių viena kitai pasakydavome. Ji rėkdavo, kad gailisi palei- 
dusi mane į šį pasaulį. Aš atkirsdavau, kad niekas jos to nepra- 
šė, nesu patenkinta tuo, kad mane pagimdė. Vos tik susiradau 
darbą, tuojau dingau iš namų, Roza po kelerių metų pasielgė 
taip pat, žinoma, ji baigė studijas, tai buvo didelis privalumas. 

Iki šiol mes nė nesusimąstėme, kad Ana mus jungė į vieną 
šeimą. Be jos mes iškrikome. 

Todėl mums sunku suvokti, kad švelnioji Ana, ištikimoji Ana 
pareikalavo skyrybų. Oficialiai. 

Kad nutiko kažkas panašaus, supratau iš Rozos ir mamos 
pasakojimų: vieną dieną mano sesuo Ana, kaip įprasta, pakilo 
iš patalo septintą valandą ryto; kaip įprasta, paruošė pusry- 
čius; kaip įprasta, pažadino sūnų; kaip įprasta, pakeitė jam vien- 
kartinius vystyklus, na, o paskui su vaiku ant rankų atsisėdusi 
priešais vyrą tvirtu balsu pareiškė jam norinti skirtis. Nieko 
daugiau neaiškino. Nebuvo kito vyriškio, kaip išsyk toptelėjo 
Borchai, nes tokiam vyrui kaip Borcha vienintelė priežastis, 
dėl kurios moteris, turinti viską, apie ką galima tik svajoti (sveiką 
ir gražų mažylį, mylintį ir dėmesingą vyrą, penkiasdešimties 

milijonų vertės namą), prašo skyrybų - kitas vyriškis (galintis 
pasiūlyti kitą sveiką ir gražų mažylį ir kitą penkiasdešimties 
milijonų vertą namą). Patikinusi, kad kito vyro nėra, - Borcha 
nė neabejojo, kad ji sako tiesą, nes visuomet tikėjo ir dabar 
tebetiki, kad jo žmona jam ištikima, jis ranką duotų nukirsti, - 
ji užsispyrusi kartojo savo, be jokių paaiškinimų reikalavo sky- 
rybų, ir baigta. 

Tada Borcha paskambino mamai, ir ji pritarė jam, kad nena- 
tūralu, kai tokia rūpestinga moteris kaip Ana nei iš šio, nei iš 
to pareiškia tokią nesąmonę, nesvarbu, kad pastaruoju metu ji 
elgėsi gana keistai. Ne, tokios moterys kaip Ana šiaip sau, be 
jokių paaiškinimų nesiskiria. Tada jie paskambino šeimos gy- 
dytojui, šis atėjo ir jiedu su Ana kalbėjosi akis į akį, o, kai išėjo 
iš kambario, užrašė jiems vieno garsaus, bet brangiai apmoka- 
mo psichiatro telefono numerį, ir tas jau kitą dieną nustatė 
nervinę krizę. Mamai ir Borchai tarsi akmuo nuo širdies nusi- 
rito, nes nervinė krizė - tai tokia situacija, kai žmogus neadek- 
vačiai suvokia save, vadinasi, remiantis šia diagnoze, pati Ana 
nesuvokė ką šnekanti, tačiau viskas padedant Dievui ir šiuolai- 
kinei medicinai turėtų susitvarkyti. Tada Ana buvo paguldyta 
į, mano motinos žodžiais tariant, sanatoriją, o iš tikrųjų be- 
protnamį. Na, žinoma, turtuolių beprotnamį. 

Išgirdusi visa tai iš Rozos, kuri tuojau man paskambino, ne- 
galėjau patikėti, nes kad ir kaip prastai atrodė Ana, kai mačiau 
ją paskutinį kartą, nemaniau, kad reikalai tokie blogi, bet ne- 
sumečiau pasakyti nieko geresnio, tik kad Madrido psichiatrai 
turėtų Gajenų moterims pastatyti paminklą už tuos pinigus, 
kuriuos esame jiems sumokėjusios. Tada Roza pasakė, kad tai 
dar ne viskas, kad paskutinius kelis mėnesius Ana vartojusi ra- 
minamuosius, todėl, reikia suprasti, į beprotnamį sesuo pakliu- 
vusi dėl velniškos depresijos. Mano pavyzdingajai seseriai, mo- 
tinai ir žmonai, paskirta dezitoksikacijos terapija. Štai tokios 
tokelės. 

Progai pasitaikius, Roza pasikvietė mane važiuoti drauge ap- 
lankyti Anos. Roza patikino, kad važiuosime tik mudvi, nes 
Ana aiškiai pasakė, kad mamos matyti nenori, ir tai man buvo 
nemenkas siurprizas, nes, kiek prisimenu, Ana visada buvo ma- 
mos numylėtinė, jos akių šviesa, nė žingsnio nežengdavo nepa- 
sitarusi su mama, ir man galvoje netilpo, kad pati Anita šitaip 
nusprendė. 

Iš pat ryto, kai sutarėme aplankyti Aną, spoksojau į drabužių 
spintą ir laužiau galvą mėgindama surasti ką nors tokio, kas ne- 
įžeistų mano šeimos narių, juk Žinojau, kad nei mamai, nei sese- 
rims nepatinka mano drabužių stilius. Pasiraususi bent dvide- 
šimt minučių praradau viltį surasti plisuotą tamsios spalvos sijo- 
ną, tokiais segėdavau, kai dirbau įstaigoje. Tada man toptelėjo, 
kad kvaila kvaršinti galvą dėl to, ar patiksiu savo seserims, kai 
pasaulis aplink mus verčiasi aukštyn kojom. Tada aš, kaip įpras- 
ta, apsitempiau džinsus ir apsivilkau pirmus po ranka pasitai- 
kiusius marškinėlius su „Nirvanos“ Nevermind. Bet paskui su- 
mečiau, kad vis dėlto keistai atrodys, jei beprotnamy pasirody- 
siu su savižudžio atvaizdu ant krūtinės, paskutinę akimirką apsi- 
vilkau marškinėlius su šampūno reklama, galbūt dėl to, kad jie 
ryškiai rožinės spalvos, pagalvojau, duok Dieve, gal ši spalva 
padės man susikurti optimistės įvaizdį, ko taip stigo mano sielai. 

Psichiatrijos klinika buvo už keturiasdešimties kilometrų nuo 
Madrido. Ją juosė aukšta baltai dažyta siena. Iš vidaus mūrinę 
sieną puošė pinučiai. Didžiulio kedro paunksnėje vešėjo įvai- 
riaspalvės petunijos ir leukonijos. Pačiame vidury, tarp medžių, 
tiesiomis linijomis augo nedideli krūmokšniai. Atpažinau ked- 
rus ir visžalius ąžuolus, kitų aš, apgailėtina miestietė, net var- 
dų nežinojau. Į pastatą vedė akmenėliais barstytas takelis. Kur 
ne kur lopais kyšojo žolių kuokšteliai. 

BMW sustojo tylutėliai ir taip švelniai, kaip stoja tik BMW 
televizijos reklamose, iš pirmo žvilgsnio nepasakytum, kad čia 
psichiatrijos klinika, didelis senove ir nostalgija dvelkiantis pa- 

statas veikiau priminė dvarą, kuriam nederėjo dabartinė jo pa- 
skirtis. Prie įėjimo plačiašakis ąžuolas metė šešėlį, ir, jei ne 
pora išskleistų ryškiaspalvių kėdžių, tikrai pamanytum atsidūręs 
Taroje iš romano „Vėjų nublokšti“. Nesistebėčiau, jei čia pasi- 
rodytų baltai vilkintis juodaodis ir pasiūlytų punšo. 

Įeiname. Priimamasis erdvus ir tuščias, bjauriai atsiduoda 
chloru. Vienoje pusėje — keletas mėlynai aptrauktų minkšta- 
suolių ir madingais žurnalais nukrautas stalelis. Akvariumą pri- 
menančioje būdelėje prie kompiuterio sėdinti ir nuobodžiau- 
janti mergina įdėmiai mus nužvelgė. Mano sesuo ryžtingai pa- 
traukė akvariumo link ir priėjusi prie merginos aiškiu ir tvirtu 
balsu pasakė, kas mes esame ir dėl ko atvykome. Mergina ma- 
loniai paprašė luktelėti. 

Tarsi marionetė, kuriai nutrūko siūlai, kritau į mėlyną fotelį. 
O sesuo vaikštinėjo pirmyn atgal po priimamąjį, susikišusi ran- 
kas į kišenes, ji vilkėjo savo mėgstamą kupranugario odos pal- 
tą, nykščiai nekantriai judėjo. Ji nekreipė nė menkiausio dė- 
mesio į smalsius merginos-žuvies žvilgsnius, kuriai, matyt, da- 
rė įspūdį šviesiaplaukė ir metrą aštuoniasdešimt siekianti se- 
sers figūra. Nuovargio pribaigta užmerkiau akis, ir sesers at- 
vaizdas sumirgėjęs išnyko. Girdėjau, kaip į marmurines grin- 
dis kaukši jos kulniukai, taip ritmingai, monotoniškai ir tiks- 
liai... jaučiau, kad tuojau užsnūsiu. 

Po kelių minučių, kai jau buvau bepradedanti klajoti sapnų 
keliais, atėjo malonios išvaizdos trisdešimtmetė moteris baltu 
chalatu. Jūsų sesuo (pacientė, patikslinau mintyse), paaiškino 
ji, šiuo metu ilsisi savo palatoje, nes kol kas (jai dar nenumaty- 
tas laisvas režimas, pamaniau aš) galutinė diagnozė nenustaty- 
ta, dar nepaskirta gydytojų apžiūra, nes visi ką tik išvyko na- 
mo, reikia palaukti, kol gydytojai įvertins jos būklę. 

Gydytoja baltu chalatu lydėjo mus klaidžiais koridoriais. Juo- 
se slankiojo pacientai: jaunuoliai gražiais, nevilties pažymėtais 
veidais, greičiausiai gerų šeimų atžalos, prisižaidusios su nar- 

kotikais, perlų vėriniais apsikarsčiusios damos, į kuodelius su- 
rištais plaukais, veikiausiai buvusios besislapstančios girtuok- 
lės arba tos, kurios pamišo dėl azartinių žaidimų, ir keli pasi- 
klydę seniokai, smailiais žvilgsniukais dėbčiojantys į rausvąją 
palaidinukę. 

Prisiminiau, kaip eidavau į ligoninę lankyti Linės. Geležinė 
lova, sienos iš skardos plokščių, fiziologinio tirpalo butelis, 
vamzdeliai, lašinės, nosį riečiantis dezinfekuojamųjų medžia- 
gų kvapas, trukdydavęs sutelkti mintis ir šnekėtis. Pusvalandis 
bejausmio ir sekinamo bendravimo. Žodžiai „gydymo įstaiga“ 
čia netekę savo pirminės reikšmės. Tačiau Anos palata su aną- 
ja neturėjo nieko bendra. Ji didesnė nei mano butas, ir tuo jau 
viskas pasakyta. Sienos nudažytos švelniai žalia spalva. Zaliu- 
zės truputį pakeltos, bet ne tiek, kad įžiūrėtume už lango (be 
grotų) vešlią sodelio žolę. Vazoje ant naktinio stalelio pamerk- 
ta didelė baltų rožių puokštė, patalpa nepriekaištingai sutvar- 
kyta; Borcha pažymėjo savo teritoriją, toptelėjo man. Ana il- 
sėjosi lovoje, jos šviesiaplaukė garbanota galvelė atremta į kal- 
ną pagalvių. 

Roza prisėdo ant lovos krašto, tada per seselę perdavė jai 
paruoštą dovaną: Marinos Majoral knygą. Ana be menkiausio 
susidomėjimo padėjo ją ant naktinio stalelio ir paskubomis pra- 
šneko, o aš noriu pasakyti, kad dar niekada nebuvo tekę jos 
balse girdėti tiek kartėlio. Pirmiausia ji aiškiai, ramiai, kone 
pedagogės tonu paaiškino mums, kodėl prasidėjusi su tomis 
tabletėmis, kad amfetaminus ėmė gerti norėdama atsikratyti 
antsvorio, 0 raminamuosius vartojo dėl nuo amfetaminų padi- 
dėjusio nervingumo, ir galiausiai visi šie dalykai tapo nevaldo- 
mi. Nei daugiau, nei mažiau. Pasakė mums, kad jau nuo pir- 
mosios dienos ligoninėje rimtai kalbėjusis su keletu gydytojų, 
kurie ją patikinę, kad ji nėra tikra ligonė, neatrodė, kad teisi- 
nasi, tiesiog išdėstė faktus, kuriuos. mums, sėserims, derėtų žŽi- 
noti, ačiū Dievui, neatsitiko nieko tokio, kas būtų grėsę, jeigu 

dar keletą savaičių būtų šitaip gyvenusi. Trumpai sakant, da- 
bar Ana nutarė kelias savaites pagulėti ligoninėje ir susitvar- 
kyti su savo bėdomis. 

Pateikusi mums šitokią informaciją, ji pasisuko į Rozą ir, pa- 
žvelgusi jai tiesiai į akis, užmezgė pokalbį, tarsi manęs čia nė 
nebūtų. 

— Aš skambinau tau, - pasakė, - manau, kad esi protingiau- 
sia moteris, kokią tik kada nors pažinojau. Ir, manau, vieninte- 
lė, galinti padėti man išbristi iš šios bėdos. Juk esi mano sesuo. 
Bet ne tai svarbiausia. Jau seniai apie tave galvoju ir noriu pa- 
sakyti, kad tu labai protinga, niekada to nesu sakiusi. Tačiau, 
nors ir Žaviuosi tavimi, tavęs beveik nepažįstu. Nežinau, giliai 
širdyje nesu visiškai tikra, kad galiu tavimi pasikliauti. Tai yra 
nežinau, ką dabar apie mane galvoji... 

— Žinoma, gali manimi pasikliauti, - pavargusiu balsu, kaip 
ilgai atsakinėjančiojo klausanti mokytoja, nutraukė jos mono- 
logą Roza. - Prašau nepliaukšti niekų. 

Nesu tikra, kad buvau pageidaujama šioje scenoje, tačiau 
man niekas nepasiūlė išeiti, taigi likau klausytis, kaip Ana vir- 
pančiu balsu skundėsi ir dėstė argumentus. Pasirodo, Ana bu- 
vo tvirtai apsisprendusi skirtis ir jai rūpėjo, ar negali Borcha 
apkaltinti jos piktnaudžiavimu medikamentais ir teisme parei- 
kalauti, kad sūnumi rūpintis būtų pavesta jam. Nieko nesupra- 
tau, nes, mano akimis žiūrint, kaip, beje, atrodė ir mūsų ma- 
mai, nebuvo jokios priežasties, dėl kurios Anai reikėtų taip stai- 
ga skirtis. Todėl man gana keistai atrodė, kad Roza iš karto 
viską priėmė už gryną pinigą ir ėmė pasakoti apie jai žinomus 
bendradarbių skyrybų atvejus, kai vaikų globos klausimas bū- 
davo išsprendžiamas moterų naudai, nepaisant aiškių neištiki- 
mybės faktų ar bėdų, susijusių su alkoholiu, ji pati siūlėsi pasi- 
kalbėti su savo advokatu, kad šis surastų patyrusį skyrybų spe- 
cialistą. Aš negalėjau patikėti savo ausimis, man galvoje netil- 
po, kad išmintingoji Roza, racionalioji, griežtoji, reiklioji ma- 

no sesuo, stojo Anos pusėn nė nesigilindama į tai, apie ką bet 
kuris kitas būtų paklausęs, pavyzdžiui, ar vyras ją mušdavęs, o 
gal piktnaudžiavęs alkoholiu, gal užtikusi jį su kita arba kokios 
vis dėlto priežastys privertusios Aną apsispręsti nutraukti savo 
santuoką. Tada Ana įbedė į mane savo žydras maldaujančio 
angelo akis ir privertė mane atsitokėti: 

— O tu, Kristina, ką apie tai manai? 

Buvau užklupta iš netyčių, todėl norėdama apsiginti pasa- 
kiau, kas pirmiausia man šovė į galvą: kad gyvenimas - tai ko- 
va, kurios neturi teisės pralaimėti. Matyt, atsakymas ją paten- 
kino, nes daugiau ji manęs nieko neklausinėjo. 

Paskui mums paaiškino, kad neketina likti čia (šią įstaigą 
vengdama įvardyti žodžiu „ligoninė“) ilgiau nei mėnesį, tiek 
laiko pakaks, kad išmoktų gyventi be tablečių. Apstulbusi tu- 
rėjau susitaikyti su nauju sesers įvaizdžiu. Pilkos pelytės nelikę 
nė kvapo. Ž 

Neilgtrukus pasirodė ta pati gydytoja ir pranešė, kad mums 
skirtas laikas baigėsi. Tada, kaip dera šeimynykščiams, pakšte- 
lėjome abidvi Anai į skruostą, išėjome iš palatos ir tuo pačiu 
keliu patraukėme atgal. 

Grįžome į Madridą netardamos viena kitai nė žodžio. Roza 
vairavo akis įbedusi į kelią. Pirmą pusvalandį dar laikiausi ir 
nerodžiau savo nuostabos, bet paskui negalėjau susiturėti ir 
paklausiau, kodėl Roza taip rimtai žiūri į Anos skyrybas, nes 
man tai priminė tik kaprizą turtingos ir išlepintos panelės, ku- 
ri, neturėdama ką veikti, eksperimentavo su vaistais. Tada ji 
sumažino greitį, atitraukė žvilgsnį nuo priekinio stiklo ir nu- 
kreipė jį į mano niekingą asmenį. 

— Kristina, ar Žinai, kiek man metų? — paklausė. - Trisde- 
šimt. Ar Žinai, kad per visus tuos metus nesu jautusi gyvenimo 
skonio? Nieko. Absoliuti tuštuma. 

— Na, man taip neatrodo. Pasiekei tokių karjeros aukštumų, 
kokiomis reta tavo amžiaus moteris galėtų pasigirti. 

— Tu manęs nesupranti. Tai ir yra absoliuti tuštuma. Aš nie- 
ko nepatyriau. Niekada nepasigėriau iki žemės graibymo, ne- 
turėjau draugės, su kuria galėčiau kivirčytis ar jai pavydėti, nie- 
kada neskambinau jokiam vaikinui į namus, norėdama atgai- 
vinti jo prigesusius jausmus, nejutau slapto potraukio jokiam 
kolegai... Galų gale nesu patyrusi jokių depresijų, o juk jos — 
mūsų gyvenimo druska, tai vienija visus mirtinguosius, priver- 
čia juos tvirčiau atsistoti ant kojų ir giliau įkvėpti oro, palaiko 
jų viltį, kad ateinanti diena bus kitokia nei praėjusios. Paskuti- 
niuosius metus gyvenau lyg mechanizmas. Tai viskas. Buvau 
tarsi savęs pačios kopija, nors giliai širdyje nesijaučiau tokia 
esanti, - kaip, manęs nėra, - juk negali egzistuoti tas, kuris 
nieko nejaučia. 

— Suprantu tave, - sušnibždėjau. Ir sakiau tiesą, nes ji tiksliai 
apibūdino tą jausmą, kurį patyriau kasnakt dirbdama bare, ran- 
kiodama tuščias taures ir nardydama tarp suprakaitavusių kū- 
nų. Užprogramuotas robotas - su mano išvaizda, veido bruo- 
žais ir mano gestais. Jis slankioja tarp šešėlių apmarinta sąmo- 
ne, kad kaip nors ištvertų šešias naktinio darbo valandas ir apie 
nieką negalvotų. 

— O blogiausia, kad nė nejtariau, jog tai atsitiko man, - tęsė 
Roza. - Nė nesusimąsčiau, kol prieš du mėnesius neišgirdau 
naktinių skambučių. 

— Kokių skambučių? 

— Kristina, kažkas pradėjo kiekvieną naktį man skambinti, 
kasnakt tą pačią valandą. Visuomet tyli. Tik leidžia klausytis 
vienos dainos. Perselio „Lemtingosios valandos“. Nežinau, ar 
esi ją girdėjusi. 

— Kažin... Nebent tai koks nors techno gabalas... 

— Prisimeni vieną tų siaubingų mokslo metų pabaigos šven- 
čių, kurias kasmet rengdavome mokykloje? 

— Kai tau reikėdavo skambinti pianinu, o man deklamuoti? 

- Žinoma, būdavome kaip dvi cirko beždžionės. 

— Ne taip jau ir blogai, - nusikvatojau iš tokio palyginimo. 

— Tai va, kai man buvo kokių vienuolika ar dvylika, atsisakiau 
šventės metu atlikti šį kūrinį. „Lemtingąją valandą“, tai yra tą 
pačią melodiją, kurios paslaptingasis skambintojas leidžia man 
kasnakt klausytis. Tokio amžiaus, nežinau, ar tu prisimeni, mo- 
kiausi solfedžiuoti ir skambinti pianinu, bet ne dainuoti. Ir mo- 
kytoja apgailestaudama pasakė, kad Perselio padainuoti nesu- 
gebėsiu, galbūt tik melodiją iš partitūros, o kad ją atlikčiau, tu- 
riu specialiai ruoštis, samdyti repetitorių, kuris paaiškintų, ką 
Perselis šiuo kūriniu norėjęs pasakyti. Tuomet aš atšoviau, kad 
man pakako išklausyti kūrinį ir aš supratau jo esmę be jokio 
repetitoriaus. - Svajingu žvilgsniu ji žiūrėjo į kelią ir vieną aki- 
mirką išsigandau, kad nesuvaldys automobilio. - Dėl to su ja 
mirtinai susikivirčijau, - vadino mane kietakakte mergiote, - bet 
aš laikiausi savo, kad dainuosiu, nors ji manimi ir nepasitiki. Svar- 
biausia, kad galų gale pasiekiau savo - dainavau tą Perselio ari- 
ją, prisimeni? Tada pirmąsyk laimėjau tai, ko norėjau. 

— „.„kaip būtų pasakęs Nyčė. 

— Bet įdomiausia tai, - lyg manęs neišgirdusi, išbalusiu ir 
sustingusiu veidu tęsė ji, o akyse blizgėjo vos tramdomos aša- 
ros, - kad aš šią istoriją buvau visai užmiršusi ir būčiau nieka- 
da neprisiminusi, jei ne tas anonimas. Todėl supratau, kad 
skambinantysis turi mane seniai pažinoti. Sukau galvą, mąs- 
čiau ir šiaip, ir taip, kas jis, kol pagaliau suvokiau, jog svar- 
biausia - ne kas skambina, bet ta žinia, kurią nori perduoti. 

- Žinia? 

— Taip, juk nesvarbu, kas skambina, svarbiausia, kad supra- 
tau, ką jis norėjo pasakyti. Supratau, kad priminė man laikus, 
kai mokėjau su įkvėpimu pasiekti savo, kad nata po natos iš- 
mokau ariją, kurios nesugebėjo išmokti nė viena mano klasės 
mergaitė, juolab ją padainuoti. Tada mokėjau kovoti dėl to, ko 
norėjau. Tada verkdavau klausydamasi Perselio. - Ašaros, at- 
rodė, tuoj pasipils jai iš akių. - Verkdavau iš ekstazės, iš pasi- 

tenkinimo muzika. Paskutinius metus nugyvenau atsiskyrusi 
nuo visų ir viskam abejinga, jei ne tie skambučiai, niekada ne- 
būčiau prisiminusi to įvykio. Ar dabar supranti? Nesvarbu, kas 
skambina, jis nori man įrodyti, kad aš išsižadėjau savęs ir gyve- 
nimą nugyvenau veltui. Juk ką aš veikiu užsidariusi savo kabi- 
nete, — tik vykdau įsakymus ir norus tų, kurių negerbiu ir nesu- 
prantu? Man net nerūpi, kas skambina, gal tai nubudusi mano 
pačios siela. 

Gėriau iš sesers lūpų plūstančius žodžius, tarsi dykumoje iš- 
troškęs beduinas, — juk jei vieną rytą netikėtai būčiau pama- 
čiusi žalios spalvos dangų, o vėjyje šlamant šviesiai mėlynus 
medžių lapus, nebūčiau nustebusi taip, kaip išgirdusi vyresnią- 
ją seserį sakančią, kad nubudo jos siela. 

— Prieš savaitę pagaliau apsisprendžiau. Tikriausiai Žinai, kad 
jau penkioliktas mėnuo, kaip nesiskiriu su prozaku. 

— Taip, esi man sakiusi, - skubiai atsakiau, trokšdama vėl jos 
klausytis. 

-— Taigi, buvau perspėta, kad negalima liautis jo vartoti vienu 
sykiu. Dozę turėjau mažinti palaipsniui. Bet jaučiau, kad man 
reikia sukrėtimo, nepaprastų pokyčių. Tad vieną dieną nuspren- 
džiau atsikratyti visų fluoksicetino atsargų. Kristina, aš išme- 
čiau lauk keturias dėžutes tablečių, dvi iš namų, dvi iš savo 
kabineto. Visos dingo klozete. Buvau pasirengusi ramiai išgy- 
venti krizę ir tai, kas manęs laukė. Žinai, iš pradžių net nieko 
nejaučiau. Esu girdėjusi, kad staiga atsisakyti prozako labai pa- 
vojinga, ypač jei vartoji daugiau nei metus, pavyzdžiui, mane 
galėjo ištikti krizė ir gili depresija, galėjo net protas pasimaišy- 
ti ar dar kas atsitikti. Tačiau nejutau nieko. Ir štai vieną kartą, 
vos prieš kelias dienas, tarp senų plokštelių susiradau Perselio 
ariją, atliekamą Džeimso Bovaino, išjungiau telefoną, patogiai 
įsitaisiau fotelyje ir kelis kartus klausiausi šio kūrinio, prisi- 
mindama kiekvieną žodį, kiekvieną akordą, kiekvieną arpe- 
džio... - Jos žodžiai vis liejosi ir liejosi tarsi ritmingas, ramus 

liūliavimas. - Kiekviena nata man kėlė virpulį, mano širdis, ro- 
dės, plyš pusiau. Muzika ošė manyje, kunkuliavo venose, žadi- 
no visą pasaulį ir mane, nes iki tol aš miegojau, ilgus metus 
manęs nebuvo, o dabar - dabar nubudau žvali ir apsvaigusi iš 
palaimos. Kristina, ar supranti mane? 

Sėdėjau, bijodama net krustelėti, negalėdama ištarti nė Žo- 
džio. Taip, keletą kartų besiklausydama muzikos esu patyrusi 
tą jausmą, tačiau man buvo sunku suprasti, kad sesuo galėtų 
jausti lygiai tą patį, o dar nuostabiau, kad ji sugebėjo tai iš- 
reikšti. 

— Tada aš pravirkau, - toliau tęsė ji, pilkas akis įsmeigusi į 
kelią, kurį vargiai matė, nes akis temdė ašaros, - gal nuo vai- 
kystės nesu taip verkusi, rauda draskė man krūtinę, ir svar- 
biausia, Kristina, jog supratau, kad seniai, labai seniai nesu taip 
verkusi, gal šitaip skaudu buvo tik tada, kai mus paliko tėtis. 
Kristina, dabar Žiūriu į pasaulį visai kitomis akimis. Juk svar- 
biausia - vidinis pasaulis, kuris yra tik tavo, tu esi jo šeiminin- 
kas, jį nusineši į kapus, ir šit ką galiu tau pasakyti: jeigu Ana 
nusprendė palikti savo vyrą, tai pirmas savarankiškas sprendi- 
mas jos gyvenime, ji pirmąkart išdrįso būti savimi, ir aš tikrai 
nesistengsiu jos atkalbėti, visada ir visur ją palaikysiu. Supranti? 

— Žinoma, - sušnibždėjau silpnu balsu. Nuostaba man at- 
ėmė žadą. 

— Nes dabar atėjo metas pripažinti sau tai, ką daugelį metų 
neigiau, manau, reikia padaryti perversmą savo gyvenime, kaip 
išdrįso pasielgti Ana, atgaivinti save. Prisipažinti sau ir kitiems, 
kad nekenčiu savo darbo, nekenčiu vyrų, nežinau... Daug ką 
turiu prisipažinti. Turiu atgaivinti tą narsią mergaitę, kokia bu- 
vau ir kokia lioviausi būti užaugusi. 

Klausiausi monologo racionaliosios savo sesers, pripažinu- 
sios tik tai, kas logiška, o dabar pasinėrusios į mistiką, mačiau 
kitos sesers, pareigingos, pavyzdingos Žmonos ir motinos, no- 
rą išsivaduoti iš savo vyro globos, ir staiga man toptelėjo viena 


LUCIA ETXEBARRIA Iš MEILĖ, SMALSUMAS, PROZAKAS IR ABEJONĖS 241 


mintis. Jau nuo vaikystės visi (mama, Gonsalas, vienuolės ir 
kiti) teigė mums, jog esame labai skirtingos, kad madinga mer- 
gaitė iš kokakolos reklamos - tai ne namų šeimininkė, Ariel 
skalbimo milteliais plaunanti drabužius, ir dar kas kita - tar- 
nautoja, investuojanti į išsilavinimą, o, pasirodo, viena mano 
sesuo slapstėsi stiklo tvirtovėje — kabinete, lygiai taip, kaip aš 
glaudžiausi madingame bare, kaip Ana tūnojo savo išblizgin- 
tuose namuose, ir Ana ieškodama išeities griebėsi tablečių, kaip 
aš norėdama užsimiršti —- ekstazio, o Roza - prozako, ir, jeigu 
mūsų gyslomis teka tų pačių tėvų kraujas, tai kas dar drįs tvir- 
tinti, jog esame skirtingos? Kas drįs paneigti, jog giliai širdyje 
esame tokios pat - moterys? 

Vieškelis rangėsi tarp kaimų ir gyvenviečių, ir rausvas saulėly- 
dis auksino kelio dulkes. Kviečių laukai bangavo geltonomis vil- 
nimis. Tolumoje į dangų išdidžiai stiepėsi Madridas, grėsminga 
cemento pabaisa, lyg artėjantis didelis pilkas skruzdėlynas, o au- 
tomobilis, skriejantis to neramaus uosto link, priminė mažutį 
laivelį, gerai žinantį, kad netrukus grįš į savo prieplauką. Iš tolo 
Madridas buvo panašus į Mirties Žvaigždę. Dartai Vaderi, pa- 
galvojau, artėja tavo kovotojos, atverk joms vartus. 

Dar jums nesakiau: mano motinos vardas Ieva. Bet viliuosi, 
kad mes esame Lilitos dukterys. 


Dėkoju: 


Pirmiausia - savo motinai ir broliams. (Ir artimiesiems.) 

Draugams, kurie kantriai manęs išklausydavo: Luisui Chosė 
Riverai, Pilar de Ajai ir Kolinui Teriui. 

Pakentusiems mane: Paulai, Ignasijui ir Merseditai. 

Inmai Turbau ir Chosė Marijai Kobos, su kuriais bendravau 
Barselonoje. 

Vakariene mane vaišinusioms: Anchelai Matesans, Grasijai 
Rodriges ir Salvai Pulido. 

Padėjusiems savo patarimais: poetei Rutai Toledano, ento- 
mologui Migeliui Baroso, redaktoriui Migeliui Samorai; Izma- 
eliui Grasai, padėjusiam išvengti žodžių pertekliaus, psichotro- 
pinių medžiagų žinovui Migeliui Anchelui Martinui, jauniesiems 
pranašams Ch. A. Manjasui ir Antonijui Domingesui; Isabelitai 
Guasp, kuri sutvarkė mano tekstus, kiberpankui Antonijui Dy- 
jasui ir Karlosui Pužoliui - leidėjui iš didžiosios raidės. 

Išgelbėjusiems man gyvybę: Pedrui Pastorui iš Sitgeso (kai 
apsinuodijau alkoholiu), Ebei Kuk iš Edinburgo (pagelbėju- 
siai visiško išsiblaškymo akimirką) ir konsului Dubline Chav- 
jerui (kai mane palaužė užkrečiamosios ligos virusas). 

Man pagelbėjusiems: Almudenai, Anai, Alvarui ir Migeli- 
tui, taip pat Chervasitui, Marilus ir kitiems. 


Už paramą ir padrąsinimą dėkoju: Uljai Akerman, Majai 
Siminovič, Elenai Alvares, Pepo Fuentesui, Bertai Ererai ir Isa- 
belai Gardelai. Santjagas Segura paminėtas, kad nebūtų įžeis- 
tas jo didysis ego. 

Pirmuosius bandymus perskaitė Santjagas Toresas. 

Londone mane globojo Federikas Toresas. 

Džeimsas Bratonas - didesnės šios knygos dalies įkvėpėjas. 

Ajenas Patersonas leido minėti savo vardą. 

Įvairius su knygos leidimu susijusius reikalus tvarkė: Enrikė 
de Inochosa, Rubenas Karavaka, Chavjeras Bonilja, Pedras Kal- 
jecha ir Čečiu Monsonas. 

Istoriją policijos nuovadoje sumaniau perskaičiusi Tomo 
Hodkingsono straipsnį, o nutikimas prekybos centre primena 
aprašytąjį Vikės Mondo Bruto. Rašydama autobuso sceną, rė- 
miausi Migelio Santesmaseso straipsniu „Joms viskas išeina 
lengviau“. 

Mano nuotrauka — Džerio Bauerio darbas. 

Noriu padėkoti visiems, kurie mane myli. Apgailestauju, kad 
visų vardai čia netilpo. Na, o tų, kurie tikrai negali manęs pa- 
kęsti, neminėjau. 

Serija „Garsiausios XX a. pabaigos knygos“ 


Peter Hgeg „Panelės Smilos sniego jausmas“ 
Jostein Gaarder „Sofijos pasaulis“ 

Kerstin Ekman „Įvykiai prie vandenų“ 
Umberto Eco „Fuko švytuoklė“ 

Michael Ondaatje „Anglas ligonis“ 

Einar Mar Guėmundsson „Visatos angelai“ 
Robert Schneider „Miego brolis“ 

Andrėi Makine „Prancūziškas testamentas“ 
Peter Hgeg „Moteris ir beždžionė“ 

Milan Kundera „Nemirtingumas“ 

Nino Ricci „Šventųjų gyvenimai“ 

"Thomas Brussig „Herojai kaip ir mes“ 
Andrzej Zaniewski „Žiurkinas“ 

Gabriel Garcia Marguez „Apie meilę ir kitus demonus“ 
Michael Larsen „Netikrumas“ 

Alessandro Baricco „Šilkas“ 

Viktor Pelevin „Čiapajevas ir Pustota“ 
Irvine Welsh „Traukinių žymėjimas“ (Trainspotting) 
Ute Ehrhardt „Geroms mergaitėms dangus, 
blogoms - viskas“ 

Susanna Tamaro „Eik kur liepia širdis“ 
Umberto Eco „Vakarykštės dienos sala“ 

E. Annie Proulx ,„Akordeono nusikaltimai“ 
Elfriede Jelinek „Geidulys“ 

Zyranna Zateli „Grįžtantys su vilkų šviesa“ 
Svava Jakobsdėttir „Gunlodos saga“ 

Agneta Pleijel „Žiema Stokholme“ 

Lydie Salvayre „Šmėklų draugija“ 

Ute Ehrhardt „Kaip tapti bloga mergaite“ 
Carl-Johan Vallgren „Lošėjo Rubašovo dokumentai“ 
Michael Larsen „Gyvatė Sidnėjuje“ 

Alina Fernandez „Alina“ 

Margaret Atwood „Greis“ 

Ingrid Noll „Šaltas vakaro dvelksmas“ 

Eva Wlodarek „Neliksiu nepastebėta“ 
Catherine Clėment „Teo kelionė“ 

Connie Palmen „Dėsniai“ 

Robert Schneider „Oreigė“ 

Nikolaus Piper „Feliksas finansininkas“ 
Lennart Hagerfors „Svajonė apie Ngongą“ 
Arto Paasilinna „Zuikio metai“ 

Judith Krantz „Iesės Kent brangenybės“ 
Elizabeth Wurtzel „Prozaco karta“ 
Marie-Claire Blais „Geismai“ 

Ian McEwan „Amsterdamas“ 

Ragnhild N. Grgdal „Grobuonis!“ 

Zoė Jenny „Žiedadulkių kambarys“ 
Denis Guedj „Papūgos teorema“ 


John O'Donohue „Anam čara. Keltų pasaulio dvasinė išmintis“ 


Jean-Pierre Vernant „Pasaulis, dievai, žmonės. 
Mitų interpretacijos“ 

Philippe Delerm „Pirmas gurkšnis alaus ir kiti 
maži malonumai“ 

Chuck Palahniuk „Kovos klubas“ 

Carl Sagan „Demonų apsėstas pasaulis“ 
Alessandro Baricco „Jūra vandenynas“ 

Milan Kundera „Atsisveikinimo valsas“ 

Umberto Eco „Rožės vardas“ 

John Banville „Parodymų knyga“ 

Michal Viewegh „Mergaičių auklėjimas Čekijoje“ 
Pentii Lempiainen „Skaičių simbolika“ 

Milan Kundera „Juokingos meilės“ 

Milan Kundera „Gyvenimas yra kitur“ 

Dietrich Schwanitz „Vyrai“ 

Finn Skarderud „Nerimas“ 

John O'Donohue „Amžinybės atbalsiai“ 

Josė Donoso „Tamsus nakties paukštis“ 

Joseph Heller „22-oji išlyga“ 

Karl Ove Knausgard „Anapus pasaulio“ 

Frėdėric Beigbeder „Meilė trunka trejus metus“ 
Milan Kundera „Lėtumas“ 

Arthur Hailey „Detektyvas“ 

Umberto Eco „Baudolinas“ 

Lucia Etxebarria „Meilė, smalsumas, prozakas ir abejonės“ 
Gilbert Sinouė „Dienos ir naktys“ 
Milan Kundera „Pokštas“ 


Etxebarria, Lucia 

Et56 Meilė, smalsumas, prozakas ir abejonės : romanas / Lucia 
Etxebarria ; iš ispanų kalbos vertė Alma Naujokaitienė. - Vilnius : 
Tyto alba, 2002. - 241[7] p.- (Garsiausios XX a. pabaigos knygos) 


ISBN 9986-16-262-9 


Šiame romane autorė pateikia ispanių moterų prototipus, sukurdama 
trijų seserų paveikslus. Vyriausioji, Ana, - namų šeimininkė, tradicinės 
ispanės moters, namų židinio sergėtojos, prototipas; vidurinioji sesuo Ro- 
za, padariusi stulbinamą karjerą ir suradusi savo vietą tradiciškai daugiau 

„vyrams priklausančioje srityje. Jaunylė Kristina propaguoja seksualinę 
laisvę, svaiginimosi medžiagas - tai tarsi jos iššūkis puritoniškam motinos 
auklėjimui. Visos trys seserys labai skirtingos, tačiau nė viena nesijaučia 
gyvenime pasiekusi tai, ko troško, visos trys ima piktnaudžiauti psicho- 
tropiniais medikamentais, klimpsta į depresiją, jas visas kankina dvasinė 
tuštuma, lydinti nuo pat vaikystės, kai liko be tėvo. 


UDK 860-3 


LUCIA ETXEBARRIA 
MEILE, SMALSUMAS, 
PROZAKAS IR ABEJONES 


Romanas 


Iš ispanų kalbos vertė Alma Naujokaitienė 
Viršelyje panaudota Tanios Serket nuotrauka 


Viršelio dailininkas Daumantas Každailis 

